
Riita astus trükikotta. 

Ruum oli pime. Masinad seisid. Pultide taga 
ei näinud kedagi. 

Piiga jäi peatuma akna ees, käed wahelda- 
misi rinnal. Aknaruudud olid paberiga kinni klee- 
bitud poolest saadik. Riita kahwatust näost 
paistis seetõttu uulitsale ainult must juuks, walge 
otsaesine ja sinine, läikiw silmapaar. 

Ta kõrwus kõmises keskpäewne uulitsaliiku- 
mine, mis wankrite eemaldudes nõrgenes, lähene- 
des suurenes, kuid täielikult ei waikinud kunagi. 
Wahetpidamatu kõma andis talle tundmuse, nagu 
wiibiks kusagil tunnelis, mille laudsel põhjal sõi- 
dawad aeg-ajalt mõned wankrid. 

Täna oli liikumine uulitsal eriti suur. 


Rasked anumakoormad weeresid kolisedes 
tasasel kiwiteel, sõidukid põrisesid, omnibused 
kägisesid. Saabusid linna wooride wiisi laada- 
lised. Homme algas juulikuu laat, ainsam kogu 
suwe jooksul, mis tõi inimesi linna* kokku nii 
kaugelt kui lähedalt, nii maainimesi kui ka iga- 
sugu kauplejaid ning angeldajaid. 

Wahetpidamatult möödus aknast inimesi. 

Daamid möödusid uhkes ja rütmilises kõnna- 
kus, härrad kallutades ja tormates, talunikud 

wenides ja kääneldes. Wankrisõidu waheajul 
kuuldus meeldiwaid daamikontsade kõpsutusi. 
Hooti peatusid mõned kõnniteel, ukse wõi akna 
läheduses, ja jutlesid. Kuid Riita ei kuulnud 
sellest midagi — linnakõma sumbutas kõik ene- 
sesse. 

Wahel tundus talle, et mõni mööduja tuleb 
sisse, kui nägi selle lähenemist uksele. Ta ootas 
sisseastu ja pööras pilgu aegsasti uksele. Ent 
sisse ei tulnud keegi. 

Isegi trükikojas töötajaid ei tulnud weel. 


Ta oli tulnud liig wara tööle. Tuli nimelt wa- 
rem, kuid ometi ei lootnud ta mitte niipalju aega 
siin oodata. Tahtis enne teisi kõnelda Joonasega 
laadaleminekust. Joonas oli keskealine poiss- 
mees, alles hiljuti siia trükikotta tööle saanud 
Riita soowitusel. Riita tundis teda juba ware- 
matelt aegadelt. Oli temaga korrapärane armas- 
tuswahekord, mis pidi lõppema lähemas tulewi- 
kus pulmadega. Joonas tahtis weel raha teenida 
ja kindlustada oma majanduslist olu, sellepärast 
pidi wiiwitama. Riita kui alistuw ja kannataw 
naine ei mõelnud sellega midagi kaotada. 

Riitale ei olnud laat sugugi tähtis, waid ai- 
nult laadale minek. See wõimaldas ühe õhtu 
tema seltsis olla. -Ah, kui igaw oli kodus! Iri- 
sew isa ja õpetaw ema wahtisid teda alati ja 
haugutasid. Õpetasid teda kokkuhoidmises ja 
meheleminekus, nagu ta ise ei oleks teadnud 
seda. 

— Katsu ometi mehele minna, saad parema 
põlwe ja wõid ka meid aidata! 

Teda wihastas sundimine — ta ei olnud laps. 


— Kulutad nüüd kolepalju enese ehtimisele, 
oled mehel, siis pole seda enam tarwis. 

Wõis miski weel enam haawata ja alandada 
sind, kui sarnane kõnelus wanemate poolt? Mil- 
line igapäewsus — ei nähta muud mõtet elus kui 
meheleminekut ja enese äraelatamist! Nemad on 
saatnud mööda niiwiisi oma elu, nad ei teagi, et 
ka muud on olemas! Mis on waba enesetahe ja 
armastus — ei nad seda tea! 

Äkki tõugati uks lahti. Riita ehmus omas 
mõtluses. Tuligi siis juba Joonas? Tema ikka 
awas niiwiisi ukse. 

Ent pettudes nägi, et ka teised awawad nii- 
wiisi uksi. Sisse astus uhke noorhärra, ninal 
näpitsprillid. Sõnalausumatult suundus ta taha- 
ruumi. Oli trükiladuja. Tema sai kõige rohkem 
palka. Oli wähekõneleja, järsu iseloomuga, enese- 
teadlik. Trükikoja preilitega ei teinud rohkem 
tegemist, kui nõudsid tööasjad. 

Waewalt jõudis noorhärra taha, kui awanes 
jälle uks. Tuli ,,elaw preili“, lühike, paksuwõitu, 
külatüdrukulik. Kandis kreeme pikki sukki, 
kuid jalad olid liig paksud selleks, et kallid su- 
kad oleksid teinud neid kaunimaiks. Päike oli 
pleekinud ta juuksed laiguliseks, näonaha pruu- 
niks. Kiudjuuksed olid kammitud ülepea, kuid 
meelekohtil, kõrwu ääres langesid nad poole pa- 
leni käharate tuttidena. Kui ta naeris, paljastusid 
ta laiad hambad. 

— Preili Riita, täna on potilaat. 

— Ja, on. 

— Lähme õhtul laadale! 

— Ei tea — wastas Riita. 

Tuli juba teine preili, punasejuukseline, pikk, 
kõhn. Ta oli naistest kõige intelligentsem. Tei- 
sed kadestasid teda ja naersid seljataga sageli 
tema punaseid juukseid — tal näis olewat kõige 
enam lootusi uhke noorhärra peale. Seda wõib- 

olla hõlbustas see, et nende töö trükikojas nõu- 
dis kõige enam üksteise abi. 

— Preili Laili, mis te arwate, kas härra peaks 
täna raha andma? — usutles Linda. 

— Milleks siis? 

— Täna on potilaat. 

— Ah, teie oma laadaga nagu mustlane. 

— Küsige! — lausus Riita — wahest saame 
meie ka. Kõigile kuluks ära. 

Siis tuli Joonas, kõige wiimaks. 

Naised waikisid äkki. Nende pilgud langesid 
tema laiadele ja hallidele kotis-riietele. Oodati 
tulejalt sõnu. Joonas ei olnud kõnelemises kunagi 
kitsi. Aga nüüd, nähes koos naisi nagu kanu, 
waikis. Talle tundus, et temast räägiti — kõigil 
olid kahtlewad näod, suletud suud. 

Täitsa loomulik, et Linda-preili alustas jälle 
jutu. 

— Härra Joonas, on teil raha? 

Kõik tundsid Joonase kitsidust, see pakkus 
põhjust preilidele temaga naljatamiseks. Täitsa 
tagasihoidlik oli ses suhtes Riita. 

— Kus-te sellega, mul mõni raha. 

— Ühtepuhku teenite, wähe kulutate, kuhu 
see raha siis jääb? 

— Kus ta jääb! Wõi mina tean. Kallis aeg, 
puha ära kulub. 

— Laadaraha teil ikka on? 

— Laadaraha! Mul pole midagi ostagi. 

— Lähme aga laadale, küll siis osta on. 

Naised sumistasid wanapoisi ümber nagu me- 
silased. Kõik tahtsid minna temaga laadale! 
Riita oli mõelnud üksi sellest, ent nüüd näg' — 
teistel samasugused mõtted. Joonas oleks nagu 
ainuke mees ilmas! 


Noorhärra oli ilmunud ka waheuksele ja süü- 
tas paberossi põlema. See oli märgiks, et oli 
alanud tööaeg. Mindi laiali. Igaüks asus oma 
töö juure. Riita mõtles: seal on inimene, kelle 
läheduses ei julge preilid kõwasti kõnelda ega 
julgesti naerda. Oma üleolewa ilmega paneb ta 
peaaegu wärisema. Aga siiski on ta ihaldataw, 
kuigi südame salajasemas sopis. Tehagi, Riita, 
kes teistest palju wanem, kellel oma walmis, 
näeks healmeelel tema naeratust. — 

Nõndaku trükikoda oli üks pisemaist kogu 
linnas, aga ometi töötati selles weel kahes osas 
— trükitöö ja papitöö alal. Noorhärra ja preili 
Laili töötasid ladumise ja trükkimise juures, wal- 
mistades reklaamkuulutusi ja broshüüre, preili 
Linda ja preili Riita karbiwalmistamise juures. 
Härra Joonas tegi kõike, mis ette juhtus. 

»Elaw preili“ hakkas plaksutama tagaruumis 
karbimasinaga, ta töö wastas ta iseloomule. 
Wõttis karbipapi, mida walmis lõiganud Joonas 
suure hunniku, surus selle otsad wastamisi ning 
pani terawale masinakoonule. Üks wajutus ja- 
laga, üks kõmpsatus masinal ning üks karbinukk 
oli haagiga kinni löödud. Kolm nukka weel ja 
siis wõis wisata karbi walmina eemale. 

Riita töötas siinsamas. Ta kummardas papp- 
karpide kohal ja hakkas neid kastisse laduma. 
Joonas pidi need weel täna mööda linna tellija- 
tele käruga kätte wedama. Riita ei saanud nüüd 
teiste lähedalolekul ühtki sõna lausuda Joonasele 
laadaleminekust. Mõni teine inimene oleks seda 
wabalt teinud, kuid tema ei saanud sellega hak- 
kama. 

Joonas rühmeldas trükikojas ja hoowis wa- 
heldamisi, kolistas kastidega, lausus iseenesele 
aeg-ajalt ,,50, so“ ning poetas teistele möödudes 

mõne lause. Aga Riitale senini mitte üht sõna! 
Joonas paistis silma oma palja, läikiwa pealaega, 
mis jättis ümariku jalgpalli mulje. 

Hoolimata paljast peast ja koomilisest wäli- 
musest oli tal edu naiste suhtes. 

Preili Linda oli enam kui kakskümmend aas- 
tat Joonasest noorem, kuid see ei takistanud Joo- 
nasele lähenemast, salaja wõetud suudlusi salli- 
mast. Preili Lailit lähendas haridus 0orhärrale, 
kuid oma südamepõhjas mõtles ta mõnigi kord 
Joonase peale. Esimene oli nii uhke ja külm, 
kõigi naiselikkude püüete peale waatamata jäi 
Laili wastu ametlikuks. Kuid Joonas tegi talle 
tihtigi headmeelt mõne oma natjaga. 

Nõndaku juures oli Joonas läbi saanud õige 
hästi kõigiga. Ta wahekordi wõiks küll iseloo- 
mustada ta enda naljatused: Linda oli ta pruut, 
Riita naine, Laili minijas. Üks kadestas ja pilkas 
teist. Riita kohta öeldi kahetsedes: ta on wist 
wana ja igaw Joonasele, Laili üle naerdi: pikk 
preili — pisikese poja pruut. Aga keegi ei olnud 
weel Joonase poega näinud. Peaks see tal tõe- 
poolest olema? Eluaegne poissmees — wõib 
olla. 

Ent Linda kohta arwati: "see wõiks küll Joo- 
nasele pisikese poja tuua — — — 

Wäljas kolisesid wahetpidamata wankrid, 
lehmad ammusid, hobused hirnusid, maja wäri- 
ses linnasõitjaist. 

Riita kuulatas seda ja mõtles: Kas Joonas 
tõepoolest ei eelista mõnd teist — ikas ta wiimati 
ei lähe laadale Lindaga wõi Lailiga? 

Lapsenutt kuuldus läbi paksu kiwiseina. See 
muutus pea ägedaks karjumiseks. 

Kas siis kedagi kodus ei ole? — küsis Riita 
iseeneselt. 

Ta oleks läinud peaaegu last -waigistama, 
kuid siis kuulis läbi seina tumedat inimkõnet ja 
jäi paigale. 

Peremees magas wist naisega lõunauinakut. 
Nüüd lapsekisa peale wirgusid mõlemad, 

Tuli peremees ettegi, küsiti raha, irises was- 
tu, aga andis ometi — kõigile. 

Nüüd tõusis üle töökoja jutukõmin: Mis selle 
eest õige osta? 

— Ostame ülehulga Joonasele uue tööüli- 
konna — esitas Linda. — Need kotiriided ei kõl- 
ba kuhugi. 

— Kus-te sellega. 

Peremehegi tuju läks heaks. 

— Miks siis mitte? Kas naine ennem ei ole 
ostnud mehele riideid selga? Kui mees ülikonna 
seljast maha joob, ei saa muidu, ikui naine peab 
uue ostma. 

— Aga Joonas ei joo. 

— Küll ta joob, kui tal ainult naine oleks. — 

— Wõi naistest puudus! Teil naine, teie ei 
tunne asja. Kuhu mina lähen, on naised ees ja 
taga. Naisi on ülearu. Waadake, siin mul ter- 
welt kolm tükki. — — 

—Ja — matsutas peremees huuli — Teil on 
pagana-õigus. Wõtke aga üks ära! 

— Kes teist tuleks? 

Keegi ei lausunud esiti sõna. 

— Teie peate walima? — tähendas siis Linda 
leidlikult. 

— Ah jah, muidugi, sina oledki mu pruut. 

Joonas tahtis haarata käega ümber tema, kuid 
preili taandus osawalt eemale. 

— Oled küll, ennem tahtsid, nüüd ei taha! 

Riita hakkas jälle hookalt tööle — talle ei 
meeldinud, et peremehe juures-olekul laiseldakse 


11 


ja naljatatakse. Isegi noorhärra köhatas, — te- 
male ei meeldinud muidugi siinne lust. 

Preili Laili krimpsutas huuli. 

— Linda-preili on just kui Joonasele loodud 
— ütles ta. 

— Kuidas nii? — küsis Linda huwitundel — 
mispärast siis? 

— Wanadele meeldiwad noored ja ümber- 
pöördult. 

— No, hea küll, ostke aga Joonasele ülikond 
ära, küll ta siis hakkab warsti pulmi pidama, eks 


näe kellega. 

— Üks uus ülikond kuluks küll ära — seletas 
Joonas — ega see wiga teeks — — — Naistel 
nüüd ülehulga mõni asi osta — 

Tööaeg lähenes lõpule — noorhärra korral- 


das juba oma ülikonda, pühkis prille, puhkas 
silmi, pikad tinapulgad wirwendasid ta ees saht- 
lites, trükiladu oli nagu üks must raua-plaat. 
Linda-preili hakkas seda nähes uksest wälja 
piiluma. 

Riita oli kärsitu: mitte üht ettepanekut temale! 

Wankrite mürinas oli waheaega. Riita kuu- 
lis wenekiriku heledaid kellalööke, kõrwad hak- 
kasid huugama. Kuulis neis helinais otsekui 
kutseid, hüüdeid, palumisi, wandeid, sajatusi — 

Linn tinises ja kõmas nagu kauguses. 

Huikas auto, kolises wanker, podises moo- 
torratas, nagises omnibus, tipsutas uulitsakiwa 
hobukabi. | 

Linda seisis akna all ja nägi, 'kuidas õllewe- 
daja sõitis mööda suure õllekoormaga, jalad üle 
wankriweere, hall nahkpõll ees. 

Riita waritses juhust töökojast lahkumiseks 
ühes Joonasega. 

elt. Preili La jae end pikkamisi. 
Oli s pikk preili tema konkurent?! Seda 
Riita ei oodanud sugugi. 

Kolmekesi astusid uulitsale, — kaks — naist 
ees, Joonas taga, laiad püksid lehwisid tuule 
kätte saades. 

Selle asemel, et minna oma teed nagu harili- 
kult, peatus preili Laili ja waatas küsiwalt-kahk- 
lewalt mõlema otsa. 

— Head päewa! — ütles ta .ainult ja läks 
minema uhkel kõnnakul. 

— Head päewa, head päewa! — wastas Joo- 
nas pead noogutades. 

Riita süda wabises rõõmust. 

- Nüüd ometi olid nad kahekesi! 

Koju saades tahtis hakata Joonas kohe söö- 
ma. 
Kuid imelik — suhkrutükid olid näritud üma- 
rikuks. Alles eile tõi ta terwe naela ilusaid suhk- 
rukandikuid, jõi teed ja imetles seejuures suhkru- 
tükkide korralikke nelinurki. Ent täna olid nende 
nukad tömbid nagu Ssõrmeotsad. See oli täitsa 
imelik. Näis, nagu oleks peksnud keegi suhkru- 
kotti wastu seina — kotis oli lahtist suhkru- 
purugi. 

— Puha rotte töö! — weendus Joonas. 

Ta' pani suhkrukoti lauale ja wõttis kapist 
leiwa — ka see oli ära näritud! Söögiisu kadus 
täitsa ära. No kuidas sööd, kui rotid on puha 
ära närinud? Ostis ta toidu enesele wõi rotti- 
dele? — Sellest jatkus küll mõlemaile, ent wana- 
poiss ei armastanud koos süüa kellegagi. 

— Küllap on see sama sunniku töö, kes alati 
kapi kallal käib. 

See oli kindlasti mõni terawahambaline pöö- 
ningurott, kes kooserdas sageli suures, kahepool- 
ses kapis, mille üks pool toiduainete, teine riiete 
jaoks. Joonas oli pidanud sellega päris kestwat 
wõitlust: kõik augud-mulgud täis peksnud puu- 
punne, rauatükke ja klaasikilde, kinni toppinud 
kõik põranda- ja seinawahed, aga imelik küll — 

ometi ei saanud suur mees jagu wäiksest wõh- 
rust! See oli päris kurb. 

Seistes keset madalat tuba ja waadates kah- 
juteole, läbistas Joonase ümarikku, paljast pea- 
nuppi imelik, aga ometi tõenäolik mõte: Tema 
kutsumatu külaline ei käi kappi mitte kusagilt 
mujalt, waid pesitseb alaliselt kapis. Mis siin 
wiga pesitseda — riideid ja rämpsu kapis palju?! 
Joonas kindlustab kapipõhja, aga kapis eneses 
wõib olla terwe rotipesa! 

— Ükskord pean ma selle rotiraipe kätte saa- 
ma, ega muidu isöödikust lahti ei saa! 

Ta sattus kirglisse püüdmistuiju. Tuba oli 
hele õhtupäikesest, nii siis soodne rotijahiks. 
Ükshaawal hakkas ta riideid kapist wälja tõst- 
ma, Waadates ettewaatlikult iga krae wahele, 
igasse käisesse, igasse taskusse. Wahest kuu- 
lab kelm kusagil, wahest on tehtud kuskile pesa! 
Pidi olema ettewaatlik, et mitte lasta kelmil 
enneaegu ära põgeneda. 

Joonas wiskas ühe ülikonna läbiwaadatult 
sängile. Kassi on tarwis! mõtles ta. Rott wõib 
pista kusagilt äkki jooksu. Wanapoisil polnud 
enam nii palju wäledust, set rotti wõtta kinni. 
Tema juure ei käinud kassid, sest ta ei raatsi- 
nud neile süüa anda. Selle eest aga söötis rotte, 
kuigi wastu tahtmist. 

Joonas läks kolmandalt korralt, kus elas ärk- 
litoas, teisele korrale. Siin koridoriaknal magas 
sageli majakass. Aga nüüd ei olnud teda seal. 
Joonas astus hoowi peale. Prügikasti otsas ma- 
gas ometi kass. Hiilis ta juure kui waras ja 
wõttis kassi suurte pluusi-käiste wahele. 

Sulges nüüd hoolikalt toaukse ja tõmbas kapi 
seinaweerest eemale. Kassil pidi olema soodne 
tee roti tagaajamiseks. 

» - Joonas tõstis jälle hoolikalt riideid, ise waa- 
dates, kas kass on ikka tema lähedal. Kass oli 
seni küll, aga läks nüüd 'kapi taha. 

— Noli, las ta läheb pealegi. Küllap see rott 
põgeneb kapi taha! 

Joonas liigutas nüüd julgemalt asju — kass 
kuulab ja walwab. 

Kas ta ikka walwab? Joonas waatas aeg- 
ajalt ümber kapinurga, pead”"kummardades, küü- 
ra wimma tõmmates, otsaesist kortsutades, ta 
oleks nagu kuhugile hämarasse ruumi wahtinud. 

Kass oli laskunud kapi taga esimestele käp- 
padele, selg loogana kõwer, saba kaewukooguna 
püsti. 

— Küllap ta roti haisu ära tunneb. Küllap 
see näru siin kusagil on, egas kass muidu nii te- 
rawasti wahi. 

Joonas tõstis oma asju pikkamisi — palju 
wahtides ja uurides. Kassil lõppes kannatus oota- 
miseks, ta nägi enese lähedal paberitutti ja hak- 
kas sellega mängima. Joonas waatas kõõluwal 
kaelal kapi taha: Mis see kass teeb — kas män- 
gib juba rotiga;? 

Kapi wassakpool sai täitsa tühjaks — rotti 
ei olnud kapis. 

Mees wahtis pettunult kapi ees, kass aga 
mängis lustiliselt kapi taga. 

Siis kükitas Joonas kapi ees — pühkis peoga 
puru kapipõhjast ja kobas mäppega punnide ja 
kiilude kõwadust. Wana kapipõhi oli kui wana 
lodi, mis korrast täis peksetud puupulke, pleki- 
tükke ja rauaotsi. Mis ei olnud küllalt kõwa, 
selle kõrwale peksis uue. 

Wana kapp kõmises ja kägises ta haambri- 
löökide all. 

Samal ajal kuulis Joonas alt toast koputa- 
mist. Ta katkestas töö, kuulatas, mõtles: Tegi 
ta siis nii suurt kolimat, et segas teiste rahu?! 
Omas toaski pead elama teisi kartes nagu hiir! 

Kuid weel koputati. Et ta waikselt kükitas, 
siis kuulis peale koputuse isegi inimhääli. Naer- 
di, mitte ei pahandatud. 

Joonas laskus põlwili, pani kõrwa ligi maad, 
kuulatas. Miks naerdakse? Kes naerawad? 

Waldas teda himu minna alla waatama. Ta 
ei hakanud teisi riideid selga pamema, fa ei hä- 
benenud riiete poolest peaaegu kunagi. 

Ta koputas wastuseks sõrmekontega põran- 
dale, kargas siis üles ja läks. 

Elsa maalt oli tulnud linna oma tõbrannaga. 
Elsat tundis sellepärast, et see käis sageli 
alla Wiilipi perekonda. Seda teist nägi esma- 
kordselt. 

— Tulime täna õige kahekesi waatama sind, 
Joonas. Tema on meie peretütar ja talupärija 
— lausus Elsa tutwustamiseks. 

Oli kodus palju kõnelnud Joonasest, imelikust 
wanapoisist, kes elab üksi ja huwitawalt katuse- 
harja wahel nagu muistne Joonas  kalakõhus. 
Nüüd wahtis teda Ulwi iseäraliku põnewusega 
— kas peaks see õizre olema? Ta hallid silmad 
wilkusid nagu hundil põõsas. Lillilise räti oli 
köitnud taha kinni, kuid üle 'kõrwadz langesid 
suured salgad musti juukseid. Ulwi oli õige 
tõmmuwereline maatüdruk — Riitat tuletas ta 
meele. Oli ainult paksen ja punasem — enam 
SÖÖNUNT., 

Elsa kammis parajasti peakammiga oma pik- 
ki, laähtiseid juukseid ja wahtis alt käe teiste 
poole — tahtis näha, millise näo teewad. 

Nagu wõõrad inimesed ikka alul, nii nemadki 
ei osanud midagi iseäralikku lausuda. 
 - Tulid töölt? — 'küsis siis Elsa, wõttes 
juuksenõela suust. 

— Kuidas muidu — — 

— Elad nagu wanasti? 

— No ikka. 

— Naine juba on wõi? 

— Kussa sellega. 

— Missa wiiwitad? Wõta naine ära! 

— Hea ütelda küll: wõta, aga keda — — 

— Ulwile wõiksid kosja sõita. 

— Missa ajad? — sähwas wahele Ulwi. 

— Kas tal ikka ttalu on? 

— On küll, aga ma ei tea, kas wanamees 
seda weel käest ära annab. — — — 

— Küll ta annab, kui kosilane juba: kodus 
on — naljatas Ulwi wastu. 

Joonas seisis wiiwu mõteldes, siis küsis jälle: 

— On suur talu wõi? 

— Noh, kuidas nüüd ütelda, —- harutas 
Ulwi — wäga suur ei ole, aga elamiseks ikka 
jatkub. 

— Hobuseid palju on? 

— Tulge ükiskord maale, siis — siis näete 
kõiki! 

— No jah. Ega kedagi, waja minna. 

— Mis, sul samapalju aega oligi wõi? Kussa 
ruttad?! 

— Laadale tahtsin minna. 

— Wõi nii! — hüüdis Ulwi käega äkilist 
wiibet tehes. — Meie tuleme kah laadale. 

— Einoh, ma — — 

Ta pidi minema Riitaga, kes lubas oodata 
teda Kaariku uulitsal. 

uule, Joonas, p äris tõsi, 
j Ettea —-—-— 
Küll sa oled, ole ikka kawaleriks, kui pa- 


 kutakse. 
Ulwi astus talle õige lähedale. 
— Kui mina palun, siis tulete ometi? 
— Ah teie wõi?! 
Ja ta watas nüüd terawalt selle naise tume- 
hallidesse silmadesse. 
— Ega mul midagi selle wastu ole. 
Ja waade libises järjest madalamale, kuni 
juhtnahast kingadeni. — — — 
l Ulwil oli tugew, sirge nina, mitte nii lame, 
-- kartulisarnane nagu Riital, elawad silmad, puna- 
sed põsed. A 
Walget jakki musta undrukuga kandis ta. 
Õige pruun kael oli tal. 
M — Mis kell on? — — Juba niipalju! Oodake, 
- ma tulen! 
Joonas jooksis trepist üles, ikka kolm-neli 
° astet korraga. Laiad püksid langesid seejuures 
loksudes edasi-tagasi. Asjad pidi enne paigale 
- panema. Pildus asju kappi, toetas õlanuki wastu 
°- kapikülge, ent jäi kuulatama. 
Kuulis puutrepi kägisemist. 
A — Mis? Tulewad järgi wõi? Ega naistel 
- aru ole! 
Tulija oli ta sõber, rauatreial Kaalep, paari 
sügawa näojoonega noormees. 
— Astu aga sisse, ära pane aga pahaks, et 
siin niisugust prahti näed! 
— Sa kolid wõi? 
— Kussa sellega. Rotte peale pidasin jahti. 
— Ahnii!. Said mõne kätte? 


> 

— Kussa sellega, ei näinudki ühtegi. Aga 
waata ometi, mis nad kurja on teinud! 

Awas kapiukse, tõi wälja leiwapätsi ja 
suhkrukoti. 

— Kas näed! Ja kapp! Waata ometi! 

Kaalep waataski. 

— Puha rotte töö! Puha sööwad ära! 

— Oh sa mädanud küll — hüüdis Kaalep 
imestades — pehme see sul nagu puru, nagu 
mõni wana lodi. Uue kapi peaksid enesele ostma, 
wanast saaksid aga hea sületäie ahjupuid. 

Aga Joonas ei pannud seda tähele: 

— Topi, mis tahad, ikka tuleb läbi! 

— Rauast ja klaasist ka wõi? 

— Egas ta hull ole — uue augu teeb! 

— No on küll hullud. 

— Sa käsed uut osta, arwad, et uuele ei tee 
auku? 

— Ega nad wist jäta tegemata küll. 

Joonas pühkis nüüd seimalt ämblikuwõrke, 
kapi tagant tolmu ja tõukas siis kapi endisele 
kohale. 

— So, so! — kinnitas ta. — Nüüd on jälle asi 
joones. 

— Kui üksainuke käija on, siis poleks wiga 
— arwas Kaalep. — Pane kass kappi kinni, küll 
ta siis selle kinni wõtab. 

— Kussa sellega, kass situb kapi ära. 

Joonas toppis kuiwa leiba ahnelt suhu — 
nüüd juba oli tulnud söögiisu — ja kõneles sõbra 
poole pöördudes, teine põsk punnis: 

— On küll püsti häda käes. Kah päewal 
käiwad otse — — Mis neil wiga, tuba waikne, 
mind kodus ei ole. 

Istus toolile — oli rotipüügist wäsinud. Otsis 
kotist terwe suhkrutüki ja pistis selle teise suu- 
nurka — leiwakõrwuliseks. 

— Ükskord puhastasin kartuleid — hakkas 
ta üht rotilugu pajatama. Oli palju teinud nen- 
dega tegemist, sellepärast liikusid need sageli 
meeles — puhastasin jah kartulid, kui rott kor- 
wist koorte alt wälja tuli. ,,Oh sa näru!“ mõtle- 
sin ma. Wahib mulle wastu kui kaabakas. 
Tst. Ei kõssagi. Wirutasin siis noaga, aga ta 
näru jooksis weepangi taha riiulile. Mis sa nii- 
sugusele hullule teed? Teinekord tulin töölt, 
waatan — hall rotimühakas tuleb wastu. Tahtsin 
sunnikut kätte saada, aga kussa sellega. 

— On hullud küll. 

— Muidugi. 

Kaalepki tahtis ühes Joonasega wälja minna. 

— Ega kedagi, sina kah. Olen ma küll täna 
päris hädas. Trükikojas kutsusid naised, siis 
tulid maaeided, puha manguwad: Lähme laadale, 
laadale, laadale. 

— Mis sa nüüd sellepärast! — Ainuke suwe- 
laat, pole ime. — Müüakse hobuseid, härgi, lehmi, 
sigu, põrsaid, potte, wana ja wastset riiet... Ega 
pole siis sugugi ime, kui mõni naine tahab ka üht 
meest osta, pealegi sinusugust wanapoissi. 

— Missa õige arwad! Ära aja südant täis, 
arwad, et ma end narrida lasen. 


— Aga see on ju täitsa õige: Sind kiusawad 
nii wõhrud kui raised. Ise arwad, et wõhrud on 
need sunnikud, aga naiste kahju ei näegi. Aga 
ometi nende nahka oled sa läinudki. 


— Mõistlik mees on alati naisest üle... Tule 
aita parem krae kaela. 

Tükk aega oli seadnud kõwat kummikraed 
kaela, aga näpud olid tööst kanged, ei saanud 
sellega kuidagi hakkama. 

— Seisab ju päris hästi, justkui oleks loo- 
dud sinna. 

Paberi seest Joonas arutas wälja wanaaegse 
kõwa. Nii see kui kogu riided lõhnasid koi- 
rohust. Ta pidi ikka omad riided koirohuga 
»sisse soolama“, sest koiliblikud tungisid sulami- 
uksest tuppa ja õkwa riiete kallale. — — — 

— Nii tore noorhärra! 

— On mul midagi wiga wõi? 

— Ei mitte nüüd. — — Miskipärast meeldi- 
wad just sinusarnased naistele. 

— Sooh. Lähme siis pealegi! 

Koridoris seisis wanapoolne noorhärra, käsi 
püksitaskus, koputades kepiga Wiilipi toauksele. 
Eeswööruses ootas ta kaaslane, nägu pilwes. 
Koputuse peale wäljusid maatüdrukud, suud 
naeru käes laiali weninud. 

— Ah, wõi Joonas tuligi. 

— Arwasime juba, et ära läksite. 

— Kahju, et ei taibanud seda teha. 

Kaalep oli läinud juba hoowi peale, naeru 
kuuldes astus uulitsale. 

— Muloli sõber kah, aga ära on kadunud siit. 

— On noormees wõi? 

Elsa kohendas kähku oma juukseid. — Ulwi 
sõbrutseb juba Joonasega, küll oleks tore, kui ta 
saaks omale parema. Weel midagi tahtis ta kü- 
sida Joonaselt, kuid kartuse pärast, et Joonase 
sõber kuuleb selle ära, jättis ta lause pooleli. 

Las kõrwetawad näpu ära — mõtles Joonas 
— ega see mees naisi ei salli. 

— Kaalep! — hüüdis ta. 

Sõber pöördus tusaselt tagasi. 

Joonas kõneles: 

— Tahtsime kahekesi hulkuma minna, kuid 
ma ütlesin talle: Miks siis kahekesi kuiwalt, meil 
° on tuttawaid naisi kah. 

— Mõtelda, wõi nii ütlesite! 

— See oli ju päris kena. 

Kaalep hindas naisi madalalt, kuid maatüdru- 
kuid wihkas täielikult. Ent nüüd ei lubanud ta 
enesetunne teisiti, kui ulatas neile oma käe ja 
esitles end. Andis talle imestada, et need oskasid 
end esitella. 

Taheti neljakesi minna laadale, kuid Kaalep 
ulatas juba käe lahkumiseks. Joonas wõttis ta 
kaenla alt kinni, sedasama tegi ka Ulwi. 

— Lähme, olge head! 

Ta lubas nüüd minna, et pääseda nende käsi- 
wartest. Kuid ta jäi pea teiste seljataha. 

— Kus sa jääd? Kuidas sa nii wäsinud oled! 

Ta wihkas nüüd hingepõhjani Joonast. Aga 
piinlik oli ära minna, piinlik nende seltsi, jääda. 
Ta astus nende kannul, waikides ja waadeldes. 

Nooremal, kuuldawasti Elsal, oli seljas rohe- 
line kampson. Ta käed olid pistetud kampsoni 
kõrgeisse taskuisse, käsiwarred ulatusid seepä- 
rast kõwerdunult kaugele nagu potisangad. Ta 
oli kõwer, sakiline, nagu mingi rauatükk. 

Wanem kandis punast salli õlgadel, kirjut 
rätti peas. Ta oli tüse, tugew maatüdruk, kuid 
käänles ja rabeles nagu mõni plika. 

Mõlemate põsed olid paksud ja punased na- 
gu paisunud ja külmawõetud, huuled kõnelemi- 
sest niisked. Wastik oli waadata wananewaid, 
edwistawaid naisi! 

Wõi on Joonaski targem? Ka ta sai narriks 
naiste seas! 

Munakiwidega prügitatud kõnnitee oli kitsas 
neljale jalutamiseks. Kaalep pidi tahes wõi taht- 
mata teiste taga kõndima. Üsna loomulik oli, et 
ka Elsa tundis kitsust ning sattus Kaalepi kõr- 
wale. Paar korda astus ta Kaalepi saapa peale 
ja palus wabandust: 

ku Olen kah, ei oska käia, sõkun te saapad 
ära. 

— Ei tee wiga — lausus Kaalep kuiwalt. 

— Nii kitsas on siin linnas. 

— Kes harjunud, sellel pole wiga. 

— Mis üle te naerate? — küsis Elsa eel- 
käijailt. 

See küsimus oli nii selleks, et eelkäijatega 
kõnelda, kui ka awaldas kartust, et tema üle 
naerdakse. 

Saabusid puiesteele, mis tuli kirdelinnaosast 
ja siirdus südalinna, 'turuplatsidele, kus peeti 
laatu. 

Liiw hakkas krõbisema nende saabaste all. 
Linnast tuli wastu laadalisi. 

Mees kandis turjal kolmjalga, mille jalad 
püsti taewa poole, ta naine ruttas ta kõrwal, käe- 
kotis porknad ja sibulad. Üks teine naine tassis 
rüpes kisendawat ja rabelewat põrsast. Nende 
kohale saades wähenes looma kisa, Joonas kuulis 
teda piuksumas nagu hiirt. 

Ulwi peatas põrsa kandja: 

— Palju maksite sellest? 

— Tahad ära osta wõi? — küsis Elsa. 

— Ta tahab hinda teada — tähendas Kaalep. 


Wõib olla on endal mõni müüa — mõtles — 
siis tahab wiimase hinna. i 
— Lähme! — hakkas Ulwi Joonase kaen- 


lasse ja sinna jäigi. 

Saabusid kõrged kiwimajad. Suurenes linna- 
kõma ja -mära. Inimesed kihasid ja keerlesid 
uulitsail nagu sipelgad. 

Oli soe suwiõhtu. Talumehed ja -naised käi- 
sid higist nõretawaina, seljas paksud willariided. 

Päike oli loojenenud. Pilwewoltides õhetas 
weel loodepuna, kiirelt kahwatudes ja tumenedes. 

Pilwed raskenesid ja kiwistusid punaste, ro- 
heliste ja mustade katusharjade kohal. 


Telefonitraadid jooksid pilwemägede all siiski 


õgujoones. 

— Ohoo! — tegi korraga Joonas. Otsekui 
wilistas. 

Ta oli silmanud kaugelt karuselliluustikku. 

Ning näitas käega teistelegi: 

— Mõtelda! 

— Pärast lähme sõitma, kõik, kõik. 

— Eiole sõitnud hulga aega. 

— Ega pole küll — — 

Ulwi tiris Joonast üle tee. Wiipas teistelegi 
käega: 

— Tulge nüüd rutem! 

Tahtis näha karuselli lähedamalt. 

Puuhobused olid üksteise kõrwale laotud nagu 
silgud, kaelad püsti, ninad sirgu, punased suud 
irewil. Mingi jubedustunde jätsid järele — 
olid nagu lõpnud loomad aia weeres. 

— Keegi ei säegi weel! 

Maas hunnikus asusid pikad raudkonksud, 
millega hobuseid ristpuudele riputati. Eemal oli 
kolm-neli karuselli-wankrit, paar automobiili, üks 
elewant. 

Siitsamast algasid ka wastsete anumate kuhe- 
likud, igasuguste puuasjade koormad. Talunikud 
olid nagu laagris, hobused walla rakendatud, 
söögikompsud põlwedel. Hobused närisid heinu, 
mehed-naised hammustasid leiba ja sinki. 

Ulwi tahtis kõiki waadata, hindu teada, tei- 
sed kõndisid kui kured ta taga. 

Kaalep oli tüütunud täielikult, 

Joonaski ei tahtnud siin ringleda. 

Pöördusid jälle uulitsale. Kaalep kohtas oma 
õnneks tuttawa mehe ja jäi jutlema sellega. Tun- 


26 


4 t 2900 


dis eneses kergendust, nagu halwast südametun- 
nistusest wabanedes. Mehe lahkudes jäi üksi 
laadaliste keskele hulkuma. 

Suure hooga löödi üles laadatelke, korraldati 
müügilaudu. Kaalep ostis lähemast kauplusest 
paki paberosse ning suitsetades saabus Kange- 
laste sillale. 

Lai jõgi woolas loogeldes läbi linna, ühel- 
pool jõekallakul asus kõrgete kiwimajade rida, 
teiselpool linnapark põliste pajude, paplite, kas- 
tanite ja lõhmustega. Rohelise puustiku kohal 
hõõgus weel taewas roosalt-wahaselt, heites tu- 
mehallile jõelegi wastukuma. Aga ka tumesinised 
pilwed ning rohelised puuladwad peegeldusid 
waiksel weepinnal. 

Paremal käel oli Waldeki sild, mis ühendas 
linnaparki ja Walgeroosi teed. Wasakul käel 
asus Wanasild, ehitatud juba endistel aegadel, 
ühendas, see turgusid ühe linnaserwaga. Nende 
keskelt läbistas jõge Kangelaste sild, millele tu- 
genes peamiselt linna liikumine. Omnibused ja 
wankrid weeresid üle selle wahetpidamata, jala- 
käijad kihelesid sillal sipelgaina. 

Kaalep tahtis minna linnaparki, kuid jäi pea- 
tuma Waldeki mälestussamba lähedale, istudes 
ühele walgele, kaarduwa seljatoega pingile. Ta 
waatles neid ilupõõsaid, mis ümbritsesid ausam- 
mast, tõusis siis jälle ja siirdus Kolmemehe ring- 
uulitsat mööda südalinna. Saabudes Lossiwalli 
uulitsale, millel asusid paljud suured kauplused, 
kinod ja lokaalid, peatus Kaalep kinoesistel ja 
waatles witriinide all reklaampilte. Kinoteater 
»Concordiale““ lähenedes nägi ta üllatawa stseeni: 

Maatüdrukud tahtsid minna kinosse. 

— Mis te — ma ei taha — 

Kätega wehkleja oli Joonas. 

— Mispärast sa ei taha? Lähme! 

Joonas pistis käe korraks põue: 

— Raha ei ole, koju olen unustanud. 

— Sellepärast! ' Pole wiga, mina ostan pileti. 

Naised haarasid jälle ta käesangast kinni ja 
kadusid ühes wanapoisiga walgustatud wõlwi- 
alusesse. 

Kaalep naeris päris südamest. 

— Mis — tal ei ole raha! — Joonas on ihne. 
Mina ei tea küll, kuhu ta peaks oma raha pane- 
ma! Riided on tal wõib olla juba kakskümmend 
aastat wanad, elab näruses korteris, sööb keh- 
walt ——— 

Kaalep õppis õhtuti tööstuskoolis, päewal 
töötas wabrikus, käis korralikult riides, ent raha 
oli weel küllaltki taskus. 

Joonas nägi eeskojas Lailit, tahtis teda ter- 
witada, aga preili wäljus nii, et ta ei waadanudki 
wanapoisile. 

— Nägite seda hallis kleidis daami? 

— Mis siis? 

— See on minu — pruut! 

— Kihlatud wõi? — küsis Ulwi, haaratud 
wõimsast põnewusest. 

— Aga see ei tunnudki sind — tähendas Elsa. 

— 00, wõi nii — ta ei tunne mind! Igapäew 
töötame ühes, ta ei tahnud teid näha! 

— Joonas luiskab, õige pruut oleks ehmatu- 
sest ära tarretanud — peigmees hulgub kahe 
wõõra naisega wäljas. 

— Ei noh, ta ikka ei näinud mind. 

Joonas rõõmustuski, et preili Laili ei näinud 
teda maatüdrukute seltsis — homme oleks kogu 
trükikoda lärmi täis. Rumalasti tegi, et tuli nen- 
dega, teda on wõib-olla mõnigi tuttaw näinud, 
kae — Kaalepki naeris. 

Esimene kord tundis ta pahameelt nende maa- 
tüdrukute puhul. Kinos istudes ja pilte waadel- 
des unustas ta jälle kõik. 

Wäljusid. Oli saabunud hämar õhtu. Uulit- 
saliikumine oli muutunud waiksemaks, ei olnud 
üldist kõma, iga sõiduk omas indiwiduaalse tooni. 
Da — Nüüd lähme koju! — lausus Joonas kind- 
alt. 

— Käs maksab weel? — — 

Jättes seljataha Kangelaste silla, nägid wilku- 
mas eel punaseid tulesid. 

Need olid karuselli tuled. 

— Waadake ometi, mis seal on! 

— Mis seal siis õige on, lähme rutem!! 

Küünarnukkidega teed tehes läbi rahwahulga, 
astus Ulwi ees, Joonas taga, Elsa järgnes temale. 
Nööri taha jäid seisma, näod hakkasid õhetama 
punastest laternatuledest. 

Metsiku hooga tormasid neist mööda puutä- 
kud, poisid turjal kallutamas ja kisamas. 


Tüdrukud ja poisid segamini istusid autodes, 
lauldes ja hõisates. 

Elewandi seljas oli kohe suur seltskond laada- 
publikut. 

Innukas sõit, karuselli muusika, punane tules- 
tik — see lõi kummalise kire pealtwaatajaissegi. 
Oodeti kärsitult karuselli seisatust, sõitjate maha- 
tulekut ja tormati siis esimese hooga lähema sõi- 
duriista selga. 

Ulwi kargas ühe hobuse selga kui emakaru, 
kuid silmapilk oli ta juba teise seljas, wabastades 
eelmise Joonasele. 

Joonas kõigutas end hobuse turjal mõnu tun- 
des, —- ta polnud weel eales hobuse seljas sõitnud. 

Mahajäetud Elsa tõotas kättemaksu. 

Waheldus muusika. Rõõmsa, lõõritawa ase- 
mele tuli õige kurb, nukker. Mingi jumalagajätte- 
wiis. . Wõis peaaegu härduda. Poisid sirutasid 
õrnalt käe ümber tüdruku, wahtisid tema silmisse 
ja küsisid: 

— Armastad mind? 

— Jah, ilma sinuta ei wõi ma elada! 

Joonas sõitis oma Ulwiga nagu muistne rüü- 
tel, tagus kepiga oma puuhobust, raputas jalg- 
raudu, haaras Ulwist kinni. Tahtis oma daami 
kallistada, kuid selle wõimaluse rikkus karuselli 
teener: 

— Mu härra, on teil pilet? 

— Mis, pilet? — — 

— Sõiduraha — — 

Joonas kobas taskuid, otsis raha, mille oli 
peitnud naiste eest. Ärewuses kobas ta tükk aega 
taskuid, enne kui leidis tasku põhjast ühe küm- 
nelise. 

— Aga preili eest? 

— Tema — peaks ise maksma. 

Ulwi ulataski raha. 

Aga samal ajal seisatas karussell. 

Joonas tahtis maha minna. 

— Nii ruttu lõppes! — imestas Ulwi. — Sõi- 
dame weel! 

— Missa sõidad, egas see ilma rahata ole. 

— Ole mureta, mina maksan! 

Ning nad jäid edasi istuma. 

Rüseleti hobuste pärast. Nende seljas oli 
kõige toredam sõita, kiikusid edasi-tagasi, jalg- 
rauad laksusid wastu hobusääri. 

Helises kell ning jälle algas karussellisõit. 


Joonase kõwa oli wajunud kuklasse, .wiilak 
paljast pealage roosatas kui noorkuu. Ta pea 

käis juba ümber nagu wiinast, silmad wirwen- 
dasid. | 

— Küllalt juba, ei taha enam! — ütles ta uue 
peatuse puhul. 

Ka Ulwi tundis end joobnuna, inimeste külge 
müksatades järgnes ta Joonasele. Siis, rahwa- 
hulgast läbi saades, wõttis tuge otsides Joonase 
käsiwarrest kinni. 

— Kuhu nüüd? 

— Ükskõik kuhu. 

Nad hakkasid wäsinult koju poole liikuma. 
Elsa oli neil üldse unustatud, wähemalt ei taht- 
nud Ulwi seda meele tuletada. Sauniku tütar, 
mõni asi see! 

Ulwi toetas heameelega oma külje wastu wa- 
napoissi — oli puruwäsinud! 

Joonas awas wärawa. Majas walitses täielik 
rahu. Astusid tasakesi treppi mööda üles. Tei- 
sel korral peatus Ulwi, oodates nagu midagi. 
Siis ütles: 

— Ei tea, kas sisse saab wõi? Magawad — 

— Tule minu poole! 

— Sinu poole? Aga ega ma sellegi pärast 
sisse saa. 

— Sul ükskõik, kus magad. 

— Sinu poole magama — mis teised ütle- 
wad? 

— Ütelgu mis tahawad. 

— Sinu pool jalgu wõin küll puhata, oodata 
nii kaua kui Elsa tuleb, Wiilipi pool on nii waik- 
ne, teda pole küll weel tulnud. 

Siis lõi ülikooli sepikoja kell kaksteistküm- 
mend pauku, mis kaikudes oli kuulda üle linna. 
Selle järele tagusid teised kellad. 

— Mõtelda! Nii wähe kõigest! 

— Näed nüüd, ei ole kellgi palju, tule! 

— Noh, minugi pärast, kui wäga tahad, waa- 
tan õige, kuidas sa elad. 

Ja mõlemad astusid kägisewat treppi mööda 
üles. Soe õhk hõõgus neile wastu katusesarikate 
wahelt. 

— Wõeh, missugune tare sul, õkwa kui meie 
saunamehel! 

Tuba oli hämar öö tõttu, wäljast tulles sil- 
mad waewalt seletasid asju, kuid madal uks, 
mille külge Ulwi pea ära lõi, andis kohe kujutuse 
saunatarest. 

— Aga kuum on ta sul nagu reheahi. 

Katuse alla oli kogunud kogu päewane soo- 
jus, see hoidis toa tõepoolest sooja. Aga samal 
wiisil andis katus talwel külma ning wihma pu- 
hul wett. Joonas elas niiwiisi wälisilma tujude 
all nagu baromeeter. 

Tuld süüdates ütles Joonas: 

— Miks sa ei istu? On küll kõigest üks tool, 
aga eks sinu jaoks jatku. Ma toetan siia sängi- 
serwale. Noh, mis uudist on maal? Elatakse 
seal paremini kui linnas? 

Ulwi rääkis üht-teist. 

Siia ülesse saades oli muutunud Ulwi üsna 
tõsiseks ja asjalikuks. Joonas lausus weel 
midagi naljatoonis, kuid Ulwi naeratas selle peale 
õige wäheselt. Põhjustas selle kas see asjaolu, 
et nad ainult kahekesi olid siin ülewal toas wõi 
pettus Ulwi Joonase wiletsat elamist nähes? 
Esiteks oli mõõduandew wiimane asjaolu, hiljem 
esimene. Suur naistekütt olewat Joonas, seepä- 
rast ei saanud Ulwi olla ilma eelarwamisteta. 

Joonas istus ainult mõne wiiwu sängiserwal, 
nagu puhates, siis seisatas ta Ulwi lähedal, kobis 
ta punast salli, tõmbas siis selle äkki õlgadelt 
ära: 


- 

— Mis sa istud magu memm! — Oled wist 
küll wäsinud, waeneke, sellest suurest — sõidust. 
Istu, istu aga pealegi! Wõi on sul kõwa sellel 
toolil? Sohwat mul ei ole, aga selle eest — — 

— Ära arwa, et ma nii wäsinud olengi. Wast 
oled sa rohkem wäsinud, wast tahad istuda. 
Maainimesed on harjunud waewa nägema, linna- 
inimesed tahavad ainult laiselda, nii ütleb ikka 
minu isa. 

— Kussa sellega, ei saa linnaski õige inimene 
laiselda. Mina waewalt saan paigal istuda, tu- 
len töölt koju, hakkan süüa tegema, riideid pa- 
randama, pesema ja korraldama, peale selle lä- 
hen wälja hulkuma. Maainimestel on wale arwa- 
mine, et linnas ainult laiseldakse. 


— Kes teab. — — 


Joonas hakkas mööda tuba edasitagasi käima, 
huult hammustades ja mõteldes. 

Ali koputati. 

— Mind kutsuwad — tähendas kohe Ulwi ja 
tõusis üles. — Wäga suur tänu sinule — — kui 
saad kunagi, siis tule maale, suwel on olla maal 
kole tore ja lõbus, meie lähedal on toredad met- 
sasalud, kannuraed, kust saab palju- maasikaid. 
Warsti hakkab juba maasikaid saama. 

— Eks näe, eks näe, kuidas tuju on, külastan 
teisi heameelega, kui tean, et hästi wastu wõe- 
takse. 

— Noh, seda ma ütlen, et sind wõtame wastu 
kui suurt linnasaksa, ole mureta, mina hoolitsen 
selle eest, teaksid sa missugune perenaine ma 
maal olen. Noh, seda ma ei saa aru, kas on 
Elsa hulluks läinud wõi, ei jäta koputamist 
järele. 

Jalaga põrutas Ulwi wastu põrandat. 

— Joonas, tead, Elsa-raisk on kade, ta arwas 
esiti, et ma sinust ei hooli midagi, et ma sind ai- 
nult naeran — oled wanapoiss ja waene. — — 

— Pidagu oma suu kinni minu suhtes. Ma 
wõiksin oma rahaga linnas maja osta. 

— No, no? Seda ma talle ütlemata ei jäta! 

Ulwi ulatas käe. 

Joonas tõmbas ta kättpidi enda lähedale, pea- 
aegu wastu rinda, terawalt haistes tema hinge- 
" lõhna. 

— Lubad sa — — 

Lause jäi pooleli, wanapoiss suudles tüdrukut 
ja nohises. 

— Wõib-olla tuleb Elsa üles, ma pean juba 
minema. Ah kui tore oleks, kui sa ikka maale 
tuleksid! Tule saada mind alla! Aga ma Elsale 
ei jäta! — — — 

Joonas tegi aseme, ohkas wähe ja wiskus siis 
pikali. Tänane päew näis talle äärmiselt pikana. 
Ta ei mäletanud enam selle üksikasju, kõige enam 
püsis mõttes Ulwi kuju: Pagana-helde naine! 
Mina maksan, mina maksan — pakub ilma küsi- 
mata. Ihnele wanapoisile meeldisid wäga sarna- 
sed juhtumused. i 

Muljete rikkalt jäi Joonas magama. 

AIl sõnelesid naised tükk aega peale selle. 


IV. 


Kaua ei tulnud und Riita silmi, ta kuulas ja 
waikis asemel niikaua, kui küljekondid kanges- 
tusid. Siis hakkas käänduma ühele ja teisele 
küljele, muutudes ise järjest tusasemaks enese 
peale. Millest see kõik?! 

Osa taewast muutus helesiniseks, idas hak- 
kasid pilwed nihkuma ja pragunema, toaseintele 
owiskus kahwatu walgus. Riita tõusis woodis 
istuli, pani käe südamele, mis kibeles ja walutas, 
wõttis peegli ja waatas nägu, mis paistis nii haig- 
Tlasena ja kahwatuna. 

Jälle laskus sängi, seadis käed rinnale, kuula- 
- tas wanemate norskamist ning oli õnnetu, et 
tema ei saa magada. Warsti tuleb hommik, tu- 
leb tõusta, teised hakkawad talitama, tema peab 
minema tööle, aga kui magada ei saa, siis peab 
minema unisena ja inetuna. 

Kogu oma rahutuse ja unetuse oli saanud tä- 
naselt potilaadalt. 

Määratud ajal oli ta kohal, Nõndaku trüki- 
"kojast mitte kaugel, kus ta ikka kohanud Joonast. 
Möödus weerand, pool tundi, tund möödus, aga 
Joonast ei tulnud ikka weel. Ta pidi juba ära 
minema, kuid selle asemel hakkas otsima Joonase 
hiljastumise põhjuseid, tahtes tema  wiibimist 
millegiga wabandada. Tegi käike kaugemale, 

nägi rohket laadarahwa liikumist ning ta süda 
muutus järjest raskemaks ja meel haledamaks. 

Kaotades igasuguse lootuse, laskus rahwa- 
woolusse, mis kandis ja toksis teda nagu elutut 
puuhalgu. 

Ta sisemuses aga keerlesid mõtted ning pa- 
kitses walutaw tundmus. Ta ei osanud midagi 
teha, et sellest wallanduda. Ta käis sihitult uulit- 
sail, otsis meelelahutust hulkumisest. 


Siis, pikkamisi sellest pakitsusest üle saades, 
läks koju, wõttis ema käsu peale korwi ja tuli 
uuesti linna ostusid tegema. Warsti oli ta jälle 
kodus, korraldas oma asju, wahtis wälja aknast. 
Kui hall ja huwituseta on elu, kui elada ainult 
tööle ja enese ülewalpidamisele. Isutult sõi õh- 
tust ja ei osanud siis muud teha, kui minna wälja 
hulkuma. 

Ringles laadaplatsel, mis pooliti tühjad, mis 
täituwad alles homme inimestest ja asjadest. 
Käis sildadel, hulkus südalinnas, nägi nii rõõm- 
said kui nukraid inimesi ning hinge kogus jälle 
tasakaal. Ta ei kannata üksi. Elu on üldse igaw 
ja wastumeelne olemine. Aga sellest peab üle 
saama! 

Õhtul hakkas käima laadaplatsil karussel ja 
Riita oli üks pealtwaatajaist. Ta oleks ka sõit- 
nud sellel pöörisel, ent häbenes seda iseäralikku 
lõbu ja jäi paigale pikemaks ajaks. Ta unustas 
teisi waadeldes peaaegu enese, tungis teiste rõõ- 
mudesse ning jagas nende wallatusi puuhobuste 
seljas. Rohkem peaks olema ilmas karusselli 
pööriseid, — enam oleks siis halli igapäewsuse 
unustamist, enam oleks lihtsat olemisrõõmu! 


Seda lõbu wõib nautida mõne marga eest wõi ka 


päris ilma — pealtwaatajana. 

Halli taewa katsid sinised pilwed, laskusid 
üle linna ja üle inimeste, mõni üksiklane silmas 
neid, kuid suurem enamus käis hoolimatult, nagu 
ta ei olekski taewa ja maa wahel, nagu ta oleks 


ise kogu olemuse algus ja lõpp. Tuled süttisid 


linnas, kuid neid ei olnud palju hämara suwiöö 
tõttu. 

Riita waatles, kuulas, tundis sooja inimeste 
lähedusest. Mingid naljad hobuste seljas panid 
otse südamest naerma, poiste-tüdrukute kaisutu- 
sed tegid aga meele pahaseks. Lõpulikult naera- 
tas ta isegi nende üle. Nad olid nii koomilised 
ja weidrad. 

Aga siis juhtus see üllatus: Joonas sõitis ta 
lähedalt mööda. Waat kus tema! mõtles Riita. 
Waewalt sai seda mõelda, kui jälle Joonas len- 
das mööda. Aga Joonas polnud üksi! Siis tea- 
dis ta, miks Joonas ei tulnud kohtama. Kes wõiks 
olla see naine? Riita arutles läbi terwe mine- 
wiku, kuid ta ei olnud kunagi seda naist Joona- 
sega näinud. 

Hinge kinni pidades oli wahtinud Riita karus- 
selli liikumist. Uuesti ja uuesti tahtis ta neid 
waadata, oli wõimalik ainult silmapilkselt näha. 
Joonas oli unustanud, kus ta oli — ta aluspüksid 
wälkusid püksisäärte alt, ta peksis hobust ja 
sirutas kätt kõrwalistuja poole. , Naine oli kaksiti 
hobuse seljas, nagu mehedki, walge kleit wõi 
pluus walendas. Millised näod. wõi tundmused 
olid neil, seda ei näinud Riita. 

Aga siis torkas pistja otse ta puusa: Joonas 
oli kaldunud kõweriti ja hoidis kätt ümber wõõra 
naise! Meeleheitlikud tuksatused käisid läbi 
Riita keha. Sadade inimeste silmi ees!! Tema 
peigmees teeb seda! Nagu lõhkeda oleks taht- 
nud Riita rind ja ta kattis kätega selle, tuksata= 

wad sõrmeotsad ulatusid õlgadeni. lialgi ei tul- 
nud ta mõttesse, et Joonas saab sarnase asjaga ° 
hakkama. Ta tahtis põgeneda, kuid tal puudus 
jõud. 1 ed 


Mis see tähendab? — Kaua aega seisis amet- 
nik nende juures, tormas mööda mitmed korrad 
ühes Joonasega ja selle wõõra naisega. Tuli ta 
keelama? Ja muidugi — kes siis lubab awalikus 
platsis kallistada! Tal oli tundmus, nagu oleks 
naeratanud läbi pisarate, — silmaweered sügele- 
sid weel praegugi. 

Ta ei teadnud, mis teha, kui karussell peatus. 
Liikus oma seniselt kohalt edasi, näis, mis saab 
edaspidi. Tahtis näidata end Joonasele, tahtis 
meele tuletada, et temale on lubanud oma mehe- 
sõna, meele tuletada seda, et hulgub wõõraga. 
Aga rahwa hulgas ta ei näinud Joonast. Ruttu 
tungis ta sellest wälja, et neid lagedal kohata, 
et nende äraminekut jälgida. 

Maa alla olid nad kadunud! Kas kurat nad 
ära neelis? .Wõi peitsid end anumate wahele? 

Kuidas ta oli koju saanud, mis peale selle 
sündis, seda ta ei mäletanud praegu. Ta ei mä- 
letanud isegi enam selgesti nende istumist ka- 
russellil. Ainult karusselli muusika ja tume tu- 
lestik täitis ta peaajusid. Ta ei tahtnud kõi- 
gist sellest midagi teada, kuid siiski kordus kõik 
katkendiliselt tema silmi ja kõrvu ees. Tahtis 
unustust, aga ei saanud unustada. 

Südamel oli olnud midagi, kuid nüüd oli see 
puruks kistud. Walu ja kurbus täitis südame. 
Meel lõi ütlemata haledaks. Nutt katkus rindu, 
ulatus siis silmadeni. Ta ei jõudnud end enam 
waigistada ega rahustada. Ta käändus waid 
kummuli wastu patja, mattis end riiete alla ja 
nuttis. — — — 

Selle järele tundis kergendust. Silmaweega 
oli uhtunud oma südamewalu. Kuyulmine, et wa- 
nemad ikka magasid, tõi ka omajagu headmeelt. 
Ta tuli üles, astus õige tasa üle põranda, wõttis 
wett ja läks wälja silmi pesema. 

Päike oli juba tõusnud — kuurikatuste ta- 
gant kumetas ta. Taewas oli nii ilus, roosawär- 
wiline, pilwed kerged ja õhukesed. 

Kanapojad kõndisid karjana mööda hoowi. 
Siga röhkis kuurialuses sulus. See kõik oli Riita 
ema Wara — mure ja lootus. Sügiseks tõmbab 
emise maha ja wiib laadale, waat — tükk raha 
saab. Muud teenistust tal polnudki peale maja- 
hoidmise — selle eest sai ainult prii korteri. 

Peale silmapesemise lootis ta heita magama 
— terwe öö oli ju läinud nii, et ta ei saanud 
silma kinni. Aga wäljaskäik ja silmapesemine oli 
teinud ta täitsa kargeks ja unetuks. Ta piku- 
tas waid wähe asemel. 

Kass, kes oli ühes temaga tulnud enne sisse, 
hakkas kooserdama ja kolistama toas. Ta ei 
saanud tast muidu jagu, kui tõusis üles ja wis- 


* kas ta wälja. Selle järele kastis lillesid ning püh- 


kis puhtaks akna pealse mahapudenenud lille- 
lehtist. 

Aknad olid täis lillepotte nagu kusagil triip- 
hoones. Uulitsapoolsed potid olid mässitud pu- 
nastesse ja rohelistesse paberitesse. Riita seadis 
ja asetas neid paremini wanade, pehkinute akna- 
raamide taha päiksepaistele, mis langes kollase 
kangana majanurga tagant aknaklaasidele. 

Siis wõttis Riita pisikese harja ja hakkas ku- 
marusi põrandat pühkima. Põranda-aukude ja 
lõhede wahele jäid mõned purud, nii et neid ei 
saanud muidu ära, kui pidi näppega wõtma. — — 

Talitada, töötada tahtis ta nüüd — see pak- 
kus üllatawalt. head lohutust. 

Päike paiskas järjest enam walgust sisse. 
Saapakotad ja muud asjad olid näha wanemate 
woodi alt. Tööriistad ja riided rippusid seintel 
segamini. Nad ei kõlbanud sinna, kuid isa oli 
nad pannud ja nii pidid olema. Isa käis suure 
saega, mille hambad praegu pistetud saepuu- 
lõhesse, sakstele puid lõikamas. Ta hoidis see- 
pärast sae-hambaid nagu omi silmateri. 

Ema pomises läbi une, wirgus, tõstis unise 
pea üles. Lai nina paistis keset halli nägu. Sar- 
nase ebameeldiwa nina arwas Joonas Riital ole- 
wat, kuid ta eksis — Riita nina oli praegu pu- 
has ja sile, ema oma aga kollane ja kortsunud. 

— Ah, sina oled! Ma arwasin, et ei tea kes, 
et wast kass. — — 

Ema pani pea jälle maha. 

Kuulatas, küsis kellaaega. Siis tähendas 
imestelles: 

— Kuidas sa nii wara üles tõusid? 

— Uni läks pealt ära, enam ei tahtnud 
magada. 

Waletas — sugugi ei olnud ta maganud, aga 
kas ta pidi sellest emale kõnelema?! 

Wanamees hakkas köhima pikali olles. Säng 
kägises. 

— Sõge küll, kas sedawiisi keegi köhib! 

— Mis sa tahad õige mu'st saada? — — 

— Ei noh, istu ristiinimese wiisi üles ja 
köhi siis! 

Mees tõusiski istuli, aga köhimise asemel 
hakkas wanduma. 

— Mis te tahaksite, kui wait oleksite? — — 

Tal oli madal ja kortsus otsaesine, punakas 
juus, triibulised paled. Ta ajas käe särgikaalu- 
sest sisse ja hakkas kratsima küljekonte, üks 
suunurk ripakili, kollased hambad selle all täis 
wiha. 


Nii algas uus päew, mis oli aga tõepoolest 
õige eelmiste sarnane. 

V. 


Joonas wehkles läbi une kärbestega, kuid ta 
ise arwas, et sõidab hobuse seljas — mitte küll 
enam puuhobuse, nagu karusellil, waid päris 
hobuse. See oli elaw must hobune ja sõitis 
traawi. 

— Kuuled, tule maha! — karjus Ulwi, joos- 
tes ta järel. 

— Einoh, kussa sellega, sa tule istu kah siia 
minu kõrwale! 


Ta wõttis naise õlanukkidest kinni ja tõstis 
tema kui poti enese kõrwale. Eitea, kas ta tegi 
selle katki, wõi mis, aga Ulwi hakkas tirisema 
nagu lauakell. — — On küll meieaja naised! — 
õhkas Joonas. — Wanasti oli mul sarnane laua- 
kell, mis tirises, aga nüüd tiriseb naine. — — — 


Maameestest sõitsid nad mööda, naine istus 
ta kõrwal ja tirises! — — Wankrid põrisesid 
kiwiteel, hobused hirnusid, mehed naersid. See 
oli tõepoolest imelik, et nad šõitsid kahekesi 
wana hobusekronu seljas. Ah jah! Laadalt olid 
nad selle ostnud, aga hale kronu oli see, wärises 
jalul, waewaliselt jõudes edasi. Joonas haaras 
toa nurgast kepi ja hakkas taguma sellega ho- 
bust — kui nad ikka niiwiisi sõidawad, siis ei 
jõua ju millalgi pärale. 

Mis? Mis? — Ulwi tahab teda maha tõu- 
gata! — Ära tee nalja! — Ei ole minu hobune 
wõi? Aga eks me ostnud selle koos? — Jah, 
ostsime küll, aga minu rahaga! — Mis, sinu 
rahaga? Mis juttu sa ajad? — — Ah sa kurat, 
wõi seda haugutad sa mulle ette! 

Joonas oli kuri häälelt ja wehkles kätega — 
mees peab ikka olema naise pea! 

Tuba oli õige walge, kui wirgus Joonas. Wäl- 
jas oli päike suurel kõrgel. 

Wanapoiss kargas ehmatades üles, waatas 
suuril silmil kella ja jäi kangestunult keset tuba 
seisma. 

Õnnetus oli juhtunud temaga — kaugeks oli 
jäänud magama, tööle ei saanud enam minna!! 

Miks ei kuulnud ta kella tirisemist?! 

Wõi ei tirisenudki see? Unustas wististi õh- 
tul üleskäänamise! 

Riita, ei mitte, Ulwi oli siin, saatis selle 
wälja, tuli tagasi, heitis kohe magama. Nii see 
meelest läks. 

Tõepoolest käänas küll kella üles — mui- 
dugi masinlikult, nagu oli harjunud seda tegema 
järjekindlalt. Aga nüüd ei mäletanud seda pisi- 
asja põrmugi. Ta jäi sängiserwale istuma, mõ- 
teldes, kahetsedes. Nüüd tööle minna oli hilja! 

Aga siis järsku tuli meele, et ta oli siiski 
kuulnud kellatirisemist. Kahjuks oli näinud pa- 
rajasti weidrat und ning see oli kõik segi aja- 
nud. Oi sa sunnikute sunnik! — mõtles ta imes- 
tades — kuidas see ometi ära eksitas! 

Tal oli õige kahju sellest, et üks tööpäew on 
nurjunud. Ta silitas ümarikku sängiposti ning 
mõtles: Ei wõi ikka jannata naistega niipalju 
— palju kahju teewad kuramused! — — 

Hakkas siiski selga seadma tööriideid, et 
wahest wõib weel nüüd minna tööle. Raske oli 
ilma suurema põhjuseta jääda töölt koju! Haige 
ta ei olnud, ilm oli ka ilus — — 

Aga piinlik oli trükikoja preilide pärast — 
tõepoolest on naljakas hiljastunult tööle ilmuda. 

Istus toolile raskelt kui jahukott. 

Istus ja mõtles. Aga ükski mõte ei omanud 
selget kuju. 

Uulitsal põrisesid ja kõmisesid wankrid, ho- 
bused hirnusid, inimesed kõnelesid kõwasti. 

See tuletas talle meele, et täna on ju laa- 
dapäew. Temagi peaks minema wälja ja ostma 
midagi — laada tõttu saaks odawamalt kui hari- 
likult. 

Wõttis wõtme westitaskust ja asus kapi 
kallale. Selle ülemisel riiulil ühe raamatu wahel, 
paberite seas, oli ta raha asukoht — see oli ta 
wiimse aja teenistus. 

Näppe sirutades lendas mõte läbi pea — 
wiimati wõhrud — — wiimati wõhrud — — on 
närinud puru rahagi. 

Ja sellest mõttest haaratud hakkas ta wäri- 
sema, sõrmed kohmetusid wõttes raamatu ra- 


haga. 
Ega's ometi? — Pagan söögu raipeid! 
Must raamatupära — oli näritud tõepoolest 


puru, oli täis walgeid auke. 

Süda otse wabises põues. 

See, silmapilk, mil ta awas raamatu 'ja rahad 
tulid nähtawale, oli täis pinewust. .Ihukarwad 
tõusid ootuses püsti. 

Jumalale küll suur tänu! — wastsed paber- 
rahad wirwendasid ta silmi ees terwelt ja murd- 
matult nagu koju tuues. 

Süda täitus rõõmust nagu suurest õnnetusest 
pääsedes. Rahad olid alles, olid terwed. — Ai- 
nult oma poogitud, rukkijahuga kliisterdatud 
raamatu olid rikkunud rotid. 

Aga — pangaraamat? Seda hoidis ju sama 
raamatu wahel. 

Jumalale kümnekordne tänu — ka see oli 
terwe ja rikkumatu! 

Õnnetus oli läinud kui üle wAäitsetera. 

Joonas pani raamatu rahadega lauale, lukus- 
tas toa ukse ja hakkas siis wälja wõtma ja 
waatlema teisi pabereid ja ajalehti. 

Mis see siis tähendab? — Ristimistähest ja 
sõjawäetunnistusest olid järele jäänud ainult 
ribad, ainult tükikesed. 

Mis häwingut hakkawad wõhrud kuulutama? 


Joonas oli hämmastatud. Ta ei osanud wan- 
duda, ei osanud sajatada — ta seisis suures 
üllatuses paberiribade ja paberitükikeste kui 
peenikeste kunsttükkide ees. 

Head see ei tähenda! 

Sama saatus oleks wõinud tabada tema pan- 
garaamatut, tema rahagi. 

Ebausklik Joonas aimas õnnetusi, — meel 
muutus rahutuks, mõte muutmatuks: häwingut 
see tähendab. 

Ta laskus küünarnukil lauale, lõug wastu 
peopesasid, silmi ees wastsed rahad. Pea oli 
täidetud ümberkobama panewast ebamäärasusest. 
Ei ole pääsu wõhrude eest! Kuhu peita oma 
asju — raha, raamatud, toiduained? Kui wit- 
saga nuheldi teda! -Hingeni ulatus juba luu- 
paine. 

Hall wõhr ilmus lauale. Joonas ei julenud 
teha muud, kui oma rinnaga laskuda rahadele, 

tundes neid wastu rinda kuumawaina nagu oma 
südant. 

Niisugust salakawalat looma ei olnud ta weel 
näinud! 

Nad wahtisid wastamisi — wõhr pungissil- 
mil, wälkuwail walgeil ja terawail hambil, Joo- 
nas kiwistunuil silmawalgeil, wiltutõmbunul näol, 
kassiahastuses, julgemata end liigutada. 

Ent siis liigahtas wõhr. 

Ning Joonas jahmatas. 

Mis — see oli nägemus?! Ol see siis wii- 
rastus päisepäewa ajal? 

See oli wiirastus, see oli tema mõte. 

Üle uulitsa paistis päike, tuba oli hämar, tume 
— nägemused olid wõimalikud. 

Mõttes oli olnud enese ja oma wara pärast, 
sellepärast oli näinuä halli wõhru. 

Aga mis teha tõepoolest? Pidi kandma asju 
alati enesega? Pidi õmblema raha ja raamatu 
wanade tööriiete wahele? Mõte ei olnud halb. 
Aga sellel oli sees oma konks. Wõhrud wõisid 
hakata närima just tema higiseid tööriideid. 
Korra oli olnud kellegil sarnane juhtumine. 

Kimbatuses oli ta. Wäljapääsu wajas. 

Äkki haaras ta sängi alt laiateralise kirwe, 
sellega hakkas kobama mõnd lõhet seina wõi 
mööbli wahel. Raha wõis wiia warsti panka, 
täna weel wõis wiia, aga pangaraamat pidi 
olema tingimata enese käes. See pidi olema 
kuskil ära peidetud. Aga kus? 

Säng ja söögilaud olid kokkulöödud õhukes- 
test laudadest, neil ei olnud midagi lahti kangu- 
tada. Aga see suur kapp, selle suure kapi peal- 
ne? Ei, see ei sobinud. Toiduainete lähedale 
wäärtasjad! Sängi aluskotti? Koiliblikad tun- 
giwad kallale! 

Kas ei olnud mitte Ka 
- pidi enesele muretsema?! 
(8 Nüüd ei teadnud ta enam — mida teha? 
- Minna laadale wõi hakata keetma lõunat. Kõht 
- eli tühi kui hundil — süüa tahtis. 
-  Sööki hakkas walmistama. 
-  Sulamist, mis toaseina ja katuse wahel, tõi 
 korwiga kartuleid, suuresse sawikaussi kallas 
Wee ja warsti langesid hallid-walged kartuli 
koored ta ette põrandale, kooritud kartulid len- 
 dasid lipsudena wastupritsiwasse wette. 
Mullused kartulid olid tuima-nahalised ja 


õigus — kassi 
2 N 


pehmed, kuid mis teha — wärskeid ei olnud 
weel saada. 
1” BC Joonas ruttas oma tööga, et laada lõpuajaks 


jõuda linna. Kas "saab tast täna üldse töölemi- 

 °  nejat wõi mitte, seda ei teadnud — — 
Te Kuusepuud = plaksusid = pliidisuus, = kartuli- 
- tangusupp kees pajas — keegi koputas uksele. 
— Tuppa! 
— Tere. 
M — Tere, tere — keda ma näen! 
| Ulwi tuli, paari-naela-osa wõid käes. 

— Mis? Wõi? 

— Kuulsin, et kodus oled, tõin sulle wõid — 
pane kuhugi kausi sisse. 

— Wõi wõid! — lausus Joonas imestlewas 
-heameeles ega osanud tänadagi. Ta otsis ühe 
 plekk-kausi, milles pesi harilikult silmi, ja mahu- 
- tas wõi kausisse, näos haruldaselt mahe ilme. 
Aga siis tõmbus see pilwe. 

Tahab Ulwi wiimati wõi eest raha? 

- Ulwi aga rääkis edasi, selgitades küsimata ta 
- küsimuse: 

— Kolepalju kraami oli täna müügil. Wähe 
- küsiti wõi hinda, rääkimata müümisest, oma müü- 

sin siiski ära — — see ainult jäi järele, sellest ei 


saanud kuidagi lahti, selle tõin sulle — mina ta- 


gasi wiima ei hakka nagu paljud. 


No küll on helde naine! — imestas Joona, 


silmawalged läikisid, suunurgas wärises heameel. 
— Ostab piletid, annab wõid — annab ja annab. 
Ei hakka tal ka kahju? Ei hakata kodus tõrelema? 

— Waata reot! — ütles ta siis — wõi nii 
palju asju oli turul. 

Lusikaga litsus wõid kausi põhja, Ulwi waa- 
tas seda pealt. Oma pilkudega tänas ta toojat. 
See tasus päewapalga ausasti ära. Haruldane 
inimene — helde inimene! Kõik tahawad saada, 
ent keegi ei taha anda. 

— Õuka, kus mul kokk! — hüüdis Ulwi äkki. 

Ta silmitses suurt pada, mille kaane wahelt 
tõusis üles tossu. Küsis, mis seal sees keeb. 
Tõstis siis uudishimulikuna kaane, kuid langetas 
kohe — kuum aur lõi näkku. 

— Õige ise keedad?! Sa siis söögimajas ei 
käigi? 

— Ei käi, kallis tuleb — — 

— Jaa, kallis tuleb küll — wenitas Ulwi — 
aga sul on ju raha! 

— Mis raha nüüd minul — palk odaw, toidu- 
ained kallid, maksud suured. Aga kui rahä 
olekski, wõi seda wõib siis igale poole pillata — 

Ulwi ei kuulanud ta kõnelust, waid matsutas 
suud, ninas meeldiw — kodune lõhn. Ning an- 
dis imestada, et mees keetis niisamuti süüa nagu 
naine. 

— Kas sa siis ühtki naist pole saanud? 

— Mis sa — ütled?! Naist ei oleks saanud?! 


— Nujah-noh. 
48 


EE od Mis jaok sobi mulle! — Arwad, et naine sel- 
-lepärast paremini keedab, et tal undruk on sel- 


jas — — 

— Ei-noh, armastuse pärast! 

— Armastuse pärast?! — Joonas naeris täiel 
häälel. — Armastuse pärast, kui armastada saab 
niisama. 

Ulwi naeratas sunnitult. 

Ta oli nõutu. Kiskus näppudega  sallinar- 
maid. Hammustas pakse huuli. 

Joonase kollane nägu oli aga täis üleolekut 
ja salakawalust. Ta pani käe pluusilõikest sisse 
ning waatles Ulwit, kes toetus sõrmekontidega 
wastu lauda. Ta teine põlw oli kõrgele tõstetud, 
warbad puudutasid ainult põrandat. 


Naise mõte on ainult armastus — mõtles Joo- 


mas — aga meestel on muud huwid, muud mu- 


red — — — armastus on mööda minnes — aja- 
wiiteks, lõbustuseks. 

Mis mõte on küll naise pidamisel? Sellel ei 
olegi mõtet. Söögi teeb ise — üksi olles jatkub 
seda kauemaks ajaks. Laste pärast naist wõtta? 
Riigimehed tahawad nii. Aga millega ma neid 


- kaswatan? Wõiksid wäga hästi ise kaswatada, 


kuna saawad palka kümneid tuhandeid. 

Mina kaswatagu rahwast — mis jaoks?! 

Mis kasu on minul sellest? 

Minul pole sellest mingit kasu. — 

Joonase kokkuhoidlik majapidamine = ning 
wäike teenistus ei wõimaldanud seda suurt, ühis- 
kondliselt tähtsat ülesannet täita. Tema huwid 


ei sobinud teiste huwidega. Oleksid nad sobinud, 
- siis oleks teine lugu. — c 

Ulwi lai ja päiwitunud nägu oli ikka mõttes. 
Üldse oli see naine mõistlikum ja tõsisem. kui 
eile. 

Joonas tegi pliidi alla tuld, tuli siis tagasi te- 
ma juure, näppe pühkides pükste külge. 

— Arwad wõi, et ma naist poleks saanud?! 

— Oleksid saanud küll — — Aga ometi elad 
nii — ilma naiseta! — Ma ei saa aru. 

— Mis ma wõin teha, kui sa aru ei saa — ma 
seletama kah ei hakka — 

— Sa oled tõepoolest imelik, nagu Elsa ütles. 
Armastada tahad, kuid — — 

— Ega kedagi, supp ajab üle! 

Joonas kargas pliidi juure, kahmas pihku pa- 
jakaane, — tangud jooksid mööda nõgist pada 
maha. Tuba täitus lämmast aurust. Aknaruu- 
dud läksid higisse. 

—— Oh sa sunnik, raswa ajas peaaegu üle. 

Ulwi astus mõne sammu —pliidile lähemale, 
keha nõtkus natuke nagu harilikult Joonasel. Põ- 
randalauad naksusid ta kingade all. 

— So, so, nüüd on siis walmis — — 

— Kui kaua elad sa sedawiisi — naiseta? 

— Kakskümmend aastat juba — lausus Joo- 
nas ükskõikselt, ent Ulwi imestusel polnud piiri. 

— Kakskümmend aastat juba?! Wõi kaks- 
kümmend aastat juba! 

— Nujah-noh. Seal ei ole midagi imestada! 

— Egas ma siis — — Igaw ei ole niiwiisi? 

— Wahel ikka on — jaa, wahel ikka on. . 

Tulid meele need pahaennustawad wõhrulood. 

— Wahel mõtlengi — — — 

Ulwi waatles Joonase mahatõstetud supipada 
— suur pada oli kohe ääreni täis keedetud. 

- — Nujah. Aga kas see hapnema ei lähe? — 
A praegu kuum aeg. 
— Kuidas ta saab siis minna, kui mul külm 
kiturialune?! 

- Joonasele hakkas peawalu tegema söömahak- 
kamine. Kuidas sa hakkad sööma, kui teine wa- 
hib man ja loeb su suutäisi! — hm, ei mõtlegi 
ära minna! Kutsu weel tema kah sööma! 

Tõstis puu otsaga nõgiseid pliidiraudu kõlise- 
des ümmarikule pliidiaugule, kohendas tukke, ker- 
gitas kaapi — tegemine küll, ära ei lähe! 

Siis wiskas mütsi järsku ja hoolimatult sängi- 
posti otsa — tulgu, mis tuleb, saagu, mis saab. 


4 Suu kogus wägisi täis wett, ei olnud kuhugile seda 
i süllata. 
Wõttis kapist kaks taldrikut ja asetas lauale. 
F Ei saanud teisiti, kui pidi kutsuma Ulwi ka. Tuli 
pealegi meele, et oli toonud temale wõid ja kui- 
L. das siis nüüd — — 
— Istu kah lauda! 
| — Ei hooli, ihu endalgi soe. 
k See äraütlemine kõlas Joonasele just nii: ei 
| - - taha mitte, kõht on täitsa täis, praegu just sõin. — 
F Sarnane ütelus wajas tingimata tagasundimist — 
i söö ikka, meki wähemalt! Ent Joonas mõtles: 
Md Ei taha, ei taha — mina sundima ka'ti hakka. — 
— Mina olen küll näljane — ütles'ta Ulwile 
v — kõht on tühi nagu hundil. Istu sa seniks sän- 
f giserwale! 
Cd 

— Wõi istumisest häda on — eks ma ikka 
saa — — — . 

Ulwi istus siiski. 

Ning Joonas sõi. 

Ulwi suunäärmed hakkasid sülge tootma, — 
ta kahetses, et ei wõtnud wastu pakkumist. 

Tõepoolest — tore oleks süüa kahekesi kuu- 
ma ja higitsema-panewat suppi, näod tahmased 
ja hõõguwad — kahtlemata kena oleks istuda 
teiselpool lauda ja rütsida lusikast supileent nii- 
samuti nagu Joonas, kartulid jääksid ühes tan- 
gudega taldriku põhjale, sagu tuleks süüa alles 
lõpuks — — 

— Mis? — ütles äkki Ulwi — ma proowin 
ikka ära sinu keedetud supi. 

Kargas üles wastust ootamatult, kahmas lu- 
sika ning hakkas püstijalu sööma — Joonasel ei 
olnud teist tooli. 

Ja mõlemad sõid rütsides — sõnagi lausu- 
mata — nagu põrsad. 

Sarnane poissmehe elu on siiski päris huwi- 
taw — mõtles Ulwi — kus meil maal on hiigla- 
palju pistmist inimestega, asuks õige ise kah 
linna elama, kui saaks kuidagi — — 

Wanapoisi supp maitses talle hästi. 


Peale lõunat sõitis Joonas waksali — Ulwit 
ja Elsat saatma. Ta tahtis wägisi minna jalgsi, 
ent Ulwi wõttis ta käest ja wiis ta siiski omni- 
busele. Teadagi, et Joonasel oli jälle hirm. 
Maksa piletiraha, maksa nende eest ka weel! 

Omnibus oli puupüsti täis inimesi. 

Autojuht pasundas wahetpidamata, et läbi 
pääseda laadaliste murrust. 


52 


1 A “A KE 


Nad waikisid, alles waksali saades hakkas 
Ulwi naljatama. Elsa oli mossis — seisis nende 
kõrwal kui wahakuju. 

Ulwi huuled tõmblesid tihti naeru käes, põse- 
liha paisus ja alanes, silmapaar wahtis terawalt 
siia-sinna. 

— Tuled maale wõi? — küsis Ulwi lahkumi- 
sel, aga jatkas wastust ootamatult: 

— Tule tingimata, tule kunagi! Tule warsti! 

— Kes teab seda minekut! — — 

Joonas kartis maaleminekut — maalemineja 
peab linnakosti ühes wiima. Aga koguni teine asi 
— kena asi see! — maalttulija peab 0 külakosti 
linna tooma. Tuleks Ulwi jälle linna! 

— Parem on juba, kui sa linna tuled — ütles 
Joonas — nojah, tule sa linna! 

Seda naist wõib meelitada, sellelt naiselt on 
midagi saada, aga muidu peab naistele ikka 
andma. 

Rong hakkas tasa liikuma. 

Ühel waguniuksel seisis Ulwi ja wibutas kätt 
— sama kätt, millega teda tirinud paar päewa. — 

Joonas lõi wastuseks käe korra õhku, kergi- 
tas kõwat ja pöördus minekule. Waksaliesisel 
seisis weel tühje omnibusse ja autosid, ent tema 
ei tarwitanud neid. Pikkamisi läks ta minema. 

Peale wäikse iluaia astus tasasele, laiale 
uulitsale, mis siirdus kohe südalinna. Teel pea- 
tus mõne kaupluse, mõne wäiketööstuse, mõne 
kaubalao ukse wõi akna ees, wäljapanekuid waa- 
deldes, kuulutusi silmitsedes — tema püüdki oli 
saada korra mingiks ettewõtjaks. 

Aastaid oli elanud kehwuses ja kokkuhoidmi- 
ses, et ükskord — et ükskord midagi ära teha, 
midagi saawutada. Sõjaaeg oli toonud wiimseks 


53 


kui k 


wõimalusi, sest siis sai raha rohkemal määral, 
kuid tema wiiwitas, ja hilisemad üldised kitsiku- 
sed ei lasknud enam teostada endiseid mõtteid. 
Raha kogunes wähehaawal, nagu wett astjasse 
tilkuwast rennist. Aga ometi — Joonas lootis 
— — piskugagi wõib imesid teha, kui ainult osa- 
takse! 

Kokkuhoidmise omadus oli tal suurepärane 
— oli praegu pisitööstuse kärumees, kuid wiis 
siiski sageli raha panka hoiule, nagu tänagi — 
kuid tal puudus suurem aktiiwsus. Ta saatust 
määrasid tunduwal määral wälised olud ja juh- 
tumised. 

Jalutas Magasini uulitsal, kepp käsiwarrel, 
kehas kindel kaldumine ettepoole, nägu aeg- 
ajalt pöördumas suurtele waateakendele, kus wõis 
näha elusuuruses enese kuju. 


Käis ka Lossiwallil, peatus Kolmemehe nu- 
kal, waatles linna, liikumist, inimesi. Siis asus 
koduteele. 

Jälle nägi keerlewat karusselli, tormawaid 
puuhobuseid, kõikuwaid inimpäid, kihelewat rah- 
wahulka, kõmawat linnamüra — laat ei olnud ju 
weel lõppenud. 

Aga Joonas astus ükskõikselt edasi. 


Talunikud sõitsid põrisewail wankreil, põlwi- 
tades, üksteisele õlale patsutades, hobusesabad 
sõlmes, waljad roosides. 

Inimhääli kaikus ja körises. 

Lihunikud ajasid enese eel lehmakarja, nahk- 
mütsid peas, näod werejoomisest punased. Ela- 
jad astusid wastutahtmist, watsad - wabisemas, 
silmades hirm, ninas ebamäärasuse haist, kõris 
kibedus ammumisest. 

st selle ette seisma, igekaelne pingu- 
jooksis südamest sõrgusse ja sarwisse. 
- Piitsad langesid läbi õhu lehmade laiale ja 
lahjale turjale, kuid waewalt oli kuulda linna- 
müras seda plaksumist. 

Joonas waatas, kopsutas keppi wastu kiwi- 
kõnniteed ja astus edasi. 
- Kõikjal oli näha laada-jäänuseid — hobuse- 
sõnnikut, õlekõrsi, kompwekipabereid ja muud 
paberiprahti. 

Küll homme kojamehed wannuwad — mõtles 


Joonas — linnarahwas kasigu maarahwa sõnni- 
kut! | 
| - 


VI. 


Hommikul ootas Riita aegsasti trükikoja-ukse 
taga sisselaskmist. 

Nõndak tuli ise awama ust. 

— Tere hommikut! 

— Tere jah! Wõi teie olete juba siin! Näis, 
kas täna tulewad kõik — — 

Peremees kinnitas aknaluugid seina külge ja 
astus Riita järgi trükikotta. 

Riita poleks täna healmeelel tööle tulnud, kuid 
kodus pääsis hommikul tüli walla — siga oli ära 
lõhkunud oma sulu ja läinud wälja hulkuma, wa- 
namees ei tahtnud seda ära parandada, ema pra- 
gas siis ja wanamees wandus wastu. — Oleks 
hulkunud laadaplatsil, linnas — kuid tal polnud 
ühtki sihti, sugugi tuju. — — 

Warsti tuli noorhärra. 

Siis ilmus preili Laili — naeratus näol, hall 
mantel käsiwarrel. 

— Tere hommikut, preili Riita! 

See kõlas peaaegu irooniliselt. — 

Algas tööpäew. Jälle pidi paenutama, kum- 
mardama, kergitama, tõstma — — — 

»Wana“ Nõndakul oli õigus — kõiki ei tul- 
nud. Joonas puudus, ent puudus ka Linda-preili. 

— Linda-preili läkski Joonasega laadale! — 
tähendas peremees. 

— Küllap wist — wastas preili Laili. 

Riita ei wastanud midagi, kuigi tal oli öelda 
mõndagi. Waikides töötades kulus tund, teine — 

Laili seadis mingit trükiladu eesruumis masi- 
nale, korraldas trükimusta rulli, tõi paberit terwe 
hunniku masina juure. 

— Mis te hakkate nüüd trükkima? 

— Ah, on ühed kuulutused maale. 

— Kas te neid suure masinaga ei trüki? 

— Ei, sarnaseid pisikesi asju ei trükita kunagi 
suurel masinal. 

Riital oli wähe piinlik — wõi siis tema teadis! 

Laili kummardus, seljaga wajudes üles ja alla, 
nagu paat lainetel. Waheldamisi weeretas ta 
trükimusta rulli ning trükipressi, wahel pidi pa- 
nema paberit alla ja ära wõtma. Üksi ei saanud 
ta sellega hakkama. Ta kutsus Riita appi. 

Laili pistis nüüd paberit alla ning wõttis ära. 
Riita weeretas rulle, milleks polnud tarwis erilist 
oskust. 

— Teate uudist? — küsis Laili — Joonas 
käis eile õhtul kahe preiliga kinos. 

— Mis? Kuna? — need küsimused murdu- 
sid otse wägiwaldselt esile. Kuuldu oli ju te- 
male päris üllatuseks. Ta teadis karussellisõitu, 
ent kinoskäigust ei olnud aimugi. Nüüd tahtis 
teada, kas Laili ka teab karusselliarmastusest mi- 
dagi, wõib olla tunneb Laili koguni kaenlasole- 
jat. Uuriwalt ja uudishimulikult küsis ta, kartes 
sealjuures enese tundmuste äraandmist: 

— Kas te nägite, kui Joonas sõitis karussel- 
lil, keegi daam kaenlas? 

— Wõi kaenlas! Otse kaenlas? Seda ma 
küll ei tea! 

Riita lootis, et paneb preili pilkama, naerma, 
aga preili Laili oli ainult imestuses ja uudishimus. 

— Nägite, milline see daam oli? Tore daam 
— eks? — — Ja, tema on kange mees. Temal 
leidub ikka neid naisi. 

See oli Riitale walus kuulda — Joonasel lei- 
dub ikka naisi. Ta maadles waluwalmistawate 
mõtetega tükk aega. Siis alles sai lausuda: 

— Etoleks tore, seda ütelda ei saa — mulle 
tundus ta köögimamslina. 

Haawatud naiselikkus tootis wimma, sellepä- 
rast ei saanud teisiti, kui pidi laitma. 

Laili nägu muutus ka selle järele. 

— Kahju, et sellel mehel pole maitset! 

Ta töötas tükk aega waikides — laotas pabe- 
rit. Äkki ütles: 

— Korra olewat ta teiega läbi käinud? — — 

Missugune imelik küsimus — sellele ei oska 
wastatagi — mõtles Riita. 

— Aga kust te teate? — küsis ta. 

— Lindale olewat rääkinud — 

— Lindale?! 

Mis asjamees Linda on Joonasele? 

Laili näis rohkem teadwat — midagi pakitses 
tal keelel. Ütleks ta sellegi ära! — Tahab ütelda, 
otsekohe on näha, aga ei ütle ometi — — on mi- 
dagi halba?! 

— Tal ei ole õiget instinkti — jatkas Laili — 
muidu ei oleks ta teist taandunud, teist oleks saa- 
nud enesele ausa ja korraliku naise — — 

Soo, nüüd ütles ta korraga nii palju! Seda 
kõike äkki ära seedida — raske. Taandunud — 
maha jätnud? Ta ei saa sellest hästi aru, ütleks 
Laili weel kord! 

Suuril silmil waatas ta Lailile, — silmawal- 
ged pöördusid silmanukkesse, nina ja kulmud 
wiskasid silmakoopaile kerge warjundi. Alu- 
mine huul wärises pisut. Süda lõi jõnksudes, 

õhuke pluus hakkas lainetama nagu wahel waik- 
ne weepind. 

Laili waatas korra ta silmi, pühkides käesel- 
jaga enese otsaesist — aga ta ei öelnud midagi. 
Riitat hakkas äkki palaw — kuumusewiirg kattis 
isegi lahtise kaela ja näo. Ta ulatas käe põue 
taskurätiku järele, et pühkida nägu. 

— Nii kuum on täna — — 

— Jaa — tänane ilm on üsna kuum! 

Kui Lailil teda enam poleks tarwis, siis läheks 
ta kohe eemale. Laili ei wahtinudki wäga teda, 
waid püüdis edasi kõneleda Joonasest: 

— Ta ei ole ju wäga wana, kuid korrast ära, 
nagu wõib olla ilma naise hoolduseta mees. Nüüd 
jookseb iga seeliku järgi, aga kui tal naine oleks, 
siis ta ei teeks seda — — 

Riita waatas suure imestusega kõneleja otsa. 
Silmawalged läikisid õige himukalt. 

— Wäga kahju, et ta nii hoolimatu on teie 
wastu! 

Wõõra kaastundmus ja kahetsus oli imelik — 
see mõjus Riitasse wäga lohutawalt. Sarnaseid 
sõnu, nagu Laili ütleb, tahaks ta ikka kuulda. 
Mingi tänulikkus tõusis tema wastu, ta ei osanud 
seda muuga awaldada, kui enese minewiku pihti- 


misega. 

— Ammu oleksin ma naine olnud, kui ma te- 
male poleks lootma hakanud! — — Mul oli aus- 
tajaid, kuid ma ei hoolinud neist — ma lootsin 


Joonase peale: tema oli karske ja kokkuhoidlik 
mees, lootsime kahekesi hästi ära elada. Tema 
armastab töötada ja puhtust pidada — mina am- 
mugi seda armastan! — — Ta lubas ja lubas 
pulmi teha — ikka warsti, warsti — — — Ma 
ei saa aru, miks ta neid ikka edasi lükkas! 

Ta oli awanud nagu mingi sahtli, kuid wiimse 
lausega tõukas ta jälle selle kinni. Tal oli piin- 
lik paljastada oma sisemust, mis oli täis hellu 
kohti. Ta lõpetas natuke järsku, mingisugusel 
teisel toonil, kui oli alanud. Laili ei osanud see- 
tõttu talle muud lausuda kui: 

— See on imelik küll — — 

Ent Riita mälestused tulwasid nüüd suure 


hulgana esile. Ta ei tahtnud neid kellegile 
awaldada, waid ainult iseenesele pidada. 


Olid ajad, mil ta mind otse jumaldas — need 


on kallid mälestused! — WAäljasõite tegime, 
söögid olid ühes. — Läksime terwe karjaga, 
poisse ja tüdrukuid. — — — Minu sõbrannad 


naersid mind: selle ihnsa wanapoisiga seltsid 
sa? — A 


— Küll ma tean, mispärast: ta ei raatsi 
kulusid teha, noorte preilitega ei saa sellepärast 
hakkama — need tahawad ikka, et neile alati 
ostetakse ja kingitakse. Mina aga ei nõua tema 
käest midagi — ma ei armasta üldse edwista- 
mist ega pillamist. 

Aga kas see on õige, mis rääkis Laili? Mi- 


dagi terawat tema ja Joonase wahel pole olnud 


wiimasel ajal. Aga ka sarnast soojust ja lähe- 
dust mitte nagu waremalt! Ometi Linda itsita- 
mised midagi wõiksid tähendada — jah, Lin- 
dale oli Joonas rääkinudki mahajätust, maha- 
jätust — — — i 

Riita pea huugas. Nagu tuüleiilingud kohi- 
sesid seal. Tundis, et ta saatusse on sattunud 
wõõrad käed. Mis pidi ta tegema? Ta küsis 


järele Laililt ühtteist, et jõuda kindlale selgu- 


sele. — — 

— Meil, näistel, on, Ha ikka aätnane saatus, et 
mõisad mängitakse! — õhkas Riita nagu ainult 
iseenesele. — 

— Meie ei wõi lasta enesega mängida! — 
kinnitas Laili hookalt. — Meie peame olema 
kawalad, meie laseme näiliselt mängida, ent tõe- 
poolest mängime ise. Meie jooksu ja enese 
wäljenduse suuna ei saa keegi määrata — küll 
me teame, kuidas ja kellega. — — — 

Riita ei hoolinud enam Laili kõnelusest mi- 
dagi. See oli talle wõõras, see kostus kaugelt, 
mõtted kiskusid tähelepanu enesesse. Laili on 
weel noor, kuid tema noorus on möödunud. Ta 
ei saa enam nii mõelda nagu Laili — — ta näo- 
nahk on kahwatuks muutunud, kaelas on kort- 
sud, juuksed langewad igal kammimisel peast 


wälja — ei aita mingisugune salw ega pese- 
mine! — — See on wanadus, mis asub ta 
kallale! — — Wanaduse wastu ei ole rohtu! — 


Kui saaks kuidagi uuesti alata oma elu, siis 
elaks ja oleks hoopis teisiti! Oleks kawal nagu 
rebane, tark nagu ilwes, ettewaatlik nagu— — — 
küll ta oskaks juba! Igal pool olla lahke ja was- 
tutulelik — nii palju kui wõimalik! Oma austa- 
jaist peab paremini lugupidama kui seni. Pole 
teada, kuhu poole saatus juhib. Ta tahaks seda 
wõimalust, et tal oleks palju, palju walida. 

Aga nüüd see kõik oli hilja! 

Kõik oli*hilja!! Hilja!! 

Kuidas saaks muuta oma saatust?! 

Pisarad seisid ta silmis. — Saatust ei saa 
muuta! — . Kellukesed helisesid  kõrwades: 
hilja! hilja! 

— Ärge sellepärast kurwastage — ütles 
Laili ta märga nägu nähes. — Ühe mehe pä- 
rast ei maksa nutta. | 

— Egas ma sellepärast — — süda walutab. 

— Mõelge muust! 

Laili wõttis ta käest kui plikal kinni ja lausus 
kindlal toonil: 

— Ma katsun teid aidata! 

Riita ei küsinud, mil wiisil mõtleb ta aidata. 
Talle tõi see üldse imelikke mõtteid. Kogu 
päewa arutas ta neid nagu sassi läinud lõnga- 
kera, saawutamata siiski õiget lõnga-otsa. 

Ta tahtis Joonasega kõnelda, tahtis küsida, 
kuidas ta on ometi niisugune. — Hakkas ootama 
suure kärsitusega järgmist tööpäewa. 

Tuli see, ent wõimatu oli Riital läheneda te- 
male. - Joonas ei hakanud temaga kõnelema, kui- 
das siis tema. — — — See oli raske, see oli 
wõimatu! 

Miks ei kõnelenud Joonas temaga?! 


Masinamühin täitis ruumi. Rihmad jooksid 
xahisedes ümber keerlewate rataste. Rullid wee- 
resid oma raudalustel edasi-tagasi. Waskreha 
ladus täistrükitud poognaid masinaotsas asu- 
wale lauale hunnikusse. 

Kõrgel jalglaual seisis Laili ja laskis wahet- 
pidamata puhtaid paberipoognaid masina alla 
libiseda. Nii seiswana näis ta pikk keha palju 
pikemana. Aegajalt waatas* ta ülewalt teiste 
peale. 

Joonas kõneles Lindaga. Nende 'näod olid 
lähestikku. Joomas oli wähe kummarusi. 

Laili saatis oma pilgu kord teistele, kord 
temale. Tahtis öelda: Waat' mis Joonas jälle 
teeb! Ent ta ei saanud kõnelda. Ta oli masina- 
suminas, kust kõne ei kostnud kuigi kaugele. 
Aga ka ta tegewus ei annud seks mahti, Ta 

poolest wähe piinlikkust 
- Or juhtumuste pärast. Wiisakust tal 
niipalju ei olnud, et paluda wabandust Riitalt. 
Ta lohutas oma südame lühidalt selle mõttega, 
et wahest ootas Riita kõigest pool tundi, wahest 
mitte sugugi. 
Ta oleks olnud täna meeleldi kuskil mujal, 
- wõõraste inimeste seas. Aga polnud põhjust 
niipea minna wälja kärutama. Linda hakkas 
- heatahtlikult temaga ladistama ja ta sallis seda 
- samasuguse meeleheaga. 

Ihu auras "seljas, jalad tuigerdasid all, pea 
wajus lõugapidi rinnale nagu raske pomm. , Nii- 
wiisi wäsinuna tuli Joonas laupäewal töölt koju. 

Ent mitte "üksi tänane päew ei wäsitanud, 
waid kogu nädalatöö. Nüüd oli see õnnega sel- 
jataga ja õnnis puhkepäew ootas ees. Ta ei 
suutnud naeratada, kuid tundis seesmist head- 
meelt, waadates alt trepiotsast üles — weel see 
trepp ja siis wõib istuda emas kodus! 

Joonas toetus nii raskelt trepikäsipuule, et see 
praksus ta käes nagu murdumisel. 

Kuid siis — ta leidis uksewahelt kirja. 

Kellelt see? — Tal ei olnud tuttawaid ega 
omakseid, kes oleksid wõinud kirjutada. Wane- 
mad olid surnud juba ammu. Elas kui üksildane 
känd raiesmikul. Ja nüüd kiri! 

Ta ei tunnud seda käekirja! Waatas suuri 
ja sihwakaid tähti, silmas juhuslikult ka - posti- 
templit: Mustakalda. Hm! 

Mustakalda! See on ju siis kohalik kiri. Kes 
wõis selle saata? Ega wiimati see pank, kus 
tema raha hoiul? — 

Tas tõusis elawus — mis see pank õige kir- 
jutab? 

Rebis üsna ettewaatlikult walla ümbriku, sel- 
lele jättes sõrmejälgi. Sees nägi wäikest, kahe- 

korra käänatud kirja. Ent ta ei usaldanud seda 
wõtta kätte pesematute näppudega. Ta hakkas 
kähku käsi pesema. Kindlasti on see kiri raha 


asjus — mõtles seejuures. 
— Austatud härra Joonas! — luges ta weidi 
hiljem. — Palun wabandust, et teile kutsumatult 


kirjutan. Ent ma ei saa teisiti, kui pean seda te- 
gema. Olge nii hea ja tulge pühapäewal kell 15 
Waldeki ausamba juure — mul on tähtsaid asju 
teile rääkida. Aga et te tingimata tulete! Ootan 
seal — — Austades Laili Paenuk. — 

— Wõi Laili kirjutab! Waata reot! — 

See oli küll suur üllatus — Laili kirjutab, te- 
male! 

Joonas hakkas seljast maha tõmbama  higi- 
seid riideid, kuid läks wahepeal waatama laual- 
olewat kirja. 

— Õigus jah, punktipealt nii: 

— Mul on tähtsaid asju teile rääkida. — 

Joonas kõndis mõne korra edasi-tagasi, — 
hall pluus tõmmatud pooliti kaela, määrdunud 
triibuline särk selle all walendamas — peas mõte: 
tähtsaid .asju — — 

— Mis wõis olla temal tähtsat?! 


Seisatas akna ees. — Inimesi läks wihtadega 
sauna. 

Istus laua taha — lauapaberid olid täielikult 
määrdunud. 

— Tähtis asi naisel on armastus — eks ole? 

Joonasel hakkas kuum — temale pakuti ar- 
mastust! 


Heastmeelest kargas püsti, tõmbas pluusi ta- 
gasi pükstele ja jooksis kuurialt suppi sisse 
tooma. 

— Ah, sa sunnik küll, suusõnal ei ütle mi- 
dagi — puha teeb kirjalikult! 

Mida ta enam mõtles, seda enam weendus, et 
preili Laili on armunud temasse. 

— See on tore, see on tore — — ma ütlen: 
see on pagana-tore! — 

— Sellel on hoopis teine toon kui Ulwi ar- 
mastusel. — Laili, Laili! — kuidas see nimi juba 
kõlab! — Ta ei too mulle wõid käte wahel, ta ei 
maksa minu eest — aga selle eest on ta tark nai- 
ne. — — Nujah, ega muidu ei kirjutaks: tähtsa 
asja pärast. — Huwitaw, saab näha, saab mäha 
— — — Maolen ütelnud alati: armastada saab 
niisama! 

Ta pani supi soojuma, ent ise hakkas söögi- 
lauda kraamima. Kuidas ta ometi selle oli nii 
ära määrinud! 

Sõi siis mehe moodi, tuletades meele toonast 
söömist Ulwiga. 

— See oli kassi wiisi limpsimine, kui üksi 
jäin, siis alles hakkasin tõsiselt sööma. 

Istus kummarusi laua taga, meeletuletades 
möödunud ning tulewate päewade juhtumusi. 
Ime, kuidas mahub kõhtu wedelat nii palju! See 
on kui kummikott, mis wenib nii, kuipalju seda 
wenitad. 

Joonas ajas käe pluusi alla ning laskis rihma 
järele. 

Oli kena üksi elada — wõis julgelt süüa kõige 
lihtsamat sööki ja seda niipalju, kui kõht soowib. 

Süües tekkis kawatsus sauna minna. Kaua ei 
olnud seal käinud. Ikka kodus oli end pesenud. 
Aga aegajalt peab ka saunas käima. Eriti siis, 
kui on peenete naistega tegemist — muidu higi- 
hais peletab need eemale. 

Saunaskäik tegi teda alati rõõmsaks ja ker- 
geks. Aga saunaskäigul oli ka teine — wõib- 
olla weel kasulikum punkt — pesupesemine tuli 

palju odawam kui pesunaisel lastes. Saun oli 
kõrwalisel kohal, seal ei keelatud pesu sissewii- 
mist. 2 

Läks wilistades sauna poole — wiht käes, 
pesu kaenlas, suured riidest-potikud jalas. Wii- 
maste pärast pidi jalgu taga järele wedama, et 
nad mitte jalast ei tuleks ära. — Mis tähendas 
temale mõne inimese mõtlus: Waat kus mees, lä- 
heb kuuma suwe ajal sauna. Ta ei elanud ju 
teistele, waid iseenesele. 

Teised mehed käisid suwel suplemas, sauna 
läksid nad harwa. Aga Joonas tegi wastuoksa 
kõigile: käis üsna harwa nii saunas kui suplemas. 

Kui päike oli loojenenud madalate majade 
taha, tuli Joonas saunast tagasi. Ihu oli kuum, 
nägu ja käed heleroosad. Märg pesu kaenlas 
tegi niiskeks külje, aga see ei tähendanud mi- 
dagi — küll kodus ära kuiwab. Wihaga wõis 
weel minna teist korda sauna ning edaspidi püh- 
kida ka põrandat. 

Esiti ei mõelnud minna wälja — mõnus oli 
lebada peale tööwäsimust ja saunakuumust omal 
asemel. Ent tuju oli täna üsna hea, meeleolu 
roosiline — ei saanud teisiti, kui pidi minema — 
tahtis kõnelda kellegagi. 

Midagi pakitses rinnus, miski kihutas teda 
taga. 

Riietus sinisesse kuube, triibulistesse püks- 
tesse. 

Lukustas hoolikalt uksed, sest pesu jäi wöö- 
russe kuiwama. 

Läks siis rutates südalinna poole, nagu kar- 
tes hiljaksjäämist. Kepp wuhises kiirelt ta peos, 
pannes tihti plaksuma kõnnitee-kiwa. 

Lähemal uulitsanurgal peatus ta mõteldes. 
Ei olnud ju sihti, kuhu minna. 

Wõttis wälja Laili kirja, luges selle weel hoo- 
lega läbi ja pistis siis korralikult rinnataskusse. 
Oli kahju, et kohtamine on alles homme. Weidi 
nukraks muutus seepärast. 


Linna poole astudes paranes aga tuju — tuli 
wastu ilusaid naisi, keda wõrdles Lailiga. Ja 
ettekujutused homsest päewast täitsid ta uue ele- 
wuse ja rõõmuga. 

Missügune on Laili? Tuletas meele temast 
kõike. Aga ei mäletanud just üksikasju. 

— Ühe sõnaga ütelda: pikk tüdruk — ja kena 
tüdruk! 

Kuidas tahtis Joonas teda näha nüüd! Tah- 
tis teda näha kas wõi ainult sellepärast, et waa- 
delda terawalt ta nägu — silmi, huuli, kõrwu ja 
nina. Iga naise kohta on tema näolapp kõige 
olulisem. Laili kohta teadis ta wäga hästi, kui- 
das ta käib — sirgelt ja uhkelt nagu ohwitser. 
Oi, jumal küll — see on suurepärane, kuidas ta 
käib! — Ah, see Laili üldse on midagi erakorra- 
list tema elus! — Niisugust intelligent naist pole 
ta iiales armastanud! 

Mis weel tähtsam — ükski sarnane naine 
pole teda armastanud. — — 

Oli ladistanud temaga niisamuti, aga seda ei 
julenud loota, et Laili hakkab teda armastama. 

Jaa, jaa — Nõndaku trükitööstus — sealt see 
asi oma alguse sai. — — Aga mis ütleb Riita? 
Ah, sa pagan küll — Ulwi peaks seda nägema, 
kui me kahekesi —ja just Elsa, kes ei uskunud 
— — — Joonas, tead sa, kui wana oled? Nelja- 
kümne? Wõi kahekümne? 


Joonas naeris nii, et pea wärises. ' Habet ja 
wurrusid tal ei olnud, mis oleksid wõinud nüüd 
wäriseda. Lühikesi karwu oli kaswanud ümber 

Kus ta sellel laupäewa õhtul kooserdas ja 
keda nägi — seda ei mäletanud hiljem põrmugi. 
Rahwast oli laupäewa õhtul linnas rohkesti, nagu 
laadalgi, aga Joonas ei pannud seda tähelegi. 

Pikemat aega istus ta Waldeki mälestussam- 
ba juures, ilutsedes sellest ettekujutusest, kuidas 
ta kohtab homme Lailit ja mis peale selle sünnib! 
See oli suur elamus, mis tulemas, seda ei saanud 
ilma tundmusteta wastu wõtta. See polnud mitte 
mõni jant külatüdrukutega. 

Istus ja mõtles, mõtles ja käis. 

Laili armastab teda!!! 

Ent see tundus nii kummalisena, et Laili teda 
armastab. Kas armastab Laili? — — 


Käies lõtwus pingul meeleolu ning Joonas 
mõtles: Armastab muidugi, kus ta sellest pääseb! 

Kus ta peaks praegu olema? Kodus? Wõi on 
ka kusagil jalutamas? 

Kui kahju, et ta ei teadnud tema tänaõhtu- 
sest eeskawast midagi! 

Pooljuhtumusi leidis Joonas end Kaalepi ukse 
tagant. Ta koputas ootamatult kõwasti, nii et 
isegi imestas. Toas joosti ühest nurgast teise 
suure kolinaga. On ka Kaalepil mõni naine 
kodus? 

Siis awati uks. Ema awas. 

— On noorhärra kodus wõi? 

— On küll — kuule Ranno, kuhu sa jooksid? 

Poiss tuli poolriides sängisirmi tagant wälja. 

Joonas ei lausunud esiti “omist asjust midagi. 


- Aga pikemat aega ta ei suutnud waikida, sees 


pakitses nagu mingi hapandus. 

— Tead sa — — 

— Ja mida siis? 

Joonas jutustas oma sõbrale suure huwiga 
enese uuest wahekorrast, imetlust temalt igatsu- 
sega oodates. 

— Kust sa äkki selle preili siis wälja wõtsid? 
— küsis Kaalep ja wahtis lakke. ; 

Joonas arwas, et Kaalepi küsimustele on üldse 
wõimatu wastata — ta asetab sarnaseid küsi- 
musi nagu umbes kümneaastane poisike. 

Joonase uuele seletusele wastas ta poolpilka- 
walt, poolkadestawalt: 

— Mis sul siis wiga, las* aga käia! 

Kaalepi pool käik ei parandanud tuju, waid 
rikkus. Oli natuke piinlik, et laskis enese üle 
jälle ironiseerida. 

— Aga ma tahtsin talle näidata, et pole enam 
matsi-annad, aga oodaku, ma talle weel näitan, 
otse tema poole wiin Laili — — Noh, küll ta 
siis imestab! 

Ta pidas Kaalepist lugu, tundis ta üleolekut 
waimlistes asjades, sellepärast polnud talle üks- 
kõik, mis Kaalep tast arwab. Ta otse ihkas 
Kaalepi pooldamist, kuigi see mees kogu ilmas 
ja elus leidis wähe wäärtuslikku. 

Oli juba õige hiline aeg. 

Joonas riputas riided korralikult ristpuudele, 
kahistas põhukotti, tegi küljealuse pehmeks, aga 
magamisest ei tulnud midagi wälja. Laili seisis 
ta silmi ees otsekui elawalt. Joonas kaalus, kui- 
das wõtta preilil ümber kinni, et see talle -hästi 
meeldiks. Mõtles, kas ta ulatabki preili huulte 
juure püsti seistes. Kindlasti peawad nad mi- 
nema kuhugile kõrwalisse paika, et saaksid se- 
gamatult olla kahekesi. Seal alles näitab, kuidas 

; ta Lailit ihaldab — kõik. muu pole tähtiski. Hulga 


aega pole saanud wärske 'armastuse osaliseks. 
Riita on teda täiesti ära tüüdanud. 

Kuked kiresid õues, aknatagused lõid walk- 
jaiks, aga Joonas ei saanud weel und silma. 


Ei tähendanud midagi, et oli käinud saunas 
— kirbud sõid juba ihu kallal. Ta kobis käsi- 
kaudu sügelewaid kohti, kuid näpu wahele ei 
jäänud midagi. Uut põhku oleks olnud tarwis 
aluskotti, siis wast oleksid jätnud kirbud teda 
rahu. Õled kotis olid läinud peeneks nagu sae- 
puru. Sellepärast jäi küljealune ka kõwaks. Ei 
aidanud põlwili tõusmine ja põhu kergitamine 
kotis. A 

Siis ometi jäi ta magama. Ning nägi une: 

Ta suudles Lailit, tema punaseid huuli. Ning 
Laili suudles teda — kirgliselt! 

Jumala eest — näeks seda nüüd Kaalep! — 


Üllas tundmus oli kaswanud üle Joonase pea 
ja ta kinnitas enesele kogu ihu ja hingega: Ma 
pole armastanud weel ühtki tüdrukut nii, nagu 
seda pikka trükikoja preilit Lailit. — 

Oli tarwis wanapoisi närwe ja ettekujutust, 
et luua mittemillegist ehtsat armastust. 

Ikka oli olnud see nii: Tööpäew karastas, 
puhkepäew wäsitas. Tööga harjunud keha jäi 
töötult haigeks. Pühapäewa hommikune roidu- 
mus oli suurem kui laupäewarie wäsimus. Ihu- 
liikmed hõõgusid nagu palawikus. Küürakondid 
olid roidumusest päris kanged. 


Õhtupoolikul pidi Joonas minema kohtama, 
nüüd aga ei wiitsinud habetki ajama hakata. 
Wõttis küll wälja laiateralise lauanoa, mis eriti 

hoitud habemeajamiseks, kuid tõukas selle tüü- 
tunult 'kõrwale. Eile saadud rahad huwitasid 
teda palju enam. Lehitses, waatles, luges 'neid. 
Pidas aarweid, rehkendas eelolewa nädala kulu- 
sid, arwas ülejääke. 

Laskus tooliseljale. Küüral oli sedawiisi pa- 
rem. Meele tuli enese unenägu. See lisas ke- 
hasse armastusuima. Sirutas käsiwarsi ja tegi 
kallistawaid liigutusi. Karwane rind ja sooneli- 
sed käerandmed pakitsesid. Surus tühja õhku 
enese ligi. Wärske armastus ootab ees — täna 
juba! Muutus õnnelikuks. Waatas wAälja ak- 
nast igatsewana. 

Mis siis see on? — Enne ajab taguotsa wälja, 
siis alles tuleb ise. Enne üks jalg üle wärawa- 
laua, siis teine. Lõpuks on kogu paks keha 
kindlalt kahe jala peal uulitsal. — Waat kus 
wanamoor! Nagu mägi liigub ta Moosese juure: 
mustakaanega kirikuraamat pigistatud wastu 
pahemat rinda, paremas peos taskurätt pisarate 
pühkimiseks. 

Ja, — meid kõiki ootab * wananemine, aga 
kõige hullem on raswaminek! 

Milline heameel oli Joonasel — minna koh- 
tama Lailiga, mitte aga Lindaga, kelle suur'lott- 
rind ja matsakas keha muutus talle nüüdsest 
peale otse wastikuks! 

Aega ei olegi enam palju — mõtles Joonas 
— peab juba hakkama end korda seadma. 

Wõittis pükstelt rihma, kinnitas selle akna- 
piida külge ning tõmbas üle selle sahisedes noa- 
tera. Siis lõi seebiwahtu ja hakkas nägu mää- 
rima. Wäiksest peeglist wahtis wastu wahune 
ja wiril nägu, nagu oleks see peksa saanud ja 
siis salwiga üle wõietud. Suunurgad muhelesid, 
silmaalused kimelesid, ninasõõrmed sügelesid. 

ARAKS ME a PS ir 

% - Nuga lõikas krabistades karwu. Põsed ja 
 Tõuapärad otse mõnulesid neist wabanedes. 

- Saaks niisama juustest jagu — mõtles Joo- | 
nas — siis oleks täna alles wormis. 

Sellest tühjast soowist aga tekkis kindel ka- 
watsus: ajab ka pea noaga paljaks. Kui ajada 
karwu, siis juba wiimse karwani. 

v Ühe peegliga — ja pealegi oli see pisike — 
j ei saanud hakkama. Alt Wiilipilt tõi teise suu- 
rema abiks oma peeglile. 
Siis algas töö: Pea wahuga kokku magu rat- 
tarumm määrega, nuga jälle terawaks nagu 
S ohakas. 
Stop — seisa! Kolu kahe peegli wahele — 
4 niit Nüüd wõib kukla pealt niisama tõmmata 
nagu lõuaalt. 
, Karwad muud kui tulewad — kuhu nad siis 
j terawa noa eest pääsewad! See paberi-pala 
' täis — uus tükk jälle! On jumal annud karwu 
— küll mul leidub paberit. 


No on küll pea murdmist ja käe hoidmist — 
aga mis sa teed, kui wähemaga wälja ei tule! 
Kui ma nüüd sisse lõikan, siis on moodne sogi 
omast käest. — * 


. Julge pealehakkamine on ometi pool wõitu! 
Ajamist tarwis weel harjutada ja warsti-ei näita 
ma juukselõikajale ühtki tenga. 

| Raske töö — kuid siiski kõigest kolm kram- 

mi, sellega wõib juba leppida. Küll leige wesi 

loputab were ära ja asi on jälle tahe. 


Joonas proowis, kuidas kõwa nüüd peas 
istub — jumalikult! Kes ütleb weel: Joonasel 
pole maitset, see petab iseend. — Must walgega 
sobib alati hästi. 

Joonas awas ühe aknapoole — see oli ainult 
kaheruuduline — ja imetles selle peegeldusel 
oma töö tagajärgi. 

Läbi awatud akna kuuldus kirikukellade ma- 
hedaid, pikatoonilisi hääli, mille õõtsuwat laine- 
tust rikkus mõni kriuskaw-jäme autoröögatus. 
Aedades siristasid wäsimatud musträästad. 


Kolmandakorra ärklitoast waadates oli näha 
jumalapuhast ja selget õhku, mis hällus üle linna 
sinise kaarena. Madalad linnamajad paistsid 
selle all hallide ning haigete muhkudena. 


Joonas seisis aknal nagu palkonil ja pühkis 
ninaotsast tilga ära. 

VIII. 


Siis ometi saabus kauaoodatud silmapilk! 
Laili tuli — jumal teab, mis kellaajal see oli. 

Joomas astus talle wastu nagu mõrsjale — 
käed wäljasirutatud kui kutsaril, kepp rippumas 
nööbiaugus nagu takjas. 

— Tulite ometi — no küll ma ootasin! 

— Ootasite kaua? — — Soo! Miks te siis 
nii wara tulite? 

, Tore ,,tere“ — miks nii wara! 

Laili käel tiksub korralik 'kellawärk — ma 
pistku kas wõi lauakell westitasku. 

Joonas wahtis kuulates Laili huultele ming 
mõtegi ei tegutsenud enam muuga: Miks ei ole 
need punased nagu unes? Need on ainult weidi 
roosakamad kui harilik näonahk. Miks ei tar- 
wita Laili punast puudrit? Üks peen naine ei 
anna selleta oma õiget wormi wälja. 

— Kuhu wõiks minna? — küsis Joonas. 

— Kuhu? Wahest istume siiasamma. 

— No olgu siis minugi pärast! 

Lailil on tõepoolest wäike, ümarik rind! — 
Lailil oli õhuke ja pingul kleit, seetõttu wõis 
Joonas soodsasti preili rinda piiluda. 

Paljad käsiwarred: nahk sõmerline ja jooni- 
kas nagu kanaliha. 

Joonas waatas enda käele ja mõtles: 

Liha on liha, olgu see siis minu, kana wõi 
naise seljas. Aga hing? See olla igaühel ise- 
sugune — 

Kanal on loomahing, ei — linnuhing, minu 
hing waaksub leiwa ja raha järele, aga Laili 
hing — mis siis tema tahab? 

— Teate, mis asja pärast ma teid kutsusin? — 
tähendas Laili. 

— Tean küll! — wastas Joonas kähku ning 
naeris iseteadlikult. 

— Noo! — imestas Laili — kust wõisite seda 
teada? 

— Kui teie oskate warjata, küllap siis mina 
oskan üles otsida — sähwas Joonas ja nuuskas 
nina. 

— Rääkis teile midagi wahest preili Riita? 

— No ei, Riitaga pole ma hulga aega koos 
olnud. 

— Miks te siis pole olnud? — 

— Waata reot, mida teie küsite! — Mis mul 
Riitaga pistmist? 

— Kuulge, härra Joonas, teie lähete liiale — 

— Liiale wõi? Ei noh, pole wiga. 

— Ma tahtsin teile ikka tõesti Riitast rääkida 
— sõnas Laili tõsiselt ja waatas ringi. 

— Wõi nii! Nujah, rääkige siis — mina 
kuulan teid heameelega. 

— Teie teete, Riitale liiga! — kordas jälle 
Laili. Nähtawasti ei leidunud tal teisi sõnu. 

— Liiga, siis liiga! Aga kas teie ei tee te- 
male liiga? Kui ta — ütleme näiteks — teada , 
saab, et teil minuga — — 

— Härra Joonas, mis te räägite! Riita teab, 
et ma tulin, — hm, ma ei tea siiski — — Nimelt, 
ma tahtsin teile ütelda — — — 

Ta waatas parajaid sõnu otsides oma kinga- 
ninadele, mis olid puurinud kruusasse augu ja 


- muutunud õige tolmuseks. 


— Ma tahtsin teile just öelda, et ärge jätke 
Riitat maha! Ta on wäga mõistlik naisterah- 
was. — Ärge käige teistega niipalju! 

Joonas nihutas külge wastu pingiselja, tõmbas 
kõwa enam silmile ja waatas selle weere alt 
wälja luurates nagu kaabakas. 

Raske oli aru-saada, kelle pärast Laili tuli 
siia. Tema pärast wõi Riita pärast? Joonas ei 
osänud eritella. Asjalugu oli keeruline. 

Joonas uuris Laili kahwatut nägu — kas selle 
ilme ütleb midagi? 

Nägu oli tõsine, silmad sügawad, kaugele 
waatawad. Mida ta wahib? 

Joonas waatas weel korra ta silmisse, siis 
hakkas ta waatepunkti otsima. 

Üllatatult leidis: Laili on kiindunud pronk- 
sist Waldekisse, kes seisis tugewal graniit-alu- 
sel, käed waheldamisi rinnal, pea kuklas, waade 
pöördud südalinnale. 

— Kena mees, eks ole? — tähendas Lailile. 

— Kena jah, tõepoolest pole wiga. 

— Tahaksite enesele sarnast meheks? 

— Mina? Tänan. Selle waskkujuga pole 
midagi peale hakata. Tuppa iluasjaks on pisut 
SUUr. 

Misjaoks nad siin istuwad ja nööklema hak- 
kawad? — küsis Joonas iseeneselt. — Selle mehe 
pärast wõi? Riita pärast wõi? — Asi läheb jär- 
jest keerulisemaks. Kes teab, keda Laili õieti 
armastab! Mind ta küll ei armasta. 

— Mispärast te enam ei kõnele? — küsis 
Joonas, nihkudes rahutult pingil edasi-tagasi, 

sirutades üht kätt pingi seljatoel, laiutades teise 
sõrmi püksipõlwel. 

Tundis end üsna ärewana ja rahutuna. Tahtis 
saada wastust küsimusele: 

Armastab Laili teda wõi ei? 

Kogu Joonase poissmehe-au rippus kaalul. 

Kas ta siis pole suutnud Laili südant pan- 
na niipalju tuksuma, nagu armastuseks wajalik?! 


— Ja, ja — lausus Laili hajameelselt ümber 
wahtides — Riita oli wäga kurb, et teie karus- 
sellil sõitsite — teate nende maatüdrukutega, 
keda minagi nägin. 

Joonas pühkis salaja sõrmeseljaga nina, mis 
wägisi kippus leemendama. Taskurätid olid weel 
ikka kodus wööruses kuiwamas. 

— 80, so — teie nägite ja Riita nägi ka. 

Imelik küll — mõtles Joonas — Riita pärast 
on mures, aga enese eest ei liiguta sõrmegi. Mind 
ei maksa kõneldagi! 

— Aulik preili Laili, kas meie ei liiguks mitte 
ja ei waataks, kuidas ilm mõnel teisel kohal 
wälja näeb? 

Lailil ei olnud midagi selle wastu. 

Kärmesti tõusis ta üles. 

Joonas märkas, nagu oleks ta teinud suure 
hingetõmbe — madal rind paisus mõneks minu- 
tiks õige kõrgele. Koketeerib? Wõi tuli see 
kehwadest kopsudest? .Naistrükitööline — kes 
teab! Joonas sirutas käe, et Lailit toetada. 

— Pole waja — keelas Laili, ent üsna peh- 
melt. 

Kui ei, siis ei — mõtles Joonas ning wastas 
Lailile: 

— Mulle ei meeldigi rippuda käesangas noor- 

härrakeste wiisi. 

Erisuguse paari moodustasid mad puiesteel. 
Joonas kaldus oma kehaga ette — Laili aga ta- 
hapoole. Joonasel oli harjumus jõnksida igal 
sammul, Lailil — hoida end sirgena ja sihwa- 
kana nagu wähegi wõimalik: rind wõimalikult 
ette, pea wiimse wõimaluseni püsti. — 

Laili tegi ettepaneku — astuda ,,Mesilasse“ 
— suwekohwikusse Mustjõe kaldal. Suured koh- 
wikuaknad otsekui ootasid neid. 

Juba, juba! — Ei saa sadat sammu edasi, 
kui ei maksa! 

Niisugune on elu! Niisugused on naised, 
a jumal loonud igaweseks ikiusatuseks me- 
) — hele! 

— Maeti tea, kas on mul niipalju aega. Pidin 
kuhugile minema — — 

— Ma arvasin: pühapäewal teil aega küllalt. 
Teie siis ei soowi? 

— Mis seal soowida wõi olla? Kas me ei 
jalutaks siiski weel? — Küsis ning ise mõtles: 
Wõib olla läheb tal jalutades kohwikuminek 

- meelest. Aga Laili tahtis täiesti ära minna. On 
häda ning tegemist päris! 

— Olgu siis pealegi. Lähme, käime ära. 

Prassime üks kord! Joome, lahkume, nii et 
laua alla wajume! — mõtles ise peaaegu wihaselt. 


Kohwikus oli publikut keskmiselt. Wabu 
laudu leidus siin-seal. Laili walis ühe aknaäärse 
laua, kuid enne istumist silmas end peeglis ja ko- 
hendas oma juukseid. 

— Nii on kenam — ütles ta Joonasele, lükates 

i kardina akna eest kõrwale. — Armastan inimeste 
liikumist waadelda. 

Ning jatkas naeratades: 


— Olen saanud selle halwa harjumuse kinost. 

Ära ütle, kui awalik teine weel! 

— Nujah, waadake, waadake — ega siis mi- 
nul midagi selle wastu ei ole. 

Waat, mille pärast tuli Laili kohwiku! Mitte 
selleks, et minuga mõni sõna mõistlikku juttu 
westa! Waid selleks, et wahtida läbi akna teisi 
inimesi ning näidata iseennast! 

Joonas kobis näppudega oma siledat lõuga ja 
paljast pealage ning mõtles: Nii on lood. 

Laili jõi punast morssi. Sirutas huuli nagu 
suudleja — läbi õhukese klaasi oli see selgesti 
näha. — Laili huuled on loodud küll õigele ko- 
hale, aga kas mina neid täna suudlen, see on 
wäga kahtlane! 

Joonas ei teadnud, mis nüüd teha wõi mõelda. 


Eemal teiste laudade taga kõneldi — sosista- 
des. Aknast möödus jalutajaid. 

Laili käed on nüüd puhtad — trükikojas on 
mad ikka mustad. 

Kui imelik sõna see aknapealne sõna: ema — 
enam — enal — enaliseM. Mis see siis tähen- 
dab. Ah — jah, tean! Pidin juba temalt küsima 
— suure marruse oleksin teinud. — Ütleb kohe: 
Joonasel pole tarkuse raasugi. 

On see wõimalik — suudelda, kaelustada Lai- 
lit? See ei ole nii kerge, nagu mõne lihtsa tüd- 
ruku puhul. Tema on hoopis teine inimene kui 
Riita, kes leppis kõigega. — Nagu müür on tema 
ja minu wahel. 

Miks ei tee ta minuga tegemist? Ajame läbi, 
et olen harimatu. Küllap ma mõnestki asjast aru 
saan. Armastada ja kallistada oskan nagu iga 
mees. 

Joonas tundis eneses kaswawat pettumust. 
See tegi ta meele kibedaks. 

Tark nägu, aga puine olek! — Oleks näpits- 
prillidki ees, siis wast oleks weel midagi! Aga 
nüüd on kõrgete kulmude all kaks halli, sogast 
silma, nagu paar weeniret uulitsarennis. Nina 
on terawa harjaga, lohus külgedega, ninasõõrmed 
— suured ja liikuwad nagu loomal. Kus on nai- 
selik ilu? Seda pole olemaski! 

Joonas mõõtis ja kaalus oma pilkudega prei- 
lit nagu ostetawat hobust. On Lailil midagi, mis 
pakuks talle mõnu? Mis oleks uudsuseks? Mis 
eraldaks teda teistest tüdrukutest? 

Salata ei saa: Laili on siiski huwitaw — ta 
waid ei hooli minust midagi! 

Salawimm kaswas Joonase südames. Aga ta 
ei loobunud weel kõnelusest. Tahtis Lailit nöö- 
gata. Küsis puiesteel seiswa inimsalga kohta, 
keda Laili jälginud juba tükk aega: 

— Kes meeldib teile seal kõige enam? — Wist 
too rohelises mundris sõdur? — Wõi too kaabuga 
noorhärra? — Wõi koguni too — — 

— Jätke juba! Mulle ei meeldi seal keegi. 

— Ei keegi, aga wahite siiski — wäga kena. 

Seisjaile seltsisid juure mõningad preilid. 
Kogu salkkond lagunes seejärele paarikaupa. 

Neile järgnes lonkaw kerjus — ühe käega 
kepile toetudes, teisega paberossiotsakesi kõnni- 
teelt korjates. 

Kaks poissi tulid tagast poolt wärskeid mar- 
ju süües — marjatorbikud olid käes. 

Põõsad ja puutüwed katsid waate kaugemasse 
parki, kus näis ka inimesi liikluwat. 

Joonas waewles nohu käes. Taskuräti oli ru- 
tuga koju unustanud, nüüd polnud millegagi nina 
pühkida. Kobis taskus paberitükki, kuid ei ju- 
lenud seda siin tarwitada. 

Ta nihutas enese tooli akna eest eemale. Nii 
oli parem Lailit waadelda ja kõnetada, aga ka 
enese ninanuuskamist warjata. — Igatahes täna 
ei tule suudlemisest midagi wälja. Täna ainult 
westleme. 

— Mida te õige armastate — kui küsida to- 
hib? 

— Armastan kolme asja — wastas Laili, — 
kino, kohwikut ja raamatut. 

— No? — Arwasin nii, aga arwasin ka naa. 


Joonas mõtles wiiwu. .Jatkates muutus hääl 
sõbralikumaks ja intiimsemaks. 

— Minu kaswuajal ei olnud kino ega kohwik 
moes, sellepärast ei ole harjunud neist lugu pi- 
dama. Kooli ja raamatu wastu tundsin küll huwi, 
aga wanemate waesus ei lubanud kuigi palju 
koolis käia. — — Eks wõta need teiltki suurt 
kulu? 

- — Jaa, wõtawad — aga ilma nendeta ei saa 
elada — ei maksagi siis elada — 

— Mina olen ära elanud, nii et arugi ei saa. 

— Teie? — Häälerõhk oleks nagu Joonasele 
ütelnud: Mis olete teie teiste kõrwal? Joonas 
tundis, et Laili teda madalalt hindab. See oli 
talle walus. — Kõik inimesed ei ela ühtemoodi — 
seletas Laili. — Rikkad ja waesed, haritlased ja 
töölised — waadake, kuidas iga liik inimesi elab 
isewiisi. 

— Isewiisi — teil on õigus. Aga teate kah, 
mispärast nii elatakse? — Joonas ei jäänud was- 
tust ootama, waid jatkas juttu kibeda innuga. 
Laili oli pööranud nüüd külje wastu akent ja 
kuulas: 

— lsewiisi elatakse sellepärast, et odaw 
palk ja rasked olud ei lase teisiti. — Arwate, et 

mina ei oska autoga sõita, weini juua ning pee- 
neid naisi armastada? — Kui mul raha on, siis 
oskan kõik teha. Raha teeb targaks, raha teeb 
peeneks. 

— Muidugi, jaa, see on õigus. 

— Näete nüüd. 

Joonasel oli heameel. Sai ometi sellele tar- 
gale ja uhkele preilile näidata, et ka tema teab 
midagi, et tema nii rumal ei olegi. Sattus sel- 
lest weel enam hoogu ja kinnitas: 

— Waat, selles on ühe ja teise inimese wahe. 

Selle peale nuuskas julgesti nina ja jatkas 
kõnet oma ilmawaatest, millest polnud ta weel 
kellelegi kõnelnud — wälja arwatud wahest 
Kaalep. 

— Meie töötame, ütleme näiteks, ühes töö- 
kojas. Nõndak maksab mei'e mõlemaile palga, 
aga teie saate palju rohkem kui mina. — 

— Aga õppimine, oskus, selle järele ju ometi 
maksetakse! 

— Nujahnoh, aga küürawaew ei maksa mi- 
dagi! — — Igal ühel ei ole jõudu ja julgust, et 
käru tõugata raske koormaga mööda linna. Kas 
te seda ei hinda? 

Selle naisega maksis kõnelda! Wõis isegi 
ta suu kinni panna nagu sawiga. Ärgu arwaku, 
et ma olen kõige rumalam. Mind on elu koolita- 
nud, teda aga raamatud, kino ja kohwik. 

Õnnestunud mõttewaheldus tõstis Joonase 
langenud tuju. Ta tahtis alles nüüd piitsutama 
hakata — kõiki, kes tulewad meele, eestkätt 
naisi, neid suurimaid parasiite maailmas. 

Aga Laili kargas äkki püsti ja lausus Joona- 
sele rutuliselt: 

— Wabandage mind! Ma tahaksin nonde 
preilidega ühes minia. 

Ta näitas sõrmega aknast wälja ning Joonas 
imestas ammulisuul: Laili näitab näpuga. Üks 
peen inimene ei näita mitte näpuga, waid peaga 
wõi jalaga. Ei ole haritudki preilil wiisakust. 

— Palun, palun, olge head! 

Joonas oskas olla ka wiisakas, kui tahtis. 
Aga see ei jaidanud enam tuju tõsta. Meeleolu 
langust ei suutnud miski takistada. Laili läks 
ära, ilma et oleks saanud katsetki teha käe löö- 
miseks ümber piha. Ei mingit hoolimist — nii 
pani minema. Ühes oleks pidanud Kutsuma — 
teine asi, kas ma oleks läinud. 

Ei ole Laili teissugune kui teised — ei ole 
targem sugugi kui mina wõi teine, kolmas. 

Hull lugu: Joonas oli asjatult waewelnud ja 
kulutanud. Kui ta ;poleks käinud saunas ega 
ajanud habet, kui ta poleks maksnud kohwikus 
keelekaste kui suure joomingu eest — siis oleks 
läinud Joonas wilistades koju. 

Aga nüüd olid purunenud ta ettekujutused 
täielikult. Talle näis ilmaelu lihtsamana, aga 
kurwemana kui enne. Kükitas toolil nagu hall 
wõhr, pidades nõu, kustkohalt hakata närima. 

IX. 


Pikkamisi möödus see juulikuu pühapäew, 
mil Joonas oli 'ohtamisel Lailiga ning pettus 
temast. 

Tükk aega istus ta mõttesse wajunult kohwikus 
ning waatas aknast wälja. Pea oli nõjatatud käte 
wahele ning lõuapärad hõõgusid peopesade all. 


- Suu oli ammuli — nii muidugi unustatud. Õhk 


tungis selle kaudu kopsudesse. Huuled muutusid 
kuiwaks ja kibedaks. 

Pettumus oli uhtnud ta hinge nagu laine 
uhab kallast, kui aurik sõidab ropsides läbi jõe. 
Wesi wajub jälle jõkke tagasi, kuid kõnts ja 
saast jääb püsima kaldaliiwale. — Joonas tõusis 
toolilt, pikkamisi, kuid selge teadwusega tule- 
waist wahekorrist. 

Kui palju on kulunud aega, — raske öelda. 
Puiestik oli ikka täis tumedaid warje nagu kesk- 
päewal. Ainult need olid muutnud oma lesimis- 
paika — olid muutunud laisemaks ja sirutanud 
end rohkem wälja kui enne. 

Joonas seisatus kõwerana ja haralisena nagu 
wana paju jõekaldal: põlwed olid laiali wajunud, 
selg küüras, käed püksitaskuis. Näol walitses 


. osawõtmatu ja umbusklik pilk. Hallid silmad 


piilusid tumedalt ümbruskonda. 

Inimesi oli kogunenud parki rohkesti. Õhtul 


pidi mängima siin kroonuorkester. Pinkidel istu- - 


jad olid nagu kükitawad, uudishimulised ahwid. 
Joonas pööras neile selja. Tema turinahast ei 
tungi juba läbi nende ahnitsew pilk. Täna wih- 
kas ta kõiki. 

Ta suundus pargist otsekohe uulitsale. 

Oli pöördunud juba Kangelaste sillale — mõt- 
les koju minna, — kui tekkis ta peas mõte: Läheb 
Riita poole, otsib oma naise üles — — 


Nende olemine on igaw — see on kindel. 


Joonasel pole täna head meeleolu. Riita on aga 
alati sõnaaher, kuulaw, waikiw. — Ent ometi on 
ta naine, kellega wõib mõndagi peale hakata! 
Kas säe ta istuma enese sülle, wõta kaenlasse 
wõi pane pea koguni tema rüppe. Ta pole lõ- 
busameelne, ent selle eest ikka wastutulelik ja 
hellatundeline. , 


Igal naisel on isesugused mõnusused. 0Riita 
süli — see on nagu hea peakott — pehme ja pa- 
law, — mõnusalt wõib end seal wälja puhata. 
Ei sobi — olgu näiteks — lamada Laili wõi 
Linda rüpes. Riita wõttis — kui Joonasel oli 
weel suuri juukseid — tihti wäitse ja otsis ta 
pead. — Kas hakkaks seda ka Laili tegema? — 
Ikka tuli meele see upsakas preili. 


Joonas astus juba jõeäärsel bulwaril. Laskuw 
päike paistis üle jõe ta kuklasse. Turi kuumen- 
dus. Kaenlaalused muutusid märjaks. 


Bulwar algas oma teekonda uuest eeslinnast. 
Weeres sildadest mööda kuni sadamani nagu 
sirge juuksepael. Mastide rägastik asus otse 
südalinna all. Siit ei olnud kaugel waksal, rae- 
koda, pritsimaja kui ka muud wajalikud ehitused. 

Siit edasi, Mustjõe mõlemail 


kä 
kaldail, asusid wa- 
nad linnaagulid, waesemate linnaelanikkude pe- 
sapaigad. 

Põhjapool elas Joonas, lõunapool Riita. Joo- 
nase poolt Riita poole oli tükk maad. Aga küllalt 
oli käidud seda wahet. Silm oli harjunud maja- 
dega, jalg maaga. Joonas ei saanud arugi, kui 
oli läbistanud selle maa. 

Tõrwiku ja Niiluse uulitsa ristlusel asus pikk, 
madal, ühekordne puumaja. See oli nagu nael 


CA 
” 


wahast seepi poeriiulil — teiste omalaadiliste . 


asulate kõrwal. Siin elas Riita. 

Joonas astus kärmelt sisse eesuksest, mis 
wana, lagunenud, nagu kogu majagi, ning ko- 
putas toauksele. Ema hüüdis sisse. Aga Riitat 
ei olnud kodus. 

Kindlasti polnud ka teada, kuhu läks. 

Wõi ei olegi kodus! — ümises Joonas. 

Riita isa istus mitmesuguse koli keskel ja pa- 
randas jalanõusid. Need olid naise wõi tütre 
omad. Joonas sai saabaste nägemisest pähe otse- 
kui piste: Tema saapadki wajawad parandust, 
riided nõelumist, wööruses ootab pesu triikimist. 

Halb! Hulgub mööda linna juba mitu päewa, 
jandab naistega. Kodutöö jääb koguni unustusse. 


Liiwaku poolt wäljudes mõtles minna kohe 
koju. Aga mõnekümne sammu järele wõtsid mõt- 
ted teise suuna: Lähemail päewil aega küllalt. Ei 
olegi enam naisi, kes wiidaks ta aega. Nii siis, 
pole praegu tähtis, kas rutata koju wõi minna 
mujale. — — 

Pealiskaudse huwiga waatles pühapäewa- 
õhtust agulielu. 

Liiwarohked uulitsad olid täis aspeldawaid 
inimesi ning mängiwaid lapsi. Kaewudest kanti 

wett, aedades kasteti peenraid, hoowides joodeti 
elajaid. Akendel istuti ja aeti juttu, 

Uulitsanurga tagant ilmus nähtawale auto ja 
sõitis põrisedes tast mööda. Koerad kargasid 
wärawate alt ja nurgatagustest wälja ja tormasid 
haukudes auto kallale. Liiwatolmu tõusis üles 
uulitsal otsekui suitsu. Mängiwad lapsed unustasid 
hetkeks kisamise ja waatasid ammulisuul seda 
elawat pilti. 

Ilm püsis põuasena juba mitmendat nädalat. 
Päewal oli tuult, ent õhtul muutus waikseks. 
Hääled seetõttu selged ja kaugelekostuwad. 


Kui Riita läbistab Tõrwiku uulitsat, siis waat- 
leb ta lapsi. Joonast see ei huwita. Waewalt 
pani tä tähele, kuidas üks tütarlaps nosis saia — 
seda silitades ja hammustades waheldamisi, kui- 
das üks poiss wahtis läbi aiawarwade õunapuid, 
mille raagud kaetud rikkalikult pooltoorete õun- 
tega. 

Kange iha tõusis temaski õunte, marjade wõi 
hapupiima järele. Ükskõik, mis see, kui aga hapu 
oleks. 

Terasnaela platsile jõudes istus Joonas ühele 
pingile. Jalad sirutas ette, watisiilud tõmbas 
laiali. Oli kuum. Üks jalg teisele, turi wastu pin- 
giselga. Waade pöördus taewale. Näpud wajusid 
wäsinuina westitaskuisse. — Sarnases istumis= 
wiisis oli isegi mõnu. 

Wäike puustik keset platsi oli hämardumas. 
Päike oli wajunud katuste taha. Pööninguaknail 
ja majasimpsidel pesitses tuisid ja pääsukesi. Üle 
katuste weeresid pikkamisi pilwed. 

Siinsamas oli woorimeeste ja taksomeetrite 
seisupaik. Hobused tagusid kapju wastu kiwa ja 
peksid sabu mööda päramisi kintse. Plaksumisi 

- oli kuulda üle platsi. | 
-bused ei saanud muidu kaeru kätte kui peakotte 

Rauad lõid sageli tuld. Ho- 


wibutades, neid.õhku pildudes. Teri langes uulit- 
sale. Näljased tuid noppisid neid üksteise wõidu. 


Taksomeetrid seisid samas reas — siledad ja 
läikiwad nagu šewroo-saapad — — 


Oi sa näru! Kus on minu lakk-king ning ar- 
muke, kelle poole autoga sõita? — — 


Kui hakata ka uhkust ja rahalist lõbu taga 
ajama, — kui panna ka sater selga, lakid jalga? 
Kurwastusega peab siis lahkuma minu hing ke- 
hast ja otsima asjatult uut asupaika — tänapäe- 
wal ei ole kokkuhoidu! Waene hing peab end 
ära uputama wõi üles pooma — ilma rahata ta 
ei saa elada. Raha hinge taga — 00, see on nagu 
sõnnik, mis annab seene kaswamisele jõudu. — 


Elu nüüd ja kakskümmend aastat tagasi? Ei 
maksaks wõrrelda, aga noh — — mis sa teed! 
Tehti waremeid, kuid ehitati jälle üles. Inimesed 
jäid nälga ja räbalaisse, kuid peale sõja ajasid 
koguni siidi selga. Linn on nüüd tore ja inimeste 
wälimus aus, laita ei saa, — aga hinge ei ole 
sugugi, ei ole kusagil! Toreda kleidi all ainult 
hingetu keha! Jumal teab, kuidas seegi seal 
wälja näeb! — 

Kui ta seda mõtles, oli ta silmi ees Laili kuju. 
See täitis teda meelepaha ja kibedusega. 


Joonas kargas üles. Kas pöörda paremale 
wõi wasakule? Kas minna üle Wana silla wõi 
läbi linna? 

Silla ääres ja platsi nurgal oli alanud mitme- 
kesine ööelu. Armastusemüüjad ja -ostjad pida- 
sid otsekui laata. Kes said kaupa, kadusid kär- 
mesti kõrwaluulitsaile. 

Joonas liikus nagu poekaal. Õlanukid tõusi 
ja wajusid waheldamisi otsekui kaalukausid. Saa- 
pakontsad möödusid üksteise lähedalt, aegajalt 
üksteist riiwates. Saapaninad wahtisid aina ka-= 
helepoole, teeääre, nurgataha — justkui suli- = 
poisid. KT 
Rahwa rohkuse tõttu polnud wõimalik rutata. = 
Siia oli kogunenud kõiki: poeselle, rätseppi; king- | 
seppi, sõdureid, müüjannasid, kooliplikasid, -üli- | 
õpilasi, wabrikutöölisi, ärimehi, angeldajaid, tas- 
kuwargaid ning teisi juhusteotsijaid. 
Nädalapüha, see on töörahwa püha — mõtles 
Joonas — siis ainult saab ta hulkuda ja mõnut- 
seda. Jõukail on aega selleks alati — — | 


Joonast ei huwitanud mass, waid ainult üksi- 
kud sellest — naised. WAärwilised, kerged — nii 
peab olema! Waatles naisi ning Kaalep tuli mee- 
le. See on alles mees. Mida toredam ja huwita- 
wam naine, seda kibedam ja hoolimatum tahab 
tema olla. Noor mees, aga millest see naiste- 
põlgus? 

Keegi preili möödus Joonasest. Waatas wa- 
napoisi silmnägu nagu kohtu-uurija. Kas ta tun- 
neb mind? Joonas peatas käiku ja pidas nõu. 
Ta ei pannud tähelegi, kuidas üks teine preili tr 
mast möödus. Ta tundis ainult mingi õrna asj 
puudutust seljalolewal käel. 

Joonas pööras kähku ümber. Lähem inimene 
oli roosas kleidis naine. Ainult see wõis teda 
puudutada. Kogemata wõi meelega? Ta ruttas 
järele, astus naisest mööda. Eks ma öelnud? 
Roosal preilil oli käes punane roos, mida wibu- 
tas kahelepoole, otsekui lehwikut. Märgates Joo- = 
nase huwi jäi ta ühe kaupluseakna ette seisma ja 
wahtima wäljapanekuid. 

Oot”, oot” — ma e -wähe Välja — otsustas 
- Joonas ja möödus naise seljatagant. Naise pal- 
jas turjapealne helendas kui poolkuu. Käesolew 
roos lähenes suule. Naine nuusutas lille lõhna. 

Kui lootsik libises Joonas heledawärwilise 
naise manu. 

— Preili, wast olete hea ja lubate selle roosi 
mulle? — Öeldes nii toetus kepile ja näitas nä- 
puga oma rinnale. Sinna just sobiks see. | 

— On huwitaw — tahate roosi? Kes roosi 
tahab, peab ka minu kaasa wõtma — oleme la- 
hutamatud, eks ole? Naeratas naine, nagu oleks. 
tõepoolest õrnus ja lahkus ise. 

— Nujah. Kui nii, siis olgu nii. Mul ei ole 


- midagi selle wastu. Arwasin ainult: Mul on 


tühi klaas kodus, sinna kuluks see lill ära. Teid 
aga — — 

— Oled naisemees? 

Juba sinatas! 

— Kus sa sellega! Minul mõni naine — 

— Mis siis wiga — oled tore poiss. Lähme! 

Joonasel oli headmeelt juba ülearu palju. Täna 
wiib ikkagi naise koju, kuigi see pole Laili, Riita 
ega Ulwi. Pühapäew ilma naiseta — see on nagu 
lõuna ilma magussöögita — nagu armastab ütelda 
Rähnapuu. 

Preili kõndis ta kõrwal waewalt kümmekond 
sammu, siis algas juttu, mis Joonasele alati kõige 
wastumeelsem: 

— Kuidas sul rahadega lugu on? 

— Rahadega lugu? Ega te, kas te siis —? 

— Arwad, et ma ilma tulen? 

— Nujah, peale kauba, nagu sai maha räägi- 
tud. Olen pealegi tore poiss — — ise ütlesid ju! 

Naine pööras sõnalausumatult selja. Eemal- 
dus. Joonast waldas pahameel. Oleks wõinud 

end laiutada ja lausuda nagu elukutseline pras- 
sija: Raha — seda on mul laialt! Aga pärast 
poleks tarwitsenud näidata tengagi. Sarnast 
uulitsaweerikut wõib juba petta. 

— Palju tahad? — hüüdis ta minejale järele. 

Aga on sel saatanal terawad kõrwad. Kau- 
gel oli juba, aga ära kuulis. Nagu oleks ooda- 
nud hüüdu. Tuli kärmesti tagasi, nagu oleks tal 
suur rutt. Küsis Joonaselt summa, mida see ei 
oodanud. 

— Teed nalja wõi räägid tõejuttu? — Ole 
mõistlik hinna poolest, kui tahad teenida! 

Kokkuhoiu ja kaupleja waim kippus wAägisi 
kõnelema Joonases. Ta hakkas tingima. 

— On see palju, näru? — hüüdis naine. — 
Weini wõi wiina sa niikuinii ei osta. 

— Hea küll. Armastasin sind niisama puh- 
tast südamest. Aga seda sa ei rehkendagi! 

— Sinusugune armastus, — seda tunneme! 
Saad aru — mulle on tarwis raha, mitte sind! 

— Kui nii arwad, siis koli koiwad! 

Wiimane ütlus oli tige, surutud läbi hammas- 
te. See lugu pani ju wihastama. 

Uulitsanaine armastab ainult raha eest, teadis 
seda ammu. Aga praegu tundus asjalugu ometi 
imelikuna. 

Kurat lahti! Ikka maksa, alati maksa. Kes 
mulle maksab minu armastuse eest? Egas ma'gi 
puunott ole! 

Tuleb niiwiisi wälja, et ei saa enam armasta- 
dlagi ilma rahata! No, kurat, oodake, ma tahan 
seda asja weel järele waadata! 

Joonas wajutas wasaku käe püksitasku ning 
pigistas paremasse kepi nagu malga, millega pidi 
taltsutama kurja koera lõugu. 

Teda wihastas kogu inimkond — see ahne 
ja täitmatu elajas. Teenigu täna miljoneid, ent 
homme pole tengagi taskus! Waja on alati, aga 
küllust pole kunagi! — 

Niisuguseid kuradeid ma alles malgutaks! 


Tast kihutas mööda mitu autot, törisewad- 
rappuwad härrad peal. Hõissassa-hurraraa! — 

Seal alles on härjad — hurrara! Autoga leh- 
malauta — hõissassa! Mollid täis weini — 
öhöhöö! 

Wett nad muidugi ei joo nagu elajad — nad 
on ju inimesed, pealegi kultuurinimesed! 

Kes rahast hoolib? Raha lendab kui raba! 


Lakkamatu mure pesitses Joonases kõigi selle 
wara ja raha pärast, mis kergel wiisil läbi las- 
takse. Hooti, nagu täna, tõusis see tusaks ja 
wihaks raiskajate wastu. Siis tekkis temas pro- 
testi-waim, — enam kui ükski muu ülekohus an- 
dis seks põhjust paljude pillamine. Wara ja ar- 
mastus — nende piiride wahel liikusidki peami- 
selt tema mõtted. 

Oleks need summad mul! — — Miks ei anta 
wara neile, kes oskawad seda hoida? — — 

Ole kui lind — korja ainult raasukesi! See 
pole enam inimelu! — — 

Ikka näruta ja kannata puudust — kellele on 
sellest kasu? — — Kes hindab mu wähenõud- 
likku elu? Ainult naerdakse! Isegi need naera- 
wad, kes peaksid sellest aru saama! — — 


Lõpp närutamisele — mis? Suur osa elust 
on ära elatud, aga mina pole tunnud, sest mingit 
mõnu! — — See enain ei lähe! 


Ükskord peab hakkama inimesi wiisi elama. 
Selleks olen ju kogunud oma wara, et seda ise 
ära kasutada. Aga missugune on see —inimese- 

wiisi elu? Kas nii nagu nood härrad — aina 
pummeldada ja kihutada autol? Ei — parem 
hakkan juba sibiks. 

Arusaamatu tusk waldas aegajalt hinge nagu 
udu. Teda ei rahuldanud siis enese elu. See oli 
üksluine, hall ja igaw. Otsis uusi sihte, aga as- 
jatult. Milline on õige eluwiis, millega rahuldub 
hing — seda teadis ainult wanajumal. Ent egas 
alati wõi tema tahtmise järgi talitada. Kuidas 
sa annad oma wara waestele ja töötad ainult 
teiste heaks? Parem juba laiselda, jalad seina 
peal. 

Bulwari ääres olid õunanaised nagu kiusatuse 
ausambad. Joonas ei saanud keelduda möödu- 
des waatamast nende õunakorwidesse. Aga see 
kaswatas iha õunte järele. See pani pea töötama 
mõtte kallal: Kas osta õunu wõi mitte? — — 

Mitte asjatuid kulusid! Mitte pillata — mitte 
maiustada! Mõned õunad wõi paar naela leiba? 
Mõned head suutäied wõi terwe päew  äraela- 
mist? — — Ma ei wõi lubada enesele isegi üht 
õuna, isegi üht haput õuna! See on lollus. Kel- 
lele ma seda raha hoian?! 

On mul naine wõi lapsed, keda tuleks kooli- 
tada ja kaswatada? On mul sugulasi? Eh — 
kui olekski? Kes hoiab wara sugulaste jaoks — 
see on loll!  Kümnekordne loll — ütlen mina. 
Ega mu pea pole weel põranenud? Iga teng on 
teenitud higi ja waewaga — seda peaksin jät- 
ma teistele! 

Ta seisatus bulwaril. ,Waatas mõteldes üle 
jõe hämarduwat linna. Näpud kobasid .westi- 
taskuid. Palju on kaasas peenikest? Huuled 
wireldusid kibeduses. 

No küll on lugu: Peida oma raha inimeste 
eest, kui tarwis, siis ei tea isegi, kuhu oled selle 

pannud. Aga mis sa teed, ei wõi olla kindel kel- 
legi eest — alati küsitakse: On sul raha? Tõmba 
siis taskud pahupidi ja näita: Rohkem ei ole — 
otsi kas wõi läbi, kui tahad. 

Aga mõnest enese kiusatusestki saab siis ker- 
gemini üle, kui raha on kaasas ainult wäiksel ar- 
wul. Inimene on inimene. Ta on nõrk himude 
wastu. Kawalusega peab walitsema  iseenesegi 
üle. Nii see on — veab petma iseennast. 

Raha oli käes — wana, murdunud, kokkukää- 
natud. Lahtiselt taskus — nii wõiks see isegi 
ära kaduda. Edaspidi peab pidama seda mõistli- 
kult taskuraamatu wahel ning küsijale andma 
wastu wahtimist. Muret oleks hoopis wähem. 
Aga muiduraha peab panema aegsasti panka 
hoiule. ,Sealt ei saa seda kätte juba keegi. 

Mitu õuna osta? Niikaua, kui ta seda arutas 
ja raha näppude wahel weeretas-pigistas — möö- 
dus ta kõigist õunamüüjaist. Kas poleks siiski 
parem jätta ostmata? Täna on olnud niigi asja- 
tuid kulusid. Kui olla alati nii kergemeelne, siis 
on warsti pankrott majas. 

Ent siiski oli kuratlik kiusatus Joonases suur. 

Ta astus tagasi linna poole, peatus ühe õuna- 
naise juures, otsustas küsida hinda: Kui kallid, 
ei osta ühtki, kui odawad, eks siis näe. — Eks 
olene hindadest alati kauba läbimüük? 

Aga ta sattus õunakorwi juures haruldasse 
hasarti. Kobas ja segas korwides, maitses õunu 
ja laitis neid. Tegi seda siiski nii korralikult ja 
ettewaatlikult, nagu oleksid need olnud tema enda 
omad. Õunte puudutamine tekitas sõrmis sarnase 
huima, nagu oleks ta puudutanud mõnd naist. 

— Jätke juba, jätke ometi! — õhkas õuna- 
müüja. — Küll te aga sorite, kui igaüks hakkab 
niiwiisi, mis siis saab?! 

— Kas teie ei tunne seda wanasõna? — kü- 
sis Joonas — Põrsast ei saa kotis osta. Kuidas 
saan ma osta teie õunu, kui ma ei teagi, missugu- 
sed need on? Teie arwate, nagu ma näen, üks- 
kõik mis sodi eest raha wälja antakse — — 

— Palju tahate neist? — 

Lõpuks oli Joonas wälja walinud mõned = 
õunad. 

— Mis? Olete hull wõi? Kes teile seda 
maksab! Saksad wõi? Tühi lora. Sakste jaoks 
peawad olema hoopis teist sorti õunad. Need 
olete puuotsast wara maha wõtnud — hapud 
justkui turunaise hapukurgid. Mina küll neid ei 
osta. 

Ja Joonas läkski minema, ilma et ta oleks 
ostnud ühtki õuna, kuid ära oli maitsnud need 
ometi. 

Tüdinuna ja wäsinuna astus ta koju poole, 
läbistades Markuse, Tõrwaküla ja Liiwaaugu 
uulitsaid. Nendega oli seotud mõningaid mäles- 
tusi, mis tulid meele aiaweerel seiswaid armas- 
tajapaare nähes. k 

Selle pika plangu ääres oli ta palju kordi 
kaelustanud ja suudelnud Riitat, selle telefoni- 
posti juures rööwinud Elsalt musu. Tollel poe- 
trepil oli istunud Kaalepiga suwiõhtuti ja arutle- 
nud ilmaelu-probleemi. — Elu möödus nii, et 
jättis igasse asjasse pisikese mälestuse. 

Pühapäew oli kulunud peaaegu nälgides. 
Nüüd oli aeg hiline mõistliku söögi tegemiseks. 
Wettki ei saanud enam kaewult, kust harilikult 
oli toonud. Pidi minema kaugele puur-kaewule, 
mis warustas weega kogu ümbruskonda. 

Loksid ja lobudikud on niisugused majad, 
kus pole omal kaewu! 

Tasa ja hoieldes tuli tagasi weeämbriga. 

Ori lollus — mõtles Jocnas — pool maad ära 
kanda wett ja siis seda maha loksutada. Ja hil- 
jem toaski tarwitas wett wähehaawal, et jätkuks 
ka öiseks joogiweeks. 

Kui pliidi all tuli hakkas leegitsema, käänas 
Joonas pesu rulli ja hakkas seda ükshaawal 
kolkima. 

Siis tõstis aurawa ja nõgise teepoti lauale. 
Ei saanud iga tassitäie pärast pliidi juure käia, 
sest taskurätid laotas toolile ja ise istus neile 
otsa. Seni kui teed joob, peaksid olema tasku- 
rätidki siledad. 

Laual ümber aurawa teepoti asusid segamini 
suhkrukott ja heeringataldrik, wõikauss ja leiwa- 
päts — kõik wajalikud asjad üheks korrapäraseks 
einestamiseks. 

Jumal tasugu Ulwile wõi eest ja andku talle 
* edaspidigi heldet meelt! — mõtles Joonas ja nae- 
ratas. 

Heeringapead imedes, kuiwa leiba närides ja 
teed peale rüübates kogutakse wara, mida ei 
riku koi ega rooste. Tühi jutt on see, et koi wõi 
rooste rikub wara — paljas pillajate loba. Ise 
ei suuda need midagi hoida, siis otsiwad enesele 
wabandusi igalt poolt. Mulle ärgu tuldagu kõne- 
lema, kus kiwi all wähjad on. Tean seda isegi. 

Joonas ajas end käsi ringutades söögilaua 
tagant üles. Suu wenis laiale haigutusele — 
nagu wikerkaar. 

Majakatused ja korstnad mustasid otsekui 
aherwared. 

Õhtutaewas õhetas kollakas ehawalguses. 

Joonas hõõrus wastu ahjunukka selga ja õl- 
gu, ringutas käsi ja haigutas jälle. 

Ent enne magamaminekut pidi minema weel 
wälja, wiimseid asju õiendama. 

nägi nende jooksu — des ju 
tagasi, trepist üles, kolinal jälle alla. 
Joonas otsis tükk aega, enne kui leidis pa- = 
raja kiwi. Siis wirutas ta kassidele, nii et maa = 
müdises kiwi kukkumisel. Kassid põgenesid, — 
üks pesukoja katusele, teine kuhugi hoowinurka. = 
Weel kord haaras Joonas kiwi ja wiskas katu- 
sele. Pikkamisi kompsudes weeres kiwi katuselt 
tagasi. 
Siis astus wiskaja treppi mööda üles ja ümi- 
ses: Rotte raiped ei näe — need sööwad silmad 
peast, aga tiirasust tagaajama on küll meistrid! 

Oli sooja ja pehmet päikest, inimeste ruttu, 
wankrite mürinat. 


Hommik. —Tööleminek. 


Joonas tõmbas mütsi silmile, et paistaks päike 
paremini ta kuklasse. Tõstis jalgu — pikkamisi, 
wenides — tahtis mõnuleda soojuses. 


Äride ja töökodade aknad kaeti paberitega, 
aknawarjud lasti maha. Weena woolas walgus 
Penikoormas — just uulitsaalul seisis päike, tõus- 
tes kordkorralt kõrgemale ning muutudes järjest 
soojemaks. 

Joonas tundis: Mõnus oleks lesida päikse- 
paistel — töötult ja muretult. Aga seda lubada 
enesele? — — Hm, ei wõi. Puudud töölt päe- 
wa — auk on järel, puudud mitu päewa — ei 
maksa enam kõnelda — auke ei täida keegi. 
Wägisi, wägisi pead töötama! 

Mõtles, ohkas, astus edasi. 

Lähenes Nõndak — suur maja, palju kaup- 
lusi, trükitööstus teiste seas. 

Joonas kratsis küünega kõrvatagust, hõõrus 
päkaga nina ning tõukas siis sõrmekontega mütsi 
jälle kuklasse. Astu aga sisse — astu aga sisse, 
kuigi päike mängib ja ise tahaks lüüa lulli 

Joonas astus liugeldes läbi trükikoja, keha 
paenduw kui lutsukalal. Sõrmedel polnud muud 
tegemist kui kobida kukalt ja seada mütsi. 

Laili nägi seda ja arwas: Joonas kergitas te- 
male kaabut. Ta teretas. 

Joonas pigistas paled punni: Wiisakus on 
tore asi — meele teeb päris heaks. Laili teretab 
teda — ilma palumata. Oli mis oli, aga tema 
pigistab silma kinni ja ütleb: tere hommikust. 

Armastus on armastus ja naine on naine, aga 
püksipaikajat ei saa igast naisest. Laili, näiteks, 
kõlbab ainult sõiduhobuseks, nagu Riita tööho- 
buseks. Oleks mul niipalju raha ja wara, et 
jõuaksin kaeru osta mõlemaile, ma peaksin siis 
mõlemaid. 

Aga jääb seegi au sakstele. Waene inimene 
ei jõua pidada ühtki hobust. Hea õnn, kui keegi 
wõtab pära peale ja sõidutab tükk maad edasi. 


Töö ei saa tehtud kõnega, püksid parandatud 
mõttega. Riita peab tingimata täna tema poole 
tulema. Joonas kergitas oma laiu pükse, pühkis 
käeseljaga nina ja astus Riita juure. 

— Kuidas on sellega, kui sa õhtul minu poole 
tuled? — ütles ta. 

— Mul ei ole täna aega! — wastas Riita ilma 
pikema mõtluseta. Ta arwas: Nüüd on paras 
aeg kättemaksmiseks. Kui nüüd ei tarwita ju- 
hust, siis — — Tahtis olla hoolimatu ta wastu. 
Tundku Joonaski, mis on hoolimatus ja ükskõik- 
sus. See sünnitab walu — — 

— Soo, wõi nii! Millal arwad enesel aega 
olewat? 

— Ei tea — — 

— Wõi ei tea — noh, heaküll! 

Joonas läks minema ning Riita jäi kahetsema: 
Miks olin tujukas? — — Kunagi pole mul õnne! 

- Egas Joo! as hakka A Ainult siis oskab 
- paluda ja nuruda, kui nad kahekesi — — Mure 
ees ja mure taga. 

Joonas kandis kaste kärule ja waatas himus- 
tawalt Laili poole: On teisel keha nagu porgand, 
milliseid sai söödud, 'kui teenisin aedniku juures. 

Kui koorem peal, haaras Joonas —pärapuu. 
Käru hakkas kõmisedes weerema. 

Rattad weeresid kolisedes üle uulitsakiwide. 
Wasakul küljel jooksid kaasa kodarate ja rehwide 
mustad, wirwendawad warjud. Joonas waatas 
üle õla ja nägi: Ka tema küürakas kogu paistab 
musta, paenduwa warjuna uulitsakiwidel nagu 
aknaklaasil. Päike paistab selgesti — miks ei 
peaks siis olema warjudki selged? 

Kuidas tõukad, nõnda weereb. Kuidas sei- 
sad, nõnda wari paistab. Kuidas püüad, nõnda 
saawutad. Ümises niiwiisi ning rattarummud 
kääksusid kaasa. 

On tahtnud teistelt teada: Mis on elu? Mis 
tähendus on elul? Ent keegi pole osanud seda 
talle ära seletada. 

Nüüd teadis Joonas isegi: Elul polegi tähen- 
dust. Elu on ainult igapäewsete aspelduste rida, 
mille sekka põimub pühapäiwiti mõni armulooke. 

Joonas arwas: Lailiga tuleb alata uuesti 
mängu. Kui preili teretab ja naeratab wanapoi- 
sile, see näitab, et teda wõib ihaldada. 

Ta tõukas oma käru harjunud käel ja wahtis 
hoolsalt ette ja taha. Kitsas oli kesklinnas nagu 
kurus. Uulits kihas sõidukitest, kõnniteed rutta- 
waist inimesist. 

Majad warjasid päiksewalguse. 

Alasi kaubamaja ees peatus kärukoorem. 

Kaste tõstes hargitas Joonas oma jalgu õnne- 
tult — rebenesid pükste jalgevahed. Mulguke 

Ikka nii, ikka alati nii: Kellel on, tollele an- 
tagu juure. Kellel on katkised püksid, see peab 
neid weel enam katki rebima. Kus pragu, sinna 
tekkigu warsti mulk. 

Ja nüüd? Püksid nõuawad tingimata paika- 
mist — edasilükkamist nad ei salli. Wastasel 
korral teostub see nali, mis naised olid teinud 
Tilga Mihklile: hakkawad nõgeseid otsima. 


Tagasi tulles ei tahtnud Joonas hakata man- 
guma Riitat uuesti. Üsna arusaadaw. Kes ihkab 
wõõrast naist, see ei taha omaga enam tegemist 
teha. 

Õhtul seadis Joonas supipaja tulele. Mõtles 
seejuures: Leiwa kõrwaliseks on tarwis uut 
wedelikku — armastuseks uut naist. 


On tulel juba — soo! Mis siis muud kui — 
püksid maha! Seni kui tanguwärk podiseb ja 
keeb, wõiks pükstegagi walmis saada. — — 


Ühe jalasääre tõstis teise põlwekumerusele. 
Jalgade raamile laotas oma wanad, nüüd paran- 
dusele tulewad püksid. Neid kergitades ja ko- 
hendades langes pilk aluspükste rikkalikule tö- 
pistikule. Kotiriidest olid need tehtud — paremat 
sorti kotiriidest, mida oli saanud odawalt osta 
ainult oma tutwuse tõttu kaupmehega. .—Riita 
ema õmbles need ära palja aitäh eest. 

Lauale oli korjanud enne terwe hunniku iga- 
sugu räbalaid. Nüüd tuli walida ja proowida, 
mis just sobiks parajaks paigaks. Suurt ei wõi- 
nud panna — teinekord juhtub pükstesse suurem 
auk, kuhu kulub see paik ära nagu rusik silma- 
auku. Wäikest ka mitte — see rebeneb õmmelu- 
sest uuesti walla. Paras paik tuli otsida, kuigi 

seda kad oli tõhte leida.  Wärwist ei hooli- 
nud, aga suurus oli tähtis. 

Rätsepatöö wõttis mehel higi wälja. Äigas 
paar korda käisega üle otsaesise, nagu kärbest 
peletades, aga see ei tähendanud midagi. Haaras 
siis laualt ühe räbalatüki pihku ja pühkis sellega 
leemendawad kohad korrapäraselt kuiwaks. Kui 
ka kodus tarwitada taskurätikut — siis ei jõua 
neid tarwilisel määral osta ega pesta! 

Oma töö lõpukorda lähedal tundes hakkas 
Joonas laulmagi. Nii hästi-halwasti, kui sobis 
laul temale. Jämedaid lauluhelinaid kilas toas 
nagu parme, kui lõgistati ukselinki. Joonas tõm- 
bas püksid kärmesti ümber säärte ja astus kiki- 
warwel ukse juure. Kes kuramus see on? Kuu- 
latas, ent ei kuulnud muud, kui uut ukselingi 
lõksatust. 

— Kes seal siis on? — küsis ta, hääl wõõ- 
rapäraselt kare. 

— Mina olen — kostis alandlik naisehääl. 

— Sina oled! Mis sa, sunnik, ennem seda ei 
öelnud? Heidutasid ilmaaegu mind! — — Astu 
nüüd pealegi taha poole! 

Tuppa astus Riita. Ta waade oli arg ja tal 
oli liigutusi nagu süüdlasel. Ta tõstis oma õla- 
nukke nagu wäänates ja waatas ringi. 

— Kui sind kutsud, siis sa ei tule — — 

— Õli sul midagi ütelda wõi teha? — küsis 
Riita kähku. 

— Püksid olid. — — Paigad, näed, praegugi 
siin. Ja nõel, nagu näed, — tagaotsa näidates — 
praegugi pükstes. 

— Ah soo! Paigata tahtsid lasta. 

Aga ei midagi muud tähtsamat? 

Rõõmsam helk libises üle Riita näo ainult 
hetkeliselt, siis wajus ta jälle mõttesse. Wõttis 

rebima. 

— Kuule, jäta — rebid katki! 

Riita poetas lapid lauale tagasi. Joonase 
meelt mööda teha oli sama raske kui kodus. Aga 
Joonas ei jäänud kurjaks. Ta hakkas warsti 
kõnelema, — koguni mahedal häälel. 

— See on wäga kena, et tulid. On mul 
muudki parandada. — Istu, kui soowid! 

Joonas lõi wiiwitamata kapi ukse pärani. 
Tuhnis selle kallal, nii seistes kui — kükitades. 
Tõmbas siis wälja pesu — puhast ja määrdinut. 

— Kõigi kallal tuleks tarwitada nõela. Waat 
see — ja siit! Waata seda õhukest äärt — 
näed! Oota weidi, ma annan sulle warsti nõela. 

Joonas istus sängi serwale, tõmbas pealis- 
püksid maha, otsis niidi otsas ripendawa nõela 
üles, pistis sellega weel mõne korra läbi riide ja 
tõmbas siis niidi katki, ulatades nõela Riitale. 

— Õmmelus oli wiimsel weerandil, kui kopu- 
tasid. Ei ma teadnud, kes ukse taga. Mis siis 
muud, kui — kõige nõelaga jalga.. 

— Kõige nõelaga jalga! Aga kui see oleks 
läinud nahasse? 

— Tuline silk! See oleks olnud alles lugu — 
hale lugu, nagu nüüd õieti taipan. Ei seda muidu 
oleks saanud wälja kui lõikusega. 

— Muidugi mõista! — kinnitas Kiita, tõst- 
mata pilku omalt töölt. 

Joonas waatles waikides Riita õmblemist — 
oma kõnega ei tahtnud teda segada. 

Mõtles: Las teeb nüüd korralikult kõik ära. 
Temal läheb see kergesti, mis minult nõuab här- 
jawaewa. On ta siin, mis siis muidu wahib? 
Nõel kätte — las wehib! Ainult tööga jõuawad 

inimesed edasi — kirjutas ,,Rahwa Liit“ - omal 
ajal peaaegu igapäew. Ja eks ole see jäänud 
sulatõeks tänapäewalgi! 

Joonas andis tööd ja Riita tegi seda rahul- 
oluga — see oligi see kaheharaline konks, mis 
mõlemaid üksteise lähedal pidanud aastate jook- 
sul. Joonasele ei parandanud ega pesnud keegi 
nii jumalamuidu kui Riita wõi tema ema. Kui 
enesel aega wähe wõi puudusid sellekohased wa- 
hendid, läks Joonas oma pesuga sõduri wiisi 
Liiwaku pere poole. Nii Riita kui tema ema olid 
kaastundlikud inimesed. 

Mis muidu head pakub üks lihtne tüdruk? 
Tühipaljast armastust — hm, hõõgub küll, aga 
ei kõrweta. Tahab hoida käharapealisi, aga seni, 
kui pole tehtud abielu-kontraht, ei wõiwat ene- 
sele last mitte lubada. Küllalt mõistlik, aga 
iganenud waade. Kui tahad süüa, siis söö — 
ära nälgi! Leiwa — see tähendab — mehe puu- 
dust pole karta. Kes wiriseb, see teeb seda ilma- . 
aegu. 

Wanapoisi pilk libises tüdruku kaelal, mis 
paistis heledana walge pluusi alt. 

Isegi istuda ei läbe — wäga kena! Noorik 
saaks aus — nuriseda ei wõi! — — — On kaela 
pesenud — küllap ootab stseeni. Seda wõib ju 
saada, selle wastu mul midagi ei ole. Aga millal 
me pulmad teeme, seda ei tea ma — kõige pa- 
rema tahtmise juures — mitte öelda. Mulle näib, 
et meie neid üldse ei tee. 

Ajad on teistlaadi kui toona — waata, kust 
winklist tahad. Tööstused seisawad. Need, mis 
käiwad, ei jõua töölistele palka ära maksa. Kol- 
me-nelja nädala palk seisab igaühel sees. Paari- 
saja wiisi saad seda kätte. Mis siis muud kui 
— lahti?! Oleks öeldaks weel põhjuse-lugu 

ilusasti ära — aga ei. Üks on laisk, teine ei 
oska hästi teha, kolmandal on muu wiga. Mehed 
eluaeg wabrikus töötanud, aga nüüd — lais 
oskamatud. Kas ei aja see hinge täis! 


käe. Pidi sirutama selle ümber Riita piha, kuid 
siis järsku haaras teda uus mõte: Käsi murdus 
küünarnukiks ja langes raskena tüdruku õlale. 

Riita tõstis oma pilgu — paari musti kulme 
ja heledaid silmawalgeid. Seda just Joonas 
tahtiski. Aga ta tahtis weel enam. Tahtis näha 
teda rõõmsana ja lõbutsewana. Naine olgu 
hooletu ja muretu, nagu laululind oksal. Küll 
mees muretseb muu eest. 

Ülestõstetud käsi paendus nüüd ümber tüd- 
ruku piha nagu korwiwits. Siis muutus ta tuge- 
waks ja raskeks, wajus Riita seljale nagu raud- 
haak. Riita jättis töö seisma, wõttes kahe käega 
Joonase käsiwarrest kinni. 

Joonas tahtis mehe wiisi — kahe tugewa 
käega haarata ümber tema, kuid Riita hüüdis: 

— Kuule — nõel! 

Joonas laskis tüdruku kohe lahti. Siis alles 
tuli hüüe: 

— Jälle see nõel! Kuradile tagumikku peaks 
see pistma! — Pane ta käest! 

— Aga paikamine — jätan ma seile pooleli? 

— Kus sa sellega! Wehi ikka nagu tükitööline! 

Riita hakkas jälle — weidi lõõtsutades — 
nõeluma. Joonas läks tuld kohendama ja suppi 
waatama. Tagasi tulles ütles ta: 

— Istu ometi! Seisad nagu memme-molu. 

Riita tahtis istuda toolile, kuid Joonas hüü- 
dis, uuest mõttest walgustatud: 

— Oota! Minut peatust! 

Ta ist ise. toolile ja seadis Riita enese põi- 
wile istuma. 

— Niiwiisi istutakse minu pool. 

Nüüd leidsid Joonase soowid jumaliku har- 
moonia. Riitat sai praegu nii armastada kui ka 
tööle käsutada. Tüdruk istus ta süles ja õmbles, 
wanapoiss waatles tema tööd ja pidas ta pihta. 


Kui jumalaõnnistus püsis Joonase palja pea- 
lae peal: Iga noor naine, kes saabub tema pois- 
mehelikku katuskambri, on tema kaelustada ja 
käsutada. Iga kord, kui oli astutud üle tema 
läwe, pidi ta soowe täidetama — tahes wõi taht- 
mata, Wwähemal wõi suuremal määral. Muidu 
otsis Joonas tüli ja hakkas kiruma. 

Riita ei teadnud seda, mis puutus teistesse 
naistesse — Joonas oskas oma tegewust warjata. 


Riita arwas: Joonas armastab teda ikka tuli- 
selt. Olgu nääklemisi, olgu pahandusi — kõik 
ununewad, kui ta mattub Joonase käte wahele. 
Joonas armastab tülitseda, kuid samuti armastab 
ka teda. Ühega pahandab, teisega teeb meele 
jälle heaks. 

Niiwiisi mõtles Riita. Kuid omamoodi arut- 
les Joonas: Parandada, parandada — mis oleks 
mul weel parandada? Ta tuletas enne mõttes 
oma asju meele, siis laskis Riita lahti ja läks 
otsima. Seisatas iga paari sammu järel, mõtles 
ja astus siis kähku siia-sinna. 

Tuhnis woodikoti all, soris sängi all olewaid 
kaste, kooserdas weel korra kapis. Siis tõi 
wälja wana kraealuse ja paar taskurätti. Muud 
enam ei leidunud. 

— Ole hea, tee ära ka too töö! 

Nagu ikka, oli ta hääl sarnasel puhul erilaa- 
diline — alandlik, nuruw-wiisakas. 


107 


M 


> 42 9 E LAAM CN 

4 hääle pehmuse ja lameduse tõttu jäi warjatuks. — 

/ — Maei tea praegu. Võib olla kuuri all — 
kui läheks otsima — A 

ad Wast otsid needki üles — pidi Riita ütlema, 
ent loobus. Talle ei pakkunud pilge mõnu, nagu 
Joonasele. Pealegi tahtis ta Joonasega hästi läbi 
saada: Kui wihastab, lööb käega kogu kupatuse 
peale. 

Supp oli keenud ja haudunud wahepeal tublisti. 

— Kuramuse magunahk! — hüüdis Joonas. 
— Pudruks puha läinud. 

— Sa armastad just sarnast — pudi. 

— Oskad sa aga ütelda: Sa armastad pudi. 
Armastan jah, see ei tee liiga hammastele, mis 
mul just kiiduwäärt ei ole. Aga teine asi on, kui 
supp pudruks on keenud. Ise tahad mu naiseks 
saada, kuid seda wahet sa weel ei tunne. 

— Tunneks küll — kui oleks mina keetja! 

Täna ei walmistanud sõomahakkamine Joo- 
nasele erilist muret. Ta teadis: Riita ei söö 
palju ega mõtle ka kurjasti tema söögi üle. Aga 
kes teadis seda wõhiwõõrast, paksukehalist matsi 
Ulwit! Hirm tuli peale, kui nägi teda seismas 
söögipaja juures. 

Peale söögi hakkas Riita pada pesema. Joo- 
nas kiitis selle teo heaks. 

— Oled wahel päris mõistlik inimene — 0s- 
kad ilma käsuta peale hakata — — suur tänu! 

Riita käänas kärmesti pluusikäised üles. Wõt- > 
tis siis tassi ja hakkas wett patta panema. 

Üks, kaks, kolm, neli, wiis — luges Joonas 
endamisi, ent siis hüüdis ta äkki, nagu oleks 
keegi talle nõelaga pistnud: 

— Jäta juba, raibe! 

Riita ei kuulnud weesolina tõttu hästi, + see- 
pärast küsis: 


— Mis sa ütlesid? 


— Jäta juba weewalamist! Tahad sa patta 
suplema minna wõi mis? Sa raiskad wett nagu 
saunas, aga mina pean seda kaugelt kandma. 
Wähe weel: too wesi koju — teisipidi pead selle 
ka wälja wiima, ega ma ela alumise korra peal 
nagu teie. — — Jätad sa töö pooleli wõi — sel- 
lepärast? Elus tuleb ikka ütlemist ette. 


Riita teadis seda isegi. Tal olid selleks koguni 
põhjalikud kogemused: Kodus on ju terwe käsi- 
põrgu. Nüüd — suwel — saab weel hingata, 
aga sügisel — teiste koju tulles — peab kuradi 
wiisi kannatust olema. 


Hea toon oli siiski rikutud. Tuppa —sigines 
rusuw waikus. Joonas istus toolil ja mõtles: See 
tühine asi ei wäärinud sõnawõtmist. Aga kuidas 
sa saad muidu! Kõik tee ise, siis pole midagi 
ütlemist. 

Pikkamisi libises ta pilk pestawale pajale, 
kuhu Riita oma oli muidugi suundunud. Nii wah- 
tisid mõlemad pada, seda suurt tänast süüdlast. 


Joonas oli toonud selle paja ühelt tulekahjult. 
Meola — Riita ema — rääkis sellal: Ei ole hea 
see: tulekahjult teiste asja äratoomine! — Hea 
wõi halb, ükskõik. Mulle on pada hädasti tar- 
wis — wastas Joonas. Pada jäi omale. Hiljem 
hakkas Joonas kuulma sarnaseid ebausu-arwamisi 
kui: Kes wõtab wõõra wara tulekahjult, kus ini- 
mesed jäänud alasti, selle käsi ei käi hästi. Tuli 
wõtab ka tema oma — tuli ei jäta wõlgu. Joona- 
sesse sigines ebausklik hirm, aga pajast ei raatsi- 
nud ometi lahti saada. 

Riita lõpetas pesemise. Kuiwatas käed ühe = 

wana, katkise käterätiku külge, mis Joonas talle = A 

ulatanud. Siis hakkas ära minema. p 
— Kuhu sa lähed — nii wara? E 
— Koju — on waja — minna! » M 
Joonas istus ja mõtles: Kas lasta tal minna 


wõi mitte? Töö on teinud, kõhutäie saanud, mis Db 
siis muud —? Las läheb. y 
4 Riita oli juba uksel. Samal silmapilgul mõtles 


Joonas: Hakkan ma wanaks jääma wõi mis?! 
Lasen naisel õhtul ära minna — 

— Oota ometi! Egas sul midagi ei sügele. 
Aga kui sügeleb, tule siia, ma süüdan. 

Ta tõi Riita ukselt tagasi. Seadis ta woodi- 
serwale enese kõrwale istuma. 

— Istu! Kõnele! Kuidas oled neil päiwil 
elanud? — Aega on meil mehe moodi. 

Sirutas nüüd mõlemad käed ümber tüdruku 
piha. 

Riita ei liigutanud end ega öelnud midagi. 

Joonas surus teda korra enese ligi ja kuulas. 
Sedawiisi hakkas igaw. Ta seadis Riita paremi- 
ni istuma. Tõmbas teda tahapoole, kergitas ta 
ümarikke sääri. Aga ikka ei olnud hea, ikka pol- 
nud mugaw. 

— Oota, ma näitan, kuidas muusikamehed pa- 
sunat puhuwad. 

Ta lõi wasaku käe Riita reite alt läbi, kuna 
paremaga ta pihast kinni hoidis. Niiwiisi tõstis 
ta tüdruku enese sülle. i 

Siis asetas ta käed enese kaela ümber, pahan- 
dades ripendawate jakikäiste üle: 

— Miks sa kannad sarnaseid tölbakuid? Käsi- 
warred olgu paljad kui lutsud! Oled ajast maha 
jäänud wõi? Sa waata ometi peeneid naisterah- 
waid! 

Erilist tuju suudler iseks ei olnud — suu mat- 


- sutamine oli teda juba ammu ära tüüdanud. Mi- 
dagi tüsedamat ja mõnusamat soowis ta. Aga 


Riitale ometi pidi praegu näitama, kuidas muusi- 
- kamehed pasunat puhuwad. 


Riita oli sarnase toimingu puhul äärmiselt ra- 
hulik, mis ei meeldinud Joonasele. Tema meelest 
pidi olema naine lõbus ja elaw, wallatu ja sõna- 
kas. Armastus ei ole oma nime wäärt, kui tõsta 
naist kui sawi siia-sinna. 


Riita rahu püsis ainult Joonase juures — mui- 
du oli see ikka kadunud. Ta oleks wõinud istuda 
päewade wiisi ta käte wahel, soowimata midagi 
muud kui: Oleks see kestaks igawesti! 


Tänase rahulolu tõttu sai Riita hakkama järg- 
mise tembuga: Ajas käe Joonase kaeluse wahele, 
hakates sealt otsima täie. 


— On sul ikka neid — pisilasi? 
— Kahtlane — laupäewal käisin saunas. 
— Kui ma mõne leian —? 


— Kes otsib, see leiab. Aga jäta täna, kui 
wõid! 

Joonas ei pannud seda pahaks. Ta teadis: 
Riital on täie samuti. Üldse keegi kehwik pole 
neist waba. Inimesed on patused, patu pärast 
nuhtleb jumal neid täidega — nagu Riita ema 
ütleb. 

— Las hobused jooksewad wabalt koplis! — 
ütles loonas ja tõstis Riita käe kaelusest wälja! 
— Küll ma nad ise pärast kinni püüan. 

Riitaga oli kõneldud ikka pisiasjust: .Kirpu- 
dest, luttidest, rottidest ja lastest. Puha söödi- 
kud! Kogu see kupatus oli ära tüüdanud. Hoo- 


111 


pis midagi muud pidi kõnelema wõi tegema. Mi- 
dagi muud — kus oleks enam wäljawaateid. 

Riita andis nõu, teist — kallimat teenistust 
otsida. "Seda laita ei saanud. Nõndaku juure sai 
hädakorraks. Suwel leidub ikka tööd, olgu linna 
wõi maale. Aga sügisel — talweks? Juba nüüd 
on palju lahti lastud töölisi — sügiseks suureneb 
nende arw weelgi. Kui otsida teenistust, siis juba 
aegsasti! 

Mingi raskus oli wajunud rinnale. Joonas 
tundis seda kinnisilmil. Tahtis sellest waba- 
neda, kuid kõik ihuliikmed olid jõuetud ja liiku- 
matud. Waewaliselt awanesid silmad. Nägi ai- 
nult Riita mustajuukselist pead enese põuel ja jäi 
jälle magama. 

Minuteid möödus ebateadwuses. Siis tundus 
toas soojust ja rõhuwust. Joonase käed paendu- 
sid ümber naise keha. Samal ajal tundus talle, 
et see oli Laili oma. Tal polnud jõudu tugewaks 
ümberhaardeks. Uni oli nii uimastaw, et magas 
edasi raske kotina. 

Uuesti silmi pilutades nägi ta halli kassi enese 
rinnal lamamas. Joonas silitas teda. Kass tõusis 
heameele tõttu jalule. Ajas enese keha kõwerana 
õhku otsekui wõlwikaare. Käpad sirgusid waa- 
taja poole. Terawad küüned paljastusid. Joo- 
nas kuulas rahulikult, et mitte ärritada kassi, 
kelle küüned nii lähedal ta kõrisõlmele. Õnneks 
läks kass minema. Joonas waatas kergendus- 
tundega ta pikaldast astumist ja rasket maha- 
hüpet. 

Nagu. ta pilk tollest kassist wabanes ja ene- 
sesse tõmbus, nägi ta omaks üllatuseks ja ehma- 
tuseks, et uus kass pikutas ta rinnal, wahtides 

piiluwalt kõrisõlme poole. Enam ei jäänud Joo- 
nas ära ootama tema tegewust, waid kahmas kas- 
sile rusikaga pähe. Järgmise käetõukega oli ta 
põrandal. Kass hakkas kräunuma. Joonas kar- 
gas woodist wAälja. 

»Kuid toas polnud näha ei kassi ega Riitat. 
Laual tirises ainult äratuskell. Hommik oli saa- 
bunud rohkete unelmate all. Aga Riita oli olnud 
ometi öösel siin! Kuhu ta jäänud nüüd? Uks 
on lahti jäetud! Kui wargad oleksid tulnud? — 
Joonas lõdises eeswööruses nii külmast kui hir- 
must. Tusasena astus ta tuppa tagasi. 

Hommikune päike lahendas warsti halwa tuju. 
Joonas läks tööle harilikus meeleolus. Igal sam- 
mul mängisid naised talle kolli, kuid neid täieli- 
kult wihata ta ometi ei suutnud. 

Trükikojas rääkis Joonas oma unenäost teis- 
tele ainult kassidesse puutuwa osa ja lisas sellele 
juure wõhrude 100: 

— Magada ei saa, kassid kuramused käiwad 
rindu peal! — Maja on pikasabalisi neljajalgseid 
täis, kolistawad wahetpidamatult seinu wahel: 
Kassi ci ole, kes neid hirmutaks!! — Aga paned 
ise silmad kinni, istub kass sul rinna peal ja pii- 
lub, kuidas selle kõrisõlmega lugu! 

— Kassi nägemine unes tähendab naisterah- 
wast — seletas Linda-preili kärmelt — aga koera 
nägentine meesterahwast. Kui kassid kallale ki- 
puwac, siis on halbade naistega tegemist! 

— Wäga kena — ootan: Missuguste nais- 
tega tuleb mul tegemist? — Kallale nad kuramu- 
sed ei kippunud, piilusid ainult kõrisõlme poole! 

— See tähendab head! 

— Seda ta tähendab — arwan minagi! 

Lail' tahtis ka midagi küsida, aga Linda ja 
Joonas olid nii wäledad kõnelema, et ta wõis sellal 

- ainult suud maigutada. Tahtis teada, kas oli Joo- 
- masel isaste ja emaste kassidega tegemist, kuid ta 
i leidnud nende mõistete wäljendamiseks para- 
jaid sõnu. Wiimaks ometi kuuldus järgmine kü- 
 simuš: > 

— Olid need käijad noorhärrad wõi daamid? 

Kogu Nõndaku trükikoda kõmises selle tõttu 
naeru käes. Joonase hääl kostis üle kõige: 


hin teid paluda õhtusöögile? — 

Teiste waikides wastas ta Lailile: 

— Ei tea öelda, ei tulnud siis meele waadata. 
Aga kui 'ma ei eksi, olid need peene tundega 
preilid: Ma tahtsin neile sinepit nina peale mää- 
rida, aga kussa sellega — wägisi põgenesid 
käest ära. 

Laili muigas ja naeris. Ei hootinud, et see oli 
pilge tema pihta. 

— Unes on teil kasse, aga ilmsi ei ole — see 
on päris traagiline! Kuhu need kassid ilmsi 
jääwad?! — 

— Kuhu nad jääwad: Maha müüakse, ära 
nülitakse — — 

— Mis te kõnelete, ülemeelik? 

— Ikka tõejuttu. Teie ei usu? — Kas teie 
pole kannud kunagi kassinahast karwakraesid? 
— Need on ju üpris moes. Nahk tuleb odaw, 
aga wäärtus on seesama, mis — 

— Ei tea, ei ole kandnud. 

— Kahelda ei maksa. Kes kahtleb, see õnne 
ei leia! — Teate, preili Laili, meie majas elab 
isegi kassikorjaja? — Ärge imestage siis, kui 
- - kuulete mu tõelikku tõsijuttu: Kasse ilmsi ei ole, 
aga unes on! 

— Kuhu ta need wiib? 

— Kuhu ta nad wiib — ei ma seda tea! Wab- 
rikusse wõi tapamajasse ikka — kuhu mujale! — 
Esiti jättis oma maja kiisud rahule, aga pärast- 
poole koristas ka need ära — — 

— Küllap tuli mujal puudus kätte! 

— Küllap tuli. Tahtsin möödunud talwel isegi 
kassiparisnikuks hakata, aga siiski jätsin tolle 
ameti — ei olnud selleks weel suurt häda. Nüüd 
hakkaks küll, aga kassidel on suwel karwad lahti 
— niiwiisi neid ei osteta. 

— Kuidas sallitakse ometi niisugust tegu? — 
hüüdis preili Laili energiliselt. — Kas politsei 
asjasse ei sega? 

— Kas segab wõi ei — seda ei tea ma teile 
öelda. Aga noh — miks olete selle wastu? — 
Millest elatawad end kehwikud, kui elu läheb 
ikka raskemaks, mitte kergemaks? — — Kui 
inimene wargaks wõi rööwliks ei taha hakata, 
siis peab ta otsima enesele mujalt rahanatukest! 

Mitu minutit waigiti, Siis jatkas Joonas jälle. 
Teda näis kõrwetawat kassi-küsimus. 

— Kasse kaswab justkui seeni metsas — miks 
neid mitte korjata?! Seente korjamist ei keela 
keegi — ei tohi keelata ka kasside korjamist! 


— Teie wõrdlus lonkab — härra Joonas! 
Wahe kassi ja seene wahel on suurem, kui teie 
seda näete! Kaswaksid kassid wabalt metsas, 
nagu seened, siis oleks teil õigus, kuid kahjuks 
ei sünni seda. Kass on linnainimese suur wara 
— kassi tuleb kaswatada ja hoida! 

Joonas jäi mõtlema — seda Laili ütelust tuli 
rewideerida: kas on selles tõtt? Siis — järele- 
kaalunult — lausus sügawa weendumusega: 

— Teil on pagana-õigus! Teie olete seda 
hästi wälja wõrrelnud! Siin sees oli konks, mida 

ma ise ei näinud ning nuttipidi pidin külge 
jääma! 

Ta waatas piiluwalt teiste poole. Jälgiwad 
need neid wõi mitte? Wõttis siis wasema käega 
ümber Laili piha — nagu oma weendumuse kin- 
nituseks ning poolehoiu awalduseks. 

Laili ei lausunud ühtki sõnakest, nägu ei 
omanud mingit erakorralist ilmet. Joonase tegu 
sündis täiesti mõistlikult ja loomulikult. 


— Teil on õigus, preili Laili! — ütles Joonas, 
kaelustades Lailit tagasihoidlikult. — Naela pihta 
olete tabanud ja selle ühe hoobiga laiaks löönud! 

Seejärele pani Joonas oma parema käe 
küünarnuki puldile ja toetas põse peopesale. 
Wasem käsi oli ikka paendeks Laili hallil töö- 
mantlil. Seistes niiwiisi — külg küljega koos — 
jatkas ta otsekui unistaja: 

— Olen mõtelnud ise ühtepuhku: Sellelt wõib 
wõtta, kellel wara küllalt. See tähendab: Kes ei 
suuda aru anda oma majapidamisest, kes käib 
oma asjadega ümber angroo, öeldes kaupmehe 


wiisi. — — Aga sellelt, kes tunneb igat enese 
asja, kes teab igat oma tenga, ei tohi wõtta mi- 
dagi — olgu tal wara «as wõi miljonite wiisi! 


— Mina olen niisugune inimene: Austan töö- 
waewa ja enesepüüdu. Teiste higi kulul rikkaks 
saamist ma ei salli! 

— Teie armastate ikka raskeid teeme — 
olgu siis küürawaewa, kärukoormat wõi midagi 
muud sellesarnast! 

— Jah, preili Laili, ma ei saa teisiti! 


Ma ei saa teisiti — see ütelus sobis wäga 
hästi sellega, "mis Joonas nüüd tegi: kahe käega 
wõttis ta Laili ümbert kinni ja surus teda tuge- 
walt enese ligi. Täna oli tal tekkinud tung Lai- 


117 


lit süleleda, kõneldes kaswas see järjest ning 
nüüd leidis see teostuse. 

Laili pöördus järsku ümber ja tõmbas enese 
Joonase käte wahelt wabaks. 

— Ega te ometi Lindaga ei ole! 

— Kurat Lindaga — tema ei puutu meie as- 
jasse! Mina armastan ainult teid! 

— Ainult mind — praegusel minutil küll, aga 
järgmisel — ? 

— lkka teid! Teie olete — lubage öelda — 
haruldane naine minu elus. 

— Lubage küsida, härra Joonas: Mis teie 
enesest õige arwate? 

— Mis ma arwan? Kahjuks pole mu! aega 


wastata — ma pean juba minema. Olen siin 
hulga aega niikuinii olnud! 

Imelik lugu! — ümises Laili. — Joonas tun- 
neb huwi minu wastu — — Kelle wastu Joonas 


huwi ei tunne? Riita ja Linda — seda ma usun! 
Need on teda juba põhjalikult ära tüüdanud! 

Laili wiskas pilgu Riita suunas. Kas nägi 
tema, mis Joonas tegi? Mis arwab ta, kui teada 
saab? — 

Oli raske wõtta kindlat seisukohta. Oli wõi- 
malusi end ülewalpidada isikliste tujude järgi, 
oli ka põhjusi karta teiste naeru ning Riita põlg= 
tust. Mis teha, kui Joonas pealekäimist ei jäta?— 

Järgmine päew tõi Joonase jälle Laili lähe- 
dale. Oli tulnud töötellimine, mis nõudis kiiret 
täitmist. Ka Joonas wõeti appi, kuigi enne 
puikles wastu: 

— See on juba kallim töö — sel peab olema 
hoopis teine palk! Wana eest ma ei tööta! 

— Palk, palk! — näägutas peremees. — 
Teie ei ole ühtki tähte ära ladunud, kuid juba 
kauplete palka. 

— Kuidas töö, nõnda palk — ütleb wana- 
sõna! Ega wanasõna wiltu ei ütle, seda peaksite 
ometi teadma! — 

— Iga töömees on palga wäärt! — arwas ka 
Laili. / 

— Arusaadaw, kes siis ilma! — jatkas Joo- 
nas. — Peremees ei anna töölisele mitte üht 
marka pealekauba, kuidas siis tööline peab töö- 
tama temale jumalamuidu! Ei, nii see ei lähe! 

Nõndak lubas tasuda Joonasele iga tema la- 
dumise tunni eest ning Joonas asus muheledes 
tööle. Ühes käes esimesed tähepulgad, teises 
tühi winkelhaken, ütles ta naljatades Lailile: 

— No näis, kas rahwa haridusjärg paraneb 
wõi mitte, kui ma ise käed külge panen ja teile 
appi tulen! 

Kuid ta näpud olid kanged ja nägemine puu- 
dulik — töö ei läinud sugugi hõlpsasti. Ta piilus 
õppiwalt Laili töötamist ning kartis Nõndaku 
waatama-tulekut. Hakkab see irisema ning saa- 
dab wiimati minema. l 

Ent aegamisi harjus tööga. Tuju tõusis ja 
jutt sigines. 

Kui teile ei meeldi küürawaew ja kärukoorem 
— ütles ta Lailile — siis teen saksa tööd ning 
ajan kerget juttu. Ärge arwake, et ma saks olla 
ei oska! Laisklemise ja lobisemise jaoks olen 
ma ammutuntud maiasmokk. 

Joonase ümariku näo langesiht oli kastisti- 
kule, kus asusid trükitähed, kuid mustad silma- 
terad pöördusid sageli ülemiste silmaäärte alla, 
kust nad piilusid läikiwalt — poolsalaja Laili 
poole. Ninajooned muutusid suu ümber mitme- 
kordseiks wolteks ning wärisesid iseäralikult. 
Kui Laili oleks sel puhul Joonase otsa waada- 
nud, oleks olnud tal põhjust wihastamiseks. 

Laili aga mõtles endamisi: Nüüd ongi paras 
aeg jatkata misjonitööd Riita kasuks. Tuleb 
tundma õppida Joonase helli kohti, mille kaudu 
saaks Riita temast kergemini jagu. See on üksi 
nii saamatu ja liig nukrutseja. Oleks suurepä- 
rane, kui suudaks saata warsti mõlemad laula- 
tusbüroosse! | 

Milline iseloom on Joonasel? Kas on ta seda 
üldse wäärt, et Riita peaks temaga abielluma? 
Wõib olla pole nad loodud üldse üksteise jaoks! 


Laili tähendas Joonasele nagu etteheitwalt: 


— Teie pole sellest mulle kõnelenudki, kui 
kaua olete tuttaw Riitaga! — Kuidas teie tutwu- 
site? 

— Kes siis kõike jõuab kõnelda! Enese sala- 
asju teised ei wõigi teada! Aga teile teen ma 
erandi. — Oli see wabadussõja ajal, kui Riitaga 
sain tuttawaks. Olin ise ühes talus, kus Riita 
noorem õde teenis karjusena. Riita tuli teda kü- 
lastama ja <'is see tutwus sündis ning lugu are- 
nes. Ma ei -inud hulga aega naisi näinud, too 
tõttu oligi huwi tema wastu kole suur! Ega ma 
niisugust tuwi muidu poleks tahtnudki! 

— Ärge teotage naist — see ei ole ilus! 

— Ei ole ilus wõi? — 

Joonas astus Lailile lähemale. Üsna hästi 
oleks saanud ta ümbert kinni wõtta, kui teisi — 
kuradeid siinsamas kuklas — poleks olnud. Ta 
jutustas oma elust, kuid Laili katkestas teda oma 
küsimustega arutihti. Niiwiisi näis ta läbematuna 
nagu Ulwi, kes Joonasel meelest läinud. Kuid 
sarnased naised just meeldisidki üksildasele wa- 
napoisile. 

Joonas oli hoidunud wabadussõjast wäejook- 
sikuna eemale. Mitmed aastad rõhus see asjaolu 

teda otsekui luupainaja. Esiti kartis enese ta- 
bamist, pärastpoole tagantjärele karistust. Aga 
nüüd oli jäetud kogu sõjawärk täielikku unus- 
tusse. Sellest kõneldi niiwõrra, kui palju puutus 
sõjaajaloo kirjutamisse ja langenud sõdurite mä- 
lestuse jäädwustusse. 

Jumal tänatud — rahu ja waikus walitseb 
maal! Inimene wõib' elada jälle waba kodani- 
kuna ja waadata julgemalt tulewikku! 

— Tol korral põletasin puskarit — teate küll 
— seda wa” elutilgakest — — 

— Põletasite teiegi nagu kõik tol ajal! Sel- 
lega ajasid talunikud enesele suuri warandusi 
kokku. Küllap kogunes teilgi siis see wara — — 


— Mis wara — lubage küsida! — Niisugu- 
seid jutte ei maksa uskuda, mis teised ajawad! 
Ei elaks ega oleks ma nüüd nii kehwalt, kui oleks 
rikkust ja wara. Oleksin wõinud rikkaks saada 
— seda ma ei salga — aga ma ei osanud! 

— Kuidas? Paljud said wiinapõletamisega 
rikkaks, kuid teie mitte? 

— Pean tähendama: Seal sees see salakonks 


ongi. Kui ma teile õieti ära seletan, siis peaksite 
küll hästi aru saama, kuidas need asjalood olid. 


— Palun wäga! 


— Olge head, siin on kogu põhjus: Kui ma 
oleksin omal käel teinud, siis ma ei ütleks mitte 
üks kulla. Aga häda selles seisabki: peremehele 
pidime: tegema — mina ja ta wend! 


— Mispärast — kui see saladus ei ole? 


— Saladus just. Aga olge wait kui surnu, 
kui teilt selles suhtes järelepärimisi tuleb! — Mõ- 
lemad olime wäejooksikud, nagu wäejooksikud 

ikka, elasime metsas ja põletasime ajawiiteks 
wiina. Peremees tõi materjali ja peremees wiis 
selle ära, muidugi sai peremees ka raha! — — A) 

— Julgesite teie ometi niiwiisi elada? KK 

— Muidugi julgust oli tarwis. Enesewarja- 
mine on suurem kunsttükk kui sõjasolek. Siin tuli — 
hoida ennast kõigi, seal ainult waenlase eest. ' 

— Kust te wõtsite sarnase julguse? 

— Ma ei näinud wajadust tapmiseks: ' Mis- 
jaoks tappa? Mis kasu on meil, lihtsail inimesil, 
sellest? Kui kõik minu-wiisi oleks kõrwale hoid- 
nud, poleks sõda ega ühtki werewalamist olnud! 

— Wabadussõjas ometi olite? 

— Kus te sellega! Kogu sõja aeg hoidsin end 
nii, et ei näinud lahingut kaugeltki. Ei mina 
tea, mis on wintpüss ja wäntkahur! Elasin nagu 
mutt, põgenesin kui rott, — ja ära elasin, nagu 
näete! | 

— Aga ilmasõja ajal? 

— Ilmasõja ajal ei olnud ma küll wäejooksik, 
waid kindlustööline. Siis oli toredaid päiwi, 
seda peab ütlema! Laiselda sai härja-moodi. 
Kui kümnik päewa üles oli kirjutanud, siis wõis 
käänelda tööjuures otsekui karu. Kümnikud ei 
hoolinud tööst, kupjaid ei olnud nagu wanasti — 
puha kroonutöö! Ja palk? Nii hästi pole küll 
kunagi teenitud — — 

— Ja ometi kurdate, et teil pole rahapoolist 
järele jäänud?! 14 

— Lubage, ma seletan teile kohe: Täditütre 
mees ostis sel ajal maale talu, tahtis mult wõlgu = 
ja ma, rumal, andsin! Oli üks tuttaw — Künnap = 
oli ta nimi, kui teate wast — see asutas habeme- 
ajamisäri, ja mina laenasin jälle! Igaüks, kes 
oskas suuwärki tarwitada — oskas suuri intresse 
wõla eest lubada — mina muudkui andsin! Küll 

enam kedagit Mind < ei saa enam var ak ega 
kurat — niipalju olen elust õppinud! 

Joonas tahtis esineda Laili ees kange mehena 
— kangelasena. Senni oli tahtnud wõita preili 
poolehoidu enese teadmiste wäljakraapimisega,. 
— nüüd katsus uhkeldada oma wäejooksiku jul- 
gusega ning praeguse elutarkusega. 


Inimene peab ometi millegagi teistele silma 


paistma! — arwas Joonas. — Kui tal ei ole peent 
ülikonda ega kaunist noorust, siis wähemalt me- 
helikku mõistust olgu tal! 

Ja Laili huwi — nagu soowitud — süüwus. 
temasse. Ta naiselik uudishimu sai Joonaselt 
head toitu. Ta inimlikuks nõrkuseks oli — tahta 
teada kõigest, omada rikkalikke kogemusi, nau- 
tida, mis wõimalik. 

— Ma ei tunne teie ja Riita wahekorrast 
kuigi suurt osa. Isegi Linda teab rohkem! — 
ütles Laili awameelsena, peaaegu kadestawalt. 
— Seletage ometi pikemalt! 

Harilikult ei olnud ta pealetükkiw ega end 
alandaw, waid mõõdukalt uudishimulik ja wiisa- 
kas. Ent nüüdne suhe Joonasega ei nõudnud eri- 
list taktipidamist ega wiisakust. Joonas oli tema 
nägemise järele inimene, kes ei hoolinud sarna- 
seist asjust. 

— Pikemalt?! — küsis Joonas wõõrustades. 
— Kuidas oleks lugu, kui meie selle teiseks kor- 
raks jätame? Tulge pühapäewal jalutama, siis 
seletan teile pikemalt! Teie teate küll: romaanid 
järgnewad ikka! 

— Järgnewad, üsna õigus! Kuid minul pole 
aega alati — pühapäewal eriti mitte! — Tarwis 
on kohata sõbrannasid, minna kinno wõi koh- 
wiku, — lugedagi pole mahti! 

jt liikuda mööda linna. Nagu A 

ord tähele pannud, oli Joonase ülikond kulunud, — 

käistest narmendaw, paljude tolmuplekkidega. = 

Sarnane ülikond teeb kindlasti häbi! — mõt- = 

les ta. — Pealegi pühapäewal, mil tuttawaid lin- 

d nas liikumas! 

Ent Joonas ei jätnud Lailit rahule. 

— Kui mitte pühapäewal, siis äripäewal — 

+ minul ükskõik! Mida warem, seda parem. Wõik- 


! site tulla juba homme? — Olen walmis teid 

" ootama nagu rüütel. Määrake ainult koht ja 
kellaaeg! 

Nüüd on muld kohew! — mõtles endamisi. 


— Kas nüüd wõi mitte iialgi! 

Laili lubas — suureks imestuseks — tulla. 
Kas neljapäewa wõi reede õhtul, eks näe, millal 
aega juhtub — Joonas oodaku igal juhusel Hal- 
jaku puiesteel. 

Nõndaku kärumees tundus Lailile üsna huwi- 
tawa mehena. Tal on mõtlemi --õimet — otsus- 
tas Laili — mis tihti algupär:: > ja terawmeel- 
negi. Kipub waidlema ja sõn»iega maadlema. 

1 Äripäewal lihtne tööline, pühapäewal eht linna- 
: härra. Oleks ta siiski rõiwastuselt enam kor- 
k ralikum! 
/ “ 

Haljaku puiestee jooksis rööbiti Penikoor- 
maga. 

Haruna kaswas ta wälja Walgeroosi teest. 
Jämeda kiiluna poolitas Hämmistu eeslinna. Merre 
woolawa jõena lõppes Soolepi heinamaadel. 


Hämmistu oli paremaid ja kenamaid linnaosi 


- Mustakaldas. Ta asus wabrikutest, sadamast ja 


raudteest eemal kui waikne suwikoht, kuhu kand- 
sid peamiselt kagutuuled linnapoolset suitsu. 
Lõunas piiras teda sinetaw Mustjõgi ning rohe-= 
line linnapark, läänest ja põhjast haljendawad 
aasad ning lokkawad põllud. 

Rohelsust oli rohkesti. Puid kaswas uulit- 
sail, aedades, õuedel. Korrashoiu tõttu näisid 
nad wälja lopsakaina ja ümarikena nagu täissöö- 
nud härrased ning prouandid. Teisal ei hoolitse- 
tud isegi igapäewa-tarwiduste eest nii, kui siin 
ilupõõsaste, palkonite ja lillepottide. 

Päike paistis särawalt wärwilisil majakatu- 
seil. Tuul liigutas awat-aknais rippuwaid kardi- 
naid. WAärske õhk heljus kergena ja lehkawana 
üle waiksete uulitsate. 

Laili lebas sohwal pikali — awatud raamat 
käte wahel, pikad sääred kõwerdunult sohwa 
ääril. Tahtis lugeda, aga lugemine ei edenenud. 

Joonas ootab? Las Sota Lubas ise oodata — 
kui minna õigel ajal, wõib wanapoiss walearwa- 
mistele sattuda! 

Laili soowis meeleldi: Huwituks Joonas te- 
mast! Ent iseennast ei tahtnud näidata huwi- 
tundwana. 

Kohtamise kellaajal tõusis ta istuli. Mingi 
sund ajas teda. Mis selga panna? Milline kleit 
oleks kõige kohasem? — Ta ei saanud jätta mi- 
nemata. Ei tulnud lugemisest, ei tulnud ka leba- 
misest midagi wälja. Imelik kärsitus oli teda 
-wallanud. 

Hilistunult kohtas Joonast. Oli heameel, et 
leidis teda ikka ootawana. Tahtis häästada wiimse 
tusa ükskõik millega. Waatas talle heldelt otsa. 
Ei häbenenud enam isegi liikumist kodukoha 
ümbruses. K 

Joonas awaldas kiitust selle linnajao üle. — 
Siin kaswawad puud kui paradiisis! — ütles ta 
Lailile. — Ja teie olete kui Eewa nende keskel. 


Kui saaks isegi Hämmistus elada! Kas oleks 
see wõimalik Laili kaudu? — Pisikese, kuid he- 
leda ja walgustawa sädemena läbistas see mõte 
ta pead. 

Ja Joonases tekkis terwe mõtiskelu: Abielu, 
üimberkolimine, naine. Rikka naise wõtuga saaks 
korraga rikkaks! Poissmehena wõib korjata ko- 
pikaid eluaeg, kuid suurt rikkust pole ikka kusa- 
gill Ta oleks ammu abiellunud, kui oleks leidu- 
nud temakohane sobiw naine. Milline on Laili 
waraline olu? — 

Mehelemineku ja naisewõtmise — mehe ja 
naise — küsimused on ikka alati kõige huwita- 
wamad. Mida kergemas toonis kõneldakse neist, 
seda kõditawamaiks nad osutuwad. Olgu aadel 

wõi aguli wiimane kehwik — ikka on tal hea- 
jt kui keegi lubab teda kosida wõi talle 
tulla. 


Laili oli Joonase jutust täiesti huwitunud. 
Sallis Joonase järelpärimisi kaasawara suhtes ja 
naeris: Olen täiesti waba, kaasawara oleks aus! 


Juteldes olid nad sattunud linnaserwale. Loo- 
jenew päike paistis nüüd nende pikkadele kuju- 
dele täies ulatuses, wärwides nende näod puna- 
seks. Isegi Joonase kahwatanud wanapoisi-nägu 
omas noorema jume. Küsiwalt waatasid nad 
üksteise otsa. Kas pöörduda tagasi wõi astuda 
edasi mööda heinamaad? 


Muldtee läks loogeldes läbi wärskelt niidetud 
niidu. Wasemal orus sinendas Mustjõgi, kaugel 
paremal jooksis hall maantee — Penikoorma. 
Jalutajad tajusid ikorraga erilist maaõhku, milles 
oli heina, wirtsa ja wärske tuule segu. 


Kui Hämmistus oli tore naljatada, siis siin 
oleks tore armastada! — mõtles Joonas ja ütles: 


— Lähme edasi! Lähme tosse metsamänni- 
kusse! Männiwaigu lõhn on alati terwisele ka- 
sulik. Meile — linnainimestele — kulub see ära 
nagu saapamääre. 


Laili ei waielnud wastu. Ta astus edasi otse- 
kui Joonase wana tuttaw. Maast oli wõtnud pika 
rohututi, mida wibutas ühe käega enese käsiwarte 
ja nöo wahemaal, kuna teises hoidis päikses- 
läikiwat redigüüli. 

Nende kuulmeisse kostus wahetpidamatu 
sirtsumine ja saagimine. Kõrwade harjudes sel- 
lega oli kuulda linnamüra ja -koha, nüüd palju 
selgemalt kui Hämmistus. 

Kaugelt mustendaw mets lähenes üsna pixka- 
misi. Päike õhetas weel kõrgel metsa kohal, 
kuid warjud astujate seljataga. olid muutunud 
kohutawalt pikkadeks. Joonas ei jõudnud ära 
käia maad metsani rahulikult, waid waatas üle 
õla tagasi, nagu Loti naine. Nähes warje, sun- 
dis Lailitki tagasi waatama. 

— Kas näete, kui pikad?! 

Laili seisatas, waatas ja imestas. 

Sama silmapilku kasutas Joonas. Kähku ja 
räpakalt tõmbas ta Laili enese juure ning hakkas 
otsima ta suud. 


* — Jätke, Joonas! — lausus Laili keelwalt ja 
pööras näo päikse poole. Aga niiwiisi — õhe- 
tawana — näis ta Joonasese weel enam ihaldus- 
wäärsena. Joonas sirutas oma suu toruli nagu 
moonamees, kes läheb “kraawist jooma. Laili 
enesekaitse tõttu kukkus Joonase kõwa kõmp- 
satades maha ja hällus teerajal kahelepoole 
nagu pada. 

Kahe inimese rahulik käik oli muutunud kor- 
raga meeleheitlikuks rabelemiseks nagu teeröö- 
wimine. Mees tungis naisele kallale kui oma 
weriwaenlasele. 

— Wehelge käte ja jalgadega niipalju kui 
tahate, kuid musu teilt ometi wõtan! 

— Wägisi!? 

— Miks tõrjute wastu? Teen ma teile mi- 
dagi — ? Lubage — ainult suudlen! Kuidas 
kõrbewad mu huuled! 

Laili andis järele nagu lahingukaotaja: samm 
sammu järele taganedes. Esiti suudles Joonas 
ta põske, siis lõuga, siis alumist huult ja lõpu%s 
oli ta käes kogu suu. Ta oli saanud otsekui 
weepange juure ja jõi nüüd suurte sõõnudega. 

Sellest küllastunud hakkas ta silima ja mul- 
juma Laili käsiwarsi. Ent Lailile oli see wastu- 
meelt. Suudelda wõib, kui ilusasti osatakse! — 
mõtles. — Aga igasugu rõwedusi mitte! Ta 
wabastas enese ühe ropsuga ja astus pikkade 
sammudega mööda teerada edasi. Kui weel 
kordab, siis pöördun tagasi! 

Joonas wõttis maast kõwa ja hakkas seda 
klopsima — nagu oleks see murul saanud tol- 
muga. 

— Teie ei taha muud kui teha teistele halba! 
— tähendas Laili Joonase järele jõudes. 

— Ja teie? — küsis Joonas. — Tahate head 
teha? Lubage selles kahelda! 

Tükk aega astuti waikides, siis kõneles 
Joonas: 

— Tehke mulle midagi meelepärast! Aga ma 
pean kohe ütlema: - Miski ei rõõmusta mind nii, 
kui teie armastus! Teile on see muidugi halb- 
tegu — eks ole? 

Joonas wõttis usutlewalt Laili käesangast 
kinni. See ei meeldinud wiimasele: 

— Laske mul ometi kõndida! 

— Olen ma teile seda keelanud wõi —? 

— Ennegi! Laske käsi wabaks! 

— Wabaks! Olete liig pirtsakas preili! 

— Teie aga liig pealetükkiw härra! 

Nad saabusid ühe suure kraawi kaldale, mida 
ületasid paar pikka-peenikest latti. Laili ulatas 
nüüd käe süüdlaselt naeratades Joonasel2. Tal 
oli seljas wastne kleit, mille märjaks-saamist 
kartis nüüd. Joonas aitas teda heameelega üle 
purde, kuid ei jätnud tegemata oma järjekorralist 
nööget: 

— Mina arwan: Edewus on ilus asi, aga 
hädakorral jätab ta hätta! 

Kalda-rohust tõusis lendu wäike lind, Lailit 
peaaegu ehmatades. Kihulasi näis kõikjal. Wäsi- 
matult ning nägematult kippusid nad paljaste ja 
walgete ihuliikmete kallale, hammustades süge- 
lemapanewalt. 

Kaugel seljataga kohas ja müras linn. Au- 
tod röögatasid, wankrid mürisesid, sõdurid laul- 
sid. Jõe ääres wilkusid ja walendasid suplejad. 
Majad helendasid rohelises puustikus justkui 
heledakleidilised naised. 

Linnapargi kohal tõusid õhku walged pilwed 
kui purjed. Nende laiad hõlmad muutusid jär- 
jest lillakamaks nagu wärwisse kastudes. Pu- 
nane päike wajus madalamale otsekui pärimäge 
weerew ratas. Pilwed tõusid ja weeresid loodest 
kirdesse, kuid päiksetuli hõõgus wahetpidamata 
nende laiadel turjadel. Teise taewaserwa kogu- 
des muutusid nad hallideks, nagu oleks kusagilt 
langenud halli tuhka nende hõlmadele. 

Päike wajus wahetpidamata madalamale, 
pikkamisi õhku sulades kui lõpule-põlenud küü- 
nal. Roosakas rasw woolas wedelikuna mööda 
taewakaart laiali. Pilwed tumenesid, tumenesid 
— kuni muutusid mustadeks nagu tuletukid. 


Ja samal ajal tõusis linna kohale sinikas aur. 
See tõmbas puustikud ja pargid üle kui mingiga. 

Warsti jõudsid nad metsaääre. 

Joonas tahtis minna weel edasi, kuid Laili 
kurtis wäsimust ja soowis istuda otsekohe lähe- 
male murule. 

— Olgu siis — istume! 

Laili tõstis üles mõõdukalt oma lillelise kleidi 
tagumise serwa ja laskus istuli. Ka Joonas kum- 
mardus, waadates, kas maa on puhas ja kuiw, 

Nõndawiisi wõtsid linlased istet, hoides oma 
riideid kortsumise ning niiskumise eest. 

— Ega kaua wõi siin olla. Õhk läheb jär- 
jest jahedamaks! 

— Seda küll! Aga kui kaks tublit inimest 
sooja ei saa, siis on nali lahti! 

Joonas istus Lailile üsna lähedale. 

Äkki wõttis ta tema peast kinni. Laili eh- 
mus. Ta kartis jälle Joonaselt mingit ootamatust. 

— Miks te wehklete?! Olen ma parm, kes 
teid hammustab? — Tahtsin waadata ainult teie 
juukseid. On nad punased — nagu rahwas rää- 
gib — wõi wahased — nagu nad mulle näiwad? 

Sarnaseid sõnu kuuldes rahustus Laili. Ta 
lasksis korralikult silmitseda ja silitada oma pu- 
nakaswahaseid juukseid. 

Ei olegi praegu ühtki õiget meest! — mõtles 
ta endamisi ohates. — Kui hea oleks panna pea 
hooletult ja julgelt kellegi najale! Iga mehe eest 
peab hoiduma, alati peab walwel olema nagu 
wahisoldat! 

Tal oli tuttawaid ohwitsere ja üliõpilasi, kuid 
need olid samuti saagihimulised nagu Joonas, 
kes wahtis luurawalt ümber kui waras, tahtes 
iga silmapilk midagi haarata. 

— Kui kenasti lõhnawad teie juuksed! 

Kiidu mõjule ei suutnud Laili wastu panna. 
Ta laskis oma juuksed täiesti walla harutada, 
nii et need rippusid wabalt Joonase sõrmede wa- 
hel. 


— Ja kui pikad on nad! Kõik preilid kan- 
nawad poisipead, aga teie nähtawasti ei mõtlegi 
selle peale! — Jumala eest, wõtke nad maha! 
Ütelge wähemalt: miks pole teie neid lasknud 
maha lõigata? 

— Maha, maha, maha! — naeris Laili. — 
Aga mis te tolle kohta ütlete, kui nad juba 
maha oleksid wõetud? 

— Mina arwan: Teie juuksed näeksid siis 
palju kenamad wälja! 

— Kuidas kellegi maitse. Mulle on seni 
ikka kinnitatud, et minu pea praegusel kujul 
olewat wäga kena. 


— Maha, kõik maha, mida karwaks kutsu- 
takse! Praegune aastasada on karwawastane 
— See on kindel kultuuri tunnus. Näete, minu 
pea — see on moe wiimane sõna! 


— Wanapcisid sammuwad nüüd aja eesrin- 
nas — tähendas Laili pilkawalt. 

— Mehed on juhtinud ikka ajalooratast! — 
wastas Joonas sellele uhkelt. 

Laili oli lasknud seljakile nagu lüngis puu, 
pidades käsi tugedena wastu maad. Juuksed 
langesid seejuures lakana üle pea ja õla, ula- 
tudes otstega peaaegu muruni. 

— Raske on meeldida kõigile — ütles ta. 

— Õigust ütelda: Suurtes juustes näeb 
naine jumalik wälja, wastas Joonas. Aga kussa 
sellega tänapäewal: Ei hoolita jumalast, nai- 
sest ega millegist! Teie wõite weel uhke olla 
oma neitsilikkude juuste peale. 

Nende sõnade järele wõttis Joonas ümber 
Laili kukla ja piha. Ta tõmbas — ise wähe edasi 
roomates — istuja enesele pooliti sülle, unusta- 
des riiete kortsumise, millest oli hoidunud kogu 
aeg. 


— Laili, mu jumalik Laili! — sosistas. 


Joonas. Ent Laili waatas ainult ükskõikselt 
kaugusse. 

Joonas aga silitas teda wahetpidamata — 
käsiwarsi, rinnapealset, jalgu. Ühtlasi kõneles 
tasa, imestades ja kiites: 

— Sääred, need sääred! Just nende pärast 
armusin sinusse! — — Kui tulin Nõndaku juure 
— nägin — siis mõelsin: Wõiksin ma neid kal- 
listada?! Nüüd nad ongi siin — wedelewad 
mu kõrwal kui koerakaikad — — N 

— Küll aga ütlete jämedalt! 

— Olen jäme, kuid armastan — peensust! 

Krobedad töömehe-käed ei tunnud niiwõrd 
siidisukastatud jalgade peensust ja siledust, kui 
joowastust teadmisest: Peened naisejalad on 
tema tõsta ja kallistada. 

Näpud liikusid wäledasti mööda sääri edasi- 
tagasi, kippudes tihti üle põlwede. 0Laili oli 
sunnitud ikka neid ära tõstma, tõmmates kleiti 
tagasi põlwedele. 

— Ilus pea sunnib naist austama, ilusad ja- 
lad teda ihaldama —— Ära tee nii mossis nägu, 
see rikub wäljanägemise! 

— Kas te ei saa wiisakamalt kõnelda? Mulle 
ei meeldi sinatamine! Jätke ometi need jalad 
rahule! 

— Miks teie teete oma sääred peenteks? 
Harilikult teewad naised need peeneks selleks, 
et mehed neid imetleks. Minagi imetlen — 

— Olen itubanud teile isegi palju! Igal asjal 
on oma piir — 

— Kuipalju? = Harilikult lubatakse palju 
rohkem. Armastajad ei tunne piire! 

— Millal ütlesin, et teid armastan? 

— Ütelnud pole — see on õigus, aga teie lu- 
basite suudelda ja kallistada — — Ja mina, 
loll, muudkui arwasin: Olete armunud minusse! 

. x — Oi teie arwamisi! Kui teie nii wägisi ja 
kawalusi — 

— Ei saa teisiti! Iga naine on esiti wastu. 
Kuidas wõin mina teada — kus kellegi armupiir 
lõpeb wõi algab?! 

Laili waikis, krimpsutades huuli. Olukord 
tundus nüüd temalegi kummalisena. Aimas Joo- 
nase wäljakutse tagamõtteid, ent ometi tuli siia! 
Ise ei teinud küll ühtki tundelist liigutust, kuid 
täieliku wihaga ei keelanud ka ära Joonase toi- 
mimist! 

Ta tahtis tõusta. Ent Joonas hoidis teda 
kõwasti kinni, olles hirmul: kui nüüd tõuseb, 
siis on wist kõik otsas! 

— Ärge mind katki pigistage! 

— Te tahate tõusta?! 

— Juukseid tahan seada — 

— Kui te istuks ilusasti — 

Joonas silmas nüüd oma kõwa, mis oli kuidagi 
lossi wajutatud. Ta wõttis selle kätte ja hakkas 
kohendama ja puhastama. 


— Kas läheme minema? — küsis Laili. — . 


Ilm on üsna hämar, wilu, tuuline — 

— Kui te istuks ilusasti wastu mind, ei siis 
poleks külma ega midagi —! 

Joonas ei mõelnudki weel lõpetada oma olen- 
gut. Krapihelin lepikus, mis kuuldus ennist, oli 
waikinud. Küllap kari oli kodundunud! Ümbru- 
ses walitses waikus. . Tuul ainult kohises puu- 
ladwastikus. 

Kahekesi olla ja kahekesi armastada?! Ega 
peened naised pole alati saadawal! 

— Teaksite, kui soe on mul? Hõõgun kui 
raudahi! Istuge, palun — truubi kõrwale, wõi 
koguni ahjukappi! Saab sooja — küllap hakkate 
higistamagi! 

— Ei, ei! Aeg hiline, tükk maad minna — 

Seda öeldes tõusis Laili. Lagendikult tuli 
tuuletõmme ja pani ta wärisema. Joonas kargas 
seda nähes kohe jalule, wõttes tast kinni, sundides 
teda taas istuma: 

— Istuge! Istudes ei käinud tuul peale! 

—- Siiski, siiski — 

Laili hakkas liikuma. 

— Panite tähele, oli mul kepp ühes wõi? 

— Vist ei olnud — 

— Aa, nüüd mäletan isegi! — — Kui üksi 
hulkuda, olgu kepp kaasas. Kui naisterahwaga 
wäljas olla, on see ilmaaegseks tülinaks — 

Minekule asudes nägid nad teisaltki lepikust 
wäljumas ühe paari. Hakkas seegi üle karja- 
maa linna poule liikuma. 

— Meie ci olnud üksi, näete! — ütles Joonas. 
— Ma olen kindel, et paarikesi jäi sinna metsa 
weel küllaldaselt. Teie aga — tahate aina min- 
na, nagu toona —! 

— Peame siis teiste järele talitama? 

— Sugugi mitte! Aga — 

— Praegu pole enam aeg mööda metsi hul- 
kuda! Öö on käes, ilm jahe. Kas teie ei tunne, 
millised karged tuuleiilingud käiwad üle lagen- 
diku? — 

Laili tundis tõepoolest külma, kuna ta oli 
õhukese kleidiga ja paljaste käsiwartega. Ta ei 
keelanud nüüd Joonasel käsiwarrest kinnihoidu. 

Pikkamisi astusid nad linna poole, mille ma- 
jad ööhämaruses sulasid ühte maaga. Rasked ja 
sinised pilwed lasusid linna kohal. Puustikud 
mustasid. Kusagil kuuldus kõnelusi. Ent ini- 
mesi polnud näha. Need olid warjatud ööhäma- 
rusest. 

Siin-seal häälitsesid ja loksusid linnud, nagu 
soolätted. Mingi tornikell linnas lõi hulga pauke, 
Siis korraga kuuldus õhtuse rongi linnasõitu. 
Rattad jõnksusid ja naksusid. Wedur lõõtsus ja 
puhkis, nagu sõidaks siinsamas karjamaal härja- 
wanker. Aga tõepoolest läks raudtee kaugel üle 
jõe, linnapargi taga. Kordkorralt wähenes rongi 
mürin ja korraga waldas ümbrust täielik waikus. 

— Imelikult kostab siia ära — 

— Kaalep räägib, kuidas linnast wäljas ja- 
lutamas käies kinni püüab iga wäiksema hääle 
ja kõma. 

— Kaalep? Kes on see? 

— Minu parem sõber! — lausus Joonas uh- 
kelt. Ja tal tuli tuju rääkida Kaalepi koolis- 
käimisest, õppimistest ja uurimustest, mis täitsid 
Laili, suure huwiga. 

— Siis on ta weel noor? 

— Muidugi! Minust palju noorem — 

Saabudes Hämmistu majade wahele, tundus 
neile, nagu oleksid astunud suurde ja sooja saali. 
Õhk oli lämmi, puud seisid waikselt ning neile 
tuli wastu jalutawaid paare. 

Joonas tahtis pöörduda Maanuki parki. 

— Kulud ära jalgu puhata — 

— Minge! 

— Teieta? 

— Mul pole aega! Homme jälle tööpäew. 

— Oh sa purask! Wõi homme jälle tööpäew! 
Kuidas ma selle ometi ära unustasin! 

— Kas siis tõesti? 

— Nii tõesti kui silk on soolakala! Teie selts 
oli lõbus, seda peab ütlema. Aeg lendas mööda 
kui wares. Olen wäsinud, kuid seda tunnen 
alles praegu. Lubage mul oma pool jalgu pu= 
hata! 

ki Olge head, Wäadale järelel. Arwan: seda 
aega peaksid kõik pühkama. 


-Puhkewajadus polnudki nii suur kui armastus- 
itsus. Oma majandusasjus oli tal kaameli 
Mioantt ja eesli pikameelsust, ent armastus- 
suhteis hagija wäledust ja sea ahnust. 


Ja Joonas jäi ootama kärsitult sisselaskmist. - 

Laili liikus kui hüpnoosi all. 
Tasakesi awas eesukse, tasakesi astus saali. 


Eluruumidest ei kuuldunud hääli peale uinuwate - 


norskamise. Läbistades enesegi toa, saali- ja 
uulitsawahelise,  wäljus jälle ja kutsus sisse 
ootaja. ' 

— Palun tasa, magawad! 

— Tean! Tunnen seda kunsti. — 

Joonas oskas astuda tasa kui kass, kellel 
pehmed käpaalused. Elu oli teda õpetanud 
wargsi käima ning ümberringi hiilima nagu wa- 
rast. 

Laili palus külalist istuda sõõriku laua juure, 
kus ta isegi kohe istet wõttis. 

Laual oli lillewaas, mõni raamat ja album. 
Wähe eemal seinaääres asus sohwa, mille päits 
ulatus peaaegu aknaallolewa — kirjutuslavani. 
Sohwa- ja kirjutuslauawahelisse nurka oli paigu- 
tatud kõrge peegel. Kahe akna wahel seisis 
suur raamaturiiul, mille laudid täidetud risti ja 
rästi raamatutega. Teise akna all, otse eesruumi- 
wiiwa ukse kõrwal, oli lillelaud paari oleandri 
ja pillergooniaga. Saaliseina ääres seisis pruun 
ja ahtake riidekapp. 

Elekter walgustas rohelise katte tõttu tuba 
hämaralt, kuid lauapealne jäi täiesti walgeks. 
Roosakad, roheliste lilledega, tapetid suurendasid 
kodust tunnet. Seinad olid warustatud rohkete 
piltidega, maalidega ja kogu-üleswõtetega. 

Joonas silmas kõik korralikult läbi ja waatas 
Laili otsa, küsides : 

—- See on teie töötuba? 

— Umbes nii — 

— Aga siin on mugaw — armastajail olla! 
Mul kodus pole mööblit ega sohwat, istu ainult 
sängi peale, mis aga kägiseb iga liigutuse ajal, 
kuigi muidu on nii tugew, et mine seitsmekesi 
sängi! 

Kiirelt ja pealiskaudselt lehitses ta läbi Laili 
albumid. Suur osa neis leiduwaist - piltidest 
olid kinokuulsuste ja kunstnikkude omad. Joo= 
nast ei huwitanud need, ta otsis Laili kawalee- 
ride pilte. 

Ihna luba küsimata astus ta kirjutuslaua 
juure, mis kaetud iluasjadest, raamatuist ja pa- 
bereist. Siit peaks mõne liibe kätte saama! Laili 
tuli järele ja jäi seisma tema lähedale. 

— Istuge ometi, mis te seisate! — ütles Joo- 
mas, nagu oleks tema peremees ja Laili küla- 
line. 

Seni kui Laili läks sohwatooli weeretama, 
leidis tema lauakartongi ääre alt terwe hulga 
wäljalõikeid ajalehist. 

— Aa, tstoo takoe? 

— Mis te sealt siis leidsite? Näidake! — 
Ah, need on teie näppu sattunud! 

Siin oli mitmed kuulutused ja igasugu ar- 
tiklid moe wiimastest uudistest, ilusatest kõrwa- 
dest, kõnnaku iseloomust, kübara kandmisest, 

kuulsuste armastusest, kinoteoste arwustusi, käe- 
kirja seletusi jne. — Kogu see kupatus oli kor- 
raga Joonase kätte sattunud! —Laili punastas 
sügawasti, wõib-olla üldse esimest korda ]oo- 
nase juuresolekul. 

Joonas tõstis raamatuid ja pabereid ühest 
hunnikust teise. . Miski ei köitnud tema huwi 
kestwalt. Ta mõtted püsisid Laili ja tema ar- 
mastuse juures. 

Millest on Joonas õige huwitatud? — mõt- 
les Laili ja jälgis waikides tema tegewust. 

— Kas teie luuletate ka? — küsis Joonas 
weendudes, et Laili on mitmekülgne inimene. 

— Olete teie siis luuleharrastaja? 

— Ei, ma ei tunne sarnast wärki! 

— Mõningaid nimesid wast ikka? Olete 
lugenud — näiteks — Marie Underi? 

Joonas pööras pead pikkamisi edasi-tagasi, 
lausudes järsult: 


— Ei! 
— Nii! Aga mõningaid jutu-tegelasi tun- 
nete — nagu Kristjan Raudma, Enn Rehala, 


Heino Runo? 

Joonas ei lausunud sõnagi, waid soris edasi 
kibeda innuga. Tal näis hakkawat piinlik. 

— Mida te wabal ajal teete? 

— Mis ma teen — ta!'tan kodus! 

— Ega te ometi alati ei talita? 

— Einoh, muidugi mõista! Kui aega saan, 
lähen linna jalutama — 


— Ja kui kohtate mõnd tuttawat preilit, siis * 


armute temasse, eks ole? 


— -Muidugi armun! — hüüdis ta hookalt, 
justkui hõisates. — Ega ma Kaalep ei ole, kes 
sülgab naistele näkku! 

 — Sülgab näkku! Sarnase tüübiga peaks 
tingimata tutwuma! | 

Tekkis pikem waikus. Joonas kasutas seda, 
seletades enesekaitseks: 

— Kui arwate, et mina olen see kõige wii- 
mane tohman Mustakaldas, siis eksite rängalt! 
Olen lugenud ikka lehti ja raamatuid- Omal 
ajal — teate nüüd toda wäejooksiku lugu — 
polnudki mul muud tegemist kui lugeda. Ja 
Mustakaldasse asudes käisin igapäew lugemis- 
toas. Miks ei küsi te järele Wildet, Liiwi, 
Jannseni? — Wõi polegi teie neid lugenud? — 
Ainult wiimasel ajal on lugemisasjad soiku jää- 
nud. Selles pole süüdi mitte mina, waid see 
saatus, kes inimesi nöögib. Mis teie arwate — 
on see nalja asi lugeda, kui silmad ei seleta? 

— Ah, teil on nägemine kehwawõitu? Ostke 
prillid, need aitawad! 

— Ostan, ostan! Ega ma ostmata ei jäta, 
kui nad aga aitawad. 

Joonas haawus sügawalt, kui teda peeti liig 
rumalaks wõi waeseks. Sageli oli tal kujutlus, et 
teda ei peeta mitte millegiks. Kehwalt elades 
ja haridusest ilma jäädes, kartis ta alatasa, et 
inimesed selle järele otsustades teda madalalt 
hindawad. 

Ta ei tahtnud ennast poetada kunagi esi- 
rinda. Oma wara salgas alati, ei hoiduda war- 
gusest wõi koguni tapmisest. Ent sellega an- 
diski põhjusi walearusaamisteks ja eksiarwamis- 
teks. Hiljem weendus, et peab teistelegi ennast 
awaldama mõõdukal wiisil.. Wahekord Lailiga 
kujunes ses suhtes tüübiliseks. 

Olud olid kaswatanud tas suure umbusu ini- 
meste wastu. Ta ei suutnud saawutada wälist 

hiilgust, mis meeldis kõigile, = sellepärast tõm- 
bus enesesse ja erusse. Aga korra näitab ta 
kõigile, kes ta on ja mis ta suudab! 

Kordkorralt sai talle selgemaks, et see on 
raha, millega wõib teiste tähelepanu saawutada. 
Kuldtähtedega ta kirjutab oma uksele sildi: 
August Joonas. Kogu linn peab teadma, kus tema 
elab. Nüüd elutseb luttide ja rottide seas, aga 
siis omandab kaupluse linna paremas majas. 

Seni oli olnud rohkesti kannatusi erakorraliste 
sündmuste tõttu. Ilmasõja, rewolutsiooni, wa= 
badussõja ja maapao ajul oli ta kannatanud 
kõige kibedamalt, kuigi siis oli ka heledamaid 
päiwi. Oma parema «eluea waewaliselt weetes, 
tekkis hinge mingi kibedus, eluwõõrsus, enese- 
rahutus. Aga oma optimistlise põhilaadi tõttu 
jäi siiski püsima lootus: Wanadusepäiwil saa- 
wutab selle heaolu, mis seni puudunud! Nüüd 
oli ta juba neljakümnendais eluaastais, kuid min- 
git paremust polnud weel saawutatud. Lailiga 
wahekorda sattudes hakkas ta mõtet kaswatama, 
et nüüd tema kaudu saab kätte oma ammuihatud 
elujärje. 

Laili istus kindlana ja olukorra-walitsewana 
sohwatoolil, käed leenil, näol rahu. Joonas ei 
mõelnud sugugi allaandmisele. .Jonnakus ja 
wisadus iseloomustas-teda. Ta pani raamatud 
ja paberid tagasi endisele kohale, toetas selja 
wastu tooli, lõi käed ümber parema põlwe, mis 
ületas wasaku, ja jatkas: 

— Armas inimene! Ärge unustage ometi 
wahesid, mis on igalpool olemas! 

— Teie olete naisterahwas, olete jõukate 
wanemate laps, saate kalli palga ja nii edasi. 
Mina — selle wastu — olen meesterahwas, 

kellel kanda ühiskondlised kohustused ja puu- 
dused — wanemad pole annud mulle Issanda 
pennigi. Olin umbes kuueteistkümne aastane, 
kui ema suri. Isa surmast — sellest ei tea ma 
midagi, 

Niiwiisi kõneledes kerkis Joonase silmi ette 
ta ema pikk ja tõsine kuju, ta järsakas, töö- 
kas ja kinnine iseloom. Juba omalt loomult 
mehelik, kohmakas ja graatsiatu naine, ei hoo- 
linud ta teadlikultki eneseehtimisest ega naiseli- 
kust ülewalpidamisest. ,,Sel ajal ei pantud ju 
edwistamisele ja uhkustamisele niisugust rõhku 
kui nüüd.“ Küllap selletõ'tu oligi wanatüdru- 
kuks jäänud ja mingi juhuse tõttu omale poja, 
August Joonase, saanud. Isana nimetati lähema 
talu upsakat perepoega, » aga kuipalju selles 
tõtt wõi walet, seda Joonas ei teadnud. 

Iseäranis «selgena mälestas Joonas täna ta 
kulmude kortsutamist, ta inimeste wõõrusta- 
mist ning tüsedate, lopsakate sõnade rohkust. 
Natuke naljakaks tegi teda käeseljaga ninapüh- 
kimine ning otsekohe sellele järgnew käeselja 
puhastamine põlle küljes. Muidu oli ta igatpidi 
tubli ja aus taluteenija, kes oma tööarmastuse 
tõttu surigi warakult. 

Joonas seletas Lailile enese lapsepõlwest, 
ema surmast ja kasuisast, kuid intiimosa jättis 
oma teada. Kõnelusest kadus pikapeale kibe 
toon. Laili kuulas osawõtlikult. Ta hilisem 
westamahakkamine enese lapse- ja koolipõlwest 
aitas muuta mõlemate meeleolu warsti üsna 
sõbralikuks. 

— Minagi pole alati hästi elanud! = Sõja 
tõttu kannatasid kõik — nii meiegi! Isa oli 
sõjas ohwitser, õde wäike, mina käisin koolis 
— emal polnud õieti mingit teenistust peale wa- 

rema wara ja kroonu-toetuse, mida sai järje- 
kindlalt iga kuu. — 

Laili kõnest kuuldes, et tema isa oli oh- 
witser, tõusis Joonas rahutult toolilt ja hakkas 
käima tuba mööda edasi-tagasi, mõttiskelles tu- 
saselt: Halwasti tegin? Kurat — kes käskis 
mul jutustada oma lugusid! Oleks ma uneski 
teadnud, et tema isa on ohwitser! 

Ta seisatas seinapiltide ees, kergitas üht kui 
teist raamatut riiulil ja istus siis raskena soh- 
wale. 

Laili oli sunnitud ümber pöörma enese isime, 
kui ta ei tahtnud olla seljaga wastu kuuiajat. 
Nüüd pöördus tema paremkülg peegli poole 
ning kukal -wastu elektriwalgust. = Joonas lõi 
pilgu Laili jalgadele, mis seisid ta ees kui kaks 
wõlwitud sammast, ja jäi sinna peatuma pi- 
kemaks ajaks. Laili liigutas tihti jalgu — tõm- 
mates kleiti sügawamalt põlwedele — ja jutus- 
tas hookalt: 

— Ja seetõttu jäigi mul gümnaasium lõpe- 
tamata, seetõttu saigi must trükitööline, kes on 
seda ametit pidanud tänapäewani! = Oleksin 
mina ülikooli pääsenud, oleksin praegu walmis 
arst wõi kooliõpetaja. — Kui kahju on waadata, 
kuidas kooliõed on nüüd haritud elukutseis. Kui 
isa reserwi lasti, siis alles paranes me, olu- 
kord — — 

— Miks teie siis ülikooli ei läinud? 

— Kuna koolist olin puudunud mitmed aas- 
tad, muutus küpsuseksami tegemine kaunis ras- 
keks. Suur tüdruk olin, häbenesin uuesti kooli 
minna — kui ükskord oled teistest juba maha 
jäänud, ega siis pole järelesaamine enam kerge 
asi! Õppisin ja õppisin — wõtsin tunde, kuid 

isad ASEME — — Wiskasin koolile 


käega, mõeldes: Wõib muulgi wiisil elada! 


— Egas neil ülikoolilõpetajail polegi pare- 
maid wäljawaateid — nagu ma tihti lehest olen 


lugenud! 
— Ja muidugi! Ka see oli põhjuseks — 


— Noh, nüüd wõite ometi enesega rahul 
olla! Kindel teenistus ja hea palk — 


— Mis tähendab see! Kui isa ei aitaks, ei 
tuleks omadega kuidagi wälja — Minu wälja- 
minekud, need — 


— Jajah! — lausus Joonas nöökehimuliselt. 
— Ega ei saa nuriseda, kui üheksa teeniwad ja 
üks kulutab! Mis ametit isa praegu peab — kui 
küsida tohin? 

— Palsami juures on ärijuhiks. 

— Siis sõjawäelane enam ei olegi? — 

— Ei, reserwis nüüd — 

— Ahjah! — liikus Joonase suu laisalt. 
Justkui mingi kiwi oleks ära weerenud ta rin- 
nalt. — 


Ta oli ära proowinud kõik sohwalistumise 
ja külitamise mõnusused. Soowis nüüd kõrwu 
istuda Lailiga. Kuid ta ei teinud selleks min- 
gisugust ettepanekut, waid teostas oma kawat- 
suse kaudsel teel. 


Wõttis oma kõwa ja astus sellega istuja 
selja taha peegli ette, katsudes seda pähe proo- 
wida. Laili tundis end eesolewana ja tõusis ist- 
melt. . Mõlemad waatasid seiswaina peeglisse. 
Joonas lausus rahuliku südamega: 


— Waat, kus kõõluskid! 

Küllalt tuim oli Laili seesuguste haawa- 
miste suhtes. Ühest kõrwast sisse, teisest wälja A 
— südamesse need ei torganud. Ainult wiisa- 
kuse pärast tegi ta Joonasele wahel etteheiteid. ' 
Umbes sarnase läbilaskjana osutus ta raha- ja 
õppimisegi alal. 

— Seadke ka end esituswormi! 

— Tahate, et ma weel wäljuksin?! 

— Seda mitte! Proowime, kuidas me üli- 
rõiwis wälja näeme! 

Ja mõttega, et wahest edaspidi tuleks Joo- 
nasega weel minna jalutama, koguni südalinna, 
tõi ta oma palitu ja kübara kapist wälja. Imelik, 
et Joonase kergatsituju hakkas temalegi külge. 

Nad seisid peegli ette ja Joonas ütles: 

— Kas härra Joonas ja proua Joonas kõl- 
baksid nii-sedawiisi kõrwu seisma? 

— Kes teab, millisena too teie tulewane 
wälja näeb? — 

— Kui teie oleksite — ? 

— Mina? Sellele pole ma mõelnud! , 

— Kui teie mõtleksite!! Mis tingimusel, üt- 
leme näiteks, teie — ? 

— Tingimusel! Ja — tingimusi mul oleks! 

— Nonii — ? 

— Teie peaksite paremais riideis käima, 
see oleks esiteks. Teiseks — teie ei tohiks 
teiste naistega nii palju ümber käia. Kolman- 
daks — 

— Oi neid naisi küll! Kus nõudeid! 

— See on nii! Kui teie näiteks — 

Joonas wõttis ta kübara ja palitu maha, pani 
käe ümber ta piha ning wiis ta sohwale istuma. 
Endal oli heameel ja hirm ühtlasi. Kas Laili 
tõepoolest lubab talle tulla? 

— Kui teie näiteks — ütlesite — ja siis?! 

— Kedagi armastate wõi kosite, siis pole 
teil ükskõik, mis teie armsam teeb. 

— Seda ma usun ja sellest saan aru! Mul 
praegu — nagu teie — wäga südame peal! 

Tekkis lühike waikus. . Rinnad ainult lõõt- 
susid hinge tõmmates. Südamed lõid kähisedes, 
mehaaniliselt. Sama tasa ja järjekindlalt naksus 
kõrwalruumis  seinakell. 

— Koidab juba! katkestas Laili waikuse. 

— Väga võimalik, wäga wõimalik! — sai 
ta sosisewa wastuse ja tundis, kuidas ta ümber 
äkki kinni haarati, kuidas teda pöörati wase- 
male poole ja siis suruti haruldase jõuga min- 
gisuguse poolkobeda asja wastu. See oli wis- 
tisti Joonase rinnakorw. 

Hing tahtis temal kinni jääda — nii oota= 
matult saabus torm. Seljakondid naksusid, ku- 
sagilt rebenes riie. Käed rippusid küljel lõd- 
walt, nagu laewakolgid. Joonas tegi wäikse 
kohendawa liigutuse. = Siis uuesti pöördus ja 
haardus. 

Kas oli Laili jõuetusest liikumatu wõi oli 
tedagi kirg haaranud? 

Igatahes lasus ta pea külili sohwaleenil: 
Awaliwajunud suust näkkusid walged  roti- 
hambad. Jälle Joonas liigutas end. Üks nõel 
kukkus juukseist õlale, sealt sohwale. 


Joonas tundis ägedat meelteuima, kuid ta 
ei unustanud end hetkekski. Kindla kawa jä- 
rele tahtis ta Lailit wallutada. Ta oli oma pead 
mahutamas Laili rinnalõikesse, kuid ta silmad 
wahtisid alt käte Laili keha alumist osa. 

Ta armuawaldus oli kui maru, mis murdis 
pika ja uhke puu maha. 


147 


Korraga tõstis Laili pea üles. See sündis 
nii, nagu ta oleks pikutanud üksi heinamaal ja 
keegi oleks teda koju hüüdnud. 

— Kuulsite? Keegi tuleb! 

Ärewana ja segasena toetus Joonaski istuli. 

— Nüüd, nüüd — lähete minema! 

— Aega wist weel on! — pomises Joonas. 

— Jumala eest! Aega pole enam! — sosis- 
tas Laili. — Kas teie ei näe, et tuba on juba 
päris walge? Kuulete, kuidas linnud laulawad? — 


Millal me magame? Mõelge sellele, et homme 


on tööpäew! 


Näis nagu oleks hirm = wallandanud kõik 
Laili keelepaelad. Sosinlaused peaaegu wingusid 
pingest. Energilisemalt kui kunagi enne soowis 
ta Joonasest wabaneda. 


Kuuldes enne astumist, arwas: / Ema on 
tõusnud juba magamast! Tema ema, kaswult 
wäike ja lühike naisterahwas, oli pooliti halwa- 
tud. Ta läks õhtul aegsasti magama wõi magas 
päewal palju. Sellepärast tõusis üles ikka hommi- 
küwara ja hakkas jalutama mööda tube. Sageli 
istus ta Laili toa aknail, lugedes raamatuid wõi 
wahtides wälja. 

Rutuliselt seadis Laili oma juuksed korda. 


— Miks te neist enam seote?! — ütles Joo- 
nas, waadates ihaldawalt. Nüüd on paras aeg, 
nagu ütlesite, magamaminekuks. Teate — ma 


ei lähegi koju, waid jään siia sohwale. Üks 
öö siin magada — sel jumalikul sohwal, üks ju- 
malik öö! 

— Mis teie mõtlete?! — küsis Laili hirmu- 
nult. 

malt jõe mul üksi! Siin ei ole kai ega luti- 
kaid, wõhrudest ei maksa = rääkidagi — siin 
oleks ilma naljata jumalik! Istume weel wähe — 
mis te arwate sellest? 

— Kena mõte teil! 

— Kuidas siis jääb? 

— Ei saa! 

— Miks ei saa? Ärge ajage —! 

— Küllalt, küllalt! Ma ei wõi! Õnn isegi, 
et seni pole weel siin käidud. 

Laili kergitas närwiliselt sohwapatju ja eitas 
Joonase ettepanekuid haruldase meelekindlu- 
sega. 

— Jumal tule ise appi! — hüüdis Joonas 
kannatust kaotades. . — Kui halastamatu teie 
olete! Olgu, ma täidan teie soowi, aga selle 
tingimisega, et teie teinekord mind jälle lubate 
oma poole. 

— Tulge! 

— Hüwa! Oleme - rääkinud! Aga nüüd 
laske mind wälja, et ma wõiksin otse linnutiiwul 
koju lennata! 


Laili otsis wõtme, saatis ta trepist alla ja 


. ütles lahkumisel tungiwalt: 


— Üht pidage meeles! Homme olgu tänase 
päewa suhtes täiesti wait! 

— Mõistan, mõistan — ja saan aru! 

Olles Laili lähedal, kahmas ta weel korra 
ümber tema, ise mõeldes: Kui on midagi saa- 
dawal, siis ärgem olgem sõgedad, seda mitte 
wastu wõttes! 

Paraad-uks laksatas kinni. Joonas oli kor- 
raga üksi uulitsal. 


149 


- Tundes A õlnald käsi wab dena, 
teda imelik tunne. Peos ei olnud midagi, äte = 
wahel "polnud midagi — ning rinnapealnegi oli 
tühi ja kerge, nagu oleks sealt suur tükk liha ära 
lõigatud. 

Joonas katsus ennast rewideeriwalt nii ühe. 
käega kui teise käega, ent ikka puudus rinnalt 
miski, mis enne seal nii wajalik olnud. 

Oma poolikuse tundest jagu saades matsutas 
huuli, mis kõrbesid. Nüüd tundis ta oma suus 
piimamekki. .Pühkis huuli käeseljaga ja katsus 
näppudega. Need olid täiesti kuiwad ja ko- 
bedad. | 

Rõõmsalt ja rahuldunult astus koju poole. 

Uus päew koitis — ja uus päew näis temagi 
elus algawat. 

Uulitsad koorusid wälja ööhämarusest otse- 
kui udust. Majad ja plangid näisid tolmunuina 
nagu jahused poeseinad, kuna taewa ahksus oli 
muutumas wähehaawal -rohekaskollaseks * wal- 
guseks. 

Taewakaarte taga oli tõusmas päike. 

Jalgnõude kauplus. Jaan Mahlak. 

Rohu ja wärwi pood. 

Daamide juuksur. 

Oswi Kasewari. Hambaarst. 

Ainult neid sõnu wastasmaja siltidel wõis Riita 
lugeda rahuliku tundega. Töökojas ei wõinud ta 
enam midagi näha ega kuulda. 

Oi seda naeru, itsitust ja juttu, mis käib wa- 
hetpidamata nagu lõkalaud! Riita ei suutnud 
seda enam wälja kannatada. 

Ühtki inimest ei tahtnud ta näha, ühtki kõma 
kuulata. 

Ta oleks tahtnud töölt wabaneda, kuid töö- 
päewa lõppu ei tulnud nii pea. 

Riita oli nüüd weendumas: Joonasest ei saa 
talle meest! Armastus oli ammu lõppenud, lä- 
bikäimine püsinud waewalisena — ainult lootus 
olude paranemiseks oli pidanud teda senini 
ülewal. 

Ent nüüd? Olud Wõisid paraneda, Joonas 
wõis paremat tööd saada — kuid sellest polnud 
temale wähematki kasu! Lihtne, waene, hari- 
matu — sarnane ta oli ja niisuguseks pidi 
jääma. 

Wiimased aastad olid olnud talle elamusrik- 
kad. Ta oli Joonasega rohkem läbi elanud kui 
kogu oma elu jooksul. Joonas oli teda wiinud 
häbelikust neitsipõlwest kannatusrikkasse naise- 
ikka. Ta esialgne plikalik argtus oli muutunud 
pikapeale = süüditundwaks .kartuseks. .Tagasi- 
waade wiimasele kuuele aastale oli imelik, usku- 
matu, raske ja häbistaw. Keegi ei wõinud ai- 
matagi ta warjuelu suuri saladusi. 

Joonas lubas teda naida, kui paranewad ra- 
halised olud. Kui paranewad!? 

Möödus aasta, teine, kolmas — neljaski. Ent 
Joonas ei teostanud oma lubadusi. Ja Riita- muu- 
tus kärsituks igaweses ootamises. 

Kogu wiimase talwe jooksul ähwardas Joo- 
nast töölt lahtilaskmise hädaoht. Riita kannatas 
ja wärises ühes temaga. 

Kewadel sündiski lahtilask. 

Saatus näis tahtwat tema ja Joonase ühen- 
dust täiesti rikkuda. 

Riital õnnestus siis soowitada Joonasele uut 
töökohta Nõndaku trükikotta. Tal ei tulnud 
seejuures sugugi ette, karta Joonase wahekorra- 
wõimalusi Nõndaku preilidega. Igapäewne koos- 
wiibimine ei annaks ju julgust, ja Joonase keele- 
terawus ning ihnus. ei meeldi igaühele — mõtles 
ta endamisi. 

Kuid pea tulid Atmel Joonas tiirles 
ümber Linda kui kass. Lailit esialgu näis wõõ- 
rustavat. Nüüd wiimati on hakanud temagi 
ümber mehkeldama. Ja, temaga näib weel pa- 
remini läbi saawat kui Lindaga! 

Riitale tuli meele oma tutwuse algus, mis 
oli armsuselt enneolematu. See paiskas ta kan- 
natuste sekka töntsi wiha. 

Kaks pläramasinat! Nagu poleks saanud 
eluaeg suud lahti teha. Jahwatab nüüd kui 
tatrikuweski. Ja wanasti rääkis ikka: Mina ei 
armasta kusagil esimene olla, esimene kõrwetab 
ikka oma nina! Nüüd räägib kõige kardetawa- 
maist asjust ja pole märgata kusagil, et nina 
kõrbeks! ,,August on kergats, kui naist näeb“, 
ütles isa. Waat, selles ongi õige põhjus! Ker- 
gats, kergats — naistenarr! 

Reedel tuli jälle uusi töötellimisi. Riita mee- 
lepahaks jatkus tööd Joonaselegi. 

Nüüd on käeski ammuihatud parem amet, 
nüüd on leidnudki enesele parema kutse! Las 


teenib ja warjab kopikaid — pulmategemiseks 
Lailiga! 
Riita töötas rahutult, mõtteis — wihaseltki. 


Teiste sõnad kõmisesid ta kõrwus kui sitikate 
suminad, jutu seas kuulduwad naeratused näpis- 
tasid ta südant justkui tangidega. 

Inimesed!! Kogu ta põlgtus ja pettumus ko- 
gus sesse sõnna. 

Mitte üht ei usu ta enam! Meeste lubamised 
— see on sõnnik. Naiste heategewus — paljas 
kurameerimise kunst. 

Olla täiesti ükskõikne!? Unustada! 

Ent uudishimu nende wastu kaswas kolos- 
saalseks. Mis juttu jahwatab Joonas täna? Ja 
millest kõneleb see aulik preili Laili? 

Esmalt kuuldus ainult Laili häälekõma. See 
oli lame ja karge. Siis seletas Joonas midagi. 
Uulitsal mööduwate wankrite mürin mattis sõnad 
oma alla. Riita wihastas, et midagi ei saanud aru. 

— Ohoo! See pole kellegi trükitööstus! — 
hüüdis äkki Joonas. — Tähed puha puuduwad, 
mida ma laon?! Kus see — seal? Niijaa! Oleks 

see kusagil wäikelinnas, siis saaksin ma aru. 
Kuid paljukiidetud ülikoolilinnas sarnane naeru- 
wäärt ajastmahajäämine! See tumestab mu mõis- 
tuse. 

— Tahate igas asjas ajaga kaasa —? Olete 
naeruwäärsuseni modern! 

— Kui edu, siis olgu edu! Kui ühed wea- 
wad õhku, teised aga wee alla, nagu luik, haug 
ja wähk — mis edu siis on? .Edasiminekust 
pole siis juttugi! Ühe etteheite olete minult 
kindlasti ära teeninud: Olete haridusmeelne 
inimene, kuid omate läbi-läbi wanaaegsed waated. 

Mõneks ajaks rauges kõne. Uue kõnehoo 
tõustes kuuldus Laililt wäga peeneid sõnu: 

— Indiwiduaalsus peab säiluma! Kui moest 
täpsalt kinni pidada, siis tuleb käija kõigil ühe- 
suguses riietuses nagu sõjawägi. Kõik ühesu- 
guselt hallid! See mulle ei meeldi. 


— Naujaa, kui tahate silma paista — tähen- 
das Joonas. 

— Nujaa — tahab silma paista — sinule! 
— kordas Riita. — Oled tobu, oled narr, kui 


sellest weel aru ei saa! Miks muu pärast on 
ta nii uhke ja siiski nii lihtne? Soliidsele preilile 
ei kõlbaks nadi wanapoiss! Ei sugugi! Kau- 
geltki mitte! 

— Mida fantastilisem ja ainulaadsem riie- 
tus, seda tähelepandawam selle kandja. Ükski 
mees ei saa keelduda peatumast ja üle õla ta- 
gasi waatamast. Ega te tea, kuidas see paneb 
naise endamisi muhelema ja talle jumaliku tuju 
loob! 

— Miks ei tea? Weel kaua wahid järele, 
kuni naine kui ilmutis su silmist kaob. Targe- 
mad talitawad ikka omamoodi, see on juba ju- 
malast nii loodud. Lubage esitada üks pisike 

näide Peterburist, kus oli mul au olla rewolut- 
siooni lahtipääsemise ajal. . Wenelased jooksid 
otsekohe suure hurraaga uulitsale, kuna eest- 
lased — see oli Pamiljowi wabrikus, teenisin 
seal — jäid nõu pidama, mis teha. 

— See on eestlaste tüübiline argpüksus. 

— Kuidas nõnda? Palun wäga! See on 
arukus, mitte uisapäisa jooksmine. Naised ar- 
mastawad, nagu lapsedki, pimesiku-mängu. Iga- 
sugu poisinolke oli koos nagu wasikaid, kellel 
polnud aimugi asja tõsidusest. |Karjusid aina: 


Wabadus! Wendlus! Inimsus! — Eks ole ini- 
mene wasikas, kui ta äkki ja huupi pistab 


jooksu? — Sõnadega ei tehta wabadust ega 
inimsust, waid tegudega! , 

— Kui ei oleks olnud —? 

— Heakene küll, lubage mul edasi kõneleda! 
Wabaduse saawutasime. Aeg muutus. Aga 
inimesed = jäid endiseks. Balti parunite ja 
wenelaste asemel tulid walitsema = hallparu- 
nid ja eesti kapitalistid, ning töörahwas 
jäi ikka isandaid orjama nagu wanasti. Öel- 
dakse: Me olud on palju paranenud. Suur tänu, 
ma tean kui palju! Heeringa-soolwee ja silgu 
asemel süüakse juba heeringat. Kodukoetud 
ülikonna asemel kantakse nüüd inglise ülikonda. 
Ja siis weel! Hirm tööandja ees pole mitte 
wäiksem kui wanasti kubjakepi ees. Kes pole 
küllalt alandlik ja waikne — lendab töölt. Olin, 
lennasin, tean. Kommunist! = hüüti. Seal on 
nende arusaamine! Mina austan täiesti erama- 
jandust, kuid see olgu inimlik. Olen kommu- 
nistide suurem waenlane. 

— Las jahwatab! — pomises Riita. — Ikka 
sedawiisi edasi, siis lendad siitki. Pea suu ja 

pea aru. Preilit ei huwita politika, küll lendad 
tema juurestki. / 

Riita rahuldus tükiks ajaks. 

— Teie ei tea, kuidas“mina asja peale waa- 
tan? — jatkas Joonas. — Mul on selles suhtes 
pisut teissugusem waatewinkel kui harilikult. Ma 
ei usu teiste tulewikuunistusi. Kui aga kõik 
niiwiisi tegutseks nagu mina, siis oleks meil 
warsti paradiis käes» Ma mõtlen nimelt: Töö- 
lised armastagu just niisama kui kodanlased wõi 
haritlased! 


— Kuidas? Kuidas te seda ette kujutate? 

— Armastada ainult lõbumaitsmise, mitte laste 
pärast! Ütleme näituseks: Töölised streigiwad 
— see tähendab — mitme aasta jooksul ei si- 
gita mitte keegi. Inimesi sureb igapäew, aga 
mitte üht ei sünni juure! Oi, see oleks suure- 
pärane nali — kuramuse pihta küll! Esialgu 
saksad ei kõssagi — wõib arwata — ju nii — 
töötatöölisi on kõik kohad täis. Aga kui need 
hakkawad ära surema, waat, siis tuleb kapita- 
listidel meel persest pähe. Kes siis weel neile 
teenib? . Saatku aga oma lapsed platsi wõi ha- 
kaku ise kõhtu kortsutama! Eeh, siis alles pa- 
randatakse tööliste elamistingimusi, kui töölisi 
wähe on. Ei parane weel asjalugu, streigime 
edasi, Waatame, mis siis saab! i 

— Öi, oi, oi — kuidas te kõnelete! 

— See on moodne eluwaade, armas Laili. 
Ärge arwake, et ma nalja pärast pooldan täie- 
likku ajaga kaasasammumist. Oleks kõik nii 
mõtleks ja teeks, nagu rikkad ja haritlased — 
siis alles oleksid kõik ühetasased ja üheõigusli- 
sed wabariigi kodanikud. Kahju, et ei osata 
leida õigeid wõitluswiise! . Kawalusega wõide- 

takse, aga mitte wäewõimu ja werewalamisega. 


Parem häwitada emaihus laps, kui täisealine 


inimene, kelle ülewalpidamine on läinud juba 
palju maksma. .Weristamine on julm, walmis- 
wara lõhkumine juhm. Kahetsen wäga, et ma 
pole saanud rohkem haridust, nii et oleks wõi- 
nud rahwa juhtimise isegi enese peale wõtta. 

— Teil on üsna suured soowid. Aga kas teie 
arwate, et waesed inimesed sarnase wõitluswii- 
siga hakkama saawad? - Need on ju täis eel- 
arwamisi ja jumalakartust. 

— Selles just on häda. Ma ütlen jällegi: 
haridust on tarwis! 

— Aga teiseks: See on lausa kuritegewus. 

— Ah soo, nujahnii: lausa kuritegewus! 
Kui waesed hakkawad seda tegema, siis on see 
tingimata kuritegewus. Rikkad wõiwad waras- 
tada riigimiljoneid, prassida ja elada hooraelu 
— ent see ei ole kuritegewus! Kuramuse pihta, 
mis eesõigused on rikastel? 

— Rikkad on seadusetegijad, kuid seadust 
ei tehta kunagi enda jaoks. 

— Soo! See on ilusasti ära öeldud. Tõsi, — 
tõsi! Walitsejad peawad sõdu, kuid waeseid 
tapetakse. Miljonitewargad põgenewad üle piiri, 
kuid leiwakannika warastajad istuwad türmis. 
Waestega: käiakse ümber kui lammastega! Süda 
läheb haledaks seda mõeldes. Kuidas, kuidas! 
Teisiti ei saa sellele wastu hakata kui minu ar- 
wamise järgi. 

Joonas on hull, hull, hull! — õhkles Riita. — 
Missugust juttu ajab ta ometi! 

Kuulates oli ta enesetunne halwenenud ja 
süda peaaegu nõrkenud. Teadmine, et Joonas 
oli temaga niiwiisi elanud nagu kõneleb, walmis- 

tas talle piina, kannatust ja walu. See oli roo- 
jane ja häbematu elu, mida ta oli pidanud ai- 
nult ajutiseks nähtuseks. Ent Joonas ei mõtlegi 
teisiti elama hakata. Isegi kogu ilma tahab ta 
sedawiisi elama panna. 

Kas ta siis tõesti ei saa ühtki last armastada 
— last, kes on kallim kui kõik muu? 

Ja samal ajal tekkis Riita pähe mõte, mis 
omas järjest laiema selguse: Joonas hakkab 
nüüd Lailiga samasugust wahekorda sobitama. 
Ja Joonas muutus sest hetkest peale temale äär- 
miselt wastikuks. 

Selleks need selgitused: preili ärgu kartku! 

— Teie mõtted tuletawad meele mõningaid 
alkoholi wastu wõitlejaid, kes tahawad wiina il- 
mast häwitada selle ärajoomisega. 

— Toda öeldakse nalja pärast, aga mina — 

— Mulle meeldib teie waade. See on omast 
kohast julge ja wabameelne. Alul sain ma teist 
igatahes walesti aru! Ainult üht pean ma ar- 
wama: Paljud naised, ja just waeste naised, ei 
taha sellega soostuda. Sageli on laps waesele 
inimesele tema ainukeseks waraks ja rõõmuks. 

— Mees on naise pea! Meestel peab olema 
ajakohane arusaamine, kuna naised peawad alla 
andma nende soowidele. Nõrgem juba iseene- 
sest kuuleb tugewama sõna. See on igalpool nii. 

— Olete türann! Aga kuhu jätate naise- 
wabaduse, moodsa aja ühe tingimuse? 

— Naisewabaduse wõi? Moodsad naised ei 
soowigi lapsi, nad tahawad sama wallalised olla 
kui mehedki. Teie näiteks ja Riita —! 

Ta naeris arusaadawalt ja lõbusalt. 


Joonas ei taibanud isegi, kuidas ta mõtteli- 
selt oli Lailist tugewam. Oli teda ümbritsenud 

mingi tarkuse oreooliga, ennast aga pidanud 
alanduwalt rumalaks. Ta oli lugenud — Lai- 
liga wõi Kaalepiga wõrreldes — liig wähe, kuid 
seda süwenemise ja omandamisega. Teiste mõt- 


ted, mis talle aga meeldisid, omandas ta täiesti 
enesele. 


Joonas ei saanud muidu eladagi, kui ta kõik- 
jalt kasu ei saanud. Kui ta pikutas murul, siis 
ei jätnud imemata ühtki emanõgest, mis leidus 
lähikonnas; kui ta luges midagi, siis katsus ikka 
selle sisu kätte saada; kui tutwus mõne naiste- 
rahwaga, siis pidi siingi ulatuma selle tuumani, 
see tähendab, armastuseni. 


Kõikjal kasupüüdlikkus, see sai talle saatus- 
likuks. Ta ei saanud midagi teha ega mõelda 
ennekui selle tulutoowus polnud läbikaalutud 
ega järelemõeldud. Igale pisikesele kasule täielik 
kaasaelamine nõudis muidugi liig palju aega 
ja ei lasknud üldse midagi suuremat ja erakor- 
ralisemat ette wõtta. Wahel ta mõtles: Kui 
usaldataks minule suuri ülesandeid, ma teeks 
imesid! Kuid ta elukäik näitas, et ei saanud 
tawalikust .wanapoisi teguwõimsusest kauge- 
male, Pika elu jooksul wõib saawutada wäga 
palju tähelepanuwäärsust, kui mitte mesilase 
wiisi imeda. 

Kuid siiski — ta oli teinud oma ,,mesilase- 
wiisigagi“ ühe suursaawutuse: See oli aja jook- 
sul panka kogunud raha. Oma kahjukartuse 
pärast polnud see kellegile teadew ning Joonas 
ei saanud ka sellega midagi suuremat ette wõtta. 
Uue aja mõju tõttu oli see wähemalt pangas ja 
kandis intresse, kuna ta mõne wanamoelise tüübi 
juures oleks peitunud kusagil ahju peal rotisöö- 
gina. Et tema saawutus oli käegakatsutaw, see 

andis Joonasele haruldast optimismi ja oludele 
wastupidawust. Nii jatkus temal — kõigi olude - 
kiiste — ikka naljatuju ja elurõõmu. — 1400 

Riita oli kaotanud enese rahu — täielikult. 
Trots ja armukadedus waheldus kurwameelsu- 
sega. Wihale järgnesid pisarad. 

Kas olin mina talle tõesti ainult laualupar- 
diks? — | 

| Mängukann! Armuke! 

Ta oli jäänud järsku nagu alasti ning mille- 
giga polnud end katta. Ta ei julenud teistele 
enam oma nägu näidata, sest need loewad ta 
räokahwatusest ja silmadest ära, milleks ta on 
olnud Joonasele. Joonase seletused ongi juba 
kõik katted maha kiskunud. 

Kunagi pole olnud tal õiget kodu ega wara, 
meest ega last, rõõmu ega rahu. Joonasele oli 
ta kaotanud weel oma wiimasedki warandused: 
puhtuse ja aususe. Nüüd, wiimaks, oli ta kao- 
tanud lootusedki, mis halwul hetkeil ikka teda 
ülewal pidanud. 

Ta oli nüüd ainult tühi kest wõi puust lan- 
genud närbunud leht. 

Kogu ta elu oli olnud täis kannatust, walu 
ja piina, mida keegi ei näinud, mis kääris tas 
eneses. Ta oli ihaldanud paremat elu ja püsi- 
wamat õnne nagu iga inimene, kuid see ei tul- 
nud ega tulnud. Ja nüüd polnud selleks enam 
wähematki lootust! 

Wiimaks ometi lõppes tööpäew. 

Ja Riita wabanes kui kõige wastikumast 
wanglast. 

XV. 


Kokkupõrge sündis täiesti ootamatult. Koju- 
tõttawal Riital ei tulnud meelegi, et isa üle toa- 
ukse tulek nii kaua wältab ja et ta oleks pida- 
nud seda eemal] kannatlikult ,ära ootama. 

— Mädanu!! 

— Ma ei näinud ju! 

Liiwak oli täis wiha kui wana karu. Ta käed 


- tegid kangeid liigutusi ja silmad wahtisid wõõ- 


"riti lõõtsutawat tulijat. 


— Jooksed!! Kas koerad kontes? Jj 

— Mis ta tegi, et sa ta kallale niiwiisi kar- 
gad? — küsis keset tuba seisew Meola. Wõit- 
lushimulisena waatas naine mehe otsa, walmis 
tütart kaitsma kõigi kallaletungide eest. 

— Mis ta tegi! Mis ta tegi! — kordas Lii- 
wak masinlikult. Ta oli kaotanud wiha tõttu 
kõik sõnad. Ainult käed liikusid sõnade jatkuks 
üles-alla. Alles wähe aja pärast wõis ta jat- 
kata, ikka üle õla wõõriti tütre otsa wahtides: 

— Seda tegi, et jookseb kui meeletu! Ega 
kõdu eest ära ei jookse! 
 -- Wõi sina tead teise asju? . Wõib olla 
ta peab kuhugile minema! 

— Peab, nujah, peab! Koi ootab — 

Wanamees seisis sõja jalul nii oma laste kui 
nõndanimetatud Riita peigmehega. 

— Käib, käib, ärgitab — aga ära ei wõta! 
Teeni, kaswata, sööda — talle ainult kaatsutada! 

— Oota ometi! 

— Oota, ikka oota! Miks niisugust 0o- 
data? Tüdruk ise hoolimatu — katsugu teine! 
Ootab wist — mina hakaku talle meest wõtma! 
Seitsmes amet! 

Käega kaari lüües istus toolile. 

Kõne, waielus, tegewusalgatus wAäsitas teda. 
Orjas, tegi tööd, kuid ainult kätteõpitut. Eluaeg 
oli teeninud mõisas: moonakana, aidamehena, 
ööwahina. Alles ilmasõda sundis linna asuma. 
Siingi jatkas endist elu — pikameelset ja me- 
haanilist. Oli waheldamisi majahoidja, puulõh- 
kuja ja sakste teenija. 

Ta oli laisaloomuline ja sõnawaene wanak. 
Kui naine tütreid kõnetas, käskis, õpetas — 
kordas ta tema sõnu. Riitale näis ta koerana, 
kes haukuma hakkab alles siis, kui teine seda 
ees teeb. Mida wanemaks sai, seda tigedamaks 
ja urisejamaks muutus. 

Mõttejõuetuse tõttu osutus ta äärmiselt wa- 
nameelseks ja kitsarindliseks. 

Peale selle oli ta kokkuhoidja ja korraarmas- 
taja. Sellepoolest tuletas Joonast meele. Kuid 
üldiselt oli nende” iseloomude wahe hiiglasuur. 
Joonas oli haridusmeelne, edasipüüdja, tegewus- 
himuline, liikuw, mõjudele wastuwõtlik — teda 
olid ainult olud pidanud kammitsais. a 

Wana Liiwak ei katsunud ega proowinud 
midagi teha, ta tegutses ainult naise juhatusel 
ja taganttõukel. Ilmaasjadest teadis ta ainult 
niipalju, kui need tema kõhuküsimusse puutusid. 
Pika eluea jooksul oli ta suutnud korjata enesele 

ainult suure hulga wanakoli: kaste, anumaid, 
tööriistu, naelu, nööre, lauaotsi, mida hoidis kuu- 
rides, sahwris, pööningus, millest polnud kelle- 
gile kasu, waid ainult tülinat. 

Kui Liiwak hakkas pikapeale aru saama 
Joonase eluwiisist, waldas teda imelik rahutus 


- ja kahjatsus enese pärast ning salawimm ja ka- 


dedus Joonase, wastu. Poleks talgi tarwis ol- 
nud naisewõttu! Naine ja lapsed on need, kes 
kogu elu nahka panewad. 

Oma lapsi oli ta hakanud wihkama juba 
üsna warakult. . Wiha kaswas nende saades 
teenistusealiseks: Teenistuse asemel jooksid nad 
ainult kodus ringi! Ta oleks nad kõik suure 
malgaga ,,wõõra juure peksnud“, kuid nende 
ema — wana Meola-mutt — seisis nende kait- 
seks wäljas kui rakakoer. 

— Sa paned nad hälli tagasi! — oli öelnud. 

— Niipalju nad saawadki emaarmu — sele- 
tas Meola ikka wastu. — Kui mind pole enam, 
on ka nende heapõlw otsas. Igaüks wannub ja 
tõukab. Sina oled esimene — 

Liiwak mäletas hilisemaid aegu: 

Tütred põgenesid ise üksteise järele kodust. 
Helmi sai mehele, Weera teenib maal — kumbki 
ei näita oma nägugi enam kodu poole. Ainult 
Riita ja Selma on weel kodumail liikumas. Wii- 
mane on alles wäikene, siis on tema koduolek aru- 
saadaw, kuid sellest esimesest tütrest ei saa kui- 
dagi walla! 

Täielik tütrepere! Küllap Meola oli neid 
igatsenud. Liiwak polnud hoolinud muust kui 
naisest. Nüüdki sai ta temaga hästi läbi, kui 
polnud lapsi kodumail liikumas. Tütarde näge- 
mine ja aspeldamine pani ta alati urisema kui 
wana koera. 

Nende tülid tekkisid peamiselt laste pärast, 


kuna muidu Liiwak kuulas naise sõna ja pidas 
rahu, mida armastas samuti nagu nainegi. Ka- 
hekesi aspeldasid kodus, kahekesi käisid mööda 
palwemaju — naine ruttas ees, tema sörkis ta- 


gant järele. Ta kuulas sõna ja täitis käsku, 


kuigi sisemuselt sageli polnud sellega nõus. 

Meola oli haruldaselt õrnatundeline inimene, 
kes tahtis elada rahus, armastuses ja heas läbi- 
saamises kogu ilmaga. Ta otsis enesele hinge- 
rahu usust. Palju. usulahke oli läbi käinud enne 
kui oli leidnud enesele paraja. Ta ei kartnud 
ega häbenenud astumast ka kõige uuemasse 
usku, kui see wõimaldas ta hingele wajalikku 
usutunnet. 

Seega oli ta täielik wastand Liiwaku tuimu- 
sele ja liikumatusele. 

Meola julgust, awameelsust ja headsoowlik- 
kust polnud pärinud ta lastest peaaegu keegi. Ta 
jumalasõna-pakkumist ei wõetud kuulda, waid 
igaüks tahtis käia enese soowide ja ilma eeskuju 
järele. Raske oli tal wõidelda oma sihtide pä- 
rast, kuna mees — ja tema järgi lapsed ja kogu 
maailm — armastas rohkem iseennast kui ju- 
malat. Aeg oli muutunud jumalawastaseks - ja 
patuelu-armastajaks enam kui kunagi warem. 

Riitagi, kes olnud ta lastest kõige õrnatunde- 
lisem ja mõistlikum, oli muutunud ajajooksul 
eneseette pomisejaks, patumeelseks ja jumalasal- 
gajaks. Seda on teinud ta Joonase pärast! — 
mõtles Meola. — Kui Joonast ei saa muuta usk- 
likuks, siis peab Riita ta maha jätma! 

— Keegi mu lastest ei päri jumalariiki! — 
oli ta palju kordi ohanud. 

— Kus on sinu ihusugu? — küsitakse wiim- 
sel kohtupäewal. 

Ol 
nust jars minu astertst 
- Meola tegi wäsimatut misjonitööd. Ent see 
kandis wähe wilja. Wanamees käis küll tunni- 
majades, kuid jäi kuulates magama. Kui oli 
ülewal, tegutses muuga. Ehk kui kuulataski 
hoolega, ei pidanud ta pea midagi kinni. 

Wanamees ei teadnud ühtegi laulu, ühtki 
piibliütlust peast, kuid wandesõnu oskas pare- 
mini kui meieisapalwet. . Püsti häda oli niisu- 
gustele inimestele = hingeõnnistust . muretseda! 
Suure tegemisega sai teda suitsetamisest lahti 
a ning lihtsalt tunnimaija käima sun- 
dida. 

Et Liiwaku kõige armsam ajawiide, piip, ta 
käest ära wõetud, see suurendas ta urisemishimu. 

Hingeõnnistus ja leiwaküsimus andis nende 
kitsapiirdelise elule kindla tagapõhja. . Hinge- 
õnnistuse alal sattusid isekeskis tülli, kuid lei- 
waküsimuses kaldus mõlemate pahameel matside 
ja kaupmeeste wastu, kes juhtisid toiduairete 
hindu nii nagu nad seda soowisid. Ja walitsus 
ei teinud midagi nende taltsutamiseks! 

Liiwak tahtis rikastest lahti saada tapmi- 
sega: Kui neid keegi pooks! Kuhu need kommu- 
nistid, kuradid, ometi on jäänud, et nad ei tule 
korda jalule seadma?! 

Meola aga palus nende wastu jumalalt abi: 
Tund tuleb, mil ütlete: Mäed kaitske meid! ja 
mäekünkad, langege me peale! Aga Jumal üt-= 
leb: Waata, õel, tige, ahne — ma ei tunne 
sind! Sinu paik on seal, kus igawene tuli ja 
hammaste kiristamine. — 

Riita oli pärinud mõlemate - iseloomujooni, 
nagu lapsed ikka päriwad wanemaid. Ema järgi 
oli ta kaastundlik, enesesalgaw ja lapsiarmas- 

taw; isa järele energiawaene, sõnaaher, kannat- 
lik ja kinnine. . Kord-korralt näis ta päriwa 
ikka enam isa iseloomu. | 

Nähes enese elu nurjumist ning wanemate 
alalist riidu, weendus: Inimesed ei parane ku- 
nagi, waid muutuwad aasta-aastalt halwemaks 
ja patusemaks! Mida wanemaks saab, seda pa- = 
hemaks muutub. Taewa ei saa keegi, olgu nende 
püüdmised millised tahes! Ainult lapsed, kelle 
elu weel elamata ja patud tegemata, on ainu- 
kesed jumalariigi-pärijad. Elu ei jäta ühtki ini- = 
mest reostamata, ka kõige parema tallab ta ar- 
metult oma jalgade alla. 

Riita oli elanud ja kannatanud teatud loo- 
tustega jumala ja mehe peale, kuid nüüd ei näi- 
nud kummagist abi tulewat. Tühjus ja õudsus 
walitses ta ümber, ja see tungis ta hingegi kui 
weewool. Kes teab, mis saab tast wiimati, sest 
elu katkus praegu ta südant kui noaga! — 

Riita pigistas pihku wäikse peegli ja kadus 
kuuri, kus tahtis enese nägu asjalikult ja põhja- 
likult silmitseda. Sellel näis olewat- wõimalusi 
anda elulootusi wõi wõtta neid. 

— Kuhu lähed? Söö enne! — hüüdis ema. 

— Kus tal minna?! Näitab ainult tuulele 
perset ja tuleb jälle tagasi. 

— Sa jäta ometi oma kius! Kas sa ei näe, 
missuguseks oled teda teinud? Ta on meelt- 
heitmas! Nägu on ära nutetud. Ei tea, mis 
häda wõi wiga tal oli. — 

Meola asus tütrele järele minema. 

— Mis häda? Joonas ei wõta! Waat sulle, 
seal on häda. 

— Kust sina seda tead? 

Liiwakul polnud aimugi Riita ja Joonase tõe- 
lisest wahekorrast, waid ta tahtis oma kiusu ja 

ärritamisega neid kiirustada = pulmategemisele. 
Käe pikkamisi kõrgele tõstes ja siis äkki maha 
lüües, lausus: 

— Waata, pulmi ei tule! 

— Hm, on sul aga puimawalu —! Tahad 
tantsida wõi —? 

— Tantsida! Tantsida saab kemmelgus. 
N- Meola rääkis wastu ainult Riita kaitseks, 
kuna ta ise samuti soowis pulmapidamist. Laula- 
tamata mees on wõõras mees — temaga elamine, 
see on samasugune patt kui abielurikkumine! 

Ta astus hämarasse kuuri. 

— Mis sul wiga? — küsis kaastundlikult. 
Ent Riita wastas sellele tigedalt ja ärritatult: 

— Jätke mind rahule! 

— Ega ma sulle halba ei soowi — 

— Mis sa tahad siis? 

— Ütle, mis sul wiga! Räägi, siis saab sü- 
damel kergem! 

Riita kargas istmelt ja hüüdis: 

— Wiga pole mul midagi! Jätke mind ai- 
nult rahule! Mine, muidu tuleb wanamees sulle 
järele! Niisugune — 

Meola läks minema, ja Riita mõtles: 

— Kui wana känd, ei sure, ei lõpe. 

Ta wihkas isa kõigest hingepõhjast. 

Kaua ei saanud ta istuda kuuris. Walu kõr- 
wetas südant kui tuleleekidega. Kawatses wälja 
minna. . Wõib-olla ei saa ka seal rahu, siis 
uputab enese. 

Tuppa tulles hakkas ta ümber riietuma, kuna 
ema sundis sööma. 

— Ma ei taha!! 

Riita ei wiibinud kunagi kaua wAäljas. Eran- 
diks osutus, kui ta oli Joonasega. Oma wanu 
ja moetuid riideid häbenedes tegi ta ainult 

wäikse jalutuskäigu lähikonnas. Alles õhtu hä- 


marikus läks ta südalinna, waatles walgustatud 


kaupluste aknail kenu kostüüme, kinode ja res- 


toranide sissekäikudel liikuwaid inimesi, ja was- 
tupanematu kurbussööst waldas teda. 

Ollakse kenad, käiakse kõikjal, tuntakse rõõ- 
mu! Tema pidi käima aga kui armetuim san- 
diplika mööda uulitsaweeri! 

Näidatakse pettust ja selle, eest makstakse 
heameelega raha, kuna tõelikku tõtt ei taha 
keegi kuulata ka ilma hinnata! ütles Meola. 
Olgu! arwas Riita. Pettus on ainuke elu rõõ- 
mustaja! Mis on tõde? Igapäewane wäljakan- 
natamatu elu ja tühiste lootuste kuulutamine. 
Saaks waesedki osta elupettusi, oleks nendegi 
elu palju huwitawam! 

Ta ise oli pettuse ohwer. Kui Joonas po- 
leks teda petnud, poleks ta maitsnud wast min- 
gisugust armastust ega tunnud ka praegust 
traagikat. A 

Saades riidesse, astus laudagi. 

Ta poleks söönud suutäitki, kui mitte ema 
wahetpidamata peale poleks käinud. Iga suu- 
täis käis nüüd mitu korda ühest suunurgast teise, 
enne kui kurgust alla läks, kuna aga wanamees 
kogu aeg oma tigedate pilkudega ta otsa wahtis. 

On wõimatu edasi elada! Kui teenistus oma 
taskusse jääks, siis ei sööks üldse nende lauast, 
wõib-olla ei elaks ka üldse nende juures. Kuid 
nüüd pidi selle igal nädalal nende kätte andma, 
saades sealt ainult mõne marga wiisi tagasi. 
Oma pehmuse tõttu oli see nii sündinud. Kui ta 
oleks hoolimatum ja enesearmastajam, ta oleks 
raha juba ammu enesele jätnud. Oleks hakanud 
koguni iseseiswalt elama. 

Riita tõusis ja tahtis minna. 

e A ea SOS , 
— Wõta wõti siis ühes! 
(A — Mis ühes!? Mis hulkumine öösel —! Lä- 
| A — mingu! Olgu hommikuni. 

- Kuhu sa teda ajad, sõge? 

— Ajan? Ta on terwed ööd ära olnud ilma 

ajamata. 

0 — Wahel juhtub, ega alati — 

% — Juhtumine lõppegu ükskord täielikult! 
-Mis jooksmine see niiwiisi on? Kahe talu koer! 
N Lõi käega wasemale, paremale — wasemale, 

paremale. 
| Eks ole see õigus? — mõtles Meola. — 
Sarnane elu on tõepoolest koeraelu! Kuid mis 
sa teed wanapoisile, kui ta pulmi ei hakka pi- 
dama!? Tulgu ta weel siia, wõtan ta Käsi! 
Olen jumalatki palunud, aga — 
3 Wägisi aetakse wälja! — õhkas Riita. — 
4 Mine, kui sul pole kohta, kuhu minna! Ainult 
i - jõkke wõib weel —! Küllap oleks kõigil hea- 
meel, kui ma oleksin nende eest kadunud! Oo- 
- dake, oodake — wabanete rutem, kui arwate! 
d Täskurätti pihku surudes ruttas ta toast 
ke - wälja. Liiwak aga lausus, käändudes ühelt kan- 
nikult teisele: 
— Tassikukse kõik kohad täis! Süüakse, aga 
ära ei kraamita! 
— Riita lõpetas alles praegu söömise. 
— Lõpetas, seda minagi ütlen, aga — 
Liiwak lõi peoga õhku, sõrmed laiali. See 
pidi tähendama: Küll teised koristawad! 
F "Il Meola hakkas nobedalt asju koristama, et 
0 täli mitte jatkata. Ta oleks käe ta suule ja 
silmile pannud — ta oleks kõik teinud — kui 
aga tagasi tõrjuda ta tigedust. 

Liiwakust endast polnud õieti millegi tegijat, 
kuid nurina jaoks oli ta esimene suurmeister. 
Eluaeg orja saksa, nüüd hakka kah oma tüt- 
reid teenima! Wiimne amet. Oi hauatäiteid! 

Riita lahkumise järele saabus waikus maija. 
Nagu paku seest kadus lõhe, kui kiil sellest 
wälja tõmmati. 

Naise kõnele ei sörkinud Liiwak järele enam 
haukudes ega urisedes, waid naeru mökitades. 
Nii Liiwaku naer kui wiha wäljendus kõige 
enam ta «ehaosade liigutusis: ta kätes, hammas- 7 
tes ja peakääntes. 

Nüüd ta wõis kõneleda pikemaltki, polnud 
ärritust, mis oleks kiskunud ta lausud tükkideks! 

— Mehele minna, see on kunst! 

— See on nüüd ju päris kerge, mine ainult 
raatuse peale! — wastas naine. 

— Küll ta sul on. Raha maksab! Igawene 
koonur waatab, nuusutab: raha tahetakse. Lä- 
heme tagasi! ütleb pruudile. Pruut aga —— 
Alateadwusliselt aimas Liiwak õieti, sest nii- 
wiisi oleks tema teinud, kui oleks praegu weel 
naisewõtja. — Sa tahad õpetaja loetlemist kah. 
Ei seda saa, kui pole kirikumaksud ära makse- 
tud. Kõik rehnung puhas — waat, siis tee pulmi! 


— Tulgu meie kiriku, seal pole wanu makse! 
Aga — kui Joonas end ümber ei pööra, ei maksa 
teda tahtagi. Lugeja ütles: Kui mees on uskmatu, 
wiib ka naise usuteelt! Wõi jällegi: Kui tema 
himud käiwad ilmaelu järele, siis jäta ta maha. 

— Aga noh, Riita ütles: Ta ju peenemat 
sorti mees. — Ei niisugust saa maha jätta! 
Lööb kõwa pähe ja kõwa kaela, — wahel ümber 
käsiwarte kah. Panstok weel kätte ja eht 
stok-noorehärra ongi walmis — — 

Liiwak pugises naeru käes, nagu ta oleks 
midagi enda ette söönud. . 

Muheles ja peerutas. 

Lapsikuna ja rumalana näis ta heameele pu- 
hul. = Kurjastades ei jõudnud pidada oma uri- 
nat, rõõmustades aga walitseda tagumikutossu üle. 

— Hapupiima-juudas kõhu puha üummusile 
pannud, — lausus enese wabanduseks. 

— Ära aja —! Oled harjutanud endale moodu 
manu, lased tunnimajas kah. 

— Kui ta nii wägisi tuleb —? 

— Pead walitsema ometi enese üle — 

— Oma toas ei karda ma kedagi! 

Liiwakul oli kaks iseloomulikku külge. Wäl- 
jas teiste inimeste seas oli koeralikult alandlik, 
kuid oma kodus kuri ja walitsushimuline. Sän- 
gid ja lauad pidid seisma omal kindlal kohal, 
see tähendab: seal, kuhu nad aastate eest ase- 
tatud. Uksed pidid olõma õhtul aegsasti lukus- 
tatud, kuna aknad ei wõinud lahti olla peaaegu 
mitte kunagi. Noh, erand oli, kui ta ise akna 
all istus ja wälja wahtis. 

Ta tahtis olla oma peres kindlakäeline pere- 
mees, kuid tegelikult walitses siingi naine tema 
üle. Ta alistus ükskord urisedes, teinekord mõ- 
nuledes, mis olenes sellest, kas antud käsk talle 
meeldis wõi mitte. Naine täitis tal peaaju aset, 
kuna aga tema füüsiline jõud osutus naise kä- 
teks ja jalgadeks. Niiwiisi oli teostunud jumalik 
õpetus: Mees ja naine peawad olema üks ihu 
ja üks hing! 

— Kuhu sa nüüd —? Teki määrid! 

Liiwak oli roninud juba upakili sängi, kuid 
naise keelu kuuldes, ajas end põlwili, süüdlaselt 
wastates: 

— Pikutada tahtsin. Olgu! Waja enne uksed 
kinni panna. 

— Oled sa oma ustega — 

— Ega sina kedagi —! Uksed on ja oeltekaii 
et neid lukku panna. 

Ta wõttis wõtmekimbu ja wäljus —pika- 
meelsena toast. Peaaegu wiis minutit kulus, 
kui toauks jälle kinni sai. Selle aegluse tõttu 
oligi ta enne Riitale jalgu jäänud. 

Uulitsal tõstis käe kulmude kohale — hel- 
gitsewa päikesepaiste katteks. 

Pool taewast oli täis hiiglasuuri wesihalle 
ja tumesiniseid pilwi, kuna nende tagant paist- 
sid heledaina sinine taewas ja kollane päike. 

— Näe, pagan, hea kõrgel weel! — po- 
mises. — Aga kus on prügi uulits täis, — 
jatkas' ümberringi waadates. — Noh, kui oleks 
ööaeg, kõik puha üle uulitsa ma kupataks. 

— Wihma tuleb! -2 sõnas ta tuppa tulles 
naisele. — Päike helgitab, kuum on, ilm teeb 
kohe uniseks. 

— Aita seale ära wiia, siis heida magama! 

Meola aspeldaski pangide ja padade kallal. 
Küllap see söögiwiimine tuleb pea! mõtles 
Liiwak ja istus naise lähedale toolile. Ta waat: 
les naise tegewust, kuulas kärbeste pirinat ja 
haigutas. 

— Wihma on hädasti waja! — lausus Meola 
— Maa olewat tuhkkuiw, wili kuiwab ja närbub. 
Paluti jumalat, et — 

— Matsidele kulub ära —! 

— Jumal ei soowi kellegile kurja. 

Sellele ei osanud Liiwak wastata. Ta hai: 
gutas uuesti ja mõtles: Kui ikka tuleks wih- 
ma, oleks kena — saaks magada! 

XVI. 


Riita jooksis — 

Taewas mürises ja kõmises, pilwed tõmbusid 
kokku, puud = kõikusid aedades, tuul möllas 
uulitsal. 

Äkki oli tulnud torm. See ennustas wihma. 

Inimesed jooksid. i 

Warsti sahiseski wihm katuseil. Majad niis- 


- kusid, rennid kõrisesid, uulitsarennid täitusid wa- 


hutawast weest. 

Rutt, jooks — nüüd äkiline seisak! 

Riitagi peatus. 

Põguripilk wiskus taewasse. 

Ilm oli muutunud kitsaks, madalaks ja hä- 
maraks kui koobas. Mullane lagi tilkus weest, 
seinad aurasid niiskusest, loodepoolne koopasuu 
andis nõrgalt rohelist walgust. 

Pageda kuhugile oli wõimatu.. Kõikjal niis- 
kus, kitsus, wiletsus. 

Silmad olid täis meeleheidet ja mustasid kui 
hauasügawused. - Näowirildusis walitses kanna- 
tus, elutüütus. Juuksed langesid ripakili kui nõd- 
rameelsel. Riided tilkusid weest, jalad olid lä- 
bimärjad. 

Olla oli halb, minna polnud kuhugile. Ta 
seisatas wihma käes nagu wana hobune. 

Teda hüüti, kutsuti wihmawarju. 4° 

Ainult korra waatas ta häälte suunas, siis 
siirdus koguni teisale. Ta ei julenud oma pilku 
enam kordagi tõsta, kartes enese surmamõtete 
awalikukstulekut. F 

Wööruses, mis kaugel teistest, leidis ta ene- 
sele asupaiga. 

Wihmasadu muutis Riita surmaotsuse. Ta 
pidi nüüd tingimata teada saama, kas Joonas 
ja Laili kohtawad ka wäljaspool töökoja-ruume! 
Selle teadmiseta ei saanud ta elada ega surra. — 

Lihtsa ja kitsapiirdelise inimese elu juhiwad 
enam-wähem ikka wäikesed mõtted. . Kuna nad 
sageli kogu inimese saatuse üle otsustawad, siis 
ei ole nende tähtsus mitte wäike. —Riita uus 
mõte täitis ta uue elujõuga. Ta ei hoolinud 
riiete niiskusest ega inimeste häbenemisest, waid 
hakkas ruttama linna poole nagu wäike auto- 
maat. 

Niiwiisi tekkis sentimentaalsest enesehaletse- 
misest aktiiwne armukadedus. 

Wihm oli löönud ümbrusegi sootu uueks. Õhk 
oli täitunud kosutawa wärskusega. Tuul wai- 
kis. Puud seisid raugenult, ja raskemeelselt, 
justkui himurad naised peale ihakustutust. Weed 
woolasid. Lapsed solistasid ja tammusid kahi- 
sewas-wahutawas weewoolus. . Majanikud kaa- 
pisid, nühkisid. Sodi, praht ja sõnnik — kõik 
weeres wooluses jõe poole. 

Üle linna awanes wärwirikas waatewäli. 

Hall taewas oli pragunenud. Sinised. hiigla- 
suured pilwed tõusid kõrgele õhku kui kaljumäed. 
Nende serwad lõid hõbewalgeiks kui igawese- 
lume lahmakud. Nende hõlmad jooksid laiali 
kui sõmerad mäeseljandikud. Ning nende rin- 

nad kumendasid kauges päiksepaistes kui süga- 


wad mägijärwed. 


Pikkamisi sulatas päike enesele tee läbi pil- 


° wede, Nagu tuhandeküünlaline elektrituli hak- 
“kas ta kiirgama linnakohal. 


Riital polnud pilku looduse jaoks. Ta sil- 
mad olid täis udu ning hing täis pohmelust. 
Kõrwalisi uulitsaid kaudu püüdis ta pääseda 
Joonase elamuni. 

Teisele jõepoolele pääsemiseks pidi ta tege- 
ma terawnurkse ringkäigu nagu manööwerdaw 
wedur. Üle turgude, üle Wanasilla pidi ta mi- 
nema, enne kui pääses Ida bulwarile. 

Korraga peatus ta Tohiku uulitsa nurgal. 

Kogu tähelepanu kiindus nüüd ühte kolme- 
kordsesse, = terawharjalisse = ,,pilwelõhkujasse“, 
mis asus nagu laewapära ainult üht otsa pidi 
uulitsal. Oma isesuguse asendi ja wäljaulatu- 
wate terawnurkade poolest oli see teiste keha- 
kate ja lamedate majade kõrwal liig silmapais- 
tew. See oli magu kõhn elajas, kelle selgroots 
püsti. Selle maja kõige kõrgem aken oli Joo- 
nase oma, ja just sellesse suundus kogu Riita 
tähelpanu. 

Aken oli kinni. 

On Joonas wäljunud? Hulgub — üksi wõi 
Lailiga? Wõi on heitnud koguni pikali? Ehk 
keedab süüa, sulgedes suitsu pärast akna? 

Õhtupäike helgitses poolest saadik pilwelõh- 
kuja otsalaudadel, mis wärwist kulunud ja us- 
sidest söödud. Ning pilwed hõõgusid heledalt 
selle tumedate ja terawate katusharjade taga- 
seinal. 

Riita seisis ikka uulitsanurgal ega teadnud 
mis teha. Korra tahtis minna wöörusse waata- 
ma-kuulama, korra oodata uulitsal head juhust. 

Siis tulid ühed lapsed hoowiwärawale män- 
gima. Ta otsustas neilt järele küsida, kas Joo- 
nas kodus. Hiilides ja hoidudes majade warju, 
lähenes ta lastele.. Sisemine ärewus kaswas see- 
juures tugewasti kuuldawaks põksumiseks. Waa- 
dates korra mängiwaile lastele, jättis ta need 
rahule ja suundus ebamääraste tunnete all ki- 
wisesse hoowi. 

Astus trepil mõned sammud ülespoole, wä- 
risedes kartusest kui waras. 

Uks on awatud, uks on tõesti awatud! 

On ta üksi, on ta üksi wõi koguni Lailiga? 

Teha mis? . Koju — ei! Kuulata? Oodata? 
Wälja ta tuleb, wäljumata ta ei jää! 

Õhtutaewa roosa õhetus tõmbus pruunikas- 
punaseks nagu päewitunud ihu. Hiiglapilwi pii- 
rasid mitmetsugu —pilwejupikesed. Ühed olid 
karmiinpunased, teised kahwaturohelised, kol- 
mandad wahased. 

Ühes põhjataewa piklikus pilwes nägi ta 
otsekui Lailit pikutamas. Preili punakas, käher- 
dunud juuks oli wastu õhetawat loodet. Ta 
kaelas rippus kollakaslilla šall, mida oli kannud 
kewadel alatasa. Ta undrukutrihides wälkusid 
roosad pitsid. Kui Joonas seda näeb! Kui Joo- 
nas näeb teda niiwiisi pikutamas, kas annab ta 
temale armu? .Lamada kutsuwalt ja olla riie- 
telt lohakas — see on Joonasele liiga suureks 
ahwatluseks. 

Riita kattis peoga silmad. Ta ei wõinud 
seda näha. Pea tuikas. Kuid läbi käe, läbi 
igasuguste takistuste nägi ta üht armastaja- 
paari. Üksteise lähedal, nagu kleebitud üks- 
teise külge — rõõmsad, õnnelikud! 

Kas nad tõepoolest on juba nii kaugel?! 

Ta ei Pä nelst midagi, polnud walwa- 
nud neid waremalt. Kuid nüüd tahtis kogu oma 
püsiwusega asuda nende wahekorra uurimisele. 
Ta ei wõinud lasta silmist wärawat. Kui truu 
koer seisis ta uulitsanurgal. 

— Mis sa wahid seal? 

Ta wirgus ehmudes oma mõtlusist. 

Joonas seisis wärawal, seades keppi käsi- 
warrele. Siis hakkas ta tema poole tulema — — 

See oli kui unenäos. .Riita tõmbas pea õl- 
gade wahele ja tahtis põgeneda uulitsanurga 
taha. Kuid uus hüüe justkui neetis ta maa 
külge: 

— Kuhu sa jooksed? 

Riita waatas üle õla. 

Ta paled olid kahwatud, süda tuksus. 

Joonas hakkas pikkamisi tema poole tulema. 
Kui wiirastus, kui tagakiusaja waim! 

Mis ütelda? Mis ütelda! 

— Mis sa wahid siin? 

— Ma, ma, ma — pidin minema — õmbleja 
poole. Kas — mõtlesin — minna wõi? Wast 
homme — wõib ka. 

— Kuid ikka seisad siin ja mõtled! 

— Seisin siin jah. Mõtlesin kah seda: kas 
sinu poole maksab minna. 

Joonas ei lausunud enam midagi, kuid Riita 
ärewus ei lakanud. Kuhu Joonas läheb, kuhu 
Joonas nüüd ruttab? See mõte täitis kogu ta 
pisikese aiu. 

Joonas pühkis käeseljaga higi ja waatles oma 
kuue rinnaesist, wajutades lõua rinnale. Täiesti 
wastumeelne oli talle nüüdne kohtamine Riitaga. 
Temagi süda polnud puhas, sellepärast oli ka 
rahutu. 


177 . 12 


— Käi siis ära! — lausus ta korraga käs- 
kiwalt. — Mulgi wähe aega, pean minema —t! 
— Kuhu sa? — julges Riita aralt küsida. 

— Tarwis on ja asi wask! | 

Riita meeleolu muutus haruldaselt raskeks. 
Kurbus wajutas kõigilt poolt peale nagu wesi 
tammile. Ta ei suutnud pisaraile wastu panna, 
need walgusid wägisi silma. Joonas sai aru ta 
seisukorrast, kuid ta ei hoolinud sellest. Tüütu- 
nult, peaaegu wihaselt pööras ta selja ja hakkas 
minema mööda Tohiku uulitsat linna poole. 

Oleks Riita olnud kusagil kõrwalisel kohal, 
ta oleks hakanud suurel häälel nutma. Nüüd 
waid täitusid silmalaud pisaraist, kaelas käisid 
tõmbed ning ninasõõrmed nuutsusid kui nohu 
käes. 

Joonas waatas mitu korda üle õla tagasi, 
nähes ta seisu, siis ta pikaldast ja kohmakat 
käändunmist bulwarile. Kui teda uulitsaurgal 
enam ei näinud, siis püsis kujutluses ta sinine 
pihik, must juuks ja wananaiselik nägu; ühtlasi 
tulid meele ta alalised laulusõnad: — ,,Lintsian, 
kui sa tuled, too sa mul lilli, lillikesi armastan!“ 

See täitis Joonase wäikse kahjutundega, mis 
aga jäi warsti üldise wastikuse warju. Kui ta 
jõudis teise uulitsa nurgani, oli Riita ta meelest 
täiesti kadunud. Uued kujud täitsid ta meele 
ja ettekujutuse. 

Ent Riita oma wesiste silmadega ei jäänud 
sugugi uulitsanurga taha peatuma. Ta kuiwa- 
tas rätikuga pale ja hakkas nobedasti teise 
uulitsa kaudu Joonasele wastu ruttama. 

Neil on kohtang, neil on linnas kohtang! See 
mõte tikkis ta pead justkui õmblusmasina teraw 
nõel. Ta kiirustas käiku nagu wõimalik, et weel 
enne Joonast kolmandale uulitsaristlusele jõuda. 

p - Elamused ja hirm tegid jalad jõuetuks, nii et 

need wärisesid nagu haigel. Kuid ta pidi Joo- 
nast weel täna nägema, nõudku see millist 
waewa tahes. 

Lähenedes sihipunktile tõmbus ta küüru ja 
hakkas lonkama, et sellega anda endale teist 
wWälimust ning raskendada Joonase äratundmist. 
Ta oli kui laps, kes tõmbab pea padja alla, ar- 


j wates, et on sedawiisi teise eest warjatud. 
Tema õnneks — ja õnnetuseks ühtlasi! — ei 

A saabunud Joonas üldse oodatud uulitsateristlu- 

pi sele. Riita seisis ja ootas — asjatult ja nõu- 
tult. 


Mõningate minutite kuludes tekkis Riital 
mõte, siirduda Hämmastusse, kuhu arwas Joo- 
nasegi kaduwat. Ta '/äks Lailile wastu, ta läks 
Laili poole! tikkis automaat peas. 

Ettewaatliku, kawala ja tigeda naisena jõu- 
dis ta Kadaku uulitsale, kus Laili elas. Ainult 
mõningaid inimesi oli siin liikumas. Õnneks ei 
waadanud keegi ta otsa ega näinud kui arme- 
tuna ta wälja nägi. 

Kas oli Joonas juba Laili pool wõi alles tu- 
lemata? —Riita läks Laili akendest mööda, kuid 
ei kuulnud enese rahustuseks midagi. Joonas 
pole weel tulnud, ta ei pidanud üldse siia tule- 
ma. Linnas on nende kohtang! 

Ja ruttu, kartes hiljastumist, hakkas ta linna 
poole ruttama. 

Walgeroosi teel tuli Joonas — üksi, maha 
wahtiwana, pikkamisi astudes. Käed olid sel- 
jale pandud, kepp kuidagi käsiwarre wahele pis- 
tetud. Kogu ta olek osutas suurt mõtiskelu. 

Riita süda wärises ootamatusest. Ta pöör- 
dus ümber ja ruttas Walgeroosi teed mööda 
edasi, et Joonas wõiks segamatult käänduda 

Haljaku puiesteele. . Kepist Joonas ei loobu! 
mõtles Riita pilkawalt. See on tal alati kaasas 
ihukaitseks nagu würst Gabrieli mõõgaga kepp! 

Joonas oli käinud linnas, tunnud igawust, 
peatunud Waldeki sillal ja otsustanud siis Lailit 


waatama minna. Eilsed armastuselamused mõl- 


kusid wärkeina meeles, ta ei saanud muidu, kui 
pidi neid täna jatkama. 

Enne sisseastumist peatus Joonas. .Waatas 
korra Laili awatud akendesse, siis nuuskas nina 
ja seadis lipsi korda. 

Eemal ta seljataga aga naeris Riita wirilat 
ja kahjurõõmsat naeru. 

Ent juba järgmisel silmapilgul oli ta kahju- 
rõõm kadunud, sest toast kuuldus uulitsaie Laili 
rõõmus hääl. Ta ei suutnud oma kuulmist nii- 
palju teritada, et oleks wõinud sõnadest art 
saada. Hirm, ärewus ja enesehaletsus ummis- 
tasid ta kuulmise. 

Küüru tõmbudes, altkäe tagasi wahtides, ka- 
dus ta Haljaku puiesteele. 

Ta ei tahtnud enam elada! Elu oli nii raske, 
kurb, lootusetu. 

Joonas polnud tema meelekohane mees. Kuid 
siiski oli lootnud temaga leppida ja teha õnne- 
likuks mõlemate tulewiku. Ent Joonas ei hoo- 
linud temast, kuna oli saadawal paremaid, rikka- 
maid ja haritumaid naisi. 

Taewas õhetas läbi käharate ja paksude 
pärnalatwade. Puiesteel aga walitses õhtuhäma- 
rus. Riita laskus poolküliti ühele pingile, kattis 
käerandmega näo ja nuttis. 

Aga Joonas ei lahkunud Laili poolt. Ta oli 
poetunud Laili kõrwale, hoidis üht kätt ümber 
preili piha, teisega laksutas püksipõlwel ja ju- 

tustas. . Tuba hakkas alles hämarduma, nii oli 


temal aega küllastuseni. 

Ühe autoröögatuse peale wirgus Riita. Siit- 
sealt elamuist wilkus kollaseid tulekumasid. 
Puiesteel liikusid armastajapaarid. See kallas 
nutus toibunud südamesse uusi walutilke. 

Ikka on ta jäänud teiste warju. Õrnus ja 
enesesalgawus ei aita köita kedagi enese külge. 
Täiesti saamatu ja oskamatu on olnud muuwiisi 
wõlumiseks. Ta ei suuda wõistelda Lailiga, ta 
ei suuda wõistelda üldse tänapäewa preilidega! 
Ei jää muud üle, kui peab teiste teelt kõrwal- 
duma, kaduma, hukkuma! 

Riita hakkas Tedre, Noor-Haljaku ja Üti 
uulitsa kaudu ruttama jõe poole. Kogu teel oli 
ta pea täidetud mõtteist: Laili teab küll wäga 
hästi, et Joonas pole enam waba, kuid miks 
laseb ta ometi Joonasel enese juure tulla, miks 
teda sallib?! See on häbematus, südametus ja 
hoolimatus! Kui ma suren, siis tulgu minu 
surmapatt tema peale! 

Awar waade awanes kogu jõele, loodetae- 
wale ja linnapargile, kuid Riita tähelepanu saa- 
wutasid ainult kolm wäikest tütarlast jõe ääres. 
Need istusid kui kolm warblast ühel sillalaual. 
Wesi nende ümber wõis olla üsna sügaw, sest 
see paistis mustawana kaugele. 

Riita jooksis nende juure ja hüüdis wAärise- 


. wal häälel: 


— Kuulete, tulge ära! Teie kukute sisse, 
upute, kuulete? 

Lapsed wahtisid ta otsa ammulisuil, nagu 
linnupojad, kuid keegi ei tõusnud ega lausunud 
sõnagi. Riita kahmas lähema sülle — seda tu- 
gewasti enese wastu surudes, tõi selle kaldale. 
Niisamuti sündis see teise ja kolmandaga. Las- 

tele tuli see nii ootamatult, et nad ei osanud 
häält teha. Ainult silmad ja suu olid täis imes- 
tust kui putru. 

Weel korra tõstis Riita hoiatades näpu ja 
lausus: 

— Pidage meeles: Sinna ei tohi enam 
minna! 

Siis ruttas ta kärmena mööda jõekallast ta- 
hapoole. Ta meel oli wallatud mõneks het- 
keks isesuguste mälestustega. E 

Ühe wärawa juures seisis korra säärega saa- 
bastes poisike ja nuttis. 

— Miks sa nutad? — küsis Riita. 

— Ei saa minna tagasi! — wastas poisike 
läbi nutu. 

— Oot, ma lasen su sisse! [ 

Riita awas wärawa ja juhatas ta sisse. 

Teinekord müüs üks poiss ajalehte: 

— Teataja tänane, palju uudist sees — 

— Kas sa ise ka lehte loed? — küsis Riita. 

— Ei, ma ei loe. 

— Aga kuidas sa uudiseid tead? | 

— Mamma ütles, et palju uudist on, et müü 
see leht ära. 

Lapsed olid pakkunud talle wäikseid, huwi- 
tawaid ja armsaid elamusi. Need moodustasid 
ta elu rõõmsama poole. Ta oli unistanud oma 
lastest — kuidas neid õpetab, kaswatab ja tar- 
gaks teeb — kuid saatus lubas talle * ainult 
mööda minnes kallistada wõõraid lapsi. 

Ta rühkis ajawiitmatult edasi. Nukral näol 
helkis wäike naeratus. See oli nagu märk tei- 
sest ilmast, kus walitseb rõõm ja rahu. 

Ikka oli jões suplejaid, kaldal jalutajaid, üle 
tee hüplesid wahetpidamatult konnad. .Oksik- 
koha pidi ta enesele leidma. 

27 ME tekkib mu laip — mõt- 
"ks Riita, nagu läbi udu. — Mu õnnetu saatus 
ei anna nende hingele rahu ja see ajab nurja 
nende kurjad plaanid — — 


Särgiwäel jooksis ta jõkke. Wesi pritsis 


kahele poole, nagu kiwi kukkudes. 


Wälguna sähwas ta silmi ees pilt: Purde- 
laud kolme tütarlapse all murdus äkitselt ja 
kõik kolm kukkusid jõkke. Riita kiljatas ja haa- 
ras kramplikult õhust kinni. Ent see ei annud 
tuge ja ta kukkus ülepeakaela wette. Suure 
rabelemise ja heitlemise järele sai ta uuesti ja- 
lule. Ühes sellega waldas teda pisarrohke mee- 
leliigutus: Keegi ei tule teda päästma, keegi 
ei hooli ta surmast, kuna tema on olnud iga- 
ühele walmis appi ruttama. 

Uuesti wiskus ta wette, kuid wesi polnud 
mitte nii sügaw, et ta oleks wõinud täielikult 
wee alla wajuda. Ta solistas ainult wees kui 
parts, korra wette kastudes, kuid.siis jälle kär- 
mena weest wälja tõmbudes. Igatahes uputa- 
mine nõudis oskust, ent see temal puudus. 

Korraga otsekui torgati talle mõte pähe: Kõik 
õnnetuste läbi surnud lahastatakse! Ning siis 
on kõigil aru käes, kui kaugele ta oli langenud. 

Häbikartus ja igatsus loomuliku surma jä- 
rele waldasid teda nüüd ühe korraga. Ta nägi 
nägemuse, kus hulga küünlate ja matuseliste 
keskel lamas ta surnuna, nägu jäik ja tardunud. 

Ta ei tahtnud enam surra, ta kartis surma, 
Elada, elada — see wähemalt warjab esialgu ta 
saladused! 

Igatsus loomuliku ja woorusliku elu järele 
kaswas nüüd wõimsaks tungiks. Riita ei suutnud 
sellele wastu panna, ta pidi kiiresti riietuma, 

kuna külmawärinad olid hakanud üle keha jooks- 
ma ning täitsid ta haigeksjäämise hirmuga. 

Kui nüüd mitte külmetuse kätte ei sure, siis 
algab õiget ja ausat elu. Kui on tagajärgi wiim- 
sest olengust, kaswatab üksi oma lapse üles ja 
elab sellele. 

Kojuminek täitis teda imeliku heameelega. 
Ta läheb omal jalul, teda ei kanta, ei weeta 
laia töömehe wankriga. Ta poeb täna tuppa, 
et isa ei kuule ega näe, kuid homme wõtab oma 
raha Nõndakult ja ei jää enam nende poole 
elama. 

Linna kohale oli tõusnud roosakas kuu. 

Maa sünnitas aurusid, mis tihenesid ja tõu- 
sid uduna üle jõe, üle pargi ning üle linna. 
Kuu kadus kui umbwõrku, jõepind sai kaetud 
kui walgest puuwillast ning majad hämardusid 
kui lumesajus. 

Imelikuna ja wõõrana tundus talle linn. Ta 
oli nagu aastaid Mustakaldast ära olnud. 

Öösel hakkas sadama peenikest ja tihedat 
uduwihma. 

Uulitsakiwid plagisesid tasa kogu öö, kos- 
tudes elamuisse wankrite aeglase weeremisena. 
Mõni tuulekeerutus paiskas wihma raginal wastu 
akent wõi plaksutas sellega seinal nagu tolmu- 
- klopsija. 

Hommikuks lakkas sadu. Ent pilwed jäid 
püsima, õhk ei selgunud. Majamürakad seisid 
ikka halli, pilwise taewa all kui udus, katuste- 
tagune sarnanes ähmasele klaasile, mis ei lase 
walgust läbi. 

Päewa tulles muutus õhk soojaks ja uimas- 
tawaks. Inimesed liikusid nagu saunaleilis. Ent 
päikest ei paistnud ega suwe heledat taewast 
polnud näha kogu päewal. 


Joonase südames oli iseäralikke pakitsusi. 


“Miski kipitses keelel, mõtteis, ent sõnadeks ei 


paisuhud. Kogu ta olemus oli tõsine, kalkulee- 
riw. — Eileõhtune olek oli toonud suurt hinge- 
rahu, kuid siiski üksikud katked sellest näisid 
olewat tuskatoowad. Laili oli öelnud: 

— Kas teil häbi ei ole, kui te käite nagu 
kaltsukorjaja? Olete naisewõtja mees! 

— Kuidas häbi, palun Wäga? Kes 
tunneb ja teab, see mõtleb: Waat kus wana 
Joonas läheb! Aga kes mind ei tunne, see ar- 
wab, et mõni joodik kaaberdab uulitsal. Aga 
kas on, lubage küsida, joodikul kunagi häbi? 

— Seda küll — naeris Laili — aga nai- 
sed? Naised, ma arwan, ei waatagi teie otsa, 
kui kaltsukorjaja sarnane olete. 

— Ohoo — hüüatas Joonas. — Mis nais- 
tesse puutub, siis selle poolest olge mureta. 
Nendega saan ma juba hakkama. 

Täna ta tahtis Lailile teha ettepanekut wälja- 
sõiduks. Kuid see ei läinud sugugi nii lihtsalt 
ja kergelt, nagu mõne teise wõi kolmanda ini- 
mese puhul. Ta pidi pidama enne ühe suure 
wõitluse enese iseloomuga/ 

Ma ei saa aru, kui kaua sa temaga juker- 
dad? — küsis ta iseeneselt. — Kas pool pead 
wõi purihambad! Igatahes üks otsustaw samm 
on wajalik. Siis wähemalt on teada, kuhu poole 
asjad kalduwad. 

Joonas pani nimelt iseäralikke lootusi hom- 
sele wäljasõidule. 

Läheb homme Lailiga hästi, on kõik hea. 
Siis wõib edaspidigi enesele mõningaid kulusid 
lubada. Lähewad asjad tõsisteks, noh, siis wõiks 
ju abiellumiselegi mõelda. Tema wõtt tasub 
waewa, pealegi ausasti! 

Ta oli uurinud juba Laili elu ja wara ning 
tulnud otsusele: Seda suutäit tuleb kähku ham- 
mustada! Muidu tuleb keegi teine wahele ja 
teeb ühe lõualiigutuse. 

Wõi mina ta kirjandus- ning kinoharrastust 
keelan! — ütles ta oma mõtetes pikameelselt ja 
hooletumalt. — Juhtub teinekord enesel olema 
aega ja raha, pistan ise kah nina sisse. Kui 

teenib ise, wõib ise ka kulutada! Ärgu aga 


nõudku minult lisa! Pidagu kawaleeregi — ei 
ma sedagi keela! — kuid sama mõõdukalt ja 
mõistlikult nagu seni. Ja meie elame — ju- 
mala eest! — justkui pütt kotiga. 


Tulid meele Laili nõuded. 

Kui mõistlikult mõtelda — need: pole suured! 
Enam hoolt enese wälimusele ning rohkem tä- 
helepanu tema lugupidamisele — ja meie so- 
bime hästi. Selge ja arusaadaw! Selgus, kura- 
mus, mulle alati meeldib. 

Aga siis tõstis kokkuhoiuomadus oma pea 
püsti ja kires kui kukk: Kui osta üht, siis osta 
ka teist! Kui hakkad preilidega jandama, siis 

| tuleb kulusid kole palju! 

Ja läbi südame lipsas nukker ohke: Kui ta 
ometi mind tõsiselt armastaks, küll ta siis ka 
mu riietega lepiks! Armastajail ei ole uhkust, 
need on hoolimatud nagu Wene sõdurid. 

Laili armastus? = Justkui mesilase aspeldus 
lillelt lillele. - Maitseb armastust ainult keeleot- 
sakese kaudu. Ei ühtki andumist, ei kirelõõma! 

Rahuldamatu, = etteheitew — niisugune oli 
Joonas, kui ta sosistas oma ettepaneku Lailile 
kõrwa. 

— Hm, hm — liikusid Laili huuled wastu- 
seks. — Kahekesi? — Ta liigutas küsiwalt 
/ õlgu. 

— Mis siis teie arwate? — küsis Joonas. 

— Mina, mina tahaksin heameelega, mitme- 
kesi minna. Kutsuge Kaalep ka! Ja Riita —? 

— Ah soo! Teie tahate Kaalepiga tuttawaks 
saada? Noh, olgu siis tema. Aga milleks see 
Riita? 

Laili ei wastanud, milleks too kohmakas 
tüdruk, kes seltskonda ei sobi. Joonas arwas, 

et Laili tahab teda wiimati Riitaga ära lepitada 
ning ümises rahulolematult: 
— Ei. Ärge tahtke kaamelit läbi nõelasilma 


ajada. See ei lähe ju läbi? Mis ma teile Kaa-- 


lepi kohta ütelda wõin, siis seda: Temal ei 
ole aega naiste jaoks. Tean seda enam kui 
kindlatest allikatest. 

Laili waatas korra küsiwal pilgul tema otsa, 
kuid ei ütelnud midagi. 

— Kui teie — jatkas Joonas, — nii wahest 
minuga rahul ei ole, siis ma katsun end pa- 
randada. Tuleb ju ette, et — igatahes teen ma, 
mis wõimalik. 

Laili mõtles, et Joonas räägib enese kommete 
parandamisest, ja ta näole ilmus enesessepöör- 
dud naeratus. 

Kuid sellega ei olnud wAäljasõiduküsimus 
kaugeltki otsustatud. = Siin oli weel ees sada 
wõimalust. 

Töölt wabanedes läks Joonas omale uut üli- 
konda ostma. Ta käis läbi peaaegu kõik juudi- 
poed, kuid siiski tal ei õnnestunud osta oda- 
wahinnalist ülikonda. 

Sellest wähe rahulolematu ja mõtlik, jäi ta 
seisatama turuplatsi äärele, 

Turuplatsid olid inimestest tühjad magu ro- 
hulagendikud. Ainult eemal uulitsahakatusis lii- 
kus inimesi ja weeres sõidukeid. 

Kas minna õige Kaalepi poole? Küsida te- 
malt teine ülikond homseks? = Riidepoolist oli 
temalt juba waremaltki laenanud. 

Taewas oli ikka pilwishall. Korstnatest tõu- 
sis suitsu nagu hingeauru. Mõne minuti püsis 
see katuste kohal nähtawa pilwena, kuid siis su- 
las ühte kahwatu taewaga. 

t Aegajalt muutus piivestik siiski wähe hele- 
 amaks. Tuli see päikesest, mis loojenedes pää- 
ses wabamaks udukihtide tagant. Päiksepale 
oli siis hõbewalge kui kuu ja tumedad pilwed 

paistsid läbi udu justkui wesihallid wihma- 
- -mantlid. 

Kes teab, kuidas selle homse ilmaga on 
lugu? Kas see lasebki wäljasõidust asja saada? 
Kui tuleks õige wihma! Kui sadaks nii, et 
toastki ei saa wälja! Noh, ma ütlen: siis pea- 
me weel paremaid wäljasõidurõõmusid kodu kin- 

 niste seinte wahel. . 

Joonase teades oli armastus ikka niisugune, 
mis wajas kõrvalisi kohti, nurgataguseid, põõ- 
saaluseid, ööaega. Kui inimesed suudaksid ar- 
mastuse lihtsusega ära harjuda wõi nad wähem 
häbeneksid, siis poleks tarwis igasugu tülikaid 
ettewalmistusi ja ehtimisi! Inimesed ei oska 
olla sugugi kokkuhoidlikud ega praktilised. Te- 
ma on püüdnud sinna poole, kuid kahjuks pole 
temagi saawutanud selle täielikkust. 

Joonas wõttis õlalt kepi, pistis wasema päka 
westitasku ja jatkas ümisewana oma teekonda. 

Warsti jõudis ta Wabadusplatsile, kus wana- 
aegse raekoja kell lõpetas parajasti oma löömise. 
Mis ta nüüd lõigi? Joonas silmas numbrilauda. 
Nonoh! Ei näe seiereid! = Wanasti wõis siit 
minuti pealt kellaaeg ära ütelda. Aga nüüd? 
Mitte maikugi! < Oi, oi, asi on üsna halwasti! 
Lailil oli ikka täielik õigus, kui ta soowitas nel- 
japäewal prille osta. 

Meele tuli hiljutine kõnelus Kaalepiga: 

— Ainult töntsi nägemisega inimene wõib 


naisi ilusaks kiita — oli Kaalep öelnud. 
— Kuidas nii? — oli küsinud Joonas haa- 
wunult. 

— Siis pole näha seda kassikulda, mis 
nende küljes hiilgab. Pole ju praegu ühtki pli- 
kat, rääkimata igasugu preilidest, kelle nägu 
oleks mingi ning puudri korrast waba. 

Ta oli pidanud Laili nägu wärwimatuks ja 
teinud temale isegi ses suhtes etteheiteid. Ent 
nüüdse mõtte walgustusel näis, et oli lasknud 
end haledasti tüssata. Ja ta wäljendas oma 
pettumuse sõnades: 

— Missuguse põrgu nimel ma neid naisi 
kaitsen?! 

Joonas tahtis nüüd proowida oma nägemise 
määra, sellepärast peatus iga kümnekonna sam- 
mu tagant, waadates kella. Kui ta appi wõttis 
silmapilutamise ja laugekooduse, siis alles wõis 
näha selgeina kellaosuteid, kuna kogu muu ümb- 
rus püsis tugewa udukatte all. Sarnasel juhu- 
sel oli kell nagu ennist päikene, mis paistis 
läbi udupilwede. 

Weel tajus Joonas ühe üllatuse, mis teda 
jalgadest peaaegu nõrgaks tegi: 

Inimeste näod olid nagu õhukeste looridega 
kaetud. Nagu wäiksed aurupilwekesed liikusid 
nägude ees, kuna wärwilised rüüd olid selgesti 
nähtawad. Ainult libude näod olid nii tugewasti 
wärwitud, et nende ilu wõis näha töntsimgi 
nägija. 

Joonas hakkas aimama hirmust tõde, et mi- 
dagi ei saa enam näha tema tõelises kujus. 
Udulooride, -wõrkude ja -pilwedega on kaetud 
kõik asjad, mida iganes näeb. See, mida peab 
ilusaks, wõib olla inetu, ja ümberpöördult. 

Kas on sellest mingit wäljapääsu? = Ahjah, 
prillid! Kas aitawad need? Kas prillid kaota- 
wad seda udu, millest kõik asjad on —sisse- 
piiratud?! 

Kui oleks abi, siis wõiks ju enesele mu- 
retseda prillid! Muidu kobi ikka naisi käsi- 
kaudu, — nagu ta seni on teinud — ja kiida 
inetut ilusaks, sellega ennast kõige armetumal 
kombel tüssates. 

Oma laiade tööpükstega on ta esimene 0x- 
tortlane Mustakaldas — nagu Laili on öelnud, 
— aga kuidas peaks end nimetama moodsate 
mustade prillide puhul? Selles suhtes tuleb 
targematelt inimestelt nõu küsida. 

Joonas oli öelnud: Naine on pisike päike 
minu südamele. Kuid nüüd ta ei näe seda 
päikest muidu kui prillide kaudu! Elu oli pan- 
nud wanapoolse naistearmastaja täiesti piinlikku 
seisukorda! 

Äratunne ääretust ebamäärasusest enese üm- 
ber — tegi teda niiwõrt rahutuks, et ta pöördus 
koju, kuna oli kawatsenud Kaalepi poole min- 
na teist ülikonda enesele homseks laenama. 


Pikkamisi saabus öö. .OPikkamisi kustusid 
ehawärwid. Kollane wööt läänes muutus kah- 
watuks kui kulunud riie. Tumedad pilwed su- 
lasid taewakaartel kui wahaküünlad. /Taewas 
tõmbus ühetasaselt halliks justkui tuhawäli. 

Tuul waikis. Ainult harwa tundus selle ta- 
saseid ja sooje tõmbeid katuskelpadest mööda 
libisewat. 

Sel õhtul oli Joonas erakorraliselt tundelik. 
Ta istus mõtlewana ja waatlewana oma ärkli- 
toa aknal ning laskis enesest mööda käia nii 
möödunud päewade mälestusi kui tulewate päe- 
wade wõimalusi. Ta tundis olewat end elu- 
pöörde künnisel. Kuid sarnaseil juhuseil domi- 
neeriwad ikka poolähmased mõtiskelud. 

Talle tulid meele noorusajad, aastad itma- 


sõja eel. Armastas siis Annat! Kuidas ehtis 


end, et selle talutütre poolehoidu wõita!? Ei 
mingit muret peale armastuse! Kuid Anna, kui 
tuike waga, kudrutas küll wastu, aga kinniwõt- 
misel lendas eest ära. Nüüdseaja naised on 
juba teisest luust! Kuid nüüd pole enam enesel 
õiget lusti: . nooruse muretust ja 0 pillawust. 
Hakka kas wõi uuesti wäejooksikuks, et pääseda 


kuludest, riide, korteri ja töö muredest. Noo- 


ruses keeldus Joonas kulutamast teiste peale, 
kuid enesele ei keelanud midagi. Kuid nüüd ei 
luba enesele ka kõige wäiksemat kulu. Aeg ja 
wanadus olid süwendanud põhjalikult Joonase 
erakorralisi kalduwusi. 

Päewane poolikusetunne jatkus õhtulgi. 

Kontsert-aias mängis muusika. Joonas kuu- 
las seda täieliku tähelpanuga. Kuid talle tun- 
dus alatasa, nagu pool wõi enamgi läheks sel- 
lest kaduma. Midagi ei saanud ta enam wastu 
wõtta sarnasena, nagu see tõelikult tema ümber 
sündis. 

Keegi preili kusagil kolmandas wõi neljan- 
das majas klõpsutas klawerit. Ta tahtis seda 
andumusega kuulata, teades, et ka Lailil on 
saalis klawer ja ta seda mängib,üksi olles, kuid 
ta ei suutnud seda teha. 


Ta armastas muusikat nagu naisigi, ent 
enese harimatus ning kokkuhoidlikkus ei luba- 
nud talle seda rõõmu. Ta ei osanud ise 
ühtki laulu ning teiste laulu ei wõinud kusagil 
kuulata. Kerget ja odawat muusikat oleks talle 
pakkunud grammofongi, mida ta wäga ihaldas, 
kuid oma ihnsuse tõttu pidi sellest lõbust loo- 
buma. Nüüd, mil oma kuulmisest palju kao- 

talle | ka älnija igasugu 
i sika , tulgu; see ärakulunud -grammofonist 
wõi esimese järgu orkestrist. — 0 

i Ent lõppeks rahuldus ta sellegi muusikaga, 
- mis juhuslikult kuuldus ta katuskambri. Kõige 
- sagemini wõis kuulata klaweri-klõpsutusi, mis 
tuletasid meele marssiwate sõdurite jalaasteid 
-wõi hobuste kepslemist kiwiteedel. See just ei 
meeldinud. = Harwemini kuuldus = kontsert-aia 
muusikat ja kitarri- ning -mandoliini-mängu. 
Need ütlesid ta lihtsale hingele juba palju enam. 

Korraga kuuldus õhus imelikku kohinat, just- 
kui> oleks hiiglakotkas oma tiibu laksutanud. 
Joonas kuulatas wiiwu, siis teadis ta: Öine 
kiirrong tormab — hiiglakohinaga = raudteejaama. 
Plõksumine, huige, wiled — siis täielik waikus. 
Soo! Sel ajal oli Joonas ikka magama läinud. 

Öö oli soe. Tumedad puud küürutasid ae- 
dades kui unistajad. Hall taewas nende kohal 
"oli laskunud madalale, mähkides puid enesesse 
- nagu sooja tekki. 

Soojuse pärast ei wõinud sulgeda kõiki õhu- 
awausi. Joonas ehitas akna alla lauast, toolist ja 
muust kolist barrigaadi, et kui waras mööda 
seina üles pääseb, siis ta aknast ilma kolinata 
ometi sisse ei saa. 

Waewalt sai Joonas wiskuda woodisse, kui 
kuulis seinte wahel wõhrude piuksumist. Ah-ah! 
Üks tabas nüüd teise ja teeb sellele liiga. Eks 
ole sellessinatses ilmas, kus inimesed ”elawad 
segi loomadega, ikka nii, et tugewam wallutab 
nõrgema?! 

Joonas koputas rusikaga wastu seina, tahes 
rotte jahmatada nende armumängus. = Kuuldus 
äkilist jooksukabinat ja klaasitükkide  tilinat. 
Metsloomade karjana lahksasid wõhrud minema. 

Nende põgenedes walitses majas waikus ainult 
mõni minut. Siis kuuldus tasast närimist põ- 
randa laudade all, esiti kapi kohal,siis otsekohe 
sängiposti all. Joonas ei tahtnud end waewata 
nende äraajamisega. Kui ise tahad naist saada, 
miks siis nende isu keelata! 

See tõi meele Laili, keda pole julenud weel 
kutsuda oma korterisse. Kedagi pole seni hä- 
benenud, ent teda häbeneb! Joonase wana- 
aegne pilwelõhkuja tema uuemoelise palee kõr- 
wal — kägisewa = puutrepiga, = neljakandilise 
aknaga ja laega, mis Lailist peajagu madalam. 
Joonas ei saanud kunagi täiesti püsti seista, 
Laili, kes temast pikem, peaks siin käima kui 
paadi all — ei see sobi! Wahe oleks äraheidu- 
taw, wahest lööks päris kõhust lahti. 

Kui asuda pulmateele, siis peab ka korterit 
wahetama. Oi seda täielikku muutust, mis siis 
saab näha! Nelikümmend aastat oli elanud 
onnides, padrikutes ja-lagedal heinamaal, nüüd 
korraga — koli paleesse! 

Poeg jätab oma wanemad maha ja hoiab 
oma naise poole! Samad sõnad on makswad 
weel suuremal määral tütre kohta. Tütar jätab 
wanemad maha ja saab kõigi ihu, hinge ja wa- 
raga oma mehe omaks. 

Ülew tunne hoowas üle Joonase. Ta pani 
käe oma rinnale, mis oli karwarohke. Külm 
käsi tekitas kehal isesuguse mõnususe. Samas 
tuletas meele, kuidas oli janunenud Laili rin- 
dade järele nagu laps. Läbi riide ei näe ikka 
midagi, aga kui alles käpaga kobid, siis tunned, 
et on peos'midagi matsakat! 

Kuramuse mees see Kaalep! Ei tunne ar- 


mastuse tuuma. Mis on külm kunstikuju elawa 
naise kõrwa!?! Kunst pole muud kui armastuse” 

aseaine. Kes pole kedagi armastanud, see ei 
- tunne õiget kunsti! Õige kunst, see on läbi- 
saamfine igasugu inimestega, see on elu. 

Joonas wõis joobuda oma - ettekujutlusist. 
Ta sules silmad ja kujutlus lõi talle ühe armsa 
stseeni Lailiga. Nad istusid kahekesi kõrwuti 
klaweri taga, Laili mängis, tema kuulatas, pea 
toetades Laili õlale. Kuid seal korraga kerkis ku- 
jutelmi keskele Riita suuril silmil wahtiw nägu. 
Ptüi, kurat! Kuhu ta ka oma nina topib! Riita 
suured, paksuäärelised silmad ja lame, kartuli- 
sarnane nina kutsus Joonases esile sarnase põl- 
guse, et wiha wärin käis ta südamest läbi. Ta 
arwas tundwat, kuidas lõug põlgtuse käes pikaks 
wenis ja põskedesse tõmbusid sügawad woldid. 

Samal silmapilgul kostus awatud aknast 
krõbisewaid jalaasteid, justkui keegi oleks käi- 
nud mööda pappkatust. Joonas kargas kär- 
mena woodist wälja ja astus põrandalaudade 
-naksudes akna juure. 

Oli kuulda ainult 'liiwa krudisemist kellegi 
jalataldade all. - Aiad kahelpool uulitsat mus- 
tasid kui pikad, pimedad hauad. / Waewalt, 
waewalt wõis näha kaugenewat inimest, kes 
sulas ühte majaseinte ja aiaplankidega. Peale 

» »jalaastete walitses uulitsal jällegi täielik waikus. 

Ainult kolmandas wõi neljandas uulitsas kuul- 

» »dus koerte ägedat haukumist, südalinnas aga 
mürisesid sõidukid ning huiklesid autod. 

Waiksetel öödel pole kuritöö wõimalused just 
suured: liiw kisendab jalge all, iga hoowiwä- 
raw kriuksatab, iga uks naksatab — waras 
ei saa sammugi astuda, kui pole juba ette kuulda 

° tema tulek. Kuid hoopis teised lood on sügisel: 
pime, wihmane, tuuline — keegi ei kuule, keegi 
ei näe, keegi ei tea, kui waras awab walewõt- 

mega Wärawa wõi kui ta ronib üle plangi. 
Sügispoole muutub elamine üksikule inimesele 
päris kardetawaks. 

Joonas sules nüüd akna, katsus weel korra 
uksi ja wiskus siis rahulduwana nagisewale ase- 
mele. 

Tänane päew päris kubises mälestusist. 

Nüüd tulid meele wäejooksiku päewad, mil 
iga koerahauke järele oli wirgunud ja wahtinud 
wargsi wälja. Oli wAärisenud tihti ärewusest, 
kartes kinniwõttu. Korra oli parajasti aluspükse 
wäel lauda taga kükitamas, kui taluõue sõitis 
koertekisa saatel salkkond ratsanikke. Oma 
wäljasoleku tõttu õnnestus tal põgeneda metsa, 
joostes kui jänes küürakili ja hüpeldes üle põl- 
dude. 

Kogu talu oli läbi otsitud, hulk wiina ja ta 
magamisase leitud. 

— Kes siin magab? 

— Ei keegi. 

— Kuidas ,,ei keegi“? Aga miks see ase siia 
on tehtud? 

Aeg oli siis juba hilissügisene. 

, — Tegin enesele. Puhkasin päewal siin — 
seletas peremees. 

— Aga see weel praegugi soe!? 

— Kass, nägite wahest enne seda suurt 
toas, see käib ka siia magama. 

Mitte üksi seekord, waid palju, palu kordi 
oli pääsenud tabajate käest — justkui noatera 
eest, mis ähwardas teda tappa. 

Minewiku päriwusena tundis Joonas äkilisi 
hirmuhoogusid. Ta loomuseks oli saanud ini- 
meste kahtlustamine ja nende eest hoidumine. 
Hilisem andumine rahakorjamisele ei lasknud 
seda wäheneda, waid suurendas weel, 

Kui ta tuli töölt koju wõi läks tööle, siis 
ikka salaja enne läbi ukseprao järele waadates, 
kas kedagi on wööruses wõi hoowis liikumas. 
Kui keegi tema kojutulekut ei näinud, kui keegi 
tema kodusolekut ei teadnud, siis oli temal kõige 
parem olla. Keegi ei tulnud siis tema käest mi- 
dagi tahtma ega paluma ning omamaja-inimene 
ei teadnud parajat aega wargile tulekuks. ,,Oma- 
maja-inimesed on suured näpumehed, kui nad 
ainult teawad, kus kohal teise wara on ripakili!“ 
Wõhiwõõraid kartis ta hoopis wähem kui tut- 
tawaid ja kaaselanikke. . Wõõrad ei teadnud 
temast midagi, need ei teadnud siis temalt ka 
midagi tahta. 


Waatamata hirmule, oli üksinduselus siiski 
suurepäraseid päewi. Need olid enamasti siis, 
kui teda külastas mõni noor naine wõi neid, wõi 
kui ta kehwalt ja kokkuhoidlikult tahtis elada. 
Siis ei tulnud keegi keelama ega takistama, 
keegi ei olnud kulusid tegemas ega wAäljamine- 
kuid nõudmas. 


Kas saab Lailist temale julgustawat eluselt- 
silist? Kas on suur korter parem kui omaette 
toake? 


Peab siis tõesti lahkuma kuldsest wana- 
poisi-põlwest?! 


Wastust otsides tuli uni: 


Kusagil kaugel kuuldus nagu teehööwli edasi- 
weeremise kõma, millele sekka lõid järsemad 
woud otsekui rehepeksumasina trumlineelatused. 
Üks kõrw oli kaotanud juba kuulmise, kuid teine 
weel tajus tininaid ööpimedusest. .Uinuja pool 
otsaesist oli surutud wastu patja, kuna ülewal- 
poolne kael oli pingul kui nöör. 

“Jasest ainult kala ' “a 

oli lendamas oma igaöisel koli 

See oli hea, et Joonase ööd “kulusid. karuna 
magades. Kui seda poleks olnud, kes teab, kas ta 
waim oleks wastu pidanud raskele elusaatus i 
— ja hirmu pärast oleks pidanud wõib-olla 
juba ammu naise wõtma. i 

- Idataewas seisid pilwed justkui paksud ja 
kõrged põhurõugud. Päike oli waewalt nende 
tagant wälja tunginud, kui waatas juba rõõm- 
sal naeruhool üle linna. . Mustad tõrwkatused 
- kiirgasid ja korstnad nende kuklail walendasid 
walgete luigekaeladena. Õhk sinendas zeniidis 
ji kossinee kirdes kahwatusiniselt ja loodes ro- 
- hekassiniselt. 
 X Umberringi taewakaartel asus wähemaid pil- 
 wi kui walgeid pedakaid. Need olid käharad, 
- sakilised ja tuules liikuwad. Kindlas hoos, üks- 
Üle järele woorisid nad lõunast põhja, justkui 
hed sõjawäe moonawankrid olnud teel tule- 
| ile. 
se Päew tõotas tulla kuiw, kuum — kuid ka 
täis äikest. 
Kuked kiresid aguliosades, linnud laulsid ja 
4 piuksusid puis, pääsukesed lendlesid majasimp- 
- side ja -kelpade ümber ning tuikesed karglesid 
- üksteise wõidu uulitsal, otsides toitu. 
Piimanaised tulid ja läksid, kandsid paare 
- ming ajasid kärusid. 
Joonas ruttas rahutuna Laili poole. 
— Mis saab me wäljasõidust? — küsis ta. 
Kuid wastuse asemel tähendas Laili: 

— Miks Kaalep ei tulnud? 
— Kaalep wõi? Ma ei teadnud, saab meist 


minejat wõi mitte — ei teadnud kutsuda! 
— Kuidas? Ei kutsunud üldse? 
— Nujah — ei kutsunud. Tema on niisu- 


gune inimene: Kui teda kutsud, siis ta ei tule 
— kui ta ise tahab, noh, siis tuleb küll. Oleks E 
ma teda eile kutsunud, poleks ta täna näidanud | 
oma nägugi. Selle peale wõin kas wõi oma pea | 
pandiks anda! Aga kui me kahekesi talle jä- 
rele läheme, tuleb ta tingimata — selles olen 
ma täiesti kindel. .Wõõraste wastu ta ei julge 
olla kangekaelne. Mis teha niisuguse inime- 
sega?! Häda alati! Tõuka muudkui tagant kui 
kahe rattaga käru! 

— On ta wahest jonnakas? Wõi koguni liig | 
lapsik? 

— Ei seda ega teist. j 

— No mina tahaks õige järele waadata, mis 
noormehel siis wiga! . Kas saawad tal jalad alla | 
wõi mitte? Teeme ruttu, lähme järele! 

— Just minu arwamine: kihutame perra! — 

Kaalepi perekond elas kahetoalises korteris | 
Aardla linnaosas, raudteejaama lähedal. Wana 
Kaalep oli ilmasõjas langenud, lesk elas oma | 
wanema poja ja tütrega Mustakaldas, kuna 
noorem poeg oli pealinnas ametis. Pojad pi- 
dasid ülewal nii ema kui ka koolitasid õde. 
Puuduseta oli nende elu, kuid tülinaid juhtus 
ikka. Peamiselt tekkisid need põhimõtete lah- | 
kumineku pärast. 

Lesk Warwa oli lõbusaloomuline naine — | 
lahke, sõbralik, uhkuseta, alles keskeas. Ta 

| 
| 


püüdis Joonasele läheneda abiellumise tagamõte- 
tega. Tütrele ja pojale ei meeldinud see, nad 
ei tahtnud oma alalist majakülalist saada enesele 

- wõõrasisaks. Ranno Kaalep wihkas kõiki ar- 
- mastuswormuleid, kuna Enneke Kaalep wõõrus- 

tas teda instinktiiwselt. 

August Joonas aga ei mõelnudki proua Kaa- 
lepi kosimisele. Ta tegi temale ainult meele- 
head mitmetsugu lubamiste, kiituste ja tänamis- 
tega, et saada alati kostituse ja hea wastuwõtu 
osaliseks. Tema süda ihkas rohkem Ennekese 
järele, kes omas peale emalt päritud iseloomu 
noorusliku weetluse ja armsuse. Mahe naera- 
tus tumepruunide juuste poolringis oli Joonase 
südamele justkui päikesepaisteks. 

Omalt elawuselt tuletas Enneke Kaalep 
meele Lindat Nõndaku trükikojast, siiski oli ta 
sootuks teine tütarlaps. Ta elawus waheldus 
aegajalt mingi tõsidusega, mis polnud — mitte 
wähem = imponeeriw. = Joonas kahetses oma 
koolihariduse puudust ja wanadust, muidu oleks 
temaga tingimata naitunud. Ent Enneke oli ainuke, 
kelle kosimisele Joonas mõtles ilma igasugu ma- 
jandusliste tagamõteteta. 

Ennekese poole käis kõiksugu naisõpilasi, kes 
ka Kaalepit ei jätnud rahule. Mõnigi preili pii- 
lus tema poole, tahtes talle mõne armsa sõna 
lausuda. Kuid Kaalep ei waadanudki preilie, 
rääkimata muist häist asjust. 

Elawaloomulised preilid hakkasid siiski te- 
maga jutlema, kuid ta wastas neile lühidalt ja 
järsult, peletades uudishimulise neiu nagu kärbse 
eemale. Kui sama preili külastas weel teine- 
kord õde, siis jättis teda täielikku jumalarahhu. 
Ainult esimene kord tulejad katsusid ta kallal 
õnne. Ent kellegil ei õnnestunud saada Kaa- 
lepiga tuttawaks pikemaks ajaks. 

Naistest ei olnud Kaalep kunagi lugu pi- 
danud. Erandina olid ainult murrang-aastad, 

mil ta nende wastu erakorralisemalt huwi tun- 


dis ja neis mingisuguseid ideaale otsis. Siis 


otsis ta üldse igasugu ideaale ja elusihte, mis 
olid toonud talle ainult peawalu ja pettumust. 
Ta ei saanud enam austada jumalat ega kura- 


dit, armastada sõpru ega naisi, hoolida tradit- 


sioonidest ega kommetest, rahulduda” kirjandu- 
sest ega kunstist. 

Ta nüüdne elu oli täiesti waikne ja rahulik, 
justkui toonase elu kahwatu wari. Ja see pani 
otse imestama: kui wahelduwad wõiwad olla 
hingelised elamused! Milline ääretu rahu wõib 
saabuda hinge peale hiiglarahutuste! .Kaalepil 
polnud enam millegi wastu täit wiha ega meele- 
ägedust. Kui wahel tekkiski midagi selletaolist, 
oskas ta end taltsutada ja walitseda. Ta suhtus 
nüüd kõigisse arusaawa tõsidusega, ainult aeg- 
ajalt üleolewalt wõi kaasatundwalt naeratades. 

Kui surmtõsiselt elatakse ja rabeletakse, ar- 
mastatakse ja kannatatakse, korjatakse wara ja 
kaswatatakse Japsi, orjatakse kõhtu ja elatakse 
ideaalidele — see kõik näis talle ainult naeru- 
wäärsena. 

Milleks see sipelgausinus?! Inimene elab 
kui automaat, tarwis talle ainult anda natuke 
leiba, liha ja naist. Kogu ilm on ainult suur 
mehaaniline ja automaatne masin. = Inimesed 
osutuwad ainult osakesteks selle raudkindlas 
mehanismis. 

Otse kummaline oli Kaalepi kõrwalehoid te=- 
gelikust elust. . Armastus, kannatus ja naeru- 
wäärsus olid kui sõlmed piitsas, mis lõikusid 
walusasti ta ihhu. Kaalep käis suures kaares üm- 
ber elu, et hoiduda selle idude külgehakkawu- 
sest, mis muudaksid ta samuti naeruwäärseks 
kui kogu lapsiku ilma. 

Hirm naertwäärsuse eest — see selgitas, 
miks ta esines alati sügawtõsisena ja abstrakt- 
sena. 


Wõis näha, nagu poleks Kaalepil südant, 
hinge ega kaastunnet. Kuid tõelikult olid need 
paremini wälja arenenud kui ta kaaslastel. Ai- 
nult “äärmine pettumus ja ilmapõlgus olid need 
sulgenud ükskõiksuse külma kesta alla. 

Ta hingetraagika oli tulnud sellest, et oli 
elanud liig tundelisena ja teadushimulisena oma 
elu. See arendas ja küpsetas teda juba wara- 
kult, näidates, kui lihtne ja saladusteta on meie 
maailm. Oma lühikese eluea jooksul oli ta 
läbi elanud kõik elufaasised, nii et ta wiimaks 
ei leidnud kusagilt toitwat huwi. 

Koolipoisina oli ihaldanud Kaalep tõusust 
üle harilikkude inimeste. - Oma arengu järjekor- 
ras oli tahtnud ta olla: kooliõpetaja, maalikunst- 
nik, kirjanik, geenius, filosoof, prohwet, usuisa, 
jumal. Ent pea osutus kõigi wäärtus tühiseks 
ja kaduwaks. Kas elada üks päew nagu putu- 
kas, wõi wiis tuhat aastat nagu Israeli Jehoowa 
— see on ju täiesti ükskõik. 

Igal inimesel on oma kirg. Joonas armastas 
kokkuhoidu, Laili kõigiga tutwust, Ulwi tundis 
huwi meelehea tegemisest, Riita otsis eluõnne 
armastusest. Kaalepi kirg oli kõige erilaadili- 
sem ja erakorralisem. Ta pidi elama ja tundma 
teisiti kui kõik senised inimesed. Igal sammul 
pidi ta teadma, et temas sünnib ja liigub midagi, 
millest teistel pole aimugi. Surnud asjades ot- 
sis ta elu, ilu ja rõõmu, kuna elaw ilm näis 
talle warjusurnuna. 

Nooruse protestiwaim oli müütunud Kaalepi 
meheeas kõige erakordsuse armastuseks. 

Kaalepi suhe maailmaga oli aumehelik. Ta 
ei naernud ega pilganud seda, ei olnud temast 
ka üle- ega allpool. Ta õiendas temaga arwed, 
nagu nõudis wiisakus ja enesetunne, ning läks 
oma teed. Tema ja ilm — need olid kaks eri- 
asja. . Kummagil pidi olema oma wabadus, 
oma tahe, oma tegewusala. Kaalep oli nagu 
wäike planeet kes enese kindlate seaduste jä- 
rele tiirles ümber maakera. 

Kaalep ei tahtnud elada, et wõita teiste ini- 
meste tähelpanu. Ta ei elanud ka enesele nagu 
tawalikult. Ta elas ainult enese ideelistele pool- 
dustele ja unistustele, mis pakkusid sada korda 
enam huwi kui harilikud rõõmuallikad. 


Suurimat lõbu pakkus talle ilma mehaaniline 
liikumine — masinlik rutt ja rütm. Selles süm- 
boliseerus kogu ilma korrapärasus. = Inimesed, 
jumalad, taewakehad — kõik sünniwad, liigu- 
wad ja hukkuwad kui masinad. 

Kaduwusele waatamata on inimese eluiga 
küllalt pikk. Seda jatkub wäga mitmesuguseks 
toiminguks. Kaalepki muutus mõningate aastate 
jooksul wäga palju.  Kooliõpilasest sai wede- 
leja, wedelejast wabrikutööline. .Töölisena õp- 
pis Kaalep austama äärmist korda, täpsust ja 
seaduspärasust. Ta muutus oma — eluwiisiltki 
masinlikuks automaadiks. Teatud kellaajal tõu- 
sis üles, teatud kellaajal läks magama; teatud 
aja töötas päewal wabrikus, teatud tunde tar- 
witas õhtul enesearendamiseks. | 

Warsti leidis ta omaks üllatuseks: korrapä- 
rase, mehaanilise tegewuse kaudu wõib saawu- 
tada kõige suuremat edu. Waba waim sureb 
wälja, järele jääb mehaanika, kuid selles on 
ka kogu ilma edu ja õnn. 

Saatus näitas Kaalepigi puhul oma koomilist 
iseloomu.  Ägedast mehaanilise elu wihkajast 
sai mehaanilise elu austaja ja armastaja. 

Talle ei pakkunud enam miski nii suurt 
huwi, kui wiibida kõige liikuwama elu keskel. 
Ta wõis joobuda nüüd ainult masinate rütmist 
ja inimeste kirjust woolawusest. . Wahetpida- 
matu rändamine oleks olnud kindlasti tema elu 
üliwamaks õnneks. 

Otsimine, uurimine ja analüüsimine oli Kaa- 
lepi kireks. Ta pidi seda jälle jatkama, kui 
ta ei tahtnud mitte igawuse ja üksluisuse kätte 
surra. — 

Kui Kaalepit ja Joonast wõrrelda, wõis alles 
näha nende kummagi terawat omapära. 

Kaalep juhtis oma elu raudsel käel, kindlate 
põhimõtete järele, — Joonas aga elas oma kir- 
gede, kalduwuste ja igasugu olude sunnil. Kaa- 
lepile ei tulnud midagi juhuslikult, Joonasele 
aga juhtus alatasa ettenägematusi, wahejuhtu- 
musi ja takistusi. 

Nende omawaheline läbisaamine oli sarnane, 
et Kaalep oli õpetaja, Joonas õpilane. .Joona- 
sele meeldis Kaalep sellepärast, et ta ei tahtnund 
midagi teiste käest, waid ennem andis neile, et 
kiusajaist lahti saada. Joonas tundis Kaale- 
pis äärmist õiglusarmastust ning usaldas teda 
enam kui ühtki teist inimest. 

Joonas oli laenanud Kaalepi perekonnast tar- 
beasju, kuid Kaalep jälle wõttis temalt aeg-ajalt 
raha wõlgu. Kaalep oli ainuke inimene, kellele 
Joonas oli usaldanud wiimastel aastatel midagi 
anda. Kaalep maksis ikka korralikult tagasi, 
wahel andis mõnedkümned margad —protsen- 
dikski. 

Joonase ja Laili warahommikune tulek sün- 


nitas Kaalepi perekonnas suure segaduse. Keegi 
polnud weel korralikult riides ning hommiku- 
eine oli alles söömata. Joonas ei hoolinud sel- 
lest, kuid Laili, kui hästi kaswatatud preili, 
tundis piinlikkust enese warajasest saabumisest. 

— Mu tuike! — hüüdis Joonas Kaalepi õele. 
— Mis on saanud su näonahast? See on pruun 
nagu pastlanahk. 

— Las olla! — wastas Enneke hooletult. — 
Maa ei salli walget nägu. 


TA 


— Alles eile sõitis koju — seletas ema. — < 


Oli maal kuu aega wõi nii umbes. — Kirjutas 
küll meile: Maa elu meeldib mulle pööraselt, 
lähen matsile mehele ja ei tulegi enam linna 
tagasi, kuid eile hommikul oli kõksti linnas — — 


Joonas istus Kaalepi laua juure, temaga otse 
wastamisi. —Laili aga wõttis istet wähe eemal 
toolil, et siit paremini istuwaid mehi jälgida. 
Kaalep oli tõsinäoline, mustajuukseline, pika 
kaswuga noormees; Joonas naerumuigeline, pal- 
japealine, keskmist kaswu wanapoiss. Laili püüdis 
waadata Kaalepi silmi, nagu see naistele omane, 
et selle kaudu wälja lugeda Kaalepi hingetun- 
deid, kuid Kaalep ei tõstnud pilkusid tema poole, 
waid hoidis need laual wõi Joonase hallil westil. 

Joonas westis elawana juttu: 


— Kuidas sa ise nüüd kah elad, — wõi 
mis ta nüüd oligi, — mis teie wabrikus praegu 
tehakse? Kas on jälle mingisuguseid nurinaid 
kuuldumas? 

Kaalep wastas üsna lühidalt: 

— Esialgu pole midagi. 

— Kas lahtilaskmisi ei ole? 

— Lahtilaskmisi? Ei, praegu ei ole. Aga 

s teab, sügise poole wahest — praegu leidub 
weel tööd, aga siis, kes teab — — 2 
Eestoas korraldati kohwilauda. Siis kutsuti 
ka külalised kohwile. Laili oli sarnasest oota- 
matust lahkusest ja sõbralikkusest üsna rõõmus. 
Talle hakkas kogu perekond meeldima, iseära- 
nis sümpaatilisena tundus Kaalepi wäiksekaswu- 
dine õde. Joonas oli Kaalepite lahkusega juba 
ammu harjunud ega osanud enam tänulikki olla. 
Kui wahel teda sööma kutsumata jäeti, siis 
tundus see talle täiesti wõõrastawana ja andeks- 
- andmatuna. Nüüd istus ta omainimesena too- 
He ja ajas jalad harki, et põlwedele toidupoolist 
ei pudeneks. Kodus tarwitas ta alati põlwede 
katteks mõnd rätikut, kuid wõõras paigas seda 
- 4arwitada polnud wõimalik ega küllalt sünnis. 
oo Neljakesi istuti lauas, kuna Warwa talitas 
- deisi. 
> + Aga teie, perenaine —? 
i — Küll ma — pärast, pärast! Mis ma wa- 
° mainimene enam noortega —! 
Ä — Teie wana? Ärge rääkige! Kui ma õieti 
 arwan, siis olete Joonasest mitme aasta wõrra 
- noorem. 
- Wanem ikka —! Wanem! Umbes paar 
aastat on wahet. Naised wananewad nii ruttu, 
et nad sellest ise arugi ei saa; nende nooruse 
ilu möödub nagu lennates. 
Jah, see on wäga õigus, mis teie praegu 
ütlesite. 
Selle järele tehti juttu wäljasõidust. Warwa 
- ja Enneke olid otsekohe päri, kuid Kaalep ei 
lausunud sõnagi. Ta wahtis aknast wälja ja 
"nägi, kuidas suured tuhkhallid ja lumiwalged 
-pilwed liikusid hiiglamägedena üle taewalae. 
° Päike oli nende warjus. Aga kui pääses wa- 


207 


W* 


k MN 
Sir, ek 
d n 2 käi 


baks, siis paistis sarnase helgusega, et õhk kiir- 
gas walgusest kui tulisädemeist. Lubjatud kiwi-- 
maja, mida oli näha üle hoowiplangi, muutus 
seetõttu heledaks ja walgeks nagu wärske lume- — 
hang. E i 

Joonaski wiskas korraks pilgu wälja ja hüü- 
dis jahmatades: i “M 

— Ei maksa minna, wihma saame. 


— Mis teeb mõni tiba mehele? — tähendas 
Warwa. 

— Teie ei taha? — küsis Laili — Hea 
küll, lähme siis hipodroomile. 

— Kuidas? 


— Mis seal on? 

— Seal on huwi laialt: Tehakse hobustega 
harjutusi, peetakse wõistlusi. . Leitnant Pedak- 
salu käis eile meil ja kutsus pealt waatama, ta 
ise olla esinemas. 

— Tema isa oli wanasti ohwitser, sellepärast 
käiwad nood leitnandid nende pool — täiendas 
Joonas pilkawalt. 

— Mulle sinnaminek ei meeldi — lausus 
Kaalep. 

— Ei mindki too huwita! — tõendas kohe 
Joonas. — Waadata, kuidas sõdurid hobus- 
tega jandawad! Hobuseid olen ennemgi näi- 
nud, ja sõdurid — need pole minu maitse. Kui 
minna, siis juba rohelusse, nagu sai esitigi rää- . 
gitud. Metsa, heinamaale — hullama! Waat, 
selles on alles lõbu. 

— Joonas on nagu poisike — ütles Warwa. 

— Inimene olgu alati poisikese sarnane! 
See tähendab: rõõmus ja lustilik. — wastas 
Joonas kähku. — Kes seda põhimõtet ei tunne, 
jääb elurataste alla. 

Öeldes nii, hakkas korjama laualt suure hoo- 
lega leiwaraasukesi ja neid ükshaawal suhu 
pistma. — Siis waatas korra wilksatades Laili 
otsa ja hakkas uue hooga sööma. — 

— Tohin ma teie raamatuid waadata? — 
küsis Laili tahatuppa asudes. 

— Olge head! 

Kaalep waatas nüüd esimene kord Lailile 
otsa. Ühtlasi andis näpunäiteid oma raamatute 
üle. Seal on teaduslised tööd, seal jutukirjan- 
dus, seal luuletused, seal aga kriitika. 

— Ah, kui suurepärane! Kõik niiwiisi kor- 
raldatud! 

— See paljas kord ja tööjaotus —! 

Laili meelestas oma raamatuid, mis lasusid 
igasugu korrata laudidel. Isegi suuruse järele 
polnud need ühtlustatud nagu Kaalepil. Aga 
nüüd paneb ta nende kallal eeskujuliku korra 
maksma! Ent tingimata oma maitse järele! 
Liigutab neid kas keelte, kirjanikkude wõi ko- 
guni oma lemmikautorite järgi, eks ta seda 
siis näe. 

— Saaks ma mõnd endale lugeda? 

— Miks mitte. Kui leidub meeldiwat. 

— Nii palju walida, wiiksin koju kohe süle- 
täiel Esialgu lepin siiski ainult kahega, need 
on: Thit Jenseni ,, Maa“ ja Blasco Ibanezi ,,Weri 
ja liiw“. Wiimast nägin ükskord kinos ja see 
meeldis mulle üliwäga. — 

— Kui me läheksime eel minema? — küsis 
Laili, kui wäljasõit oli otsustatud jaatawalt. 

— Wõiks, — wastas Kaalep mõteldes, — 
tõepoolest wõiks. — 

— Nüüd wiib minu mõrsja ära! — tähendas 
Joonas naeratades Warwale. Ise aga muheles 

sed päh t Mulle jääb weel 
a järele lg naisteraliivast a peab ütlema: 
° kumbagi ei saa palju laita! | 

Ta laskis Laili suurima rahuga minna, kun g 
teadis, et Kaalep talle kõige wähematki kurja 
ei tee — ta hoiab teda koguni paremini kui ta 
ise. Teiseks oli tal salaplaane, millest ei wõi- 
nud kõigi kuuldes kõneleda. | 

— Nali on nali! — sõnas ta siis lesele ja i 
küsis, wõimalikult mahedal häälel: 

— Kas ma ei saaks endale selga Kaalepi = f 
teise, ülikonna? Oleks nagu peenem preilide ja 
prouade seltsis. — Ainult tänaseks, mitte. 
kauemaks. 

Joonas - naeratas meelitawalt. > Warwa põ 
sellest heameelt ja naeratas wastuseks. 


XIX. 


Kitsas pihik hoidis Laili ülalkeha saledana 
kui waasi, kuna woldikas seelik ümbritses ta 
puuse ja jalgu kui kähar põõsas. Laili oli ehti- 
nud end täna oma kaunimasse kleiti, ent see ei 
saawutanud ta kuiwa kaaslase juures wähe- 
matki tähelepanu. Täiesti asjatult ootas tema 
pilku. 

— Ma olen teid juba waremaltki näinud — 
lausus Laili naeratades. Kaalep awas selle peale 
suu ainult kaheks kuiwaks sõnaks: 

— Pole wõimatu. 

— Mitte nii, nagu teie nähtawasti arwate! 
Olen näinud teid nimelt kirjanduslistel  ette- 
kannetel. 

— See ju üsna tawalik. 

— Mitte, mitte nii wäga* Ent siis polnud 
mul aimu sellest, et teie oletegi Joonase suur 
sõber, kelle wastu kaswanud minulgi lugupi- 
damine. 

Laili lootis Kaalepile meeldida oma kompli- 
mentidega. Kaalep aga, kelle iseloom ei ra- 
huldunud millegiga, lükkas kõik need kate- 
gooriliselt tagasi. 

— Mis sõber mina —? Mina pole kellegi 
sõber! Inimene on selleks liig enesearmastaja 

ja wäiklane, et olla teise omasarnase sõber. Mul 
pole olnud iialgi sõpra, kõige wähem kõlbab 
selleks omakasupüüdja Joonas. Tuttawat wõi 
seltsimeest, kellega saab wahetewahel läbi käi- 
dud, ei wõi pidada ometi sõbraks! 

— Joonas rääkis eriti teie naistepõlgusest. — 

— Wõi nii, teie olete siis kõigekülgselt in- 
formeeritud! 

Laili soowis nüüd, et Kaalep oma waadetest 
midagi räägiks. .Kaalepile näis see ettepanek 
naiiwsena, kuid mõõduka mehena ei saanud ta 
selle rahuldamisest keelduda. — 

Üldisest naistepõlgusest hoolimata oli ta sü- 
dames paar soppi, mis wägisi tundsid huwi 
naiste wasttu. Korra sundis Kaalep nad wai- 
kima, korra andis ta neile tegewuswabaduse. 
Eelmisel juhusel hoidus ta kõigist naistest, 
keeldus isegi kirjanduslugemisest ja südalinnas 
liikumisest, sest seal tunda saada näha ikka naiste 
ahwatlusi. Teisel puhul ta kohtles ja kõnetas 
naisi, otsides neis mõningaid wõimalikke inim- 
wäärtusi. 

Tänane wäljumine Lailiga kuulus sesse ju- 
husesse, kus ta südamesoppidel oli hääleõigus. 

Püsida oma weendumustes — wihata naisi, 
wihata neid kogu ihu ja hingega — see nõudis 
Kaalepilt teatud enesepingutust. Ta pidi wõit- 
lema nii loodusseaduste kui —eneseihalduste 
wastu. Pidi olema kuri ja inimpõlgur, kuna sü- 
damelt oli hellatundeline ja otsis inimeste seltsi. 
Ta tahtis olla täiesti waba, kuid armastus köitis 
ikka ühe inimese külge. Tahtis olla õilne ja 
suuremeelne, kuid armastus tegi taas wähe- 
nõudlikuks ja tühiseks lõbumaitsejaks. Ta 
põgenes armastuse eest, kuid armastus jooksis 
ta järel kui peni. Ta oli peaaegu meeltheitmas: 

Loodus sundis olema kõigi nende sarnane, keda 
wihkas kogu olemusega! 

Miks pole wõimalik toimida oma soowide 
kohaselt? 

Ei ole midagi naeruwäärsemat kui unistada 
ja õrnutseda armsama kõrwal! 

Kuid ei ole ka midagi wastikumat kui jõhk- 
rutseda ja türannitseda! Oi, see elu on pikk 
kui igawik. Ja ajawiiteks tuleb tegutseda iga- 
sugu tunderämpsuga. Miks pole wõimalik elada 
rahuliku raugana kui jumal wõi - küllustunud 
kohilasena nagu haaremiwaht, ei midagi tundes 
ega hoolides? — 

— Naised arwawad tawalikult, — tähendas 
Kaalep Lailile, — et nemad on sõpruse ja hea- 
duse eeskujud, et nemad on hingelised, kaas- 
tundlikud, ligemisarmastajad ja nii edasi. Ent 
see kõik on wale! Iga naine on kümme korda 
suurem egoist ja omakasupüüdja kui teile tun- 
tud Joonas. Aga ei kellegil pole julgust tunnis- 
tada oma egoistlikke kalduwusi. Kui naine 
mehe ümber hoidub, siis ei tähenda see sugugi, 
et ta teda armastab, waid — 

Laili otsis iga Kaalepi ütluse taga mõnd 
tuttawat, sest tal puudusid üldwaated ja pers- 
pektiiwid. Ta oli kui ülejõemineja, kes hüppas 
kiwilt kiwile, ainult lähemat peatuspunkti silmas 
pidades. Kui Kaalep kõneles naise ümber- 
hoiust, tõi kujutlus tema silmi ette pildi, kus ta 
Joonase peast kahe käega kinni hoidis, kui see 
teda suudles. Tõepoolest ei tunnud ta Joonase 
wastu muud kui heameelt, et see ta ilu ja tarkust 
nii kõrgelt hindas. Nüüd tundis ta näo üle 
libisewat kuumust.. Ta lõi pilgu maha ja astus 
waikiwana Kaalepi kõrwal edasi. 

Kaalep aga jatkas naiste mahategemist: 

— Pole miski nii kahtlase wäärtusega kui 
naiselik armastus. Kas peitub see sõpruses, 
meeldiwuses wõi ta hingelisuses? Keegi ei tea 
seda öelda! Naised on osawad instinktistid, 
kes aimawad kohe mehe maitsed ja esinewad 
selle järele. Naistel ei ole midagi oma, ükski 
tunne ega weendumus pole neil püsiw. Nad 
on ainult osawad näitlejad, maskeerijad, imi- 
teerijad. 

— Teie nähtawasti ei tunne armastuse nõia- 
wõimu, mis iga noore otsekui purju joodab. 

— Puudrikarbi ja wärwipulga saladusi tunda? 
Kahjuks ei paku see huwi! 

— Puuder ja wärw, puuder ja wärw — 
aina neist kõneldakse! See tuleb ju iluduswaja- 
dusest. Eks sünni too aga meeste pärast?! 


— Kui pakutaks seda ilu ainult waatlemi- 
seks! Ei, seda ei tehta! See ainult esialgne 
juuremeelitamise abinõu. Naise instinktiks on 
ennast sellele kaela määrida, kes ta ilu imet- 
leb. .Nõndaöeldud jumaliku armastuse asemel 
wõib näha ainult inimlikku armatsemist. See 
aga tekitab läiluse ja wastikuse kogu tundeelu 
wastu. Š 

— Ei saa seepärast siiski kõiki ühe mõõdu- 
puuga mõõta. 

— Ei ole kusagil maitsed nii ühesugused kui 
armastuses. Ja naine, kes ainult armastusele 
elab, on maitsewaesuse sümbool. On õnn, .et 
armastus näib kõrwaltwaatajale koomilisena, 
see tekitab lõbusat meeleolu, muidu oleks armas- 
tus täiesti wäljakannatamatu. 

— Wõi niiwiisi! Naistel pole siis teie ar- 
wates ei mingisugust positiiwset joont? 

 — Iga naine arvab, et tema on teatud me- 
hele täiesti ideaalne kehastus, mingi jumaluse 
 -aseaine. Kuid tegelikult on naine mehele ainult 
- praktiliseks asjaks, lõbustuswahendiks, perenai- 
- seks wõi muuks sellesarnaseks. Näete selles 
esiteks naiste suurt eneselugupidamist, teiseks 
ilmaelu üldist koomikat, mis pöörab kõik asjad 
pahupidi, moondades neid peaaegu tundmatuseni. 
— Seda wõib poodada! Kuid mitte midagi 
eelistada, see on ikka liig. 
— Ma eelistan tagasihoidlikku naist, kes 
wõlub oma külma iluga, kes teadlikult kedagi 
> ei tõmba enese külge, kellel pole üldse kirge 
või kes wähemalt oskab seda taltsutada. 
— Siis on teile nähtawasti külmad raidkujud 
kõige ideaalsemad? — pistis Laili teraselt. 
0 Ja muidugi! Mitte naljaks wõi ajawiiteks 
ei tule harrastada kunsti, waid oma tõsiste hin- 
x geliste wajaduste pärast. Mis elus puudub, 
seda tuleb hankida kunsist. Ent elus puudub 
üsna palju! Ilusaid naisi, tõepoolest ilusaid, lei- 
dub ilmas wäga wähe. Mina, näiteks, olen ko- 
(M) hanud seni ainult paar wastuwaidlematut ilu- 
dust. Suureks kahjuks — sarnane juhus möö- 
dub silmapilkselt. Aga kes teaby wõib-olla on 
see just niiwiisi hea! Tutwudes naisega, ei saa 
M | naist hinnata mitte üksnes tema ilu, waid ka ta 

OO Hinge ja iseloomu järele. Kahjuks, need on 
üldiselt üsna närused. 
18) -— Härra Kaalep, miks ei leidu teil naiste 
jaoks ühtki head sõna?! — küsis korraga Laili 
1 südamlikult, nagu midagi kahjatsedes. — Joo- 
'nasel oli õigus, kui ta neid niisugusena infor- 
| Mmeeris. 
' — Kes teab, wististi tal tõesti oli õigus. — 

Laili oli haawunud nagu armastaja, kes 
ei leia wastuarmastust, waid ainult pilget ja 
hoolimatust. Ta oli mõelnud endamisi, et Kaa- 
lep on sarnane naispõlgur, kelle põlgus haihtub 
juba esimesel silmitegemisel! Kuid nüüd nägi 
selle põhjalikke weendumusi ja kõik enesehellit- 
lused langesid wette. 

Kaalep otsustas pehmendada oma tooni, sest 
polnud põhjust oma waadetega wõõrast naiste- 
rahwast põhjalikult haawata. Alati ta ei suut- 
nud olla hoolimatu ja karedasõnaline. Lihtinimlik 
tundmus tungis aegajalt ta mõistuslisest kestast 
läbi. 

Oma nõrkussilmapilkudel ihkas temagi min- 
git naiselikku armsust. Ent ta teadmised ja 
eelarwamised olid nii suured, et need ei lask- 
nud kunagi teda langeda nii kaugele, et ta 
oleks jäänud mõne naise arimuwõrkudesse. 

Nüüd aimas ta Lailiski üht armuõngitsejat, 
kes meeleldi oleks näinud teda enese wõrgus. 
Aga Kaalep ei lasknud end sisse wedada. Juba 
esimesel lähenemisel kiskus ta wõrgunöörid 
katki, lastes Lailil tühja wõrgu wälja tõmmata. 

Eks osutu sedawiisi asjatuks kogu ilma iga- 
wene püüdmine ja taotlemine?! Otsime ja 
waewleme asjatult, kui otsitaw lipsab ikka eest 
ära, endatnisi waid habemesse muheledes. — 

— Wahest käändume siit, preili —? 

Pargi kaudu minna oli küll kõweram, ent 
selle eest wiludam ja tolmutum. 

— Kui teisedki siit kaudu teaksid tulla! 

— Milleks just? 

— Kohtaksime siin ja läheksime siis seltsis. 

— Oh, see maa jõeni on lühike maa! Aga 
kui te soowite suuremat seltskonda, siis istume 
ja ootame heameelega. 

Kaalepile ei jäänud nägematuks Laili pettu- 
mus. Ent see ei kurwastanud teda, waid teki- 
tas ainult iroonilist meeleolu. Kui nad olid istet 
wõtnud ja ta oli paberossi süüdanud, mõtles ta 
endamisi: 

Oled waba! Polnudki suurt waewa. Ainult 
üks raksatus. .Sõitku teised edasi — kuidas 


»soowiwad. Kahju, et neid pole weel siin. Joo- 


nas mingu kõigi kolmega nagu kaamelite kara- 
waaniga. Niisugusele mehele see meeltmööda. 
Tore! Nii on see ikka olnud, teisiti wist ei 
saagi. Olgu mees milline tahes, aga kui ta 
naisi ihkab, siis on ikka hinnas. 

Kaalep süütas uue paberossi ja sirutas jalad 
kaugele kõnniteele. Iga tema suitsutõmbes tun- 
dus iroonilist rahu, enesega elamist ja hoolima- 
tust kogu ümbruse wastu. 

Linnast kuuldus parki sõidumüra, autohui- 
keid, laewawilesid, kellalööke. See tuletas Kaa- 
lepile meele ta eelmisaasta wäljamaareisi. . Mä- 
lus elustus korraga suurlinna uulitsaelu, aspel- 
dus, rutt. Elu tormaw. ringwool oli pakkunud 
korraga talle palju huwi. See ei tundunud koo- 
milisena nagu kodumaa wAäikelinna kärsitu as- 
peldus. 

Ta oleks tahtnud nüüdki näha enese ümber 
wahetpidamata imöödawooriwaid sõidukeid, wi- 
hisewaid tramme, ruttawaid inimesi. Ise oleks 
seisnud aga liikumatult kusagil platsil nagu au- 
sammas ja Wahtinud kiwistunult keerlewat elu. 

Wihata, ikka jälle wihata — seda ei saanud 
muidu, kui pidi hankima alatasa inimestest uusi 
kogemusi, tähelepanekuid, elamusi. . Wiha ja 


põlgus wõis wälja surra nagu armastus ja iga 


teine inimlik tunne, kui ei olda mitte alalises 
läbikäimises inimestega. Ta ei suutnud elada 

inimestest kaua eemal, sest üksindus muutus 
igawaks, ei pakkunud nii tugewaid elamusi, 
nagu ta wajas. 

Möödus mõningaid preileid. Kaalep waa- 
tas korra nende kühmakaid selgu, mis olid moe 
järele küüru paenutatud, silmas nende pikki ja- 
lasääri, milles kõneles jällegi mood — ja talle- 


omane põlgustunne waldas teda. Iga wolt, iga: 


lõige, iga kaar oli talle ainult wastik. 

Ta käändus wähe külili ja joonistas jalaga 
kõnnitee liiwale ühe suurekõhulise ja pikkade 
säärtega naise, mille kohta Laili tähendas kompli- 
mendira: 4 

— Kena karikatuur. 

— Ei. Ainult ä la Nietzsche. 

Wiimne nimi tõi Lailile meele Strindbergi ja 
Weiningeri. Ta lausus Kaalepile poolheatahtli- 
kul pilkel: 

— Strindbergi ja Weiningeri waim/ puhkab 
teie pea peal. 

— Selles on ainult niipalju tõtt, et meie üldi- 
selt naissooga ei ole rahul. Enam kui meele- 
heitlik on mehe seisukord, kui ta tahab naises 
näha enesewäärset inimest. Kas mine hulluks 
wõi lase end maha, nagi Weiningeriga sündiski, 
sest ta ei wõinud naistesse armuda. Strindberg 
muutus peaaegu nõdrameelseks, kuna armastus 
ega naised teda ei rahuldanud. Mina ei saa 
kõrwutada end nonde meestega, kuid — 

— Wabandust, et katkestan! Miks mitte 
kõrwutada? Juba enne tuli mul mõte: teie wõik- 
site kirjanik olla, filosoof wähemalt. = Olete 
erakorraline inimene, kirjanduses aga armasta- 
takse erakuid. Kirjutage midagi ja mina olen 
teie esimene lugeja. 

— Kirjutada romäane, milliseid juba tuhan- 


dete wiisi on produtseeritud, kahjuks, see ei 


paku huwi. Enne armumine meelesõgeduseni, siis 
küllastumine, pettumus ja ilmapõlgus — sedawiisi 
on sündinud kõik romaanid, olgu tegelikult wõi 
kirjandusliselt. . Palju huwitawam oleks elada 
romaane, elada oma elu algupärase süwenemi- 
sega kõigisse. N 

— Teie wõite seda teha, teil on eeldusi! 
Kuid lihtsurelikud peawad leppima teiste romaa-- 
nide lugemisega wõi — lihtsa järelahmisega! 

— Wõimatuseni komplimente, kuid see on 
nähtawasti paratamatu nagu infmelugi! Armas- 
tada erandiliselt — muidugi on huwitaw, kuid 
hinge see ei rahulda nagu tawalinegi armastus. 
Korra meeldib mõni nina, mõni silmapaar, kel- 
legi kõnnak wõi lõuahoid, kuid kunagi mitte 
rohkem. Muu kõik on liig keskpärane, isegi 
inetu. Ühe meeldiwa nina pärast terwet naist 
armastada, see oleks wäga suur enesealandus. 
Mis puutub waimlisse ühendusse, siis sellesse 
on mul kõige wähem usku. Arenenud waim on 
alati üksi, waewalt suudab naise “kitsas mõistus 
talle kaaslaseks olla. 

— Ja. Aga kui nii nõudlik olla, siis ei saa 
kedagi armastada! 

— Arwate, et ilma armastuseta ei saa elada? 

-- Kuidas seda nüüd ütelda, igatahes ma 
arwan, et armastus peenendab hinge ja arendab 
tundeid. Inimesed, kes pole armastanud, näi- 
teks wanapoisid ja wanatüdrukud, on puised ja 
tigedaloomulised. 

— Teil wõib osaliselt õigus olla! Mina sele- 
taksin inimeste puisust ja tigedust meelsamini 
majandusliste ja päriwusliste põhjustega. Kui 
mina teile puisena näin, siis sellepärast, et 

ma enese meeleolusid ja tujusid nimelt maha 
surun. Kui ma enese üle ei walitseks, siis 
wõiks kergesti juhtuda, et mõne sinise sil- 
mapaari wõi helisewa hääle pärast armuksin. — 

Laili hakkas lõbusana naerma. Kaalep nagu 
jahmatas ja küsis tungiwalt: 

— Mis teie naerate, preili? 

— Teil on otse pöörane hirm armastuse eest. 

— Hirm? Mitte sugugi! Mind ei saa keegi 
armastusele sundida, kui armastus mind täiel 
määral ei rahulda. Siis on juba palju huwita- 
wam seda ignoreerida. 

— Tore ja awameelne inimene olete teie. 
Sünnitate head tuju, ilma et seda nähtawasti 
tahaksite. Kui Joonas, näiteks, midagi naljakat 
ütleb, siis teeb ta seda pingutuse ja paatosega. 
Teie aga räägite lihtsalt ja otsekoheselt, ning 
kuulajal ei jää -muud üle kui aina imestada. 

— Miks Joonast rääkida! — tähendas Kaa- 
lep pilkawalt. — See on tüübiline päewakan- 
gelane, kes ajab rusikaga tuult taga ja mõtleb 
ise, et sellega saab ilmale teise sihi anda. Iga- 
sugu ilmaparandamine on asjatu, wennas! Ilma 
ei muuda miski, kui juba iseendid on wõimatu 
muuta! 

Laili naer oli rikkunud Kaalepi raudse mee- 
lekindluse. Ta kõne oli kaotanud mõõduka tasa- 
kaalu ja kõikus nüüd 0lihtsameelsuse juurest 
ülewa paatose ja kulunud familjäärsuse juure 
ning sealt tagasi. 

— Joonas tahab margakorjamisega rikkaks 
saada ja siis teistele näidata, mis ta on suutnud 
ära teha. — Milline naiiwsus! Asutada ilmale 
mõni August Joonase instituut selle paari- 
kümne tuhandega, mis on suudetud elujooksul 
nälgimise ja närutamise tõttu kokku korjata. 

Kui inimene ei ole suur parasiit, edasirühkija, 
marodöör, kes imeb ka teiste kasud enesesse, ei 
suuda ta oma jõuga midagi ära teha. Muide, 
sellele seltskonnale teha head, kes jätab sind 


täiesti saatuse hooleks, see on ainult suur 
rumalus. 


— See tuleb wististi egoismist. Kas te ar- 
wate, et Joonas on sarnane egoist? 

Kaalep ei wastanud. Ta oli asunud enese- 
analüüsile ja leidis nüüd, et ta on omamoodi 
egoistlik ja naiiwne: Ei taha mingisuguseid 
kompromisse teha eluga, ei taha leppida üksi- 
kute positiiwsete omadustega! Tahab tõotada, 
edasi õppida, rännata, reisida, otsida, — tahab 
leida oma ideaali! Ja ometi on teada, et ideaale 
kunagi ei saawutata. Ideaalidele lähenemisega 
kaswawad ka nõuded, need egoistlikud pisielu- 
kad. > Kõige õigem on ikka Diogenese wiisi 
waadis elada ja soowida ainult, et austatud 
tseesar päikese eest kõrwale astuks. 


— Kas teil ei tundu Joonas suure naljaham- 
bana? — esitas Laili uue küsimuse, kuna Kaa- 
lep ta endist küsimust ei pannud tähele. 


— Meie kõik oleme suured naljahambad! 
— wastas Kaalep sünge kibedusega. — Oleme 
ja elame ükskõik kuidas, kuid ikka ei pääse 
naeruwäärsuse eest. Kui arwame ise, et oleme 
sellest waba, siis eksime, ja oleme jälle naeru- 
wäärsed! Kui sedawiisi mõtelda, siis tuleb hirm 
peale ja paneb arwama, et kõige õigem oleks 
ilmas elada teadlikult naeruwäärsena. 

— Just, just! Näiteks kinokoomikud nagu 
Shaplin, teewad end nimelt tolaks. Wõi jälle 
Joonas! Ma arwan, et ega ta nii napakas ei 
ole, nagu ta end wälja laseb paista. — 

— Wahel paneb elu üldine naeruwäärsus 
otse wihastama. Elatagu, mõeldagu ja waada- 
tagu teisi, kuidas tahes, ikka ollakse naeru- 
wäärne. Mulle öeldi kunagi üleolewalt: Elage 
weel mõned aastad, küll siis näete, kuidas teie 
naistepõlgus kaob. Mulle tundus too ütleja 
kummalisena: Ta jooksis oma arwamistega 
minu peale tormi, kuna ta minu iseloomu kõige 
wähemaltki ei tunnud. On naeruwäärne kõiki 
ainult enese seisukohalt wõtta! Ent meie teeme 
seda alatasa, sest teisiti me ei saagi ümbrusse 
suhtuda. = Inimese külge on kleepunud tema 
karakter nagu tõrw wõi liim, millest ei saa lahti 
parima tahtmise juures. Kui nüüd too inimene 
mind kohtaks, siis arwaks ta oma üleolewas 
naiiwsuses, et ma tema kiuste olen jäänud nais- 
põlguriks. Inimesed muutuwad ühes aegade 
ja oludega, ütles tema, kuid mina arwan: inime- 
sed jääwad oma iseloomule alati truuks. Kal- 
duwused wõiwad ajajooksul ainult süweneda, 
parimal korral pisut wäheneda. 


Laili ei osanud kõigi tolle kohta midagi tä- 
hendada, waid waikis. . Wiiwukese peatus ta 
mõte harutletud küsimustel, kuid need näisid 
talle ühewõrra selgena ja segasena, sellepärast 
ei pakkunud need huwi ja sundisid mõtet lii- 
kuma teiste inimeste ja kõnede juure. 

— Kas meie ei liiguks edasi? — küsis ta, 
kuna näpud kohendasid nobedaina juuksekar- 
wakesi meelekohtadel. — Wast läksid teised teist 
teed kaudu sadamasse ja ootawad meid juba 
seal. 

Kaalep wiskas wihmamantli hooletumalt kä- 
siwarrele, süütas paberossi ja astus ühes prei- 
liga edasi. 

Waikus ja igawus walitses pargis. Siin- 
seal liiwahunnikute ümber mängisid lapsed, 
kuna eemal pinkidel istusid jutledes wõi pool 
suikudes nende emad ning hoidjad. Aegajalt 
möödus mõni sahisew jalgratas, tuli wastu lon- 
kiw armastajapaar. Sarnane olukord sundis 
Lailit kõnelema: 

— Ehk küll teie naisi maha teete, siiski on 
neis midagi, mis kõiki märatsejaid ja ilmapõlgu- 
reid lõppeks rahuldab. Kui nad kõigest wäsi- 
nud, siis on päris kena minna mõne armsa nai- 
sukese juure ja seal end wälja puhata uuteks 
wõitlusteks. Teie ei taha hinnata naiste suure- 
meelsust, mis awaldub kõigi hooldamises. Naine 
ei wihka kedagi, waid armastab kõiki. Peate 
ainult oskama neis armastust ellu äratada. Kui 
te sedawiisi — mahategijana esinete, siis ainult 
surmate armastust. 

Kaalep laskis Lailil rahulikult kõneleda. Kui 
see end nähtawasti tühjaks oli westnud, siis 
ütles ta: 

— Inimene kaotab wananedes oma nõudlik- 
kuse ja mässuhimu, sellepärast ta lepib nais- 
tega. Teiseks: Tawalik inimene on alati wä- 
henõudlik ja kõigega leppiw. Aga kui sa ei 
kaota kunagi oma kriitilist tunnet, siis pole ar- 
mastusel mingit wõimu ega wõlu. Weel hiljuti 
juhtus mulle wahejuhtumine, mis — kui see teid 
huwitab? — 

— Oi jaa, wäga! 

— Istusin waksalis ja nägin tulemas üht 
daami oma kawaleriga. Daami kõnnak oli rüt- 
mikas ja naeratusel polnud wiga, imponeeris. 
Istus minu, lähedale lauda, otse wastamisi mi- 
nuga. Ta pilgud riiwasid pea mind. — Esiti 
küll juhuslikult ja ükskõikselt, kuid siis järjest 

korrapärasemalt ja meelitawamalt. Ma ei osu- 
tanud tema wastu just erilist huwi, kuid wahti- 
sin siiski teda meeleldi. Korraga tõusis ta üles 
ja läks enesele ajalehti tooma. Kui ta uuesti 
istus, siis seljaga minu poole. Kas leidis mu 
pilkudest hoolimatust, et mind nüüd seljaga 
ignoreerida? Kuid juba käändus ta pea, pilk 
pilgu järele tabas mind. Nüüd oskas ta oma 
huwitunnet weel arusaadawamalt alla kriipsu- 
tada. Ma muutusin rahutuks, olin kui nõeltega 
läbi torgitud. Kui ta poleks warsti tõusnud ja 
läinud saabunud rongile, siis oleksin mina tõus- 
nud ja kadunud. 

— Teie wastu näidati niipalju huwi, kas 
teie seepärast end õnnelikuna ei tunnud? 

— Mida weel! Oma rahu kaotasin, oma 
isikliku julgeoleku ja puutumatuse —. See oli 
ainult mõni näitleja, kes tahtis mind oma flirdi- 
esemeks teha. 

— Kes ta oli, seda te õieti ei tea, kuid kind- 
lasti wõib öelda, et üks huwitaw naine. Kuid 
ma pean lisama, teie olete weel huwitawam 
mees. 

— Preili, ärge wäsitage end ilmaaegu! — 
lausus Kaalep asjalikult. — Kui mind miski hu- 
witab, siis — siis küll midagi muud kui kompli- 
mendid. 

Igasugune mõjuawaldus sellele mehele on 
asjatu! — õhkas Laili. — Kaalepi süda on kõwa 
kui raud! 

Tõepoolest! . Kaalepi süda ei olnud mõni 
nõelapadi, kuhu kõik armunõelad jääwad pea- 
tuma, waid soomustatud puumuna, millest kõik 
libises üle. 

Nad astusid edasi nobedaina, ilma iseära- 
liku jututa. 

Park waheldus, puud teisenesid, taewas par- 
giserwal oli wabanenud majade wõrgust ja sinen- 
das sügawalt nagu wihmatulekul. Rippuw raud- 
sild plaksus astujate sammude all, jämedad 
traatköied Wõnkusid nagu mastinöörid. Pea 
saabusid nad sadamasse. 

— Neid pole weel näha — ütles Laili. 

— Kes teab, millal weel nemad saabuwad — 
wastas Kaalep pikameelselt. — Naised wajawad 
eneseehtimiseks palju aega, kui nad lõpuks wa!- 
mis, on äragi unustatud, kuhu pidi minema. 

— Kas neid tuleb wõi ei tule, see on meile 
ju ükskõik. Egas me pisikesed lapsed ei ole et— 

Preili lõi pilgu Kaalepi silmadesse, kuid need 
olid liikumatud, kiwihallid. Ta oli nagu raid- 
kuju andumusega waadanud, nüüd pettus ja ki- 
wines temagi. 

Sadamas kihas elu. Liikumine, sõelumine, 
salkade wiisi seis. Perekonnainimesed olid ilmu- 
mud wäljasõidule ühes naiste, laste ja toidukor- 
widega. Wallalised kandsid käsiwartel kergeid 
suwipalituid ja wihmamantleid, suunurkes helki- 
mas elurõõm. Lootsikud, süstad, purjekad saa- 
busid sadamasse ja wäljusid siit. Walged, üles- 
tõmmatud purjeriided paendusid ja plaksusid 
tuules, kuna sinine, wirwendaw jõewesi läikis 
heleda päikese käes tuhandeis sädemeis. 

»Wäike Ella“ oli wälja sõitmas Kingulõiwule, 
kuhu oli suunatud Kaalepigi kaaslaste wälja- 
sõit. Kingulõiwu oli wäike matkakoht Mustjõe 
kaldal, linnast weeteed mööda umbes wiisteist- 
kümmend kilomeetrit. 

— Kui nii — lausus Kaalep — siis wõime 
kohe sõita. Siinses rannikutolmus ei taha ju 
tunde wiisi oodata. 

— Ja seda muidugi ei taha! — jaatas Laili 
masinlikult. 
— Palun siis, astuge laewa! 


Kaalep surus hambariwid wastamisi ning 


lõug kerkis trotslikult-tahtmatult esile, kui ta 
nende sõnade järele Laili käsiwarrest kinni wõt- 
tis ja ta laewale aitas. 

Mitukümmend silmnägu waatas korraga nende 
poole, kuid Kaalep ei waadanud kellegi otsa, 
kuna teadis, et mass käänab oma pead ainult 
mehaaniliselt iga juuretulija puhul. Ta pilk 
jooksis üle jõe, kus nägi ainult puutüwesid, 
kruusateid ning üksikuid jalutajapaare. 

Järsku laewawile. Ja wint hakkas wees pu- 
ristama.  Laewanina rebestas weepinna nagu 
sitsikanga. Suured lained jooksid loksudes ka- 
helepoole kui heinakaared. 

Linnapark lõppes. 


Laew oli wälja jõudnud nagu sügawast kaa- 
nalist. Kahelpool jõge awanesid lagedad luhad 
ja laiad taewakaared. Lõunataewas seisid hal- 
lid kõuepilwed kui tinalademed. See tekitas 
sõitjate seas suure ärewuse. Naised hakkasid 
üksteise wõidu kisama: 

— See wihm teeb meid läbimärjaks. 

— Õi, oi, oleks seda teadnud, siis poleks 
mitte wälja sõitnud. 

— Mis te kardate, laewal katus peal? 

— Wõib olla ei tulegi see siia — 

— Arwate? 

— Müristab ka. 

— Müristab wõi? Ei, see on — ainult 
laewapodin. 

— Ei ole. Kas te siis ei kuule? Kuulake! 

Ja terwe naistekari jäi kuulatama, suud wähe 
awali. Laewakere sünnitas suurt põrinat, selle- 
pärast oli tõepoolest raske loodushääli kuulda. 
Aga silmad wõisid palju näha ja kaugele 
waadata. 

Lõunataewa tume 0 pilwemüür näis järjest 
suurenewat ja lähenewat. Selle wasemalt ser- 
walt tõusis õhku musthalli suitsuwina, mis wal- 
gus peatselt heinamaadele ja puusalkadele kui 
söetolm. Paremal küljel oli tõmbunud — pilw 
tuhkhalliks, seal sadas juba. 

Heinasaadud, puusalgad, põõsad, kraawid, 
majaonnid, kõndijad, kalastajad, suplejad, leh- 
makarjad, — kõik weeresid mööda, kuid tume- 
hall kõuepilw püsis ikka endisena silmapiiril 
kui suur ähwardus. 

Õhus tundus korraga wärskeheina lõhna, 
sõnniku haisu, tuulte tõmbust. Üksikud kased 
jõekaldal kohisesid ja paendusid, lehmad am- 
musid, waresed lendasid rahutult siia-sinna, otsi- 
des warjupaika. 

Siis korraga jäi loodus surnuwaikseks. Puud 
ei liigutanud peaaegu ühtki lehte, weepind sei- 
sis klaassiledana, karjad olid jõekaldalt eemale 
rutanud, Oli waikus enne tormi. 

— Waadake, härra Kaalep — ütles Laili 
seda nähes oma kaaslasele — kui tasa seisawad 
puulehed ja kui waikne on weepind. Hääletu 
waikus täidab wist õhu, kuid meie ei saa seda 
õieti tunda ega näha, kuna wahetpidamata sõi- 
dame ja sumistame. 

— Täiesti õigesti öeldud! Miks me sumis- 
tame ja ruttame wahetpidamatult, kuna palju 
huwitawam oleks asjalikus rahus olla ja süwe- 
nemisega kõigile kaasa elada? 

— Näete, kuidas seal künkal wihma maha 
keerutab? — sõnas üks noormees oma kaas- 
lastele. 

— Oh oi, masinist wõi härra kapten, laske 
rutem! — hüüdis üks paks proua tüüriratta 
taga istujale. — Tehke mis wõimalik! — muu- 
tus ta hädaldus palumiseks. 

— Tõmmake auru peale! Laske presendid 
ette! Egas me wõi wihma käes märjaks saa- 
da — lisasid juba kisawalt teised prouandid. — 
Oleme ju raha maksnud, et meid ilusasti ja kui- 
walt pärale wiidaks, mitte aga kui kasse wihma 
käes leotataks. 

Kisa, hädaldus ja rüsin muutus üldiseks. 
Üks tahtis laewa keskele pääseda, teine otsis 
päälisriideid, kolmas tundis muret oma õhukese- 
kalli kleidi wõi tillukese rinnalapse pärast. Kõue- 
kärgatused olid hooti liig tugewad ja kõigil oli 
tunne, et see kuhugile sisse lööb. Mõned kart- 
sid koguni, et pikne wõib iga silmapilk laewa 
tabada. Mis siis? Mis siis saab sellest suu- 
rest seltskonnast? Siin oli igasugu linnakoda- 
nikke: kaupmehi, äriteenijaid, habemeajajaid, 
kontoriste, lukseppi, kooliplikasid — kõikide elu 
ähwardas hädaoht. 

— Wee peal on juba mullikesed. — 

— Ah, kuidas heinamaal suitseb! Justkui 
kütised aurawad. 

Juba = krabises laewakatuski wihmatilkade 
käes. 

Wee peal, pilwede wahel, aasadel, puude 
ümber — kõikjal oli algamas suur sadu. 
Sõitjad põgenesid laewa juurest laiali nagu roti- 
kari. Kõik kartsid seda raua ja terase kupatust, 
kuhu pikne wõiks iga silmapilk sisse lüüa ja 
kõiki surmata. 

Kingulolewas restoranis ürgas xilofon. Nii 
see kui saabuw wihm mattis inimeste jutukõma 
nagu maa-alla. Laili ajas Kaalepi wihmamantli 
seljast maha ja ulatas selle tänades Kaalepile. 
Siis istus ta akna alla ja waatas wälja. Wihm 
peksis maja, keerles õhus ja mattis ümbruse 
oma alla hiiglapaksu uduna. 

XX. 


Joonas oli warsti minekuwalmis, ent naiste 
ehtimine wõttis weel aega. 

Kindlasti nad oleksid waremini walmis saa- 
nud, kui mitte Joonas poleks hakanud nende 
kärmeks abiliseks. Naistega jandamine oli ikka 
teda huwitanud, nüüdki ta ei saanud sellest 
lõbust loobuda. 


Kui nad wiimaks ometi olid walmis, hakkas 
wihma sadama. See tuli halwa üllatusena. 

Ent Joonasel oli nüüd mahti mõtelda: Kas 
saab wiisakusele näkku süljata? Kas saab 
sõita rohelusse, ilma piletiostuta kolmele? Iga= 
tahes halwasti oli talitanud, kui oli lasknud Kaa- 
lepit enne käest ära minna. Kuidas pääseda 
nüüd sest sandist seisukorrast? — 

Wihma wähenedes kanti lilled wälja. Ent 
Joonasel polnud wähematki tuju kaasa aitami- 
seks. Ta istus sohwal nukrana nagu haige. 
Ootamatu Ennekese hüüd pani ta järsku wõ- 
patuma: 

'  - Nägemiseni! 

— Kuhu nüüd? .Jätad meid? 

Ta hääl wärises. Tal oli kahju. Tahtis 
püsti karata ja Ennekese wäljaminekut takis= 
tada, kuid Enneke oli silmapilk ukselt kadunud. 

Ühegisse naisterahwasse ei suhtunud Joo- 
nas nii hingeliselt kui Kaalepi nooresse õesse. 
Noored tütarlapsed tegid ta hinge alati senti- 
mentaalseks. . Nende weetlus oli tuuleõhu sar- 
nane, mis wäiksemagi külgepuute puhul tundub 
paitawpehmena ja kosutawana. Jämedana ega 
armatsewana, nagu tawalikult, ei saanud ta 
neisse suhtuda. 

— August, miks te nukrutsete? — küsis 
Warwa ta kõrwale istudes. 

— Ah mina wõi? Ei midagi. Mõtlesin ai- 
nult, kuhu see Enneke nii järsku kadus. 

— On teil kahju temast? 

— Imelik küsimust Enneke pole mõni ha- 
rilik turunaine, kelle wastu poleks mul mingi- 
suguseid tundeid — 

— Meie sõidame ju ometi kahekesi, Au- 
gust? — küsis Warwa, heites kiire pilgu Joo- 
nase vaiki, kuid waadates siis enese rinnalõi- 
kesse. 

Ta ei olnud edew naisterahwas, kuid siiski 
tahtis. olla meeldiw ja lõbusatujuline. —Teist- 
kordne meheleminek ei olnud tingimata wajalik, 
kuid ta ei põlanud seda ka mitte ära. Teda ei 
huwitanud enam armuelu nagu noori neidusid, 
waid kerge ja lõbus põli, mida wõis saawutada 
jõuka mehe kaudu. 

Alla waadates oli ta lõug täis sügawaid 
wolte, ent silmis sädeles mingi erakorraline helk. 

— Kas te seda preilit tunnete juba ammu? 

— Lailit wõi? — Joonas muutus erksaks. — 
Kuidas ta sulle meeldib? 

— Mulle? Ega tal erilist wiga ei ole, kuid 
erilist iludust ka mitte. Kas ta sinu jaoks mitte 
liig pikk ei ole? 

— Kas sa kuuled! — imestas Joonas. — 
Wõi pikkust on ülearwu? Ei, pikk ta ei ole. 
Aga noh, kui sinuga wõrdlema hakata, siis ei 
kannata ta muidugi wõrdlust wälja. Kui ma — 

— Olen ma liig lühike? p— küsis kähku 
Warwa, walmis haawuma. 

— Ei ole. Täiesti paras ümber wõtta — 
wastas “Joonas Lailist mõeldes, kuid ümber 
Warwa wiskudes. 

— Istudes küll ei ole — naeratas Warwa 
poole suu kaudu. Ja ta silmad hiilgasid nagu 
raswast. 

Aga suuremat tähelepanu Joonas talle ei 
omistanud. . Ta mõte tegutses kõigi nende 
naiste kallal, kellega olnud nii wõi naa Wwahe- 
korras. 

— Kui wana on Enneke? — küsis ta äkki. 

— Sügisel saab juba kaheksateistkümne. 

— Juba? Einoh, mis siis muud kui mehele! 
On tal juba mõni kawaler walmis?w 

— Imekene küll, kui tal kawaleri ei oleks, 
kui noorel plikal kawaler puuduks! 

Joonas jäi mõttesse: 

Kui oleks rikkust laialt ja haridust kah, siis 
wõtaks Ennekese päris enesele naiseks! Kui 
abielluks Warwaga, kas oleks Enneke ikka 
edasi perekonnas? 

Ta waatas Warwale uuriwalt näkku. Selle 
puhul tuli aga mõte, et nad praegu siin kahe- 
kesi, täiesti kahekesi, ja ta unustas kõik kasu- 
likud tulewiku kawatsused. 

Ta surus mõlemad käed tugewasti ümber 
Warwa piha, kuid Warwa tahtis nüüd korraga 
mõlemast wabaneda. 

— Sellel pole mõtet, Warwa — tähendas 
Joonas kergelt naeratades. 

— Ega ma su pruut ei ole — sähwas 
Warwa wastu. — Ainult pruudiga wõib nii- 
wiisi istuda. 

— Pruut ei ole! Ega ma ka naisemees pole. 
Sa wõid juba täna minu pruudiks saada, kui 
aga ise soowid. — Warwalt mitte wastust saa- 
des, jatkas ta edasi: 

— Ma arwan: Selle eest peaks koguni õn- 
nelik oldama, kui meesterahwas heaks arwab 
kedagi kallistada wõi süleleda. 

Ja ta süleles leske, silmis kirg, näos naeratus. 

Warwa aga muutus tõrkuwaks. —Sirutas ja 
siputas jalgu, et neid jälle põrandale, kindlale 
alusele, toetada. 

Ega ta wiimati Kaalepi pükste pärast muutu 
närwiliseks? . — sähwatas mõte läbi“ Joonase 
pea. — Kardab neisse jälgede jätmist? Kui 
Kaalep teaks, mis sünnib ta pükstega, siis ei 
paneks ta neid mitte enam jalga. Siis wõiksin 
need peaaegu endale saada. Peakski jtalle sel- 
geks tegema, et me olime nii ja naa. 

— Ah, sina oled arwamisel, et ma Laili 
kosin? — küsis ta toonil, nägu oleksid kõik 
sellased arwamised ainult tuulest wõetud. — 
Mitte mõhkugi! 

— Kindlasti ma ei tea ju, aga näib seda- 
wiisi. 


— Ei, toda ma ei tee, ma ei kosi! — kinni- 
tas Joonas. — Kui ma õige põhjuse ära ütlen, 
siis — ta ei kõlba ju perenaiseks. Õige ja 
tubli perenaise saaksin aga, waat — sinust. 


Joonas mängles ta pihaga, kuna ise mõtles 
seejuures: Kui ma selle wanamoori kunagi 
kosin, siis ainult ta tütre pärast! Läbi jaki jäi 
Joonasele sõrmede alla nööpe, pihikpaelu ja see- 


233 


likuwöid. On aga neid wastikuid asju ühel 
wanamooril nii palju! 

— Kui te tõtt räägite, siis, siis — praegu ei 
tea ma midagi kindlat öelda. 

— Ei maksa muretseda tõe eest — wastas 
Joonas ja mahutas oma palja pea ta süle soo- 
jusse. Ta oleks tahtnud end uputada täielikult 
Warwa riietesse. 

Rikkad, pillajad ja joomarid uimastuwad 
wiina ja weiniga, kuid Joonasel polnud tarwi- 
tada neid wahendeid, sellepärast pidi tarwi- 
tama eneseuimastamiseks kunstund wõi muid 
abinõusid. Armatsemine polegi nii lihtne nagu 
arwatakse, kui selleks puuduwad moodsad wa- 
hendid. 

Ta kuulatas tükk aega, pea Warwa rüpes. 
Kuid see ei toonud kirge ega hingelist armas- 
tust. Tõstis taas pea, kohendas ja hakkas siis 
leske siit ja sealt sasima. 

— Mis te nüüd ometi teete? — piuksus see. 

— Armastan sind — ,sosistas Joonas ja 
hakkas ta riideid maha kiskuma. 

— Ma ei suuda ju sulle midagi pakkuda, 
ma olen Wana —. 

— Kas sa kuuled imet? Kahetsed weel tolle 
man? Teeme pulmad! Hõissa, rotipulmad, 
hiire wanem tütar sai mehele! 

Ilm oli walgenenud juba täielikult. Awatud 
aknast kuuldus räästate ühetoonilist tilkumist. 
Ning sellele lisaks plaksusid uulitsakiwid aeg- 
ajalt kõndijate jalgade all. 

Miks Warwaga weel wälja minna? — mõt- 
les Joonas lese kõrwal lebades. — Mis mooriga 
kui waar on kodus? 

Miks jagab Joonas oma armuuime kõigiga? 
Sellele küsimusele ei olnud ta katsunud korra- 
likult wastata. Pooltahtmatult arwas ta: uimad 
ei maksa midagi, meeste uimade eest ei makseta 
puhtas waluutas. 

; See oli ainuke ala, kus wõis ka ihnur helde 
olla. * 

Warwa tõusis ja kohendus. Oli näha ta 
pahameelt. 

— Lähme nüüd! Oleme aja wiitnud —. 

— Ära wiitnud? Midagi pole wiidetud. 
Aeg pole lehm, et kui ära lõpeb, siis enam uut 
ei saa. On küsitaw, kas maksab nüüd üldse 
minna? Igatahes mina pooldan eitamist, soo- 
witan mitteminekut. Missugune on sinu arwa- 
mine? Kuulsid wõi? 

— Minu? Ärme lähme! — ütles ta järsku. 

— Niikaua kui ma siin puhkan — kõneles 
Joonas edasi — tee sa midagi toidupoolist. Eks 
siis näe, mis meist saab. Mine tea, kuhu see 
Ranno ühes Lailiga kadus. Kas preili teda wii- 
mati ära ei meelitanud? Wõib olla saab Ran- 
nostki weel asi, kes teab, wõib olla — kõik 


- wõib olla! 


Warwa ei wastanud Joonasele musta ega 
walget, waid läks wäljast lillesid sisse tooma. 

Joonas aga astus kähku peegli juure, tahtes 
näha oma wälimust sellel elamusterikkal päe- 
wal. Kaalepi hall ülikond ja hiljutine rüselus 
andsid ta kahwatule näole meeldiwa ja weidi 
õhetawa, punaka jume. 

Ei tee wiga! ümises ta ja seadis krae jälle 
korda. Siis seisatus akna ees, waadates, kui- 
das Warwa kummardus lillede kohal, walge 
alusseeliku weer laialt nähtawal. 


235 


Kas peaks Laili ta kosimise niisama kergesti 
wastu wõtma? 

Warwa tuppa tulles küsis Joonas: 

— On sul kosilasi ka waremalt käinud? 

— On käinud küll, aga mis huwi pakub see 
sulle? 

— Huwi? — Oi, laialdast huwi! Ma olen 
ikka poissmees, pea meeles! 

— Ja jääd selleks wististi igawesti. Kas sa 
ei taha saada ükskord oma peret, oma naist ja 
last? Kes pärib su wara, kui korra sured? 

Warwa wõttis Joonase kosimisjuttu kaunis 
tõsisena, ainult kartes, et ta ei suuda Warapä- 
rijat Joonasele pakkuda. 

— Kas on linnukesel muret? Kust ta saab, 
mis ta sööb, kas ta nälga sureb? Ei, ta loo- 
dab looja peale — deklameeris Joonas. Tal 
oli täna hästi wedanud ja see tõstis tuju. Ta 
lamas nüüd sohwal ja püüdis Warwat wahetpi- 
damata kõnetada. 

— Kuidas siis söögiga jääb? — küsis t 
äkki. : 

— Wõi süüa sulle sunnikule tarwis! — püü- 
dis Warwa ütelda naljatawalt, kuid see kõlas 
enam etteheitena, meelepaha wäljendusena. Et 
tal aga midagi muud ei polnud teha, hakkas ta 
tõepoolest sööginõude kallal aspeldama. 

— Miks sa rätsep Tuhalat wastu ei wõt- 
nud? — tuletas Joonas Warwale meele üht ar- 
mulugu, mida temagi teadis peaaegu peen- 
susteni. 

— Eks ikka oma pere — ütles Warwa 
poolikult. 

— Ja täisealised pealegi! — lisas Joonas. 

— Täisealised jah. Pole mul enam mingit 
mõtet meheleminekuks. 

— Kuidas nii? Ega nad enam waja nina- 
pühkimist ja koolisaatmist? Täismehed puha, 
teeniwad ise, ega tee sulle mingit takistust — 
kui aga ise tahad! 

Kuid ise mõtles ta: Siit peab jalga laskma, 
siit pole midagi wõtta. Warwa pole mõnni 
rikas wanatüdruk, waid kolme täisealise ema, 
keda pojad pealegi ülewal peawad. 

Aga siiski ei läinud ta weel minema. 

E1 maksa ju uisapäisa kuhugile rutata. Pole 
ju teada, kuskohal see suur kannikas ootab. Kes 
teab, kelle kätte wõib weel elu jämeda otsa 
keerutada? 

Warwa silmaweered olid wähe punased ja 
niisked, kuid muidu oli silmadel armas ja sõb- 
ralik läige. Joonas silmas neid uudishimulikult. 

— Kas tuli juba pragiseb pliidi all? — 
küsis ta, kuid mõtles siis jälle: 

Kui Warwa weel neli-wiis aastat püsiks sa- 
masugusena, siis wõiks teda tõeliselt kosida. 
See tähendab: kui ei juhtu ise wahepeal pare- 
mat saama, Me hinged klapiwad enam-wähem 
üksteisega. 

Ja Joonas otsustas teda jätta tagawaraks. 

Warwale tuli meele rätsep Tuhala — kõhn, 
wäiksekaswuline, wiisakas ja alandlik mees. 

Tal ei olnud jõudu naise tõstmiseks ja sülle 
wõtmiseks. Sellepärast palus ja mangus ikka: 

— Tule mulle lähemale, Warwa, üsna lä- 
hedale! Toetu nüüd mu põlwele, Warwakene—! 

— Ma istun su katki? 

— Seda sa ei tee. Ehkküll mu kondid on 
peened, kuid selle eest sitked ja wastupidawad. 

Warwa mälestas teda praegu ootamatu Soo- 
justundega. 

Tuhala oli kartnud sageli, et Kaalep teeb 
talle peksa, sest Kaalep ei sallinud Warwa 
naeru, ta ehtimist ega meheletahtmise iha, Kaa- 
lepi suur kasw ja sünge nägu mõjusid juba 
kogusummas hirmutawalt. .Wiimati julges ta 
Warwaga kokku saada ainult linnapargis wõi 
enda pool. Kuid Warwa ei tahtnud täiesti 
poja wihaaluseks sattuda, sellepärast ta lõpe- 
tas warsti oma Wahekorra. 

— Saab näha ikka ilma ja inimesi! — tä- 
hendas Warwa. 

— Ja igasugu käsitöölisi — lisas Joonas. 

Mis olen minagi muud kui handwärk — 


mõtles ta. — Kindlat ametit ei ole, kuid leiba 
tuleb teenida ikka oma käte abil. 

— Kas wesi juba keeb? — küsis Joonas 
jälle. 


Ta tegi nalja ja kiirustas söögitegemist, 
kuid tõepoolest ei olnud tal wähematki söögiisu. 
Meelsami ta oleks tahtnud juua, midagi hapu- 
maigulist südame karastuseks. 

Pea oli ta küllastunud lesimisest ja söögi- 
ootusest. = Juba oleks tahtnud ta Laili juures 
olla. 

Mis oleks lahkumise mõistlikuks põhjuseks? 

Mis ütelda Warwale, et ta mitte ei kur- 
wastuks? — — 

— Mis on juba kellaaeg? — küsis ta 
korraga. 

— Hüwa! — ütles wastust kuuldes. — 
Pean lõunaajal meister Alwetiga kokku saama, see 
on mulle raha wõlgu. Käin seal ära. Kui ma 
nii pea ei tule tagasi, siis pane minu jagu plii- 
dile soojuma. 

Ta kahmas kõwa ja ruttas wälja wastust 
ootamatult. 

Auto, auto — ja siis jällegi auto. 

Ning pori aina pritsus suurte kaartena ka- 
helepoole. 

See wihastas Joonast, takistas ta kiiret 
käiku. Tihti pidi ta üle kraawi hüppama, et 
hoida wõõrast ülikonda poritilkade eest. Ta 
wandus autosid, et need ei anna rahu enam 
maanteelgi. 

Korraga tõmbas ta kuue seljast ja keeras 
püksisääred kahekorra. Ta oleks püksidki maha 
ajanud, kui mitte mõningates autodes poleks 
istunud naisterahwaid Need waatasid teda 
möödasõidul uudishimulikul ja huwitawal pilgul, 
ja see tegi Joonase häbelikuks. 

Kuub käsiwarrel, püksisääred üleskeeratud, 
kõwa kuklas — niiwiisi hakkas ta uuesti maan- 
teed mööda edasi wehkima. 

Joonas oli nimelt teel Kingulõiwule. 

Ta oli käinud sadamas, kuid seal mitte 
leidnud Lailit ega Kaalepit. Oli käinud ka 
Laili kodus, kus kohtas ainult tudisewat wana- 
mutti. = Siis tuli ta arwamisele, et mõlemad 
on sõitnud linnast wälja. Kuhu mujale kui 
Kingulõiwule? Ta ei pidanud pikka nõu. Ot- 
sekohe pöördus Penikoormale ja hakkas nobe- 
dail sammel sibama Kingulõiwu poole. 


239 


— Kaksteistkümmend kilomeetrit jalgsi ära 
minna, kas on see kellegi maa? — kõneles ta 
endamisi. — Waremalt sai neli-viiskümmend 
wersta korraga maha wisatud ja seegi oli ai- 
nult naljaasi. 

— Aga hoopis raskemaks ja keerulisemaks 
muutub = tagasitulek teistega. Ega inimesed 
wiitsi jala käia. Kõik on muutunud laiska- 
deks kui porihauad. Masin ikka, olgu see siis 
aurik, auto wõi omnibus, wedagu neid wee- 
nuskeid ühest kohast teise. 

— Tuleks ka jala tagasi, kui oleks ainult 
põhjust mahajäämiseks. Virutaks siis kas wõi 
enne neid linna. — 

Maantee walged kiwid otsekui hüplesid 
mööda. Pilwed liikusid, rändasid. Tuul puhus 
ja puudutas kõrwalehti. Lehmad sõid rohtu, 
kaelte jõnksudes igal tõmbel. Koerad tungisid 
kisaga kallale, kuid taganesid jalahoopide ees. 

Suur lust oli minna, kui rinnas tuksusid 
ooted ja lootused. 

Juba hakkas näkkuma Mustjõe künklikku 
maastikku. Jõgi wilkus selle wahel sinise pae- 
lana, kadudes ja jälle ilmudes nähtawale. Weel 
Auli ära käia mõned kilomeetrid porist ja libe- 
dat külateed, siis jõudis ta raiesmikutaolisse 
metsastikku. 

Puude keskelt paistis silma kõrtsihoone pu- 
nane katus ning palju laagerdunud inimesi. 

Joonas tõmbas kuue selga, hõõrus pükstelt 
pori maha ja astus siis kõrtsiruumi. —Lootis 
leida siit Kaalepit ühes Lailiga, kuid tõepoolest 
nägi ainult wõõraid inimnägusid, kuulis joojate 
kisa ja lärmitsewat kõrtsimuusikat. 

Mitte wähema kisa ja hooga joodi wAäljas 
kõrtsi ees. Pudelikorgid plaksusid, käed wehk- 

lesid ja ammuli kõridest kuuldus igasugu jo- 
rutusi. 

— Waewalt neiukesed lõpetawad leeri, kui 
nad otsiwad kawaleeri — — 

— Walencia, kui sa tuled, too mul weini, 
klaasist weinist küllalt saab — — 

, x — Ühe wäikse pulmareisi, teeksin meeleldi 
sinuga — —, 

Kui Joonas kuulis wiimast jorutust, hakkas 
ta wastu laulma üht teist laulu, mida tarwitati 
samal operetiwiisil ühes teises — Riita ema 
seltskonnas: 

Pea kinni, mõtle järel: 
Patune, kus lähed sa? 
Hirmud ise omast reisist — 
Kuristikku läheb ta. 

Suurtest inimlaagritest ruttas Joonas kohe 
mööda: Kaalep armastab üksindust ja wiis 
sinna ka preili kaasa. Ning algas kibedat ot- 
simist ümbruskonnas. 

Ühest künkast üles, teisest alla, padrikusse 
ja sealt jälle lagedale, kuni korraga kuulis 
ühe põõsa taga, imetuttawaid hääli. Ta pea- 
tus” ja jäi kuulatama uudishimulikult. 

— Elus on palju ilu, kui seda ainult osa- 
taks leida! 

— Jaa. Igatsus ilusa naise, suurepärase 
looduse ja igasugu muude kättesaamatute kau- 
guste järele annabki elule mõtte — 

— Arwate sellega, et meie midagi kätte ei 
saagi? 4 

— Mõtlen, kui nii öelda, absoluutset ilu ja 
headust mitte. Eks meile raasukesi ikka pu- 
dene nagu koertele —! 

— Ja siiski rääkisite wäljamaale sõidust 
ja otsimisest —? 

ld 

 — Ma tahan jääda ülane t RRI! no0- 
reks, rahulolematuks — selles on igatahes ks di 
enam ilu ja hinge kui rahus ja saawutustes, 
mida olen minagi wahel tunda saanud. A 

Joonas tahtis näha kõnelejate asenditki, 
sellepärast astus põõsale õige lähedale. 

Kaalep oli laotanud oma wihmamantli mu- 
rule, wist märja rohu tõttu. Ise oli ta sellele 
selili wiskunud, kuna Laili ta kõrwal istus, 
wähe kumerusi, põlwed püsti, seelik alla tõm- 0- 
matud. 

Selle asemel, et armastada, nad ainult kõ- 
nelewad armastusest — mõtles Joonas nagu 
pilgates, kuid tundis kohe, et see temale just 
niiwiisi oli kasulik. 

Joonas otsustas päris põõsa taha pikali 
heita, kuulata, kuidas targad inimesed kõnele- 
wad, et sellest õppust wõtta ning kellegile jälle 
mõnd üllatust teha. i 

Ta oli kustutanud oma pakitsusi Warwa - 
kulul, teiseks oli teekäigust wäsinud, nii osutus 
päris tarwilikuks wäike, rahulik puhketund. 

— Kolm aastat tagasi otsisin hingerahu = 
filosoofidest. Saawutades selle, tundsin tõepoo- — 
lest mingit rahuldust, kuid mitte kauaks. Ma 
tüütusin passiiwsest leigusest, midagi pidin jääs 
ette wõtma ja otsima. 

— Rahutu hingega inimesed ei leia hin-=7 
gerahu kunagi. = Asjatu on nende lootus TS 
tähendas Laili. 

Miks ei pajata Laili enese elamustest ja 
hingesoowidest?, — mõtles Joonas, kõwa silmil = 
kergitades. — Teeb ainult ääremärkusi, nagu 
omal polekski hinge. Talle ei olewat antud = 
jumalast jutuandi. Tühi lori! Wõib ainult 

arwata seda: Tal ei uie » mis tunneks 

- ja mõtleks nii kui Kaalepi oma. 
Olgu ma nii kehw ja harimatu kui tahes, 
ikka olen tunnud tuska ja hingepiina, ei ole 
sellest kergesti pääsenud! 

44 Pika aja jooksul wõib inimene tuimaks 
2 jääda ja peened tunded kaotada. Kui olin 
 weel noor, walmistasid naised mulle kergesti 
>> meeleärritusi, ihasid ja tuska, aga nüüd — 
-  pikuta rahulikult põõsa taga, kuna naine ootab 
- teiselpool põõsast kallistamist. 

Ta kohendus, kahjatsedes, et seljas on 
Kaalepi riided. Teiste omadega ei wõi hoo- 
 letumalt ümber käia. 

Põõsa taga kõneldi ja waigiti waheldamisi. 
Eemalt kuuldus naiste kiljatusi, meeste hõi- 

- keid, autode huikeid ning aurikute põrinaid. 

 Pikkamisi wajus Joonäse parem põlw wiltu. 
° Kuna ta uniseks oli jäänud, siis ei hakanud 
seda üles tõstma, waid käändus ka ise küljeli. 
Peagi hakkas ta norskama — esiti tasa, no- 
histades, siis — laialt larisedes. 
 Laili tõusis üles, nägi magajat ja ütles 

Kaalepile: 

— Üks mees magab põõsa taga. 
 — Las ta magab pealegi — mõni joodik. 
-Ega' siin muid ei olegi. 

- — Ei tea, kuhu jäi Joonas oma perega — 
maljatas Laili, seistes Kaalepi lähedal. Kaalep 
° oli š ikka pikali, sellepärast wõis näha preili 
° alusseelikuidki.. WAäike, imelik mõte tuli pähe, 
° kuid ta häbenes seda ja sules silmad. 

— Härra Kaalep, meil on küllalt siin ol- 
dud, nüüd läheme mõnda teiste paika! 
Laili häälel oli meeldiw toon. 

Nujah, mees magab põõsa taga, segab, lähme 
edasi! — mõtles Kaalep heatahtlikul pilkel. 

Ta tõusis üles, imestas, et ei suutnud kiu- 
satusele wastu seista. 

— Kuhu poole me läheksime? — küsis. 

Laili ei wõtnud ikka weel tõsiselt Kaalepi 
naistepõlgust wõi wähemalt pidas seda kant- 
siks, mille wõib mwõita ühe tugewa pealetun- 
giga. Ta algas nüüd oma matka mööda jõe- 
kallast tahapoole, juhitud ainult wõrgutamis- 
mõtteist. 

Ta korjas tee ääres lilli ja murdis puuoksi, 
— kummardus ja sirutus, paljastas põlwi ja 
paisutas rindu, ise sellejuures wärisedes taga= 
järgede ootuses. Ent oma asjalikule kaaslasele 
ei olnud sellest wähematki mõju. See seisis 
eemal, wahtis kaugusse ja suitsetas. 

Laili wahetas siis meetodeid. Ta tuli Kaa- 
lepile üsna lähedale, hakates punuma  lille- 
pärga, wõttes mõõtu ta peast, wahtides ta 
wäheliikuwaid silmi, puudutades oma töö tõttu 
sageli temale külge. Kuid ta wabandas iga rii- 
wamise puhul, kuna ta oli hea kaswatuse saa- 
nud. Ja selle peale oli sunnitud Kaalepki was- 
tama samasuguse wiisakusega. 

Ent wiisakus ei toonud nende wahekorda 
mingit lähedust, hingelisust ega sõprust, mil- 
lest oleks wõinud hakata armastus idanema. 

Kaalepile näis Laili juba wõimatuna. Ta 
ei sallinud üldse koketeerimist, enesepakkumist 
ega -upitamist. Kui naine mulle meeldib, wõtan 
ta ise! — mõtles ta, — aga kui ta ei kõlba 
kuhugile, ei aita ka tuhat pakkumist. 

Juba paar korda sähwatas läbi ta pea mõte, 
et peaks Lailile wähe õpetust andma. Kuid 
wõib olla on ta pisut armunudki. Kaalep iga- 

tahes ei teadnud neid naiste asju — siis ei ta- 
haks teda haawata. Ent eneses ei tunnud ta 
mitte wähematki armastus-kibet, nii ei saanud 
ta temale reageerida ei mingisuguse heataht- 
ikkusega. 

Pikkamisi tekkis Kaalepis kartus, et ,ta ei 
wallandugi enam Lailist. Ta hakkas tõsiselt 
mõtlema temast wabanemisele. Ta tegi ette- 
paneku linna tagasiminekuks, ent preili tooni- 
tas wastuseks pühapäewast ajaküllust. Kui ta 
suudaks olla häbematu, noh, siis oleks lahti- 
saamine üsna lihtne: kas ütelda otse suu sisse 
oma eitus wõi teha mõni ähwardaw stseen, 
mingi aurööwimise katse. 

Waimliselt sai Kaalep armastusest ikka üle, 
ent kui Laili lähedus hakkas sugumeeltele mõ- 
juma, muutus Kaalepi enesetunne kriitiliseks. 
Ta tundis rõhuwalt nii enese otsekohesuse puu- 
dust, kui ka hellatundelikkust, mis ei lubanud 
jõhker olla ega wabalt armatseda. Seni üldis- 
test asjadest mõtlew ja kõnelew Kaalep wajus 
lõpuks eneseharutluste sügawasse rägastikku. 

Kui ta korra tõstis oma pilgu Lailile, oli ta 
silmades küsiw-kahtlew ilme: See preili siin — 
mis ta mõtleb ja tahad? .Waimliselt pole tal 
midagi pakkuda, ent mida sisaldab erootiliselt? 

Seni oli Kaalep rääkinud ilmast ja maast, 
kuid omast kaaslasest polnud hoolinud kõige 
wähemaltki. Nüüd tuli mõte teha temaga wäi- 
kest eksperimenti. Kuna ta mõtles selle üle. 
walmines Lailil lillekrants. Ta palus Kaalepil 
mütsi maha wõtta ja tahtis asetada pärga talle 
pähe. Sel puhul paisus ja sirgus kogu ta keha 
ülespoole. Käed tõusid kõrgele üle Kaalepi õl- 
gade, rinnadki tegid märgatawa tõusengu.. Kui 
ta naeratades waatas Kaalepi terashallidesse 

silmadesse, leidis sealt sulawa raswakorra. Talle 
näis, et nüüd saabub see <suur moment, millal 
saabub wõitjana kindlusse. 

Kaalep wõttis tõepoolest ta kätest kinni, 
kuid kahtles wiimse silmapilguni, mis teha. Ta 
oli teda juba rinnale tõmbamas, hambad koos, 
huuled wähe wärisemas — nägi seda, kuidas 
kerkisid juba preiligi huuled instinktiiwselt ette- 
poole, kuidas ta poetas krantsi käest maha — 
kuid siis järsku laskis ta käed lahti, teda pea- 
aegu eemale tõugates. 

Häbipuna, wõib olla weel enam wiha helkis 
Laili palgeil. Ta tõusis püsti, jättis jumalaga 
ja hakkas minema nobedail sammel linna poole. 

Kaalep ei osanud lausuda ühtki sõna. Ta 
ei olnud aimanud, et naise hüljamine haawab 
teda nii walusasti. Kas rutata talle järele wõi 
lasta tal üksi minna? Ta tõusis, seisatas aru 
pidades ja hakkas siis järele minema. Kuid ta 
ei rutanud — las preili ära seedib asjade põh- 
juse, siis alles on paras aeg järele jõudmiseks. 

Aga Laili astus edasi kiiresti. Ja maa nende 
wahel aina suurenes. Siis lisas Kaalepki oma 
kõnnakule hoogu juure, et teda tabada enne 
Kingulõiwule saabumist. 

Korraga peatus Laili. Üks mees seisis ta 
kõrwal ja sirutas käsa wälja. Kaalep ümises 
imestusest, sest ta ci tunnud wõõras mehes Joo- 
nast ära. 

— Joonas, Joonas! — jahmatas ta lähemale 
jõudes. — Minu ülikonna selga ajanud, waat 
kus mehel tegu ja taru! 

— Kukkusid kui taewast maha. Kuidas sa 
siia said? — küsis ta Joonaselt. 

Ent Joonas ei arwanud heaks wastata, waid 
esitas omalt poolt küsimuse: 

, x  — Mis sa tegid? Laili oli wihane ja tormas 
linna poole, Kaalep, kuramus, ega sa talle wii- 
mati halba ei teinud? 

— Ei midagi — wastas Laili kähku ja pu- 
nastus. 

' Joonas waatas kahtlaselt Kaalepile, tundes 
mingit ehamäärast hirmu. Kaalep arwas ots- 
tarbekohaseks esineda õige seletusega. Kuid tal 
oli piinlik ja ta waikis. 

— Kas mõni laew oli sadamas? — küsis 
ta selle asemel. 

n Joonas waatas talle tigedalt otsa ja lausus 
siis: 

— Miks rutata? Egas puder ära ei jahtu! 
— Mind oodatakse tõepoolest lõunale — tä- 
hendas Laili. 


— Wõtame siitsamast kehakinnitust — ar- 
was Kaalep. Ta tahtis kuidagi Laili meelepaha 
pehmendada. 

— Kae konna! — hüüdis Joonas — wõi 


Kingulõiwu kõrtsmikku tahab rikkaks = teha. 
Minu pärast kas wõi nui pooleks, aga oma 
tenga ei wii ma niisugusele marodöörile. 

— Mis me siis teeme? 

— Ah, teha wõi? Teeme ühe jalutuskäigu 
Penikoormale. 

Ent teised ei leidnud selleks erilist wajadust, 
mispärast ta wähe wihastus ja otsekoheselt pa- 
jatas: 

— Lähme jala linna! 

— Einoh, naljakas, autod seisawad tühjalt 
siin — wastas Kaalep õlgu kehitades. 

Seisti nõutult kõrtsi ees puiestikus, mille 
üksikute laudade taga istuti ja joodi. . Joonas 
oli kimbatuses paraja nõu leidmisega. Mida 
enam ta mõtles, seda raskemaks muutus seisu- 

wälja. Ar 
Et Joonast mitte haawata, ütles Kaalep üsna 
tagasihoidlikult: = 8 
— Ma juhtusin eile pisut erakorralise palga 
saama, sellepärast ei teeks suurt kulu, kui me 
| autoga linna sõidame. 4 
4 — Jajah, sul on raha palju! — ümises Joo- 
nas. — Mul oli aga eile erakorralisi wäljamine- 
| kuid, nii et ma paluks sind, kas sa ei wõiks 

[ mulle laenata — ? 

— Teinekord kõneleme selle üle — wastas 
Kaalep — nüüd, palun, astuge autosse! “4 
Ent nüüd algas ka kättemaks Kaalepile. 

Joonas mõtles: Imelik on inimese elu. Enne 
sai ronitud kui wagel mööda maanteed ja hoi- 
tud hirmuga autode eest kõrwale, nüüd aga 
istu autos ja waata ette, et kedagi alla ei aja. 

Joonas tundis end korraga isandana, kellel 
-meelewald allaajamiseks ja paljuks muuks. Mõ- 
- nulewalt wiskus ta autopadjale. 

- Laili istus otsekohe tema kõrwal, paremal 

käel. Joonas kukutas enese äkiliste jõnksude 

võlg ikka tema külje wastu, kuni lõpuks haa- 
mõlema käega ta ümbert kinni. 

Kaalep oli surunud enese istmenurka, ega 
lausunud ühtki sõna. Laili laskis meeleldi Joo- 
nasel ennast haarata, laskis end wajutada ja- 
katsuda. Tahtis sellega Kaalepit kiusata ja är- 
ritada — kättemaksuks mittearmastuse eest. 

Joonase pikad sõrmed wajutasid enese alla 
ta parema rinna, nii et see hakkas kuumenda-- 
ma wiie sõrmeharu pealesurumisel. Ent ükski 
Taili sõna ei osutanud häbelikkust ega tagasi- 
 °- hoidu. Ta ei teinud kordki katset wabaneda 
A Joonase paeluwatest kätest. 

— Auto, tsu-tsu-tsuh — automobiil! — su- 
y mistas Joonas huulde ja keelega, ise wildakili 

- Laili kõrwal. 

Kaalepi irooniline suujoon wenis “seda nä- 
hes järjest sügawamale. ,,Mehe haralised sõr- 
med naise kumeral rinnakuplil, selles ongi ini- 
mese suurim õnn!“ Kaalep kannatas nende lä- 
heduses, kuid ometi tundis ta sellest salajast 
lõbu. 

Ta nägi inimesi nende kire, jonni, na- 
aiwsuse ja wäiklusega. Kui ta sattus aegajalt 
inimeste seltsi, siis oli see ikka kuidagi wälja- 
kannatataw. Ta wõis inimesi tundma õppida 
jälle mõne halwa omaduse wõrra, wõis jälle 
saada wihkamiseks uut hoogu, wõis wihkami- 
sest lõbu tunda. 

Hambad wajusid terawaina alumisse huulde, 
et hoida tagasi wihaküllast naeratust. 


Raske oli nimetada seda, mida Kaalep po- 
leks wihanud. = Inimese positiiwseid jooni ta 
wihkas juba nende maitsetuse ja labasuse pä- 
rast, negatiiwsed tingisid wihke iseenesest. Ka- 
hekümneaastasena oli ta kannatanud, et elus ja 
inimestes leidub nii wähe hinnatawat ja armas- 
tuswäärset, kuid nüüd wõis ta sellest teadmi- 
sest ainult lõbu tunda. Mida enam süwenes 
»Äinimtundmisse, seda enam leidis halbu jooni ja 
seda suuremaks kaswas eneselõbu: Ta on erand. 
Ja wiimaks ta ei mõelnudki enam pettumustest 
ja inimestest põgenemisest. . Ta oleks elanud 
sajandeid, et tutwuda = inimeste = närususega 
kõige suuremal määral. — 


Laili ei tahtnud enam sõita koju, waid pa- 
lus pöörduda hipodroomile, kus parajasti olid 
algamas ratsawõistlused. Temale tundus seal- 
olek korraga tingimata wajaduslisena.,  Wähe 
weel sellest! Koguni oma mõlema kaaslasega, 
ta pidi olema seal. 

, Tema ettepanekule soostus Kaalep. Autost 
wäljudes astus ta koguni Kaalepi kõrwal sisse- 
käigu poole, mis ehitud pärgadega, kuna Joo- 
nas jäi oma püksisääri porist puhastama ja 
takjastega saapaid hõõruma. 

Kui teised juba piletikassa ees, astus Joo- 
nas neile järele, peatudes nende selja taga ja 
kuulatas hinge pidades/ mitu piletit "nad wõta- 
wad. Kui nad ei wõta tema jaoks, katsub ta 
sisse saada kuskilt ,,üle plangi“. 

Ent Kaalep teadis Joonase omadusi, sellepä- 
rast wõttis ikka alati ka Joonasele. Niipalju 
Joonas pääsiski pidustusile ja seltskonda, kui 
teised talle pääsetähe muretsesid. 

Kogu tee oli täis autosid, tõldu ja groska- 
sid. Wärawaesine ja aiatagune kubises inimes- 
test ja kuuseokstest, mida oli laiali loobitud 
liiwa katteks. 

Wõistlusplatsiks oli harilik lennuwäli, kus 
äripäewiti liikusid ainult lennukid, õhku tõus- 
tes ja maandudes, ent pühapäewiti korraldati 
wõidusõite nii sõjawäelaste kui eraisikute poolt. 

Wõidusõidu hobused — puhtaks harjatud. 
suursugused, kärsitud — olid ohjeldatud leh- 
makarjana / lennukuuride = wahele. . Wõistluste 
alates toodi nad siit suukõrwal wälja, wiidi ra- 
belewaina ja karglewaina wõistlusplatsi taga- 
maale. 

Kärsitult oodati etendusi. . Mitmetuhande- 
pealine rahwahulk piiras kihawa, hiiglasuure, 
poolowaalse ringina wõistlusplatsi. . Kolmewär- 
wiliste: wabariigi lipukestega ning pikkade nöö- 
ridega olid tähistatud jooksutee ning pealtwaa- 
tajate seisundid. Istepinke oli piiratud arwul, 
ainult kutsutud wõõrastele ja rahameestele. 

Ilm oli ilus, õhtu lähedusest waikne ja wär- 
wirikas. . Kartulipõllud = haljendasid, rukkiwäl- 
jad olid kollaseks minemas ning taewas sinin- 
das üksikute walgete ja roosakate pilwede ta- 
gaseinas. Kui autode kisa ja sõidukite põrin 
waikis, kuuldus rukkirääkude monotoonset saa- 
gimist. 

Järsku hakkas orkester mängima. 

Kihin, kahin ja rüsin tekkis rahwahulgas. 
Kuulmisest oli wähe, ka oma silmadega pidi 
nägema mängijaid. Peaaegu kõikide = kaelad 
pikenesid ja wenisid häälte suunas. 

Nähti pea walgete hobuste salka, läikiwate 
waskpillidega ratsanikud seljas. Neile järgne- 
sid kahekaupa wõistlejad, hobused täis tempe- 
ramenti ja lusti. = Ratsutid nagisesid, kabjad 
müdisesid ja wastsed rauad läikisid päikese 
käes. 

Laili otsis pingutades omi tuttawaid wõist- 
lejate riwides. Leidis suure waewaga paar oh- 
witseri, ent need ei näinud teda. 

Ratsanikud olid oma ringi teinud. Mass 
seisis jälle ootewalmis. Kuid kõigile ootama= 
tult plaksatas üks püssikuul õhku. Neli ratsa- 
nikku  wäljusid tuhatnelja stardist. Hobused 
tungisid kahurkuulidena läbi õhu, pea ja jalad 
sirgu, mees küürutõmbununa sadulas. Maa 
müdises, mullakahmakad lendasid õhku, waa- 
tajad nihkusid üksteise wõidu ettepoole. Wõist- 
lus ei kiskunud närwe kokku mitte üksi wõist- 
lejail, waid ka pealtwaatajail. 

Laili wahtis otse nööri taga, peenike kael 
erakorraliselt wälja sirutatud. Muidugi mõista, 
et Joonas ei jäänud temast kibetki maha. Kaa- 
lep aga seisis nende selja taga täiesti hoolima- 
tult ja ükskõikselt, ainult ta suunurgad tõmble- 

sid rahulolematusest. .Wõib-olla oli ta ainuke 
inimene, keda huwitasid rohkem wõistlusewaa- 
tajad kui wõistlejad. 

Esimene number läbi, ürgas orkester: tutuh- 
lutuh, tutuh-lutuh, tutututuh. See oli hinge 
ülendaw ja ihu õndsaks tegew tantsumars. Wal- 
ged hobused ilmusid mustadega waheldamisi 
wõistlusplatsile, paksud sääred tõusid kõrgele 
õhku kergelt ja hõlpsalt. Walged eraldusid 
mustadest ja jäid eemale seisma kui naised wal- 
getes kleitides. Mehed nende seljas näisid kau- 
gele nagu mustad tokid. Mustad hobused jook- 
sid ja tiirlesid platsil, möödudes walgetest sei- 
satusid, kuna walged hakkasid jälle oma kord 
jalakeerutust. 

Orkester mängis wahetpidamata. Pasuna- 
helid kiunusid, wilistasid, laristasid ja sosista- 
sid. Lindude siristus ja inimeste häälitsus mat- 
tus selle alla. Waikne tuul kandis kõik hääled 
kaugele linna ja alewi majadesse, kus inimesed 
olid ilmunud ustele kuulatama. 


Joonas, kui kergete meeleoludega inimene, 
kukkus hasarti. Ta haaras Laili käsiwarrest, 
siis ta pihast kinni, ise wahtides waheldamisi 
Lailit ja hobuseid. Laili aga waatas wilksti üle 
õla, et näha Kaalepi meeleolu ja näoilmet. 

Ent Kaalep oli kadunud. Ta oli lahkunud, 
ennast wabandamatult. 

Ei tea, kas lõikus walu, wiha wõi kadedus 
südamesse? mõtles Laili. Tõepoolest oli olnud 
tal läila waadata Joonase häbenematust ja Laili 
sallimist terwe seltskonna seas kaisutamiseks. 
Sarnased inimesed ei wääri tema lähedalolekut. 
Iseäranis wihane oli ta Laili peale, et see la- 
seb mängida enesega igatpidi. 

itakleb ei näinud erootilisi wiipeid mite. 
üksi inimestes, waid ka hobustes. 

Kuidas need tõstsid jalgu — kuidas väilas 
sid nende walged sääred ning kuidas tõmblesid = 
nende kintsulihaksed, kuidas nad suudega pu-- 
ristasid ja kaelu paenutasid — kõigis selles nägi 
ta erootilisi elemente. NA 

Ta astus pikkamisi läbi rahwa, nähes kõik- 
jal paarikesi. Ühed seisid kõrwu, teised jalu- 
tasid edasi-tagasi, ikka otsides käesänga kaudu 
üksteisega ühendust. Meestel olid pead oma 
pikkuse tõttu ikka poolwiltu naisterahwa poole, 
kuna naised jälle otsisid silmadega uusi huwi- 
objekte. 

Wastik oli see ilm, mis koosnes ainult ar- 
mastusest, armastusest ja armastusest. 

Kaalep otsis enesele kõrwalise ja rahuliku 
muruplatsi, millele wiskus pikali, et üksinda 
kuulata ümbruse hääli ning wahtida õhtueelse 
taewa roosakat sinetust. Waimurahu on ini- 
mese kõrgem õnnepunkt — mõtles ta Epikurost 
meele tuletades. — Ei maksa püüda ihasid ega 
ajada kirgi taga, waid tuleb saawutada hinge- 
rahu. Tark inimene elab lihtsalt ja mala 
tark ei wõta osa riigist ega seltskonnast, ta 
elab teiste seas warjuolewusena. 


Inimestest eraldumist ja endamisi ilutsemist = 
nimetas Kaalep wäikseks aiamaapidamiseks. Ta 
oli ajajooksul oma maakrundile kõrge plangi 
ümber ehitanud, et see suluks waate igasugus- 
tele wõõrastele, et ta wõiks segamatult istuda 
ja aspeldada. Oma waba aja, mis jäi järele 
tööpäewast, weetis ta ikka siin. Et teiste sil- 
mis mitte naeruwääristuda, hoidis ta oma aeda 
tuttawate eest suures = saladuses. Ja seetõttu 

ta oligi teistele puine ja asjalik materialist, kelle 
hinges ei wibreeri ükski tunne. 

Kaalepi kadumise järele tundis Laili oota- 
matut igatsust ja kahjatsust. Ta oli unustanud 
pikkamisi oma meelepaha tema wastu ja oli 
weendunud, et Kaalep räägib sarnastest asja- 
dest, milleks igalühel pole eeldusi ega oskust. 
»Ei saanud ometi salata ta põhjusküllaste sõ- 
nade huwitawust“, arwas ta. Kuna ta ei osa- 
nud oma tundeid ja weendeid wäljendada nii 
intensiiwselt kui Kaalep, siis tundis ta wiimse 
wastu juba alateadwuslikku austust. 

Ta astus Joonase seltsis edasi, juhitud soo- 
wist Kaalepit weel kord kohata ja siis tema 
wastu esineda hoopis mõistlikumana. 

— Terwis, preili Laili! 

Laili pisut jahmatas, sest tema ees seisis 
ootamatult leitnant Pedaksalu. 

— Kuidas elate, preili Laili? — küsis leit- 
rant kohe peale terwituse, kätt mütsi weerest 
alla lüües. 

— Tänan küsimast, hästi! 

Kuna see leitnant oli suur kiitleja, püüdis 
Lailigi ennast asetada ikka heasse walgustusse. 

Joonas waatas wõõristades leitnandi-härra 
lühikest ja weidrat kogu, saades temast mulje 
nagu tassist, mis asetatud weinipudeli kõrvale. 
Tal oli peas laiaserwaline müts, omandas laiad 
õlad, laiad, kaugeleulatuwad kõrwad, wilkuwad 
silmad, pungis rinna, wikerkaaritaolised = suu- 
nurgad ja hobusena hirnuwa naeru: ih-ih-ih. 

— Miks teie pole osawõtjate hulgas, nagu 
tähendasite? — küsis Laili. 

— Ma olen korraldawas toimkonnas — was- 
tas leitnant Pedaksalu naeru ihitades. 

— Millised on teie üldmuljed, preili Laili? 
— küsis ta, hambaid suus wiimsena paljastades. 

— Suurepärased, suurepärased — wastas 
Laili. Talle tundus korraga leitnant Pedaksalu 
täiesti wastikuna. 

Leitnant kõneles wuristades wõistluste se- 
nistest tulemustest, waikis siis järsku, waatas 
kella ning Joonast ja lausus: 

— Wabandust, nüüd pean minema! 

Lõi käe kõrwa weere ja läks. 

— Jumalale tänu! — ütles Laili tasa talle 
järele. Ta oli temast nüüd täielikult pettunud 
ja tüütunud. Ta oli tahtnud ikka hoida pal- 
juid mehi enese ümber, ent nüüd nägi, et kõik 
korraga ei meeldi ja kõiki ei saagi enese juure 
tõmmata. 

— Kuidas tahaksin nüüd kodus olla! — üt- 
les ta nagu haigutades. Joonas tundis seda 
kuuldes heameelt, et saab ometi kuskil kahekesi 
olla ja lausus: 

— Ma ei saa aru, miks siin weel nii kaua 
kõõluda, wahtida! Lähme! 

Kuid ta tundis, et oli jämedasti öelnud ja 
otsustas olla edaspidi hoopis õrnem ja pehme- 
sõnalisem. 

Ta saatis ta koju, astus ise ka sisse. 

Laili kaebas peawalu ja wäsimust ning hei- 
tis kohe pikali. . Joonas istus ta juure, turi 
wimmas, ning katsus ta meelekohti ja tuiksooni. 
Ning ta kõnelused olid nüüd äärmiselt mahedad: 

— Oled külmetanud wõi wäsinud, kallis! 
Kuhu see Kaalep sind wiis, kui te käimas olite 
kahekesi? Kadusite korraga põõsa tagant ära, 
nagu oleks wanapagan teid ära neelnud. Ja 
mind jätsite üksi magama! i 

— Wõi see olite teie, Joonas! — hüüdis 
Laili imestusest. — Seda me küll kumbki ei 
teadnud. 

— Noh, seda ma ei usu! Aga mitte kõige 
wähemaltki. = Minul oli seljas Kaalepi hall üli- 
kond, ta oleks pidanud mind tingimata ära 
tundma. 

Lailil oli wõimatu rääkida oma käigu tõsis- 
test põhjustest, sellepärast arwas ta paremaks 
waikida. Ta wajus mõttesse ja seejuures omas 
ta nägu tusase ilme. 

— Sul ei ole tuju, miks? — küsis Joonas. — 
Wahest tahad süüa? OKuuled, minugi kõht 


krooksub? — Ja ise mõtles seejuures: Läheks 
ta sööma ning kutsuks mindki. 

— Wahest on mammal midagi meelepärast, 
mine waatama! — jatkas Joonas ja lõi käed 
tugedena ta kaenla alla. — Ei ma nüüd lasegi 
teda enam minna, wot widis — mõtles ta en- 
damisi, surudes Laili sooja keha enese wastu. 

Kuid soolikad krooksusid ikka kõhus, selle- 
pärast laskis ta preili lahti. 

Kahju küll, kuid inimene ei ela siiski mitte 
üksi õhust ja armastusest! 

Laili läks, ent ei ilmunud tagasi niipea. Joo- 
nas muutus oodates rahutuks, mida aitas suu- 
rendada hoogusattunud marjasemängimine kõhus. 
Ta tõusis istmelt, jalutas edasi-tagasi, suhu tek- 
kimas järjest rohkemal määral sülge. = Silmit- 
ses enda kuju suurest peeglist, haistis mingisu- 
guseid lõhnaõlisid, ega suutnud aru saada ega 
andestada, miks Laili ei kutsunud ka teda ei- 
nestama. 


— Olid teil kallihinnalised praed, kui küsida 


tohib? — tähendas ta Lailile, kui see tuli ta- 
gasi. Parima tahtmise juures ei saanud ta loo- 
buda pilkest, eriti siis kui temast polnud hoo- 
litud. 

— Kuulsin nugade klõbinat, kuid selle järele 
ei wõinud mitte öelda, mida sõite! 

— Kas oli siis siia kuulda, läbi saali, läbi 
mitme seina? 

— Puha. Kõik. Isegi salwrätiku krabinat. 

— Mis te nüüd ajate, see on tühi jutt. 

— Palun wäga, mitte sugugi! Mul on nä- 
gemine sant, kuid kuulmine haruldaselt hea. 

Lõpuks ometi Laili taipas Joonase pilke, ent 
Joonase mõte tegutses siis juba uue küsimusega: 
Kummati on kasulikum — kas nüüd jääda siia 
wõi pärast uuesti tulla tagasi? Nüüd on Lailil 
need kenad rõiwad seljas, mis teewad ta nii 

armastuswäärseks, kuid pärast — mine tea 
mis —. 

Ta mõtlust katkestas kepi toksumine wastu 
põrandat. Ta lõi pilgu saaliuksele, kust sisse 
tuli wäike, lonkaw eit. 

— On see ema? — sosistas Joonas. 

— Ema jah — wastas Laili samuti sosinal. 
Tutwustage end talle, muidu ta — 

Kuid Joonast ootamatult tutwustas Laili ise: 

— Minu ema ja — härra Joonas, trükila- 
duja Nõndaku juures. 

Joonasel tulid seda kuuldes peaaegu pisa- 
rad silma: Kuidas weab ikka elus hästi! Käi 
suurte-sakste perekonnaga läbi, armasta nende 
tütart ja saa ka trükimeistri nime. 

— Ah, härra Joonas, teie käite siis minu 
tütrega ühes tööl, wäga rõõmustaw! Kas teie 
wõtaksite istet, palun! — ütles eit wäga wii- 
sakalt ja komberdas kepi najal ühe madala 
sohwatooli juure. 

— Suur tänu, wäga suur tänu! — wastas 
Joonas. — Mul wähe aega, pidin juba mine- 
ma, aga olgu peale, ma wõtan siiski istet. 

Wõi niisugune lonkama löödud. ritsikas on 
Laili ema! — mõtles ta istudes. — Noh, sellele 
tuleb küll meelepärane olla. Kaua niisugune 
kirp ei ela, kuid tütrega läbisaamiseks wõib ta 
ometi olla suureks takistuseks. 

— Teie olete wist hiljuti Nõndaku juure tul- 
nud? — küsis eit, wõttes laualt suurekstegewa 
klaasi, mille järele ta oli nähtawasti tulnudki. 

— Ega ammu küll ei ole, selle kuu lõpuks 
saab kaks kuud — wastas Joonas. 

Eit silmas teda läbi klaasi ning Joonas tun- 
dis samal ajal kaht mõtet pähe tulewat: Suur 
saksik näib olewat see Laili ema ja — oleks 

saaks ise ka kuidagi mõne suurendawa klaasi! 
Egas neid prille ikka muuks pole tarwis kui 
raamatulugemiseks, — naisi wahtida prillide 
kaudu. selleks pole mõtet — kuid klaasi läbi 
saab sama hästi lugeda. 

— Kas teie olitegi see, kes hommikul ühes 
Lailiga wälja läks? — küsis jälle eit. 

— Mina jah, kes siis muu! A 

— Ma kuulsin meesterahwa häält, jah. Aga 
peale selle käisite hiljemgi siin, eks? 

Kui rebane hiilib — mõtles Joonas. — Aga 
oodaku asjatult, mind juba petta ei saa! 

— Kus te siis õige käisite? — küsis eit 
täiesti sõbralikult. 

— Käisime ühe minu tuttawa pool, jaluta- 
sime kolmekesi wäljas ja siis läksime ratsawõist- 
lustele — seletas Laili Joonase asemel, kartes, 
et see wõib öelda halba. 

— Ah, ratsawõistlustelt Kas leitnant Pe- 
daksalu nägite? — küsis eit jälle. 

— Nägime, nägime jalatallast pealaeni — 
wastas Joonas juba pilkawalt. 

— Eks ole armas inimene? — usutles eit, 
silmates poolwargsi Joonast. — Aga, ma ütlen, 
wähe haritud, naerab metsikult, jämedalt, ei 
oska mõõdukas olla. Rikas on, taluniku poeg 
teine, kuid wähe iseäralik, nii pisut, mitte palju. 

— Kinnitasin omalt poolt — tõendas Joo- 
nas. — Mitte üks laiduwäärt sõna ei saa ta 
kohta öelda. Et inimene palju wõi waljusti 
naerab, see teeb teda weel armsamaks. Mina, 
kui ma teile õieti ära ütlen, ei salli kunagi kur- 
wameelseid ja -norutajaid inimesi. 

Kui Laili ema läks minema, pahemas käes 
kark, paremas ümarik suurendaja-klaas, mõtles 
Joonas midagi, mida ütles kohe ka Lailile: 

— King pigistas, noh, kuramus, küll pigis- 
tas, aga mitte ei saanud aru, kustkohalt! Aga 
nüüd on käes: ema tahab sind — ära pane pa- 
haks, — tollele leitnandile sobitada? 

— Kuidas te niisugusele mõttele tulete? — 
küsis Laili wastuse asemel ja muutus näost 
järsku õhetawaks. 

— Rikas ja nii edasi — sellepärast. 

Joonas ootas seletust, kuid Laili waikis. 

— Ega too leitnant pole küll wist sõjas 
olnud — arwas Joonas oma minewikku mäles- 
tades. 

— Ei ole, teil on õigus. Lõpetas kadeti- 
kooli ja sai niiwiisi ohwitseriks. 

— Seda ma ju arwasin: memmepoeg! Nii- 
suguse eest tuleb hoiduda. 

— Et just memmepoeg oleks, seda on raske 
öelda, ent emale meeldib sõjamehelik kontsa- 
kokkulöömine, käetõstmine ja uhke näoilme. Ta 
oli harjunud seda oma mehelt nägema ja ta- 
hab —. 

— Ka omale tütrele seda kontsaklõbinat mu- 
retseda — katkestas Joonas. — Ohwitseri naine 
tahab tütart samasugusena näha, arusaadaw. 
Ega sa ainsam laps ei ole, Laili? 

— Praegu küll ainsam, kuid waremalt mitte. 
Nende esimene laps suri warsti peale sündimist, 
teine oli elanud 10 eluaastani, mina olen kol- 
mas, minust noorem õde põgenes ühe mereme- 
hega wäljamaale. Kas ta elab weel wõi on 
surnud, on täiesti teadmata. — 

— Hm, jah! Aga see Pedaksalu? 

— Mulle ta just ei meeldi. Ta iseloom on 
kuidagi wastuwõtmatu: liig kärarikas, turtsakas 
ja suurustaw. 

Joonas tundis järsku wajadust Lailit kallis- 
tada, südamlikumalt ja õrnemalt kui kunagi en- 
nem. Kuid ta arwas wanamuti ukse taga kuu- 
lawat, kes wõiks peale tulla ja rikkuda kogu 
kaisutuse. = Sellepärast ta otsustas nüüd koju 
minna, kuid õhtuhilja uuesti tulla. 

Tütar sallib mind — mõtles ta endamisi 
— aga ema on wahel: ema tahab teda rikkale 
mehele panna. Asi läheb dramaatiliseks. Kas 
mina wõi üks untsantsakas ohwitser? .Andu- 
mine pole suur kunst, kuid abiellumine on juba 
elutöö. 

Oi, kui palju on muutunud minu olukord 
paremaks ja peenemaks! Mõtelda, missuguses 
möbleeritud toas saab armastada ja missugust 
naist kaisutada. Tänasest peale ütlen lahti kõi- 
kidest senistest naiste-närudest. 

XXIV. 

° Õhtuhämarust oli juba kõikjal: koridoris 
puiesteel ja lagedal Penikoormal. Päike oli 
laskunud niiwõrt madalale, et selle kollakasroo- 
sat wastuhelki wõis näha ainult pilwedes. 

Linn tundus kuidagi wõõrana: kauplusluugid 
-olid suletud, wankreid ei weerinud, inimesi, sõ- 
dureid liikus aga erakorraliselt rohkesti. Wii- 


maste naelutatud saapatallad plaksusid wahet- - 


pidamatult kiwistel kõnniteedel. 

Joonase mõte tegutses wiimaste elamuste kal- 
lal, sellepärast ei pannud ta tähele, kuidas jook- 
sis Riita üle uulitsa talle järele, tahtes pääseda 
sedawiisi kahe sõduri käest. 

— August, August! 

— Noh, mis? 

— Sõdurid = käiwad taga. Päästa mind 
neist! 

-Ent see ei olnud Riita tõsine põhjus. *Ta 
pidi sootuks teise asja pärast Joonast täna kõ- 
netama. 

Joonas astus jälle edasi ning Riita ühendas 
temaga oma sammud. Kogu maa kuni Tohiku 
uulitsani käidi waikides, kuid siis küsis Joonas, 
nähes, et Riita ei jäägi temast maha: 

— Ma ei saa aru: Miks sa hulgud? 

— Wõi ma siis heameelega —! 

Riita pööras näo kõrwale, et warjata silma- 
weeks muutuwat kurbust. Paar tundi tagasi 
oli isa teda toast wälja kihutanud, kuna ta rii- 
ded oli tõstnud juba waremalt ukse taha. Kas 
wõtab Joonas teda oma juure? Kas teeb pulmi 
wõi ajab ka minema? 

Ta kõneles Joonasele oma häda, mille peale 
see ainult tusanes. 

— Miks ta sind wälja ajas? — küsis ta. 

— Ma ei annud oma gi enam tema kätte, 
ostsin eile omale uue kleidi ja — — Täna hak- - 
kas wanamees raha nõudma, urises ja haukus, 
lõpuks tuli kätega kallale — — 

— Ja ema laskis seda teha? 

— Minu asjad oli ta ukse taha tõstnud tema 
teadmata. Aga kui ta mind wälja ajas, wiru- 
tas ka emale pingiga — — Mis ma nüüd teen, 
kuhugile pole mul minna?! 

Joonas nägi enese seisukorra muutuwat tä- 
baraks, tundis oma südame pakitsema hakka- 
wat. See oli kaastundmus, mida ta ei suutnud 
maha suruda. Pehme süda, see oli takistuseks, 
mis ei lasknud alistuda Joonast täielikult ahnu- 
sele ja kalkusele. 

— Tule, kurat, minu poole! — lausus ta 
tehtud wihaga, kuid tundis ühtlasi, et ta ei kutsu 
Riitat enese poole mitte üksi kaastundmuse pä- 
rast: Las keedab mulle õhturoa ära. Siis kat-° 
sugu ennast kuidagi ikka oma kodu poetada. 

Joonas waatas Riitale ja nägi, et Riital oli 
seljas uus kleit ning oma juuksed oli ta lasknud 
korralikult ära lõigata. 


Tüdruku wälimusel pole wiga — mõtles ta. 


Piht, juuks, kael — läheb korda, ainult pa- 
rema jala konts on wiltu sõkutud. 

— Arusaadaw, miks sõdurid marsiwad paari- 
kaupa järel — naine on naine, kui wähe weel 
wälimist ilu ka, siis muudkui wõta —! 

— Sellesama ostsid? — küsis Joonas triibu- 
list, walget, portidega kleiti silmitsedes.' 

— Selle ja siis weel ühe teise —. 

— Ohoo! Noh, see on tõepoolest sõimu- 
wäärt. Kuhu sa nendega hakkad minema? 

Riita ei wastanud, waid astus waikides tre- 
pist üles. Kolmanda korra wööruseuksel sil- 
mas ta korraga Joonase uut nimekaarti, mille 
oli Joonas walmistanud Nõudaku juures. 

— Köida see enesele põlleks ette! — ula- 
tas Joonas talle kohe ühe laudlina. — Muidu 
määrid oma wastse kleidi, ja siis teed ilmaaegu 
nurinat. 

Joonasel oli heameel, et ei tarwitsenud ise 
hakata riideid wahetama. Nii wõis palju rute- 
mini” asjadega walmis saada ja warsti Laili 
poole tagasi minna. Ta lõi suure kapiukse pä- 
rani ja kergitas paberikotte, milledes oli jahu, 
riisi, suhkurt ja soola. Joonas ostis neid ikka 
suuremal arwul koloniaalkauplustest, mis tõttu 
hoidis mitme marga wõrra kokku. 

— Pese kõige esiti pada —! Ja siis — 

— Aga mida keeta? — küsis Riita. 

— Suppi, suppi. Kartulid koorida tahad? 
Wiskaksin riise sekka. — 

— Kartulid? On sul juba wärskeid? 

— Wärskeid tahad? Kes jõuab neid prae- 
gu osta? Selleks peab. juba oma suur sissetu- 
lek olema. Hoia aga põll ilusasti ees ja lase 
noal nobedasti käia. Ma lähen toon seni wett. 

Waewalt oli Joonas wälja astunud, kui Riita 
wahtis rahutult mööda tuba, otsides nagu wöõ- 
raid jälgi. Siis nägi ta aknal wäikest wana- 

poisi peeglit ja kahmas selle pihku. Ruttu ja 
närwiliselt waatas ta selle abil oma silmi, ham- 
baid, kaela ja juukseid. Kuuldes all hoowil 
hääli, pani ta peegli käest. Kuid kedagi ei tui- 
nud üles ja ta haaras jälle peegli kätte. Nii 
sündis see mitu korda, kuni saabus Joonas wee- 
pangega. 

Tuba muutus järjest hämaramaks. = Peh- 
med ja udused warjud tegid ruumi weel wäikse- 
maks ja madalamaks kui harilikult. 

Neljakandilise akna kaudu wõis tuppa pää- 
seda ainult nappi walgust. 

— Tee ometi rutemini! — kiirustas Joonas, 
kartes, et hiljastudes ei saa enam Laili poole 
sisse. 

— Sul on seda muidugi küllalt, aga minul 
mitte. . Päew otsa olen olnud ilma söömata, 
peale selle tahan weel wälja minna. 

Nii hilja läheb weel wälja! — mõtles Riita 
ohates. — Läheb wälja, siis ei saa temaga midagi 
kõnelda. . Praegu pole tal sugugi hea tuju, 
praegu ei wõta ta mind kuuldagi. 

Riita kooris kartulid nii pikkamisi kui wõis, 
et sellega pikendada wõi koguni nurja ajada 
Joonase wäljaminekut. Joonas oli oma kummi- 
krae kaelast ära wõtnud ja puhastas seda nüüd 
taskurätiga, kuna ta mõtted wiibisid kusagil 
mujal. See nüüstmine tõi Riita nukrasse näkku 
pisut muiget. 

— Sa lähed wist pidule! — tähendas Riita. 

— Pidule! — haukas Joonas ühe sõna ja 
hakkas kraed tagasi kaela seadma. 

— Kuidas sa täna pidule lähed? Pidul pole 
sa kunagi käinud! 

— See ei ole sinu asi, kuidas ma lähen. 
Ei ole seni käinud aga näed, täna just lähen 

— wastas Joonas. Ja talle endalegi tuli hea- 
meel, et leidis mingi põhjenduse wäljaminekuks. 

Riita tundis südames torkeid, sest kindlasti 
ei lähe Joonas pidule üksi. Kelle muuga ta 
wõiks minna kui Lailiga? See on just selts- 
konna inimene. Tema päewad on loetud, tema 
lõbud on otsas ja seal ei aita midagi. 

— Kes kobistas? — küsis korraga Joonas. 

— Ma ei kuulnud kedagi, wist ainult rotid 
— wastas Riita. 

— Rotid? — ümises Joonas ja kuulatas. — 
Wõhrud, raiped, kuradid jah. — Joonas lõi 
rusikaga lakke, kust oli kuuldunud suurt kobi- 
nat. — Juba hakkawad peale! Iga öö wõta- 
wad nii, et maja käes koliseb. Need on alles 
kiusajad inimese kaelas. Muidu wõiksid sunni- 
kud elada, kui nad kahju ei teeks. 

— Sunnikud jah, niisugused — 

— Ja näljased kui hundid — jatkas Joonas 
hädatlemist. — Maja seinad näriwad puha pu- 
ruks, minu toiduainetest, neist ei maksa rää- 
kidagi. 

— Ma arwan: uue korteri peaksid wõt- 
ma —! 

— Uue? — ümises Joonas. 

— Arwad, et mujal ei ole rotte? Ütle mulle, 
kus ei ole neid! Linnamajad on puha täis. 
Olen elanud pool eluaega linnas, tean wäga 
hästi. 

Nii siis: Riita mõte, Joonase ümberkolimi- 
sega tema juure poetuda, ei leidnud pinda. 

— Meie majas on neid ka, aga — aga 
toiduaineid nad ei puuduta — ütles Riita. — 
Ma arwan, et see tuleb sellest, et meil on ini- 
mesi alati liikumas. Sinul siin nad elawad aga 

täiesti omapead. Sa peaksid naise wõtma, 
kae, kuidas siis on rotid kadunud. 

— Tänan wäga nõuande eest! Naine ja 
wõhrud — ma ei tea, kumb kumba rohkem 
peaks kartma. Ma arwan: naine jookseb ees 
ja suur wõhrukari järel — 

— Sa ei oska muud kui pilgata! Ma ei 
karda neid, pane tähele, ma ei karda. 

— Arwan todasama. Aga luba ütelda: 
Minu naine peab tööl käima, peab töötama ja 
teenima, mitte aga wõhre karjatama! 

— Kuule, August, ma räägin sulle päris 
tõsist juttu: Ma tulen sinu juure elama — sa 
tead ju, et mul kuhugile mujale pole minna? 
Vanamees ei pea mind enam, kuid ma ei kan- 
natagi enam tema juures elamist wälja. Tulen 
siia niisama, laulatada wõime ka hiljem. Raha, 
mis teenin, jatkub ikka mulle ja saab sinule ka. 
Aga wõib olla õpin juukselõikamise selgeks ja 
saan sealt palju rohkem. 

— Mis ma kuulen: Joonas wõtab armu- 
kese koju! Oo! Kulla Riita, inimesed naera- 
wad mind wälja. Ma ei julge enam -silmigi 
uulitsale tõsta. — Kes wõtab sind juuksuriks? 

Joonas oli saapad jalast maha tõmmanud, 
et wanu sokke paremate wastu ümber wahe- 
tada. Parema teenistuse nimetamine pani ta 
mõtlema. See näis kindlasti temasse puutu- 
wat. - Hajameelsus tingis, et ta tõmbas jalga 
korduwalt wastse soki asemel wana suka, auk- 
lise ja higist haisewa. Juba kaks korda hak- 
kas ta saapaid nöörima, katkiste säärtega su- 
kad jalas. Ent ta kiskus need jälle maha, wi- 
hastudes ja wandudes. 

— Wana armastuse nimel palun sind, Au- 
gust, — jatkas Riita — wõta mind enda juure. 

; 
Sa tead, wanamees ei salli mind — ja just 


sinu pärast. 
— Kuradi weidrat juttu ajad: Wana ar- 


mastuse nimel wõta enda juure elama. Elan 


isegi kui linnu poeg räästa all, kuhu ma weel 
sinu panen? 

— Oh, August, mina wõtan wäga wähe 
ruumi. Kui sa ainult ise tahaksid —! 

Samal ajal kuuldus kambri seinte wahel 
rottide niuksumist ja käunumist. 

— Justkui naised katsatawad! — lausus 
Joonas. 

Riita nägi, et Joonas teda jälle haugutas ja 
pilkas. Ta ei suutnud seda enam wälja kanna- 
tada, waid tahtis wastu hakata, haawunud ini- 
mese wäikluse ja wihaga. 

Kui ta kuulis uut rottide häälitsemist seina 
taga, andis ta sellele terawa iseloomustuse; 

— Nagu isata lapsed* nuuksuwad. 

Kuid Joonas ei jätnud wastust wõlgu: 

— Õkwa kui põrsad, kes nuutsuwad leent. 

— Nagu keegi koputaks aknaklaasile — 

— Justkui sõdurid teeksid laskeharjutusi. 
Ei! = Justkui sõdurid kõnniwad rautatud saa- 
bastega tüdrukute taga. Süda otse puperdab 
seda klõbinat kuuldes. 

— Ära arwa, et sa sellega mulle midagi 
teed — wastas selle peale Riita. — Kas ma 
saan sõdureid keelata, kui nad taga käiwad? 

— Ega ma toda ei ütlegi! Ma ütlen ai- 
nult seda, et wõhrud tuletawad kõiki meele, 
mida iganes soowid. Isegi seda, kuula, kuidas 
sinu wanamees kemmelgus istub, ähib, puhib 
ja pläristab. 

— Wanamees jah. Kuula aga nüüd: Kas 
nad pole mitte sinu kapis? 

gas oi juure, kajas tai 
enne ukse awamist wõttis ta pihku pi, 
sellega maha lüüa mõnd suhkrusöödikut või 
leiwanärijat. 

— Nüüd kuuldub suurt äginat sulamis — 
ütles Riita. 

— St, kurat; pea molu! — wastas Joonas 
kikiwarbul ja küürakili awatut kapi ees hiilides. 

— Põnks, põnks — kõlas warsti kapi lau- 
dadel. 

— Materdad päris. Aga kui sa mõne wi- 
gaseks lööd, siis läheb asi weel hullemaks. 


— Kuule, ole nüüd wait! — hüüdis Joo- 
nas paluwalt, — wiimse sooneni täis wallu- 
tamishimu. 

Niisugusega ühes elada küll ei saa — õh- = 


kas Riita. Jumal küll, missuguse mehega oled 
sa mind kokku juhatanud! See on ju täiesti A 
narr. Ta tahab kepiga rotte maha lüüa, ta- - | 
hab kahe palja käega nendest jagu saada. K 

— Kas ei wõtaks tuld üles? Kuidas sa 
pimedas saad? — ütles Riita nöökawalt, kuid K 
Joonasel oli wastus walmis sellegi jaoks: 4 

— Õigus jah, kuradi-õigus on sul. 

Joonas süütas lampi ja hiilis nüüd kapi | 
juure, ühes käes kepp löögiwalmis, teises wal- K 
gustandew lamp, kuna ta seljataga liikus suur 
must wari, mis kattis seina ja madalat lage. ' 

Ja nagu Joonast oli haaranud roti tabamise 4 
lootus, sedawiisi waldas Riitat suur pilkehimu. = A 

— Kuuled, piuksumine on juba sängi ko- 
hal, sulamis — 

Joonas awas sulami, kus hoidis kartuleid, 
wanu riideid ja muud koli. Madal õõnsus ma- 

- jakatuse ja toaseina wahel täitis wanapoisil 

“sahwri aset. 

— Saapaga koputad ja ajad kõik plehku. 

Wõta ometi saabas maha —! 

— Pole aega. Ma pean selle sunniku nüüd 
kätte saama, wõi muidu ma — 
— Loodad ikka kahe käpaga? Ei, seda- 
- wiisi ei saa midagi, usu mind! Muretse üks 
puur, nagu meie maja inimestel, sellega maksab 
waewa näha. 

Ent seda öeldes tuli Riitale meele wastik 
pilt roti uputamisest, millega olid saanud hak- 
kama tema maja naised. Waese roti olid nad 
pistnud weepange, kuhu kallasid juure nii kül- 
ma kui kuuma wett. Südametud, metsikud! Ta 
hakkas, wärisema seda mälestades. = Ühtlasi 
meelistas enese üleeilset uputamist. Ja weel 
suurem jubedustunne waldas teda. 

Ta astus akna juure, teadmata mis teha. 
Tuba oli hämar, sest Joonas oli wiinud lambi 
sulamisse. Ent ka wäljas uulitsal ja aedades 
walitses hämarus. Ja sama hämar oli Riita 
hinge seisukord. 

Korraga kuulis ta klaasitirinat. See äratas 
teda jälle tegelikku ellu. 

— Mis sa, hull, teed seal? — hüüdis ta 
Joonasele ja ruttas sulamiukse juure. — Lõid 
lambi puruks wõi? Ja muidugi, ja muidugi! 

Tuleleegitsus paistis sulamist, kuna Joonas 
ajas end tagurpidi wälja. 

— Kuidas saa ometi nii tohman oled? 

— Too wett. — karjus Joonas wastuseks. 

Riita wõttis weepange, kuid see oli tühi. 

— Anna pajast! 

— Seal ju supp. 

— Mitte tilka wett, tohoo, kurat! Noh, nüüd 
on lugu lahti. Too kaewust, aga nii ruttu kui 
wõid. 

Riita läks kaewule, mis asus kaugel uulit- 
saristlusel, ja mõtles: Saaks Joonas õpetust! 
Paraneks ta süda, kaoks ta PONENISIL Mõjuks 
tuleõnnetus kuidagi —! 

Nagu ta ennist aegamini köie kartuleid, 
samuti aegamini käis ta nüüd kaewul. Ta wii- 
tis aega igal sammul, kuid siiski tundus, et 
käis , küllalt ruttu ära. Wäljas polnud näha 
weel mingit tuld ega suitsu, kui ta weepangega 
jõudis tagasi. 

Tõstes jala esimesele trepiastmele, kadus 
jõud kõigist ihuliikmeist. Ja ärewus kaswas — 
ta ei suutnud enam hoida pange. Pani selle 
maha ja lõõtsutas, kuna süda peksis metsikult- 
tugewasti, ähwardades ribide wahelt wälja tulla. 

Kaua ta ei saanud seista trepiotsas, sest Joo- 
nas wedas juba kraami wöörusse. Nähes teda 
seiswana, kisendas wihast ja meeleheitest kui 
metsloom: 

— Kuradi raibe! Lojus! Mis sa kuulad? 

— Ma ei jõua, ei jõua enam üles —! Süda 
nõrkeb! — oskas Riita suurepäraselt wastata. 

Joonas jooksis alla, haaras weepange ja 
tormas teisipidi trepist üles, hüüdes üle õla 
Riitale: 

— Mis sa mämised, aita kraami wälja tas- 
sida. 

— Kas põleb? — küsis Riita heitunult. 

Kuid wastaja oli kadunud juba suitsusse, 
mis tungis toast. 

Riita ei liikunud esimesel hetkel paigast. Ta 
haaras kahe käega peast, kuna õlad wärisesid 
nutu käes. Ta ei olnud tahtnud mitte maja 

põletada, jumal näeb! Ta oli tahtnud ainult 
Joonast wähe hirmutada ja õpetada. Jumal 
andestagu! 

Ükski ettewõte pole tema käes õnnestunud. 
Miks ei uppunud ta üleeile ära? Miks tuli ta 
täna siia, kuna teadis, et Joonasest ei ole talle 
mingit kasu? — 

Ta jooksis trepist üles, haaras ühte kätte 
tooli, teise riided, mis sängile wisatud, ja ütles 
Joonasele: 

— Lähen pritsimaija wast? 

— Mine, mine! — wastas Joonas nuut- 
sudes. 

Riita jooksis kui meeletu. Öö oli waikne, 
sammud kajasid kiwisel uulitsal kui kabjaplagi- 
nad. Bulwari lõpul, juba südalinnas, kohtas ta 
üht ööwahti, kes küsis: 

— Miks jooksete? 

— Tulekahju! Tulekahju! 

— Ei tea, kas peab pasunat puhuma? — 
Wanamees pidi juba toruotsa suhu pistma, kuid 
siis tuli tal meele küsida, kus tuleõnnetus on 
ning ta hakkas sinnapoole ruttama, teise wigase 
jala pärast longates ja ruttu wäsides. 

Riita seisis minuti nõutult, siis hakkas ta 
jälle jooksma, jõudes warsti Wanasillani, mille 
läheduses asus pritsimaja. 

Ööwalwur ei teadnud kuhugile sisse astuda, 
kuna kogu Tohiku uulitsal walitses täielik wai- 
kus. Hämaruse tõttu oli raske leida juhatatud 
majanumbrit. i 

— Tüdruk pettis, — pomises ta endamisi. 
— Ah sa mu reo, kuidas oskas küll petta! Oli 
ta waras, uulitsatüdruk wõi jumal teab mis, 
igatahes õige inimene küll mitte. 

Sedawiisi mõeldes ja arutades kuulis ta, 
kuidas ühe terawaharjalise maja aknad lahti 
löödi ja seest kuuldus suurt kisa. Seal ikka 
midagi lahti on — mõtles ööwaht, wahtis ak- 
nast teisele korrale ja hüüdis: 

— Õhõi, mis teil seal on? Õnnetus, kuri- 
töö, mis? 

— Tulekahju, tulekahju! — hüüdis üks nai- 
ne läbi nutu, pistes pea aknast wälja. 

— Waata, sindril oli ometi õigus! — ümi- 
ses walwur ja hakkas pasunat puhkuma. 

Joonas oli oma jooksu ja kolistamisega üles 
ajanud alumiste majakordade elanikud. Nende 
nimelt äratamiseks ei olnud tal mahti. Ta oli 
wedanud trepile laua, sängi ja muid asju, kuid 
suur kahepoolega kapp seisis nii kindlasti põ- 
randa ja lae wahel, et ta ei suutnud seda lii- 
gutada, rääkimata muust. Ta hüüdis appi, kuid 
kellegil polnud selleks aega — igaüks oli ra- 
belemas oma asjade pärast. 

Wana ja kuiw majalosu oli wõtnud suld 
kõigi kustutamiste kiuste. Sulami wäiksuse ja 
Kaalepi uute riiete tõttu ei olnud ta saanud esi- 
mesil silmapilkel küllalt energiliselt talitada, 
sellepärast olid läinud  räbalad ja waheseina 
lauad kergesti põlema. Kolmandaks ei olnud 
wett ja neljandaks oli ta ise hirmunud ja tai- 
pamatu. Selle asemel, et kustutada, oli ta hir- 
mul olnud oma kraami pärast ja hakanud seda 
wälja wedama. 

Nüüd kandis ta oma asju trepilt alla hoowi, 
kuna tuppaminekule - polnud enam mõeldagi. 
Wänge ja paks suits mattis hinge, kleepus kee- 
lele ja kurgulaele. Tuli praksus juba seina kül- 
ges, täitis toa kõrwetawa kuumusega. Oli ilmne 
maja täielik süttumine. 

Alumiste kordade elanikud olid wist kõik 
jalul, sest kisa, nutt ja wandumine oli enneole- 
matu selles majas. Lapsed karjusid, naised 
töinasid, kuna mehed peksid uksi ja aknaid, ; 
kästes — kisendajail lõugu pidada. Inimesed 
jooksid üksteisest mööda, pildusid asju ja ko- 
mistades ise nende otsa. 

Kogu wälisilm oli unustatud. Igaüks mõtles 
oma kraamipäästmisele. Kellegil polnud mahti 
mõelda teiste saatusele, weel wähem neid ai- 
data. Weel wiimse silmapilguni katsuti meelis- 
tada, kas midagi pole tuppa jäänud. 

Eeskujulikum sarnases - mõtiskelus oli Joo- 
has. Igal käigul, mis ta tegi trepist üles jooks- 
tes wõi alla astudes, tuletas ta-meele oma koli. 
Ja oma suureks kurwastuseks leidis ta, et nende 
asjade hulk, mis jäid naela otsa seinale, toa- 
nurka, sulami ja isegi kappi, oli suur. Kapp 
tuli parima tahtmise kiuste tulle jätta, sest seda 
wõis ümber pöörata ja wälja tuua ainult suur 
meestehulk, mida aga tal polnud käsutada. 

Juba olid kohale ilmunud pritsimehed ja 
igasugu kodanikud, kuid neist polnud kellegil 
kasu, kuna oskasid ainult lõhkuda, purustada 
ja warastada. Wäljatoodud asjugi pidi wal- 
wama nende eest suurema hoolega. 

Tuli leegitses juba katusel kui loojuw päike, 
seinad põlesid praksudes kui puupirrud ning 
suits käänles ja hõljus ümber maja kui kahisew 
puuladwastik. Kuiw puumaja põles ilusa jaa- 
nitulena suweöö pimedamal tunnil. 

Joonas tundis surmawäsimust, kui ta istus 
oma woodikotile. Ta wajus kumarusi, toetas 
pea kätele ja mõtles ainult üht mõtet: Niisu- 
gust lööki pole mul weel olnud, niisugust wae- 
wa pole ma kuhagi näinud. On ema kaotatud, 

on sõja eest põgenetud, on nälgitud ja lageda 
taewa all oldud — kuid niisugust õnnetust, tule- 
õnnetust pole ometi olnud. Tuimaks oli see 
löök teda teinud ja ammuli suul wahtis ta Riita 
otsa, kes korraga seisis tema ees ja ütles: 

— Wiime asjad minu poole! 

— Mis? 

Riita oli wõtnud juba mõned riided käsi- 
warrele ja kordas uuesti: 

— Wiime minu poole asjad! 

Joonas kargas selle järele püsti ja kärgatas: 

— Loll, sinu poole? Sul pole endal kohta, 
kuhu minna. 

Ta tõmbas riided Riita käest ja istus tagasi 
oma koli keskele. 

Riita jäi tuhmilt seisma: Kuhu mõtleb Joo- 
nas siis minna? Kas on tal walmis mõni koht? 
Mis ta ootab? On tal wiimati kahju lahkuda 
omast wanast elamust? .Wõi kahjatseb koguni 
wõhre, keda ei saa enam taga ajada?! 

Temale näis nüüd Joonas imelikumana kui 
kunagi enne. 

See oli palja lagipeaga küürakas wanamees, 
kelle põlwedel riidehilbud, kel sukk ühes, kuid 
saabas teises jalas. 


Esimese köite lõpp. 

